
POVEȘTI ROMÂNEŞTI 


Doi feți cu stea în frunte 


A fost ce-a fost ; dacă n-ar fi fost, nici nu s-ar povesti. 

A fost odată un împărat. Împăratul acesta stăpînea 
o lume întreagă, și în lumea asta era un păcurar bătrîn şi 
o păcurăriţă, care aveau trei fete : Ana, Stana și Lăptiţa. 

Ana, cea mai în virstă dintre surori, era frumoasă, 
încît oile încetau a paşte cind o zăreau în mijlocul lor ; 
Stana, cca mijlocie, era frumoasă, încît lupii păzeau turma 
cînd o vedeau pe dinsa stăpină; iară Lăptiţa, cea mai 
tînără soră, albă ca spuma laptelui şi cu păr moale ca 
lina mielușeilor, era frumoasă — mai frumoasă decît 
surorile sale împreună — frumoasă, cum numai dînsa era. 

Într-o zi de vară, cind razele soarelui erau mai 
stîimpărate, cele trei surori se duseră ca să culeagă 
căpşune în marginea codrilor... 

Pe cind ele culegeau căpşunele, îndată se aude un 
şir de tropote, ca şi cînd ar veni şi s-ar apropia o ceată 
de călăreţi. Era cine era : era tocmai feciorul împăratului 
venind ca să meargă cu prictenii şi cu curtenii săi 
la vînat. 

Tot voinici frumoşi, crescuţi în şelele cailor, dar 
cel mai frumos şi pe cel mai înfocat armăsar era... cine 
altul putea să fie ?... făt-voinic, feciorul de împărat. 
Focul cailor se stimpără în zărirea celor trei surori şi 
călăreţii deteră în pas mai încetişor, pînă co, veniţi şi 
sosiți, se simţiră duşi. 


— Auzi, tu! soră! grăi Ana către sora mijlocie, 
dacă m-ar lua pe mine i-aş frămînta o piine, din care 
mincînd s-ar simţi și-ar fi tot june şi voinic, mai voinic 
decit toţi voinicii din lume. 

— Eu — zise Stana — dacă pe mine m-ar lua, i-aş 
toarce, ţese și coase o cămaşă, pe care imbrăcind-o s-ar 
putea lupta cu zmeii, trecind.prih apă fără să se ude, tre- 
cînd prin foc fără ca să se ardă. 

— [Iară cu — grăi Lăptiţa, cea mai tînără soră — dacă 
i-aș fi soţie, i-aș face doi feţi-frumoşi, gemeni, cu părul de 
aur și cu stea în frunte, stea ca luceafărul în zori. 

Cind trec pe lingă fete, voinicii, chiar și cei împără- 
teşti, văd cu ochii şi ascultă cu urechile. Ascultind, ei 
auziră, înţelescră, iar înţelegind, ei suciră frinele şi 
săriră la fete. 

— Sfintă-ţi fie vorba și a mea să fii, soție de împărat! 
grăi feciorul de împărat ridicind la sine în şa pe Lăptiţa 
cu căpșune cu tot. 

— Şi tu a mea! grăi cel dintii voinic către Stana, 
făcînd şi el, precum a văzut pe stăpinul său. 

— Și tu a mea! grăi al doilea în voinicie căt 
Ana, ridicind-o şi pe ea în şa. ` 

l Făcind aşa, voinicii porniră spre curtea împărătească. 

În ziua următoare se făcură nunțile și apoi trei 
zile şi trei nopţi întreaga împărăție răsună de veselia 
ospeţelor. 

Peste alte trei zile și trei nopți merse vestea în tară 
că Ana şi-a făcut piinea; a cules bobi, a măcinat, cernut, 
frămintat şi a copt piinea precum a fost zis la culesul 
de căpşune. 

Încă de trei ori cite trei zile și de trei ori cîte trei 
nopţi trecură şi o nouă veste merse în țară: că Stana 
şi-a făcut cămaşa ; a cules fire de în, le-a copt şi melițat, 
a periat fuiorul, a tors firele, a ţesut pinza şi a cusut 
cămașa pe trupul soţului ei, precum a fost zis la culesul 
de căpşune. 

Numai a Lăptiţei vorba nu s-a împlinit încă. Dar 
toate se fac numai cu vremea. 

Cind se împlini de-a şaptea oară a şaptea zi, numărată 
de la cea dintii zi de la cununie, feciorul de împărat 
se arătă înaintea voinicilor și celorlalți curteni ai săi cu 
faţa veselă şi cu vorba pe de sute şi mii de ori mai blindă 
şi mai îndurătoare decit pină acuma, dind de ştire că de 
aici înainte multă vreme n-are să mai iasă din curte, 
fiindcă-l poartă inima să stea zi și noabte lîngă soţia sa. 
Era adecă să se întimple precum a grăit Lăptiţa la cules 
de căpşune... Şi lumea, şi ţara, și întreaga împărăție se 
bucurau așteptind să se vadă ce nu s-a mai văzut încă, 

Hei ! dar multe se petrec în lume şi dintre multe, 
multe bune şi multe rele ! 


S-a întîmplat adecă ca feciorul de împărat să aibă şi 
o mamă vitregă, iar asta o fată mare în păr, pe care a fost 
adus-o cu sine, avind-o de la cel dintii bărbat. Şi apoi, 
vai şi amar de acela ce cade în asemenea cuscrii | 

După gindul vitregei era să fie ca fiica sa s-ajungă 
soţie de împărat şi stăpînă peste împărăție, iară nu Lăptiţa, 
fata cea de păcurans 

Şi, acuma, sărmana Lăptiţa avea să sufere. Vezi ! aşa e 
lumea : chiar și acolo e rea, unde o poartă gindul cel bun. 

Era acuma în gîndul vitregei ca întimplindu-se după 
cum a fost zis Lăptiţa, să facă pe lume să creadă şi să 
creadă feciorul de împărat că nu e precum este şi precum 
s-a zis. 

Nu putea însă face nimic, fiindcă feciorul de împărat 
stetea de-a pururea, zi şi noapte, lingă soţia lui. Îşi puse 
dar de gînd ca cu una, cu două, cu vorbe de iscusințe, 
să-l urnească pe acesta, iară după aceea, rămînînd Lăptiţa 
în grija ei, a ei să fie grija. Ştia că nu-i va fi greu să 
afle cale şi chip. Cu una, cu două, feciorul de împărat nu se 
urnea însă din loc. Vorbele zburară în vint şi iscusinţele 
rămaseră lucru fără treabă. Vremea trecea, ziua se apropia, 

era mîine-poimiine, şi feciorul de împărat nu se depărta de 
lingă soţia sa. 

Cind vitrega văzu că acuma nu e încotro, îşi puse 
piatră pe inimă și trimise carte, ştire şi veste la frate-său, 
a cărui împărăție era vecină, spuse cum şi ce, şi grăi 
două-trei vorbe, ca să vină cu oaste şi voinici şi să cheme 
pe feciorul de împărat la război. 

Asta era una, bună şi cea din urmă. Nici nu rămase 

în zadar ! 
_ Feciorul de împărat sări cuc de miînie, cînd veni 
vestea că acum nu e bine, că iacă cum și ce, şi cum că 
oștile vrăjimașşilor sint pe cale să vină, să intre şi să fie, 
precum de mult n-a mai fost... Bătaie adecă, grozavă, 
bătaie între doi împărați ! 

Văzu şi el că acuma nu e încotro, că n-are decît să 
facă ce e de făcut. 

Aşa sînt feciorii de împărat ! Oricit de în drag şi-ar 
păzi nevestele şi oricît de-a dor ar aştepa să-şi vadă feţii, 
cind aud de bătaie li se zvircoleşte inima în trup, li se 
frămîntţă creierii în cap, li se împăienjenesc ochii... lasă 
nevastă şi feţi și pornesc ca vintul la război. 

Feciorul de împărat a pornit ca primejdia, s-a dus 
ca pedeapsa lui Dumnezeu, s-a bătut cum se bate, cum 
numai el se bate şi, cind în a treia zi au crăpat zorile, 
iarăși a fost în curtea împărătească, sosind cu inima: 
stimpărată prin luptă şi cu ea plină de dor neastimpărat să 
ştie ce e şi cum, de cind s-a dus! . 

Hei ! Dar ce-auzi ? Ce văzu ? Îmi vine nici să nu mai 
povestesc, cînd văd atita răutate, atita suflet fără milă şi 
urită, şi supărăcioasă, și grozavă treabă, încît nici nu se 
poate spune fără ca să răsufli o dată cu greu. 

Adecă a fost aşa, că tocmai în a treia zi, în crepetul 
zorilor, în clipita cînd stelele se sting pe cer, cînd feciorul 
de împărat era numai trei paşi de la poarta curţii, s-a 
coborit darul lui Dumnezeu şi s-a întîmplat întocmai 
precum a fost zis Lăptiţa: doi feţi-frumoşi, feciori de 

împărat, unul ca și altul cu păr de aur și cu luceferi în 
frunte. 

Dar cra ca lumea să nu-i vadă ! 

Vitrega, rea precum era în gîndul ei, în pripă puse 
doi căţei în locul copiilor feji-Irumoşi, iar pe copiii cu 
părul de aur şi cu steaua în frunte îi îngropă la colţul 
casei, tocmai la fereastra împăratului. 

Cind feciorul de împărat intră în casă şi cercă s-audă 
şi să vadă, n-auzi nimic, ci văzu numai pe cei doi căţeluşi, 
pe care vitrega i-a fost pus în patul Lăptiţei. 

Multă vorbă nu se mai făcu. Feciorul de împărat 
văzu cu ochii şi asta era destul. Lăptiţa nu şi-a ţinut 
vorba, şi acuma nu rămăsese decit să-şi ajungă pedeapsa. 

Feciorul de împărat n-avu încotro, îşi călcă pe inimă 
şi porunci să o îngroape în pămint pînă la sinişori, rămi- 
nind aşa în ochii lumii, pentru ca să se ştie ce c aceea 
cind cineva cutează să înșele pe un fecior de împărat. 

Într-aliă zi, apoi, se făcu pe gindul vitregei. Feciorul 
de împărat se cunună a doua oară şi iarăşi răsunară 
veseliile la nuntă trei zile şi trei nopţi. 

Hei ! dar nu e darul lui Dumnezeu. -pe fapta nedreaptă | 

Cei doi feţi-frumoşi nu aflau odihnă în pămint. 

În locul în care erau îngropaţi, crescură doi paltini 
frumoşi. Cind vitrega îi văzu crescînd, porunci ca să-i 
stirpească din mdăcină. 

— Lăsaţi-i să crească ! porunci impăratul. Îmi place 
aici la fereastră ! Așa paltini n-am văzut încă. 

Şi apoi crescură paltinii, crescură cum alţi paltini 
nu cresc: în fiecare zi un an, în fiecare noapte alt an, 
iară în crepetul zorilor, cînd se sting stelele pe cer, trei ani 
într-o _clipită. Cînd se iîmpliniră trei zile şi trei nopți, 
cei doi paltini erau mîndri şi nalţi, ridicîndu-se cu crengile 
lor pînă la fereastra împăratului. Şi apoi, cînd adia vintul 
şi se mişcau frunzele, împăratul asculta, asculta zile 
întregi la şoptirea lor. Ti părea că aude un suspin neînce-= 
tat, ca o plingere pusă în vorbe neînţelese, pe care numaj 


sufletul lui o simţea ca o simţire ascunsă şi nepricepută, 
care ziua nu-i lăsa odihnă şi care noaptea Íl tinea treaz. 
Îl cuprindeau fiorii in auzul acestei şoptiri şi totuși îi 
părea că n-ar putea să fie fără de ea. 

Vitrega simţi însă ce e şi cum. Îşi puse de gind ca 
cu orice preţ să stirpească paltinii. Era preu, dar minţile 
muicreşti storc din piatră zăr. Vicleşugul muierilor dez- 
bracă voinicii : ce puterea nu poate, poate dulceaţa vorbe- 
lor, și ce nici asta nu poate, pot lacrămile mincinoase. 

Într-o dimineaţă împărăteasa se puse pe de marginea 
patului soţului ei şi începu să-l ademenească cu dezmier- 
dări şi vorbe de dragoste. Mult a ţinut pină la ruptul 
firului, dar în sfirşit... şi împărații sînt tot oameni. 

— Bine ! grăi feciorul de împărat cam cu jumătate de 
pură. Să fie pe voia ta ; să stirpim paltinii ; dar din unul 
să facem un pat pentru mine, din altul un pat pentru tine. 

Împărăteasa se mulțumi cu atita. 

Paltinii fură tăiaţi, și nici nu se înnoptă bine pină 
ce paturile erau făcute și puse în casa împăratului. 

Cind feciorul de împărat se culcă în patul nou, 4i 
părea că se simte de o sută de ori mai greu decit pînă 
acuma şi totuşi află odihnă cum n-a mai aflat; iară 
împărătesei i se părea că zace culcată pe spini şi mărăcini, 
incit toată noaptea nu putu adormi. 

După ce împăratul adormi, paturile începură să sciîrţiie. 
Şi din aceste scirţiituri împărăteasa scotea un înţeles 
cunoscut ; i se părea că aude vorbe, pe care nimeni nu 
le pricepea decit numai dinsa. 

— Ţi-e greu, frăţioare ? întrebă unul dintre paturi. 

— Ba! Mie nu mi-e greu — răspunse patul pe care 
dormea împăratul — mi-e bine, căci pe mine zace iubitul 
meu tată ! 

— Mie mi-e greu — zise cellalt pat — căci pe mine 
zace un suflet rău ! 

Şi tot aşa vorbiră paturile în auzul împărătesei pînă 
în crepetul zorilor. 

Cînd se făcu ziuă, împărăteasa își puse de gind să 
prăpădească paturile. Porunci dar să facă alte două paturi 
tocmai ca şi acelea, şi cînd împăratul merse la vinat, le 
puse pe aceste pe neştiute în casă, iară paturile de pallini 
le aruncă în foc pînă la cea mai mică scindură. 

Focul ardea ; iară în pocniturile focului împărăteasa 
părea că aude tot acele vorbe de înţeles nepriceput. 

ı După ce paturile arseră, încît nu rămase nici măcar 
o bucăţică de cărbune, împărăteasa adună cenușa şi o 
aruncă în vînt, pentru ca să fie dusă peste nouă ţări şi nouă 
mări, ca parte cu parte în veci să nu se mai afle. 

Ea n-a văzut însă că tocmai atunci, cind focul ardea 
mai frumos, se ridicară în sus două scîntei, şi, ieşind 
la lumină, căzură tocmai unde au fost crescuţi cei doi 
paltini, iară căzute aici, cele două scîntei se prefăcură în 
doi mieluşei gemeni, din care unul era tocmai atit de 
frumos ca şi celălalt, tocmai atit de blind, cu lina tocmai 
atit de strălucită. Doi miei, fiecare preţ de-o împărăție ! 

Cînd împărăteasa văzu mieluşeii păscînd pe sub feres- 
trele împăratului, sări plină de bucurie la dinşii, îi luă 
în braţe pe amindoi şi-i duse la soțul său. 

Din clipita. asta, feciorul de împărat zi şi noapte nu 
se pindea decît la mieluşei. Îi părea că în fiecare mişcare 
a mieluşeilor, în fiedhre zbieret ieşit din gura lor, în fiecare 
privire află ceva, care îi cădea greu şi totuşi îi uşura 
inima. , 

Văzind că soțul său a îndrăgit mieluşeii, împărăteasa 
iarăşi prinse gind rău şi nu se împăcă pînă ce, cînd cu 
bine, cînd cu rău, cînd cu vorbe dulci şi cînd cu plins. 
nu făcu pe feciorul de împărat ca să se învoiască cu 
Pierzarea mieluşeilor. 

Mieluşeii fură tăiaţi. Ce nu se putu minca, împără- 
teasa puse să se arunce în foc... în foc şi piele, şi lină, şi 
oase, şi tot ce a mai fost. 

Nu mai rămase nimic. 2 

Nimeni n-a băgat de scamă că tocmai pe fundul 
vasului în care s-a spălat canca, între crăpătura doagelor, 
au rămas două bucățele din creierii mieluşeilor. Cind apoi 
slujnica împăratului s-a dus la vale după apă, bucăţelele 
de ereicri s-au spălat şi au mers cu piriul pînă la apa cea 
mare, carc curgea prin mijlocul împărăției. Aici din cele 
două bucățele s-au făcut doi peştişori cu solzi de aur, 
unul tocmai ca cellalt deopotrivă, ca să se ştie că sint 
fraţi de gemeni. 

Într-o zi pescarii împărăteşti se sculară dis-de-aimi- 
neață şi-şi aruncară mrejile în apă. Tocmai în clipa cînd 
cele din urmă stele se stinseră pe cer, unul dintre pescari 
ridică mreja şi văzu ce n-a mai văzut: doi peştişori cu 
solzii de aur. 

Pescarii se adunară: să vadă minunea, iar după ce 
văzură şi se minunară, hotăriră ca, așa vii precum sint, să 
ducă peștişorii la împărat şi să-i facă cinste, 

— Nu ne duce acolo, că de acolo venim, de acolo 
sîntem şi acolo e pieireca noastră, grăi unul din peştişori. 

— Ce să fac dar cu voi ? întrebă pescarul. 

— Pune-te şi adună rouă de pe frunze, lasă-ne să 
înotăm în rouă, pune-ne la soare şi apoi nu veni pînă ce 
razele soarelui nu vor [i sorbit roua de pe noi, grăi al 
doilea peştişor. 

Pescarul făcu precum i s-a zis: adună rouă de pe 
frunze, lăsă peştișorii să inoate în rouă, îi puse la soare 
şi nu veni pînă ce razele soarelui nu sorbiseră roua de 
pe ei. | 

Ce-a aflat ? Ce-a văzut ? Doi copilași, feţi-frumoşi cu 
părul de aur ṣi cu stea în frunte, unul ca şi celălalt, încât 
cine îi vedea jrebuia să ştie că sînt gemeni. 

Copiii crescură repede... În fiecare zi, un an, în 
fiecare noapte, alt an, iar în crepetul zorilor, cînd stelele 
se stingcau pe cer, trei ani într-o clipită. Şi apoi creşteau 
precum alţii nu cresc : de trei ori în vîrstă, de trei ori în 
putere şi tot de trei în înțelepciunea minţii. Cind se 

împliniră trei zile şi trei nopţi, copiii erau de doisprezece 
ani în virstă, de douăzeci şi patru în putere şi treizeci şi 
şase în înțelepciunea minţii. 

— Acuma lasă-nc să mergem la tatăl nostru, grăi unul 
dintre copii către pescar. 

Pescarul îi îmbrăcă frumos pe amindoi, le făcu cite 
o căciulă de miel, pe care o traseră pe cap, ca nimeni 
să nu vadă părul dc aur și steaua în frunte, apoi feţii 
porniră către curtea împăratului. 

Era ziua mare cînd ajunseră la curte. 

— Vrem să vorbim cu împăratul! grăi unul dintre 
feți către străjerul ce sta încărcat de arme la poarta 
curții. 

— Nu se poate, fiindcă tocmai acuma şade la masă, 
îi răspunsc străjerul. | 

— Tocmai pentru că şade la masă! vorbi al doilea 
făt, intrind îndărătnic pe poartă. 

Sirăjerii se adunară, voind să scoată pe feti din 
curte, dar aceştia trecură printre dinşii precum trece 
argintul viu printre degcte. Cu trei paşi înainte şi alţi trei 
în sus sc pomeniră tocmai înaintea casei celei mari, unde 
împăratul ospăta cu curtenii săi. 

— Vrem să intrăm ! grăi unul dintre feţi aspru către 
slujitorii ce stau la uşă. 

— Nu se poate, răspunse un slujitor. 

— Ei! vom vedea noi dacă se poate ori nu se poate! 
strigă cellalt făt, cotind îndărălnic pe slujitori în dreapta 
şi în stinga. 


Dar mulţi erau sluiitorii, şi feţii numai doi. Se 
făcu o îmbulzeală şi o larmă înaintea uşii, încît răsună 
curtea. 


— Ce e acolo afară ? întrebă împăratul mînios. 

Feţii se dederă pacinici cind auziră vorbele tatălui lor. 

—. Doi băieţi voiesc să intre cu puterea ! zise un slujitor 
intrînd la împăratul. 


rr 

— Cu puterea ! Cine să intre cu puterea în curte la 
mine ? Cine sunt băieţii aceia ? strigă împăratul într-o 
răsuflare. 

— Nu ştiu, înălțate impărate — răspunse slujitorul — 
dar curat nu-i lucru, căci băieţii sînt tari ca puii de lei, 
incit au străbătut prin străjuirea de la poartă, şi acuma ne 
dau nouă de lucru ! Ș-apoi, de îndărătnici ce sînt, nici 
căciulile nu şi le iau din cap! A 

Împăratul se roşi de minie. 

— Scoateţi-i afară — strigă el — înhăţaţi-i cu cîinii | 

— Lasă, că mergem noi şi aşa, grăiră feţii plingînd 
de asprimea vorbelor ce auziră, şi porniră în jos pe 
trepte. 

Cînd erau să iasă pe poartă, îi opri un slujitor ce 
venea în ruptul sufletului. 

— A zis împăratul să veniți, că împărăteasa vrea să 
vă vadă ! 

Băieţii se gîndiră puţin, apoi se întoarseră, suiră 
treptele şi intrară la împăratul, cu căciulile în cap. 

Era o masă plină, lungă şi lată, iar pe lingă masă 
toți oaspeţii împărăteşti, în capul mesei împăratul şi 
lingă dinsul împărăteasa şezind pe douăsprezece perini 
ge mătasă, 

Cînd băieţii intrară, căzu una dintre perinile pe cure 
şedea împărăteasa. Ea rămase pe unsprezece perini. ` 

— Luaţi căciulile din cap ! strigă un curtean către 
băieţi. . 

— Acoperămîntul capului este cinstea omului. Noi 
avem poruncă să fim precum sîntem. 

— Ei bine ! grăi împăratul îmblinzit de auzul ceri 
ce ieșiră din gura băictului. Rămineţi precum sînteţi | 
Dar cine sînteţi ? De unde veniţi ? Și ce voiţi ? 

— Sintem doi fraţi gemeni, doi lăstari dintr-o tulpină 
ruptă în două, jumătate în pămînt și jumătate în cap de 
masă ; venim de unde-am pornit şi sîntem sosiți de unde 
venim ; fost-am cale îndelungată şi am grăit cu suflarea 

vinturilor, și am vorbit în limba fiarelor, și am cîntat 
cu valurile de apă, iar acuma, în grai de om, voim să-ți 
cintăm un cintec, pe care-l cunoşti fără ca să-l ştii ! 

— Lasă-i să meargă cu prostiile lor! prăi ea către 
soţul său. 

— Ba nu, lasă-i să cînte! răspunse împăratul. Tu al 
dorit să-i vezi, iar eu doresc să-i ascult. Cintaţi, băieţi! 

Împărăteasa tăcu, iar feţii incepură să cînle povestea 
vieții lor. 

— A fost un împărat... începură feţii ; de sub impără- 
teasă căzu a treia perină. 

Cind feţii povestiră despre pornirea feciorului de 
împărat la bătaie, de sub împărăteasă căzură trei perini 
deodată. 

Cind feții sfirşiră cintecul, sub împărăteasă nu mai 
era nici o perină, iar cînd ei luară căciulile din cap şi-şi 
arătară părul de aur şi stelele în frunte, oaspeţii, curtenii 
şi împăratul își acoperiră ochii, ca să nu cumva să piarză 
lumina de atita strălucire. 

e . . _. . o. 3 a at e a e o e e e 

Și s-a făcut apoi, precum de la început a fost să fie, 
Lăptița fu pusă în cap de masă lîngă soțul ei, fata vitre- 
gei rămase cea mai rea slujnică la curtea Lăptiţei, iar pe 
vitrega cea cu gind rău o legară de coada unei iepe nebune 
şi înconjurară țara de șapte ori cu ea, încît lumea să 
ştie şi să nu mai uite că cine începe cu rău, cu rău 
sfirşeşte. 

IOAN SLAVICI 


POVESTE ROMÂNEASCĂ 


Mugurel şi taurii năzdrăvani 


A fost odată ca niciodată, că dacă n-ar fi fost nu 
s-ar pomeni şi nu s-ar povesti, undeva, sub poala unui 
munte păduros ca toți munţii, o casă făcută din birne 
groase şi acoperită cu șiță, în care vecuiau un moş și o 
babă. Toate ar fi fost bune şi la locul lor, dacă .n-ar fi 
avut şi ei un necaz. Şi necazul ăsta cra că nu aveau şi ei 
un copil care să le lumineze viaţa. 

Într-o bună zi, moșul lasă coasa în iarbă şi îi zice 
babei că lui i s-a urit cu singurătatea şi pleacă în lume să 
păsească un copil pe care să-l ia de suflet. 

Baba, de colo, că nu, unde să se ducă şi să o lase pe 
ea pustic. Să mai aştepte un an şi, poate, poate o da noro- 
cul peste ci şi vor avea un copil. Moşul ce era să facă ? S-a 
învoit, dar numai pentru un an. Vremea ca vremea n-a stat 
pe loc. Au trecut zilele, au trecut săptămînile, au trecut 
lunile şi iaca s-a împlinit anul. Bărbatul s-a ţinut de 
cuvînt şi de legămint şi într-o dimineaţă se scoală el mai 
devreme, își pregătește traista de drum şi după ce îmbucă 
ceva ca să-și prindă foamea iși ia ziua bună de la nevastă 
şi haida, hai peste munic, ca să sc piardă în lume. 
Femeia a rămas necăjită, necăjilă, cu năframa trasă pe 
ochi, în prag. L-a petrecut ca cu privirea cît l-a petrecut 
şi amărită că rămîne singură a oftat din rărunchi : 

— Ei, doamne, că rău se poartă norocul cu mine. 
Să rămîn eu pustie aici, cu toate cite le am pe capul meu, 
cu grijile și supărările. 

i. Singură a vorbit, singură s-a ascultat, că de răspuns 
cine să-i răspundă ori să o mingiie cu o vorbă bună? 
N-avea cine. După o vreme şi-a tras însă pe seamă şi s-a 
apucat să deretice prin casă, să dea de mincare la galiţe, 
să rupă găteje pentru foc. Mă rog, făcea ce făcea în fiecare 
zi ca să-i lreacă vremea şi ofta. Şi să vezi minune ? Unul 
dintre înţelepţii cei mulţi, care umblau prin lume, să 
vadă ce mai fac oamenii şi cum își petrec viaţa, aude 
ca o părere oftatul femeii. Se opreşte în loc, să asculte 
mai bine, să se dumirească de unde vine. Învăţăcelul 
care-l] insoţea aude şi el oftatul şi înţelege despre ce-i 
vorba. Nu se poate răbda şi il întreabă pe înțelept : 

— Ei, mări, doamne, de ce o fi lumea riînduită cum 
îi rînduită ? La unii binele şi mulţumirea cu carul, iar 
la alţii nici drobul de sare ? 

— Hm ! clatină din cap înțeleptul. Rinduiala îi așa, 
pentru că ea nu poate fi altfel decit sint oamenii. 

— Ba eu zic că nu îi drept: unii să aibă multul şi 
alții puţinul. Iată amărita aia de sub munte, mare lucru 
să aibă şi ca un moştenitor ? 

— Nu-i mare lucru, dar vorba e: o fi vrednică ea şi 
cu bărbatul ei să-l crească și să-l ţină pe lingă casă ? 

— Cum să nu fie, mărite? Dacă sînt harnici şi nu 

intră în bunul altuia atita lucru vor fi şi ei în stare „pe 
lumea asta să crească un copil : 

Uite că bărbatul şi-a luat lumea în cap şi a plecat 
să găsească un copil, iar femeia a rămas acasă şi nu mai 
înceta cu căinatul și plînsul. Parcă jelea a mort. 

— Vezi, vezi! Omul care-i cu tristeţea în suflet, cu 
greu se cade să crească un copil. Copiii trebuie să fie ca 
dimineața asta de primăvară, luminoși, veseli. Dacă 
părinţii sînt mereu supăraţi, cum ar putea să aibă grijă 
de copil ? îi grăi înțeleptul. | 

— Păi, cînd l-or avea, li se va însenina traiul şi 
atunci o să vedem cum va fi şi ce va fi. Eu cred că 

mulțumirea asta o să le umple viaţa şi se vor crede cei 
mai bogaţi oameni de pe lume, îi răspunse femeia. 

— Dacă doresc ceva din tot sufletul, vor avea, a 
zimbit a ride înțeleptul. 

Şi n-o să mă credeţi, dar chiar s-a împlinit acest 
gind. Cum ? mă veţi intreba. Apoi iaca în ce fel. 

Bărbatul femeii celei necăjite şi singuratice n-a apucat 
să treacă muntele și să se piardă în lume. Nu l-a trecut 
pentru că tot umblind cl pe cărare în sus, a ostenit şi ca 
omul trudit s-a așezat la umbra unui fag, să imbuce ceva 
din traistă. După ce s-a ospătat, l-a pălit un somn greu, 
de ziceai că n-a dormit de cine ştie cile nopţi. Într-o vreme, 
cînd horăia ca omul fără griji, numai ce i se pare că 
cineva îi ţine hangul și-l îngiînă. „Cine să fie ?“ se întreba 
el aşa între trezie și somn. Cind deschide ochii, ca să se 
dumirească mai bine, ce să vezi ? În cărare, un dolofan de 
copil se trudea să se desfacă din scutece. De necaz ori de 
flămînd ce era, plingea și plingea, de ziceai că de atita 
zbucium acu', acu' i se va sparge pieptul. Bărbatul ca 
bărbatul, face ochii mari, își dă clopul pe ceafă, se miră 
şi zice : 

— Ia te uită, mă, unde mi-a răsărit norocul! Unde 
nici cu gîndul nu gindeam. 

Dacă-i aşa, ia hai să-l iau în braţe, să nu-mi scape! 

Şi nu ziceţi că, de cum l-a luat în braţe, pruncul 
dintr-odată s-a ogoit şi n-a mai plins. Ba chiar a început 
după o vreme să gîngurească, înseninîndu-i bărbatului 
fruntea. 

— Ei, fătul meu, da’ frumos mai poţi fi şi mult are 
să se bucure nevasta cînd o să te dau să te țină în brațe. 

Copilul, de bine ce-i era, iar gîngurește. 

— Ce, îţi place să fii legănat ? Îţi place, hai ? 

Cum să nu-i placă pruncului să fie legănat ? Îi plăcea 
şi se vedea cît de colo, după cum se lipea de pieptul băr- 
batului, că altcineva nu-l mai ţinuse în braţe şi nici de 

legănat nu-l mai legănase și nici drăpgăstos către el nu 
se uitase. 

— MĂ, îşi zice bărbatul, dar cum ne vom înfăţişa nai 
înaintea nevestei şi ce îi vom spune ? l-am adus fată ori 
băiat ? Ia să vedem : 

— Phii, bată-te să te bată de pezevenghiu, că mare 
miîndrețe de flăcău mai ești ! Aşa cum imi doream şi eu şi 
nevasta. Acum, că ești al nostru, hai să găsim pe cineva 
de nănaş, să-ţi pună și ţie un nume, că altfel nu se poate. 
Eşti şi tu o fiinţă pe lume și trebuie să porți un nume. 

Sus în munte, se gîndeşte omul, mai greu să întilneşti 
pe cineva la vremea asta. Tot devale îi strinsura mai mare 
şi acolo o să-i găsesc eu nănaşul. Şi a fost pe gindul lui. 
Pe drumul de întoarcere s-a întilnit cu cei doi călători, 
care, aflind de dorinţa lui, pe dată s-au învoit. 

— Pentru că-i dolofan şi cu ochii ca bumbușca, 
Mugurel să-i fie numele, a zis bătrînul. 

— Aşa să fie cum zici, întări şi cel mai tînăr şi 
numele să-i poarte noroc. Iar din partea noastră îi dăm 
în dar o viţică, să aibă și el în ograda lui, cind va fi mare, 
cu ce se lăuda. 

Bărbatul le-a mulţumit frumos celor doi călători, 
pentru facerea de bine, şi dus a fost. Dar, cum omului 
îi era să ajungă acasă cit mai degrabă, n-a mai ţinut 
seama la viţică, mai ales că de la o vreme şi copilul a 
început să plingă. Ca să-l ogoiască, ce şi-a zis omul? 
„Hai să leg funia viţicii de o tufă, ca să pot legăna copilul 
mai în voie!“ Zis şi făcut. Ei, și pe cind il ogoia pe 
Mugurel, numai ce vede că vițica se smuceşte o dată 
mai tare și rupe funia. Atit i-a fost de ajuns. Animalul 
a prins gustul ierbii și oricit a alergat omul nostru după 
ea, n-a izbutit să o prindă. Şi uite așa a scăpat vitica 
la lărgime și s-a pierdut în cine ştie ce poiană. A oftaţ 
omul după frumuseţe de viţică, dar acum îi era și de 
Mugurel. S-a întors la prunc şi minune marc. Pruncul 
nu mai plîngea şi încerca şi el cu mînuţele să prindă 

şi să rupă o floare de păpădie. Văzind omul care-i vrerea 
copilului, l-a ajutat să cuprindă floarea. Mugurel, bucuros 
nevoie mare, pe loc a şi cuprins floarea cu minuţele, 
a rupt-o şi repede a băgat-o în gură şi a molfâit-o. Pină să 
apuce omul să i-o ia din gură, băiatul a şi înghiţit-o. Acum 
omul ce să-i mai facă ? L-a luat în braţe pe copil şi haida, 
hai spre casă. 

Cum mergea el pe cale, simte că pruncul e din ce în 
ce mai greu. Cînd bagă de seamă mai bine, ce să vadă? 
Pruncul crescuse cîitamai băiatul. 

„Ei, îşi zice omul, pesemne că aşa-i felul lui: creşte 
într-o zi cit creşte altul într-o săptămînă. Sau poate 
floarea îi de vină ? Mai ştii ? 

Pe înserat ajunge el acasă cu băiatul, care de acum 
zicea „mamă“ şi „tată“. A doua zi, ce să vezi? A început 
copilul să umble. A treia zi a inceput să lege vorbele bine 
între ele. Şi uite așa, într-un an a ajuns să fie bun de 
învăţătură. N-a trecut multă vreme şi Mugurel s-a ridicat 
fecioraş de ajutor pe lingă casă. Pe orice punea mîna 
îi mergea din plin. La lucru în cimp dacă lucra avea spor 
cît zece. Mai ales la arat, la semănat şi la coasă îi plăcea 
lui să fie în frunte. Nu-i vorbă că şi la scăldat şi la aprins 
focul în vatră se pricepea. Dar cum zic cel mai mult și mai 
mult îi plăcea lui cîmpul. Să vadă holda cită era, mare, 
mică, fără buruiană, iar la prăşit, să nu mai vorbim. 
Al bătrîn rămînea hăt în urmă, iar Mugurel ieşea cu 
postața in capăt cit ai fuma o ţigară. Avea cum spun 
spor la toate, numai da cules nu se lipea de el norocul. 
Ba venea o grindină și bătea holda zdrumicindu-i spicele, 
ba se pornea o vijelie ca aceea și din clăile de fin adunate 
cu trudă, peste un ceas nu mai rămiînea nici una în picioare. 

Văzînd cum se brodesc lucrurile, ăl bătrin şi femeia 
se tot minunau şi se cruceau. Azi aşa, miine aşa, pînă 
într-o zi cînd a rămas și feciorul pe gînduri ca și părinții 
lui. Măi ce să fie? se tot întreba voinicul nostru. S-a 
gîndit el ce s-a gîndit, dar răspuns singur nu și-a aflat, 

Aşa se face că într-o seară, la cină, își ia inima în dinți 
şi-l întreabă pe tătine-so : 

— Hei, tată, văd că aci pe lingă casă nu ieşim nici 
cum la capăt bun. Oare de ce ? 

— De ce, de nece, asta-i treaba. Pesemne că tu de 
mic ai fost menit să nu poţi duce la capăt bun lucrul 
început. 

— Cum aşa ? | 

— Eu ştiu ? Nu ştiu ! Că dacă aş şti, ţi-aş spune. 

— Nu se poate să nu ştii! Ia adu-ţi mai bine aminte. 

Al bătrin se gindește, oftează, clatină din cap, se 
uită la nevastă, parcă ar vrea să afle dezlegarea de la 
ea şi într-o vreme parcă îşi aduce aminte. 

— Ia stai aşa ! Să fice oare asta ? 

— Ce să fie? 

— Păi uite cum a fost cînd ai fost tu mic. Naşii tăi 
ti-au pus numele. Mugurel e un nume frumos ca o 
cîntarc. Am fost bucuros şi că (i-au dat în dar o viţică 
frumoasă ca o bumbuşcă. Și să ştii că chiar așa îi era 
numele, Bumbuşca. Numai de un lucru nu am fost mulţu- 
mit. Funia cu care era legată viţica era subţire şi cam 
putredă. Asta cum zic nu mi-a plăcut, dar ce era să le 
spun ? Puteam eu oare să zic: nu, nu iau viţica pentru 
că are funia putredă ? Nu puteam, mai ales că ei mi-au 
dat-o după datină, spunîndu-mi: „Asta-i darul nostru 
pentru prunc. Să-i fie cu noroc şi să auzim numai de 
bine!“ . - 

— Și unde-i vițica ? Bumbuşca ? 

— Unde să fie ? Eu ştiu ? Năbădăioasă cum s-a dove- 
dit a fi, a rupt funia, şi-a pus coada pe spinare şi dusă 
a fost. 

— Ei, tată, tată, să ştii că ăsta a fost norocul meu 
şi mare păcat ţi-ai făcut că nu ai avut grijă de el. Acum 
eu ce mă fac, dacă mi-a fugit norocul ? 

— De, ştiu şi eu ? 


După un răspuns ca acesta, a zis ce avea de zis ! 

— Apoi, tată şi mamă, să ştii că eu nu mă las şi 
n-o să am stare pină n-am să-mi aflu din nou norocul. 
Eu plec în lume după el, să-l găsesc. 

— Măi băiete măi, a inceput a se tingui maică-sa, 
potoleşte-te şi stai molcom, că viţica de atunci de cînd a 
fugit cine ştie pe unde i-au putrezit oasele. Crezi tu că 
pe lumea asta se află vreo năzdrăvană care să scape în 
munte şi să nu dea peste ea vreo haită de lupi?! Ori 
vreo boală de urs?! Nouă cite vite le-am lăsat slobode, 
pe toate ni le-a prăpădit o ursoaică. De aceea nu avem 
coadă de vită în ogradă. 

— Văd şi ştiu, dar de dus în lume tot mă duc, să-mi 
caut norocul pe care l-a scăpat tata din mînă. 

Zadarnic au fost oftaturile, zadarnice lacrimile ălor 
bătrîni. Mugurel al nostru n-a vrut să ştie de nimic. 
N-a avut stare pînă cînd, într-o dimineaţă, s-a aplecat în 
faţa părinţilor să-i dea binecuvintarea, şi dus a fost. 

Feciorul a apucat pe acceaşi cărare pe care o apucase 
mai înainte vreme àl bătrin. Şi a mers, şi a mers cale 
lungă să-i ajungă, zi de vară pină-n seară, că povestea 
noastră mult mai are. 

Pe cale se minuna el de ce vedea : brazi înalţi și fagi 
bătrîni, jivine de tot felul și pe fiecare le întreba dacă 
n-au văzut, n-au cunoscut trecînd pe acolo o vițică pe care 
o chema Bumbușca. De întrebat întreba el, dar răspuns 
bun nu afla. Într-o vreme, cînd ajunge el înspre goliştea 
muntelui, numai ce zăreşte în înaltul cerului cum se rotesc 
în zbor lin doi vulturi. „,Ei, dacă nici de la ei n-am să 
aflu vreo îndreptare, îşi zise flăcăul, apoi slabă nădejde 
să-mi mai aflu eu norocul !“ 

Le face el semn cu cuşma vulturilor. să coboare din 
înalturi, îi șuieră, dar vulturii nici gînd să dea vreun 
semn de ascultare. Le mai face el semn încă o dată şi încă 
o dată, pînă cînd, în sfîrşit, unul dintre vulturi îşi înclină 
aripele şi coboară ca o săgeată tocmai în faţa lui şi se 


22 


așează pe un stei. Nici nu-şi stringe bine aripele, şi-i 
grăieşte : 

— Hei, Mugurel, Mugurel, bine că ai venit pe tări- 
murile noastre, că de multă vreme de cind te aşteptăm 
am ostenit tot zburind, să îţi păzim averea. 

— Ce avere, vulture ? Eu nu am avere! Eu îmi caut 
numai norocul pe care mi l-a scăpat tata cînd eram mic 
şi neştiutor. 

— Că bine zici. Ala chiar norocul tău a fost. Hai, 
urcă în spinarea mea, să te ridic în înalturi, ca să-ţi poți 
vedea norocul. 

Zis şi făcut. Urcatul în spinarea vulturului l-a făcut 
mai cu fereală, că pînă atuncea Mugurel al nostru nu mai 
zburase. I s-a strîns lui cămaşa în spate cînd s-a deslipit 
de pămînt, dar cînd a ajuns sus, sus aproape de nori, 
tare mult i-a mai plăcut. l-au plăcut apele ca nişte 
panglici de argint, munții îmbrăcaţi în păduri, poienile şi 
păşunile pline de ciopoarele de oi şi de ciurdele de vite 
mari. 

— Hei, Mugurel, drag domnuţul nostru, cum ţi se 
pare ? l-a întrebat vulturul. 


— Cum să mi se pară? Frumuseţe ca asta numai 
o dată în viaţă vezi. 

— Asta așa-i, şi-i bine. Ciopoarele de oi sînt ale 
ciobanilor care au răzbit de la cîmpie pină aicea sus 
în munte, iar ciurdele cele mari de vite sînt ale tale. 
Bumbuşca a fost. o năzdrăvană. Din vița ei se trage 
norocul tău. Acum ține-te bine de aripile mele, că de 
urcat e mai ușor, dar de coborit e mai greu. Mi-e să nu 
aluneci din spinare, că tu eşti mai greu şi nu ai în ce te 
propti. 

— Bine, bine ! Acum să vedem cum ne-o fi norocul. 
Eu zic să te mai roteşti o dată peste ciopoarele cele multe, 
să îmi bucur inima, că de jos nu ştiu dacă le voi putea 
cuprinde cu privirea. 

S-a rotit din nou vulturul și Mugurel s-a minunat 
şi s-a bucurat. Dar văzînd el atîta strînsură, ce şi-a zis: 
„Măi, măi, pe pămîntul ăsta mare şi rotund nu cred 
să mai fie unul ca mine. lată, sint bogat, tinăr şi înconju- 
rat de bine. Dar ca să stăpineşti atita avere singur este 
peste putinţă“. 

Simţindu-l îngindurat, vulturul a început a-i grăi : 

— Nu-ţi face griji, Mugurel ! Ajutoare se vor găsi, 
că spre omul tînăr, isteţ şi gospodar trag toţi năpăstuiţii 
lumii. Tu, deocamdată, trebuie să faci faţă singur. Acuma 
îți zic din nou : ţine-te bine de mine, că ne apropiem de 
pămînt. 

Şi unde nu începe vulturul să se lase pe o parte şi 
pe alta şi să se apropie de pămînt. Cihd a simţit că 
stăpinul său s-a cam înfricoşat, numai ce şi-a răcoboiet 
coada şi dintr-o dată coborirea s-a făcut lină, drept în 
mijlocul unei ciurde mari şi frumoase. Văzindu-i vitele 
cum se lasă drept între ele, numai ce au început să se 
încordeze, să scurme pămîntul cu copitele şi să boncălu- 
iască, gata-gata să-i ia în coarne pe amindoi. Mugurel o 
cam băgase pe minecă, dar, repede şi-a tras pe seamă 
şi pe dată şi-a desfăşurat biciul de la briu şi unde a 
început să-l rotească și să plesnească din el, de ziceai că. 
acu a pornit cu buhaiul prin sat la colindat. Vitele pe 
dată s-au oprit din năvală şi din ciurdă şi-au făcut loc 
în faţă doi tauri mari bălțaţi, cu coarne scurte şi poncișe. 
Au înaintat ei fără frică, şi-au clătinat capetele, şi-au 
lăsat guşile pînă în pămint, de parcă aşteptau o dezlegare 
să grăiască. Feciorul, ca să-i liniştească, i-a luat cu vorba : 

— Hei, măi feţi logofeţi, dar mîndri şi de nădejde 
vă mai arătaţi ! Uite, cu aşa păzitori ai ciurdei ştiu eă 
nici lupii, nici urşii nu au avut spor cînd v-au dat ocol 
şi, de bună seamă, că au plecat cum au venit, dacă nu 
chiar înfricoşaţi. 


— Apoi, să ştii tu, stăpîne Mugurel, că-i chiar aşa 
cum ai grăit. Eu, Targhiole şi cu Zambole, aci de faţă, mult 


24 


ţi-am mai dus dorul şi de multă vreme te aşteptăm să ne 
dezlegi de grijile noastre. 

— Apoi, eu v-aş dezlega bucuros, dar alţii vrednici 
ca voi nu cred să găsesc. Dacă aţi făcut un bine pînă 
acum, faceţi-l şi de aci înainte, că în voi îmi pun nădejdea. 

— Bucuroşi am face noi tot ce ne spui, dar de dezlegat 
de poruncile dintii tot trebuie să ne dezlegi. 

— Care porunci și cine le-a dat ? 

— Legămîntul și poruncile sint de la Bumbuşca, 
mama noăstră. Ea, săraca, s-a prăpădit de mult şi ne-a 
legat cu limbă de moarte să avem gr ijă de norocul tău și să 
îl păzim ca ochii din cap să nu se risipească. Şi, după cum 
vezi, nimic nu e clintit din ce-i al tău. Noi am încărunţit 
tot așteptiîndu-te. 

— Asta aşa-i, văd şi eu şi mă plec în faţa voastră şi 
vă mulţămesc. De acuma, după cum vă daţi şi voi seama, 
nu mai sînt nici eu un copilandru şi mi-a venit şi mie 
vremea să mă însor, să pun temelie pentru cei care vor 
veni după mine. 

— Drept grăiești, nu-i vorbă ! Dar cum facem ? 

— Cum să facem să fie bine? Eu zic cum a zis 
Bumbuşca, norocul meu: Să fiți dezlegaţi de poruncile 
dintii pe care vi le-a dat ea. Grijile lăsaţi-le în seama mea, 
așa cum se cuvine, ca stăpin. Vouă vă mulţămesc şi mă 
închin ca la nişte vrednici- ce aţi fost şi mai sînteţi încă. 
Dar, rogu-vă să-mi fiţi voi sfetnici buni pînă am să 
deprind şi eu rosturile muntelui şi-ale turmelor. 

— Ei, drag domnuţul nostru, că bine mai grăiești! 
Se vede treaba că nu faci de pomană umbră pămîntului. 
Aşa să fie cum zici tu ! 

— Dacă-i așa cum zic eu, mă bucur, dezlegaţi să 
fiţi încă o dată de poruncile dintii. Dar acum ca sfetnici 
să ascultăm ce sfat îmi dați ? 


— D-apoi, drag domnuţul nostru, eu, Targhiole, aş 
zice cum a zis Bumbuşca. Vom cîrmi ciurdele spre cîmpie, 
că aici în munte nu mai este iarbă de-ajuns. În tirgul 

împăratului o să schimbi şi tu ciurdele în taleri de aur; 
ca să te poţi mişca mai ușor și să te însori şi să laşi urmaşi, 
așa cum îi stă bine unui fecior vrednic ca tine. 

— Ba eu zic, a grăit la rîndul lui Zambole, că locuri 
goalc sint œe destule în munte, numai noi să fim vrednici 
să le găsim. Cit despre domnuţul nostru, mai poate el să 
aştepte, că doar nu au intrat zilele în sac ; fetele de mări- 
tat, dacă au aşteptat pină acuma, vor ști să mai aştepte 
o vreme. Ei 

Ascultindu-i şi pe unul și pe altul, Mugurel ce s-a 
pindit ? Nu grăieşte rău nici unul dintre ei. Adevăr este 
şi în ce spune unul şi în ce spune celălalt. Numai că eu 
voi face după capul şi judecata mea. Ridicîndu-şi el 
privirea către cei doi sfetnici, le zise : 

— Un grăunte de dreptate 'are fiecare şi vă mulţumesc 
de sfaturi. După judecata mea, ar fi mai bine să minăm 
ciurdele spre iarbă grasă, în alt munte. Pe atci, de atitea 
zăcători, iarba s-a bătăiorit şi s-a împuţinat. Trebuie să 
îngrăşăm ciurdele şi abia apoi să coborim dla vale, la 
cîmpie, să le vindem şi să le schimbăm în bani sunători. 
Vremea de abia se deschide spre vară şi ne-ar ride cei de 
la cîmpie dacă ne-am înfățișa aşa de timpuriu la tirguri. 
Preţul bun se ia pe vacile cu lapte mult, pe viţeii graşi şi 
pe taurii înalţi şi lati în spete, cu guşa mare. Dacă ne 
ducem cu nişte slăbături n-am făcut nici o brînză. 

— Bine şi înţelept grăieşti, Mugurel, i-a zis Zam- 
bole. Tu trebuie însă să ştii că noi te-am aşteptat aici 
şi nu în altă parte, pentru că aşa a fost porunca. De acuma 
mergem și facem totul după voia ta, că tu eşti stăpinul şi 
bine ai grăit. Ai mintea luminată cum o au toţi 
înţelepţii şi ştii ce faci. Numai să nu uiţi să împlineşti 
porunca Bumbuştii, mama noastră, să te însori şi să ai 
urmaşi, că așa îi stă bine unui voinic ca tine. Dacă vrei 
să ştii, noi ţi-am şi găsit mireasă. 

— Ia te uită. mă! Da’ grijulii şi grăbiţi mai sînteţi: 

— P-apoi cum! Și să ştii tu de la noi că-i vorba 
chiar de fata impăratului. 

— Fuuuii, s-a mirat Mugurel, da' ştii că bateţi sus de 
tot ! Numai că încuscrirea cu impăratul nu-i nici uşoară 
şi nici fără primejdie. 

— Greutățile şi primejdiile li-i lăsa tu în grija noas- 
tră, că de aceea sintem lingă line. Numai ţie să îţi 
placă fata ! 

— Asta se va vedea cum şi ce fel. Deocamdată, lăsaţi 
treburile în seama mea, că atita minte voi fi avind şi eu, 
să nu mă impiedic și să mă inec ca ţiganul la mal. 

Zicind acestea, Mugurel a făcut ce a făcut după 
capul lui. A dus ciurdele în alt munte, cu iarbă grasă, 
fiindu-i în treaba asta de mare ajutor vulturii care se 
roteau cît era ziua de mare, să vadă,pe unde nu-s cuprinşi 
munții de alte ciurde de vite ori de turme de oi. Şi uite 
aşa au hălăduit ei de primăvara pînă toamna, cind au dat 
primele brume şi a început codru să ingălbenească şi să-şi 
piardă frunza. Cind a dal prima brumă. Targhiole şi 
Zambole -s-au înfăţişat lui Mugurel şi au hotărît ce şi 
cum să facă, pe unde să o apuce, ca să iasă la ecimpie. 

— Poruncile mele sînt să miînaţi voi vitele spre văile 
largi, unde vor găsi iarbă proaspătă şi apă, iar vulturii să o 
ia înainte şi să ne deschidă drumul. Ei ne vor da de ştire 
unde și cind e bine să facem popasurile, ca să ajungem 
cît mai degrabă în tirgul împăratului. 

Au mers cum a hotărit Mugurel, repede şi cu spor, 
fără să aibă vreo pierdere în drumul lung. pină ce au 
început munţii să scadă în înălţimi şi pădurile să se 
rărească. De cum au ieșit la larg şi locurile au prins altă 
înfăţişare, vulturul şi vultureasa au făcut semne să se 
oprească. Şi după ce au filfiit ei din aripi şi s-au încredin- 
fat că nimic nu-i ştirbit din ce au avut în pază, s-au 
înfățișat lui Mugurel şi i-au grăit : 

— Drag domnuţul nostru, noi te-am slujit atita amar 
de ani şi iată a venit vremea să ne despărțim. Nouă ne 

plac munţii cu steiurile lor pgolaşe, pădurile cu vietățile 
lor, poienile în care în amurg vin căprioarele şi ciutele 
cu iezii și cu viţeii lor. Aici în jocurile acestea mai depăr- 
tate de lume, mai sălbatice şi ferite, îi ţara noastră şi 
puterea noastră. Mai la vale peste dealuri şi cîmpie 
zburăm numai cînd sintem la mare nevoinţă. De aceea 
zicem să rămii cu bine şi să umbli sănătos în drumurile 
tale printre oameni. Cînd ţi-o fi însă greu şi greu, să te 
gindești la noi, că noi pe dată ne vom înfăţişa şi ţi-om 
sta în ajutor. 
__— Eu vă mulțămesc frumos, vulture şi vultureasă, 
că de mare ajutor mi-aji fost. De despărţit însă nu ne 
putem despărţi numai cu un mulțam. Cît am venit pe 
cale s-a desprins din ciurdele cele multe un botei în tancul 
unde ne-am întilnit 'întiiaș dată. Să fie al vostru ca 
simbrie, pentru slujba voastră, să aveţi şi voi cu ce 
vă creşte puii. 

— Fain om ești, Mugurel, şi cu inima deschisă. 
Semnul nostru este pana asta mare şi frumoasă. Cind vei 
fi la strimtoare, scoate-o din șerpar, scutur-o bine și 
arunc-o în sus. Din înalturi noi vom vedea-o şi vom si 
ce avem de făcut. 

Zicind acestea, vulturii şi-au luat zborul, s-au pierdut 
în înălțimi, iar Mugurel şi-a văzut de ale lui. După o 
noapte de odihnă, a luat-o iar haida, haida în jos spre 
cîmpie. Nu după multă vreme, s-a simţit că nu mai au 
vestiilori buni, că lipseau vulturii. Asta, pentru că au 
nimerit nu odată în locuri strimte şi rele, mocirloase, 
în care vitele se inghesuiau zadarnic să treacă. Striga la 
ele Mugurel, pocnea din bici, indemna, ajuta, nădușea ca 
omul ce avea grijă de averea lui. Cind în sfirşit cu chiu 
cu vai au scăpat de încurcătură, i-au ieşit înainte Tar- 
ghiole şi Zambole. 

— Ei, cum îi, drag domnuţul nostru ? 


— Cum să fie ? Nu aţi văzut și voi?! 

`- — Ba am văzut, dar vorba aceea: Ce e scris în 
frunte e pus omului şi toate trebuie să le petreacă. Pînă 
acum a fost cum a fost, dar să vezi ce întimpinări o să 
avem de acum înaintc, la cimpie, la lărgime. 

— Ei, o să fie cum o să fic, le vom pctrece pe toate, 
numai in tirgul împăratului să ajungem. 
= — De ajuns o să ajungem, nu-i vorbă. Deocamdată 
tu fă bine şi ia din chişaiul ăsta negru şi unsuros şi pune 
într-o desagă cît îi pulea, că bine o să-ţi mai prindă cînd o 
să fii la o strîmtoare. 

Mugurel ce să facă ? I-a ascultat, gindindu-se că vor 
fi știind ei mai bine ce prepestenii îl mai aşteaptă. Ele 
au venit mai repede decit se aștepta. Ciurdele, văzind 
atita bogăţie de verdeață, au început să se, împrăştie, 
să intre ba ici, ba colea, în semănătuiile oamenilor. Pinda- 
rii atita aşteptau ca să le vadă și pata au şi sărit care 
mai de care cu gura pe stăpîn, să plătească gloabă. Şi aşa, 
n-a fost aşezare prin care să treacă şi să nu plătească 
despăgubiri. Cind au văzut Targhiole și Zambole cum 
stau lucrurile, iar s-au înfăţişat stăpinului şi au tinut sfat. 

— Tu, drag domnuţul nostru, i-a zis Targhiole, nu 
mai fi mină spartă şi nu-ți mai risipi averea dînd gloabă 
vite. Fii mai țăpos și tirpuiește-te cu pindarii. 

— M-aş tîrgui eu, cum să nu mă tîrguiesc, dar 
ăștia parcă-s surzi. N-ai cu cine te înţelege. Şi apoi şi 
oamenii sînt mai pismaşi. i 

— Asta așa-i, cum zici, vedem noi bine şi înțelegem, 
dar nici aşa. : 

— Bine, bine, dar cum să scap de necazuri ? : 

— Cum, cum? Fă cum îi mai bine. Tocmește nişte 
ajutoare, iar tu treci în fruntea ciurdelor și îndreaptă-le 
din drumul de țară pe lunca rîului. Pe acolo vom găsi 
iarbă bună, deasă și înaltă, iar apă pentru adăpat cîtă 
vrei. Muncă ușoară pentru cel ce priveşte, dar grea 
pentru cel care o face. După muls, hai cu laptele-la strecu- 
rat, la închegat, la făcutul caşului. Mă rog, treabă multă, 

multă, mai multă ca la oi. Să nu vorbim cită bătaie de 
cap le dădeau tăuraşii. Buieci de atita bine, au începul 
să boncăluiască şi să se ia la bătaie, să se împungă. 
Sări şi desparte-i ! Greu, greu, dar totul era în ciştigul 
lui Mugurel. Gloaba nu o mai da în vite, dacă avea de 
dat gloabă. O da în caș, în urdă, dar cel mai adesea în 
lapte. Şi, unde mai pui că, pe cit da mai mult, pe atîta 
îi rămiînea şi lui mai mult. Şi uite aşa, cătinel, cătinel, s-au 
apropiat de tirgul împăratului. S-a simţit şi s-a văzut 
că-i așa după forfota de pe drumuri. De dimineaţa pină 
seara tirziu hodoropgeau căruțele şi carele ce se întorceau 
goale din tîrg, scîrțiiau carele și căruțele ce se îndreptau 
încărcate cu fel de fel de bunătăţi spre tirg. Cărăuşii 
îndemnau boii din juguri, pocnind amarnic din bicele 
lor dungi, iar căruţțașii, la rîndul lor, şuierau hoțeşte către 
bidivii, încereind să-i dezmorţească și să-i ţină în trap 
întins. Larmă multă, sfadă, sudălmi. Stăpinirea, ca să 
nu se işte încăierări şi să se ţină cit de cît rînduiala, a pus 
călărime înzăuată, pe cap cu coifuri strălucitoare şi 
chivăre înalte, cu săbii lungi şi sulițe, să ţină seama. 
Unde se ivea vreo încurcătură, hop şi cătanele cu rin- 
duiala. Şi dacă era vreunul mai tare de cap şi nu vrea să 
înţeleagă, numai ce mi-l luau la trei păzeşte pînă îl învățau 
minte să se poarie ca oamenii. 

Mugurel, ce să facă, unde să se aşeze cu ciurdele lui 
și cu tot tarhatul ? Să dea buluc pe poarta cetăţii, nu-i 
venea la îndemină, neștiind care-i rinduiala. Să stea 
deoparte, iar nu-i convenea, că doar nu bătuse cl atita 
cale de florile mărului. Ca să nu greşească, s-a învirtit 
ce s-a învirtit, a întrebat în stinga, a întrebat în dreapta, 
pină a aflat unde-i locul de mărturie, adică tirgul de vite. 
Locul era larg, cu pantă lină spre rîu, numai bun de 
adăpat, dar şi de scăldat. Vitele, cum au simţit boare 
răcoroasă, cum au buit în apa limpede şi puţin adincă 
de lingă mal. Nişte viței proşti şi neînvăţaţi au înaintat 
mai mult decit se cuvenea şi i-a prins sforul apei și hai 

cu ei la vale. Mugurel, văzînd cum slă treaba, n-a mai 
așteptat să sară ciurdarii în apă, a sărit el să scape 
viţeii din necaz. Şi ajungind él pe prund, să se odih- 
nească, ce i se desvăluie privirii? Un cird de fele se 
alergau una pe alia, se jucau de-a prinselea. De fru- 
moase, ce să spun, frumoase toate, să le măninci cu 
ochii şi alta nu. Dar dintre ele una pica de frumoasă 
ce era. Mugurel s-a uitat la ea, ca feciorul ce n-a mai 
văzut aşa frumuseţe la viaţa lui. Cum l-au văzut şi şi-au 
dat seama despre ce-i vorba, fetele au dat un chiot cum 
numai ele ştiu să dea cînd sînt speriate. Într-o clipită n-au 
mai fost unde erau. Şi fugi, şi fugi, să le sară sufletul 
din loc şi alta nu. În învălmăşeală, unale s-au împiedicat 
şi au căzut, s-au ridicat şi cu chiole de spaimă fuga spre 
cetate. Numai codana cea frumoasă, la care îi rămăsese 
lui Mugurel inima, s-a oprit în loc, arătindu-se mai 
bărbătoasă. Cind a văzut că un străin şi încă un ciurdar, 
cum l-a prețuit ea, le-a stricat joaca, s-a miniat şi, 
sumeţindu-se, a grăit : 

— Mi-ai speriat tu, prietenele, străine, dar să ştii 
că nici ţie n-o să-ţi meargă bine cînd ne vom mai întilni. 

— Ei, dacă-i așa, nu-i rău, nu s-a lăsat nici Mugurel. 
Vom trăi și vom vedea cum ne-o fi norocul. 

Norocul a venit, cum să nu vină. La tirg vinzarea a 
mers repede şi bine, iar feciorul şi-a umplut pungile cu 
atita bănet de aramă, de argint şi aur, că nu mai ştia ce 
să facă cu el. Văzindu-şi stăpinul în încurcătură, Tar- 
ghiole l-a sfătuit să pună banii în desagi şi să-i atirne pe 
greabănele lor, a lui Targhiole şi Zambole, şi aşa împovă- 
rați să se înfățișeze în cetate, la curtea împăratului, şi 
să-i peţească fata de nevastă. 

De zis uşor de zis, dar mai greu de făcut. Asta, 
pentru că după cum ştiricise Mugurel, fetei îi mersese 
buhul că-i o farmazoană care sucise capul la mulţi 
feciori de împărați și pe nici unul nu l-a găsit vrednic. 
Ba, mai mult, se spunea în tirg că pînă atunci toţi cîţi 

au peţit-o au fost puși la încercări care mai de care de 
neînchipuit şi greu de împlinit. Prinşi de vrăjile fetei, 
nici unul nu a scăpat cu viață. De mirare era faptul că 
pe. măsură ce cădeau capetele peţitorilor, tot. mai mulţi 
crau aceia care işi încercau norocul, să-i vină de hac 
farmazoanei. Mugurel, care nu cra nici el un fricos, 
ce şi-a zis: „la hai să-mi încerc şi eu norocul şi să le 
duc bătrinilor in bătătură noră mindră, frumoasă şi 
isteaţă !“ 

De aceea, într-o dimineaţă, s-a  înfăţişat la curtea 
împăratului, așa cum îi cra portul: în picioare cu opinci 
noi, cu nojițole frumos petrecute peste cioarecii albi 
de dimie subţire, încins peste cămaşa albă ca spuma lapte- 
lui cu un şerpar bătut în ţinte de argint şi de aur, iar 
în cap cu clop cum poartă mărginenii, tras puţin pe o 
sprinceană. Era în umbletul şi în toată înfățișarea lui 
multă frumuseţe și cîți l-au văzut au ştiut că feciorul nu-i 
un oarecine. A dat el bincţțe în stînga și în dreapta, de 
parcă era în satul lui, nu in cetatea împăratului. 

Cel mai frumos a fost cind s-a înfăţişat chiar înaintea 
împăratului şi a împărătesei. Oamenii erau la masă în 
pridvor, aşteptau să le aducă de mincarea. Mugurel s-a 
făcut a nu şti şi s-a închinat în faţa lor, făcînd o plecă- 
ciune de zile mari. Curtenii, văzindu-l în portul lui de 
țară, cu Targhiole şi Zambole după el, au clătinat din 
cap și au început a ride în bărbi de îndrăzneala lui. 
Împăratul şi împărăteasa nu au ris.:L-au cîntărit din 
priviri şi le-a plăcut înfăţişarea feciorului, portul lui. 
Acum, vorba să fie între noi, Mugurel era bine clădit, 
cu uitătura deschisă şi plăcut în toate mişcările lui şi 
nu i se incurca limba în gură. Mai întii şi întii le-a urat 
voic bună şi poftă la masă. 

— D-apoi poftim cu noi la masă. 

— Mulţămescu-vă domniilor voastre, eu nu m-oi 
îndemna, că după cîte văd mi-i tare soacra. 


32 


— Ei, cum așa, eşti însurat ? 

— Ba cum să fiu! Da’ ştiţi domniile voastre, aşa 
vine vorba. Eu cu altă treabă am pășit pragul curților 
impărătești. 

— S-auzim, să auzim! s-a grăbit să dea semn îm- 
părăteasa. 

— A mers vorba şi vestea că la curțile domniilor 
voastre a crescut o căprioară cu stea în frunte și mulţi 
feciori şi mai așa şi mai așa au zis că-s vînători şi ar 
pofii să îi ia urma. Şi, din cîte am aflat pînă acum, nici 
unul nu s-a arătat vrednic. 

— Asta așa-i, a întărit împăratul. Tu îi fi unul care 
vrei de bună seamă să-ţi încerci norocul ? 

— Încerc, cum să nu încerc. Vorba aceea: „Încer- 
carea moarte n-are“, 

— Ba uite că aici nu-i așa. Dacă te vei dovedi ne- 
vrednic să o păzcşti, unde îţi stau picioarele, acolo iţi 
va sta și capul. 

— Numai să-mi spuneţi care sînt poruncile. 

Și, după rînduiala ce era la curte, împăratul a bătut 
de citeva ori din palme, poruncind să se infățişeze „că- 
prioara cea cu stea în frunte“, adică fata lor de măritat. 
Pe dată ușile cele mari impărăteşti s-au dat într-o parte 
și printre șirurile de străjcri s-a arătat la vedere domniţa, 
însoțită de prietenele sale de la scaldă. De cum a văzut-o, 
lui Mugurel parcă îi luase cineva graiul. Nu se aştepta 
flăcăul nostru ca fata împăratului să fie cea la care îi 
rămăsese lui inima pe malul rîului. 

Văzindu-l Targhiole că tace și se lasă uimit, a scuturat 
o dată din coarne şi l-a atins ușurel, să-l desmeticească. 
Mugurel şi-a tras pe seamă, s-a înclinat în faţa frumu- 
seții și a grăit cu glasul pier it: 


— Aşteptăm poruncile ! 


Frumuseţea de fată, cum a aflat de la împărat ce şi 
cum, s-a înclinat la rîndu-i și parcă, parcă în uitătura ei 
se deslușea. o bucurie nici rea, dar nici bună. Împăratul 

a simţit că ar fi ceva.la mijloc, dar prea era flămind ca 
să mai stea el pe ginduri să ghicească ce-i în capul 
domniţei. 

— Apoi, după cum văd, fătul meu, copila noastră nu 
zice nici ba nici da. Asta înseamnă că trebuie, așa cum îi 
rinduiala, să împlinești trei porunci. Dacă îi face faţă, 
a ta să fie de nevastă și pe deasupra îţi vom da și jumătate 
de împărăție. 

Prima poruncă era să o păzească pe domniţă cînd va 
dormi. 

Îngindurat și nu prea, Mugurel s-a pregătit de veghe. 
De cum a asfinţit soarele, a dat înconjur palatului în care 
dormea fata, a încercat să vadă dacă sînt încuiate ușile, 
s-a strecurat în fiecare odaie și a încuiat ferestrele. Ca să 
fie mai sigur, s-a furişat în iatacul copilei, ascunzindu-se 
după o draperie groasă de la una din ferești. Stă el ce 
stă acolo, vede cînd vine copila, o lasă să se aşeze în pat, 
trage cu urechea, să-și dea seama dacă a adormit. În 
iatac nici o mișcare Și O linişte de puteai auzi pînă și cum 
bat razele lunii în fefești. Într-o vreme, colea, pe cînd îi 
somnul mai dulce și mai greu, parcă, parcă prin aer a 
trecut o boare ca o părere și s-a auzit un filfiit. Mugurel 
pe dată a fost în picioare. A aprins un fir de lumină şi s-a 
uitat spre pat! În pat, nimeni. S-a uitat el prin dulapuri, 
pe sub pat. Nimic. Fata se topise. S-a mai învirtit ce s-a 
mai învîrtit și, cînd dă draperia de la fereastră deoparte, 
ce să vezi ? Un ochi de sus de la fereastră deschis. își 
tuflește el clopul pe frunte și se miră : 

— Măi să fie, farmazoana de copilă s-a prefăcut în 
pasăre și pe-aci i-a fost drumul! Mugurel, să te văd 
acum pe unde scoţi cămașa ? 

Stă el ce stă așa necăjit și numai ce îi vine în minte 
sfatul vulturilor. Scoate pana din șerpar şi o scutură. 
Şi ce să vezi ? Deodată se porneşte o vijiială în ogradă, 
se îndoaie plopii sub palele vîntului, se ridică şi se în- 
vîrtesc în aer frunzele moarte, se zgilţiie fereștile, mai, 

mai să sară din itini. Răbufneşte o dată mai tare vintul 
şi zbang ! sc deschid fcereştile. Pe pervaz, vulturii, os- 
teniţi şi întrebători. 

— Ehei, paznici ai tăriilur, bine aţi venit ! Dacă vreţi 
să m-ajutaţi, voi degrabă îmi aflaţi unde s-a furișat copila 
împăratului că, uite așa și așa, dacă nu o aflaţi, unde 
îmi stau acum picioarele acolo îmi va sta miine dimi- 
ncață capul. 

Vulturii, cum aud despre ce-i vorba, încep să cron- 
cănească și după o vreme o dau pe înţelesul păgubaşului. 

— Mare lucru nu-i de făcut, drag domnuţul nostru. 
Chiar acuma cind ne-ai chemat am zărit-o cum s-a așezat 
pe un tanc de munte să se mai odihnească. De acolo, pe 
furtuna asta stirnită de noi, nu va fi chip să se mai ţină 
în aer. Fii fără grijă, că, pînă în zori, ţi-o găbjim noi și 
ţi-o aducem cuminte şi pocăită. 

Şi aşa a fost cum au spus vulturii. Cind s-a crăpat 
colea de către ziuă, vulturii s-au înfățișat cu porumbiţa 
plinsă şi ruşinată ca o copilă oarecare neajutorată. Cînd 
fata a dat însă cu ochii de Mugurel, numai ce s-a îmbă- 
ţoșat ca o viţă împărătească ce era şi, cu ochii strălucind 
de necaz, i-a zis: 

— Astăzi ai avut noroc! O să mai vedem ce-o mai fi 
la noapte, că de plătit ai să mi-o plătești cu virf şi în- 
desat, nu avea grijă ! 

— Ei, domniţă, fiecare cu norocul lui, i-a răspuns in- 
găduitor feciorul. Acum hai să te vadă împăratul şi îm- 
părăteasa, că ești bine și sănătoasă. 

S-a înfâţişat copila umilită în faţa părinţilor, dar, 
spre mirarea ei, aceștia mai mult s-au bucurat decit să-şi 
facă griji. De ce să nu se bucure? Vedeau ei bine că 
Mugurel nu-i un oarecine şi știe -ce vrea. Numai împă- 
Tăteasa arăta mai bănuită şi nu se dumirea cum de a 
fost în stare ciurdarul să-i vină de hac scumpetei de 
fată ce o avea. Cît despre fecior, ce să zic? A dat-o în 
primire capetelor incoronate și şi-a văzut de treburile 

lui, că pînă în seară mal era vreme. Împărăteasa, de cum 
l-a văzut plecat, a şi sărit cu vorba la împărat, că uite 
așa numai cl impăratul îi de vină că i-a îngăduit unuia 
ca Mugurel să deschidă vorba de peţit și uite acum în ce 
încurcătură o să intre. Vai, vai se văieta împărăteasa, ca 
o femcie proastă, după cinc îmi mărit eu fata! După un 
vîntură-lumc, care numai de vite e în stare să vadă | 
Asta-i om să știe preţui o fată de împărat ? 

__ Împăratul tăcea milc. Ce să se mai împotrivească 
vorbelor ? 

Împărăteasa s-a răscolit ce s-a răscolit înspre partea 
ei, dar, ca să fim drepți, nici Mugurel nu era chiar fără 
grijă. Şi asta mai ales că Targhiole l-a stirnit. „Noaptea 
trecută — i-a zis — a fost cum a fost, dar şerpoaica de 
împărăteasă și cu fii-sa cine știe ce or să pună acum la 
cale, ca să scape cu faţa curată și să arate că ele sînt 
mai de soi.“ 


— Eh, dar fie cum o fi, nu ne-om lăsa nici noi mai 
prejos. La care, Zambole, auzindu-l ce spune şi cum 
gindește, şi-a dat și el cu părerea : 

— Chiar așa, drag domnuțul nostru ! Numai să ştii 
că nu-i de glumit cu hoţoaica. Ca să fii mai sigur, o să-ţi 
stăm și noi în ajutor. | 

— Bine, bine, numai să aflăm deocamdată care-i po- 
runca pentru noaptea care vine. 

Porunca nu li s-a părut nouă. Suna tot ca în seara 
trecută : să stea să păzească fata. : 

— Apoi, dacă-i așa, iată cum vom face, i-a zis Zam- 
bole. Tu, drag domnuţul nostru, o să te strecori iar în 
iatacul fetei, iar noi o să stăm de veghe, ia, aici lîngă ușă. 
Şi, ca să nu aţipim, adă niște fin, să avem ce mesteca 
şi să ne treacă vremea mai uşor. 

Zis şi făcut. După ce copila s-a strecurat în așternut, 
Mugurel a adus o căpiţă de fin și a așezat-o chiar în ușa 
iatacului. Liniștit dinspre partea asta, s-a strecurat şi el 

în iatac. Și-a așternut {undra pe jos, așa cum făcea în 
munte și stind într-un cot se trudea să nu adoarmă. Da’ 
se vede treaba că de prea multă grijă nici n-a știut cînd a 
aţipit. Nu mult, dar de ajuns ca hoţoaica să-l simtă și pe 
dată ridicîndu-se ușurel din -așternut, s-a răsucit ca o 
sfîrlează, pină s-a prefăcut într-o flacără albăstrie şi 
uști ! pe gaură cheii de la ușă: Mugurel a simţit că este 
ea după sfiriitul linii de la ţundră şi pe dată a fost în 
picioare. S-a dumirit că n-a greșit ascultind cum bon- 
căluiesc Targhiole şi Zambole dincolo de ușă. A sărit 
să vadă ce-i. Ce să fie ? Taurii se trudeau să stingă focul 
ce începuse să bobotească în căpița-de fin, adică în 
tainul lor. 

Repede apucă și Mugurcl o furcă și începe să tosă- 
nească finul, ca să înăbușe focul. Targhiole, cu gura pe el: 

— Nu așa, stăpine, că ne scapă. Săi în [oc şi scoate 
copila, că altfel se prăpădește şi ea şi noi ! 

— Cum să sar în foc ? 

— Săi, că altă scăpare nu-i! Unge-te cu pămîntul ce 
l-ai luat din rogină și n-are să ţi se clintească un fir de 
păr din cap! ` 

Mugurel n-a mai stat pe ginduri, a făcut ce i-a spus 
Targhiole : a sărit în foc. A răscolit el finul, înecindu-se 
de fumărie, dar pînă la urmă a dat de copilă și las’ pe el! 
A strins-o în braţe și afară din foc cu ea! A ţipat copila, 
s-a zbătut, dar flăcăul o ținea ca în cleşte. Şi pe cînd o 
slringea el așa, a simţit că fata se înmoaie și nu mai 
blastămă și nu mai ţipă. Măi să (ie, să știți că n-a greșit 
flăcăul nostru ! Domnița s-a arătat blindă şi cuminte. și 
se ruga de cl s-o mai slăbească din strinsoare, că altfel 
acuș, acuș îşi dă sufletul. Mugurel i-a făcut voia. Cit 
despre domniţă, ce să spun ? Arăta ca vai de ea. Hainele 
pirlite, părul fumega, plină de funingine pe faţă. Să-i 
plingi de milă și alta nu. La uitătură însă era mai puţin 
înver şunată decit cu o noapte înainte, cînd ò aduseseră 
vulturii. Pesemne îi plăcuse și cì că Mugurel 'sărise în foc 

după ea. Văzind-o mai îmbunată și lui Mugurel i s-a 
deschis inima spre fată, că de ! frumos spre frumos trage 
şi plăcutul niciodată spre urit. Că vorba aceea aşa-i de 
cînd e lumea lume și așa va fi și de aici înainte. 

Şi așa cum îi şade bine unui flăcău, a luat-o de mină 
pe domniţă şi s-a înfățișat dinaintea împăratului și îm- 
părătesci. Văzîndu-i împăratul, a dat a zimbi, că vezi bine 
ii plăcea şi lui cum se poartă flăcăul nostru. Împărăteasa 
mai hamișă la inimă, a rostit din virful buzelor : 

— De păzit fata văd că știi să o păzești, dar piinea 
pentru casă știi să o ciștigi ? 

Flăcăul ce să răspundă? De faţă erau pungile cu 
bănetul luat pe vitele vindute și asta era ceva. Dar cum 
să se laude el cu banii ciștigaţi cu trudă puţină? De 
aceea, făcînd o plecăciune, a cerut să fie pus la a treia 
incercare. i 

— Aşa, așa! O să ari tu, fătul meu, i-a zis împăratul, 
cit poate înconjura domnița într-o zi cu piciorul. Asta de 
la răsăritul soarelui pînă la asfințit ! 

— Eu zic că pot, dacă mi-ţi da cele de trebuinţă. 

— Așa! Şi ce ţi-ar trebui ? 

— Ce trebuie la arat: un plug de fier și mîncare 
bună, făcută chiar de fată. 

Împăratul pe dată s-a învoit, numai împărăteasa a 
cam strimbat din nas că, vezi doamne, ea n-o prea pusese 
pe fată la treabă și ca mamă nu voia să se facă de ruşine. 
Pină la urmă n-a avut ce zice. A intrat în joc? A intrat și 
de acum trebuia să se ţină bine. 

A doua zi dimineaţa, în revărsatul zorilor, Mugurel a 
fost în picioare. I-a înjugat pe Targhiole şi Zambeole, a 
pus plugul în car, a umplut fedeleșul cu apă și l-a apăţat 
de loitre și hai la arat. A pocnit din bici şi hai, Targhiole, 
hai, Zambole ! 'Taurii trăgeau cu nădejde în jug şi ți- 
neau brazdă dreaptă, nu îl necăjeau, și în urmă rămînea 
lucrul făcut ca lumea. Brazda era adincă, fără greșuri, 
revărsată frumos, de ziceai că nu mai e de trebuinţă nici 

să o prăpezi. Toţi ciţi erau de faţă s-au minunat de înde- 
mînarea și hărmnicia feciorului. 

— Fain lucru, voinice, fain şi cu spor lucrat, s-a 
făcut că se miră un bătrin, care s-a intimplat să treacă 
şi el pe acolo. 

— Facem ce ne pricepem şi noi, om bun. 

— Numai să nu fie în zadar. 

— Cum să fie de-a surda ? 

— O :ă fic, fâtul meu, dacă crezi că de acum gata Îi 
a ta domniţa. 

— Păi asta aşa o să fie, că pină acuma numai într-un 
noroc am ţir.ut-o. 

— Ba să fii cu luare-aminte, că norocul nu ține toată 
viaţa și te poate lăsa cind ţi-e lumea mai dragă. 

— Înţelepte vorbe spui, baciule, dar dacă m-o lăsa, 
cu de undc să iau putere să-l ţin lîngă mine ? 

— Din tine. Foartă-te ca bărbaţii. La prînzișor, cînd 
domniţa va voi să ridă şi să glumească cu tine, tu vezi-ţi 
de ale tale şi nu te întinde la vorbe frumoase, că dacă 
faci așa, îţi ia puterca frumoasa. 

Cum era aplecat peste plug să-l curețe cu oticul de 
buruienile strinse după atitea înţorsuri, Mugurel a luat 
aminte și nu prea la vorbele bătrinului. Ce şi-a zis el? 
„Dacă stau și mă iau după toţi cîţi mă ţin de vorbă și mă 
sfătuicsc n-am să ajung la nici un capăt.“ Targhiole şi 
Zambole, ghicindu-i gindurile, au clătinat din cap şi şi-au 
văzut de jug. Au arat ei ce-au arat, dar iată că soarele 
repede s-a ridicat şi nici n-au băgat bine de seamă că-i 
prinzișorul. Au ştiut numai cînd s-au trezit cu domnița 
pășind pe cărare cu demîncare. Mugurel să o soarbă din 
ochi și alta nu. Că de, ce cra al ei, al ei era. Se știa 
purta mindru şi pășea ușor şi învoalt ca după pofta 
inimii unui bărbat. Mugurel dejugă, puse dinaintea lui 
Targhiolc şi Zambole o sarcină de fin, își scoase și el 
haina și o așternu pe jos, ca să aibă pe ce pune domniţa 

mîncareca. Minca încet, ca să-i tihnească şi din cînd în 
cind o fura cu privirea pe domniţă. 

Ea, hamişa, sta cuminte, cu privirea plecată, ca fetele 
rușinoase, dar se vedea cît de colo că este dornică să afle 
dacă i-o plăcea ori nu mincarea. Cum să nu-i placă ? [i 
plăcea, că trecuse multă vreme de cînd nu mai mincase 
păzitură. 1 Apoi fata s-a întins la vorbă, la glume și la ris. 
Și pe cînd ridea şi Mugurel de bine ce-i părea, domnița a 
pus piciorul pe grindeiul plugului. Atita a fost de ajuns. 
Plugul dimpreună cu Targhiole şi Zambole şi cu Mugurel 
deodată a început să se scufunce încet, încet, iar domniţa 
ridea şi se bucura de prepesten:a în care intraseră. Spe- 
riaţi, Targhiole şi Zambole s-au dat pe faţă şi au început 
să grăiască : | 

— Ce ai făcut, drag domnuţul nostru ?. Nu l-ai as- 
cultat pe baciul bătrin şi iată acum ne prăpădim. 

Lui Mugurel i s-a oprit risul în git şi cum era cu 
biciul în mină a pocnit o dată din el încovrigindu-i 
pleasna peste piciorul fetei. Domnița nici n-a clipit, ba mai 
mult-a apăsat și mai tarc pe grindei. Atunci Targhiole a 
grăit iar: i 

— Hei, drag domnuţul nostru, nu așa, nu cu răul! 
Noi o să ţinem cu coarnele soarele şi luna, ca să oprim o 
ţiră vremea în loc, iar tu ridică coarnele plugului, ca să 
ne ușurezi nouă cazna şi așa vom scăpa cumva Cin necaz, 

Mugurel, ce să mai steic pe ginduri, a făcut cum i-a 
spus Targhiole. A ridicat coarnele plugului și le-a scutu- 
rat, a hignit plugul înapoi, a potrivit iar grindesul pe 
rotile şi a smucit biciul să pocnească iar. Domnița, care 
nu se aștepta la una ca asta, a scăpat piciorul de pe grin- 
dei şi pe dată vraja ei s-a rupt ca un fuior de funigei. 
Scăpat de sub vrajă, Mugurel n-a mai ris şi şi-a văzut de 
arat şi de grăpat. Pină in seară a împlinit fără greș şi cea 
de a treia poruncă. 


: Păzitură — mincare caldă. 


`~ 

Ce a mai fost se știe binc. Impăralul i-a dat fata de 
nevastă, s-a încins o nunlă mare ca în povești. lar după 
aceea ? Mugurel, ca să nu mai pățescă ce a păţit, şi-a 
încărcat nevasta în car și haida, haida cu mindreţea și cu 
zestrea spre casa părintească. Cind au ajuns la casa bă- 
trînească, domnița, văzind în cc casă trăiau bătrinii, a 
băgat mîna în sin, a scos un măr de aur şi l-a aruncat în 
sus. Pe dală a crescut ca din pămînt un palat cum numai 
în poveşti mai afli. Şi după nouă luni a mai făcut o mi- 
nune domniţa cea buclucaşă : a adus pc lume o frumuseţe 
de băiat, care le-a luminat și bucurat tinerilor tinercţele, 
da’ mai ales bătrînilor bătrineţele. Cit despre Targhiole şi 
Zambole, ce să vă spun? După o vreme, nu multă, au 
urcat iar in munţi, la pășunile cele grase, ca să îi inmul- 
ţească iar ciukdele lui Mugurel. 


Repovestire de ION MARINCA 


POVEȘTI ARABE 
repovestita de MAGDALENA DURALIA 


Tăietorul de lemme 


Se pevesteşte -că demult un om sărman se ducea în 
ficcare zi la pădure să taic lemne ca să le vindă. Cu 
poeni bani luați pe ele cumpăra de-ale gurii pentru ai lui. 

timp ce tāia crengile unui copac, acesta prinse să-i 
vorbească : 

— Hei, omule sărman, de ce vii în fiecare zi în pădure 
să ne ciopirţeşti pe noi, copacii, cind o peşteră de pe-a- 
proape ce plină de aur și giuvaiere ? 

Se minună ltăietorul de lemne de ce-i spusese copacul 
şi îl întrebă : 

— Care peşteră ? 

— Cea care are la gură un bolovan, îi răspunse. Acolo 
stau cei patruzeci şi patru de draci. Aşteaptă pînă pleacă 
ci apoi apropie-te şi spune : ,„Salsala, deschide-te !“ Bolo- 
vanul se va da la o parte, ușa peșterii se va deschide 
de la sine şi vei putea lua cit aur pofteşii. Nu este aşa 
cu mult mai bine decit să tot tai la lemne, ca să-ți duci 
zilele de azi pe miine ? 

La gindul că, în sfîrșit, ar putea căci dă griji, omul 
se bucură. Se ghemui, ascunzindu-se după copac vreme 
de un ceas. Cind bolovanul se dădu la o parte, cei patru- 
zeci şi patru de draci ieşiră din peşteră. După plecarea 
Jor, bolovănul se așeză la loc. 

Atunci lăietorul de lemne se ridică iute din ascunzişul 
lui, se apropie de peşteră şi spuse : 

„Salsala, deschide-te !“ 

Şi bolovanul se dădu la o parte. Pătrunse într-o 
peșteră minunată, cu' grămezi de aur și fiuvaieruri, cit 
cuprindeai cu ochii. Îşi burduşi traista cu aur şi nestemate, 
leşi din peșteră și după ce spuse: „,Salsala, închide-te !- 
bolovanul se mută la docul lui, iar omul se grăbi spre casă. 
Cum ajunse la nevastă îi povesti, vesel şi fericit, ce i se 
Întîmplase. Femeia, văzînd în căsuţa lor dărăpănată 
atita aur şi giuvaeruri, mai-mai să-și piardă minţile di 
fericire. Cum tăietorul de lemne avea un frate, se gindi 
să-l facă și pe acesta părtaş la un Moroc atît de mare, deyi 
era mult mai înstărit. A doua zi, amindoi fraţii plecari 
da pădure, dis-de-dimineață, cu saci piîntecoşi, pe care ii 
burduşiră din comoara ce părea nesecată, De acum, omu! 
nostru se mulțumi cu ceea ce luase. Dar fratele cel bogat 
nu se mai sătura. Zi de zi se ducea la peşteră, întorcindu-s: 
încărcat cu aur și giuvaiere. Dracii, băgind de scamă cu 
tezaurul lor se micşora văzînd cu ochii, intră la bănuicli. 
Ca să descopere adevărul, folosiră un şiretlic. Lăsari 
în peșteră o bucată de friptură ademenitoare, presărată cu 
toate mirodeniile pămîntului, iar ei plecară ca de obicei. 
Cînd lacomul de bogății intră în peșteră, mirosul frip- 
turii îl îmbie atit de tare, încìt se puse pe înfulecat pină 
nu mai rămase nimic. îngreunat de atita mîncare, abia 
mai fu în stare să-şi umple sacul cu aur şi cu pietre 
scumpe. Cînd totuși, cu chiu cu vai isprăvi şi vru să 
iasă din peșteră, cuprins de toropeală, se pomeni că nu mai 
ştie ce cuvinte trebuie să spună ca bolovanul de la 
intrare să se dea la o parte. 


Se chinui multă vreme să-şi aducă aminte, dar fără 
nici un folos. Rămase zăvorit înăuntru. Aşa dădură 
peste el. i 
:- — Pină aici ţi-a fost, tilharule, i-au zis ei, legîndu-l 
fedeleș. Ia zi-ne, cum vrei să mori ? i 

Degeaba se rugă omul, degeaba le ceru.să aibă îndu- 
rare, făgăduind sub greu jurămînt că le va da înapoi tot 

ceca ce furase. Dracii erau nestrămutaţi în hotărîrea 
de a-l usindi. 

— Să-l spinzurăm |! îşi dădu cu părerea unul dintre ei. 

— Ba să-l lăsăm să aducă înapoi tot ce-a furat, a 
zis altul. 

— Mai bine să-i punem un bolovan pe piept şi să-l 
lăsăm să putrezească de viu în peşteră, mai spuse un al 
treilea. 

Dintre toate părerile, ultima plăcu cel mai mult 
tuturora. L-au pus pe hoţ în lanţuri şi după ce l-au culcat 
la pămînt, i-au trintit deasupra un bolovan mare. L-au 
lăsat aşa, fără hrană şi fără apă, apăsat de greutatea 
grozavă a bolovanului. Au trecut zile în şir şi fratele 
cel bogat şi lacom nu se mai întorcea acasă. Nevasta lui, 
care se perpelea de neliniște, presimţind o mare nenoro- 
cire, se duse la tăietorul de lemne şi îl rugă să-i caute 
bărbatul care, plecînd la peșteră ca să strîngă mai multă 
avuţic, nu mai venise de citeva zile: 

Speriat pentru soarta fratelui său, tăietoruf de lemne 
se duse la peşteră. La cuvintele: „Salsala, deschide-te !“, 
bolovanul se dădu la o parte. Intrînd în peşteră își văzu 
fratele întins la pămînt cu un bolovan apăsîndu-i pieptul. 
Se chinui mult pînă izbuti să-l libereze de povară, și să-i 
desfacă lanţurile. Apoi, cu el în cîrcă, se întoarse acasă. 
Minioşi au mai fost dracii cînd, întorşi la peșteră, nu mäi 
păsiră pe cel care-i păgubise atita. Și, cum voiau cu tot 
dinadinsul să dea de el şi să-i ia viaţa, hotăriră ca unu] 
dintre ei să se îmbrace în haine de tămăduitor de boli şi 
să colinde prin lume cu o caravahă de cămile, pînă va da 
de vinovat. Pe spinarea fiecărei cămile avea să fie eite 
o ladă, în care să șadă ascuns cite un drac. Cind vor:da 
de locuinţa celui mult căutat, aveau să-l omoare şi să-și 
ia avuţiile înapoi. lar dacă li s-ar împotrivi cineva, tre- 
buią să o sfirșească şi cu acela fără nici o îndurare, 

"A doua zi, caravana de cămile a şi pornit la drum, 
încărcată cu lăzi mari, iar în fruntea ei, un vraci striga 
neobosit : 

— Tămăduitor iscusit la toate bolile. De aveţi vreun 
bolnav acasă, ori dacă vreunul dintre ai voştri are vreo 
vătămătură, chemaţi-mă, că mi-e în putere să-l vindec de 
suferinţă ! | i 

Cînd caravana trecu pe lingă casa omului cel înstărit, 
fata lui cea mică o opri. Atîla așteptau dracii. 

— Unde se află bolnavul? o întrebă nerăbdător 
vraciul. 


Fata îl conduse înăuntru, lăsînd convoiul de cămile în 
poartă. În întimpinare îi icşi o femeie. 

— Unde e cel vătămat? o întrebă el pe cca care-i 
jeşise în întimpinare. 

— Noi nu avem pe nimeni bolnav, răspunse ca temă- 
toare. 

— Nu ascunde adevărul, stărui vraciul. Știu prea bine 
că aveți un om suferind la voi, mi-a spus-o chiar fata ta. 


Femeia se uită spre poartă şi văzu cămilele încărcate 
cu lăzile acelea mari. Le numără iute şi cînd văzu că erau 
patruzeci şi trei de cămile, pricepu pe dată că în acele 
lăzi se ascundeau patruzeci şi trei de draci, al patruzeci 
şi patrulea fiind însuși vraciul ce se afla în faţa ei. Îl pofti 
pe acesta să se aşeze și ca se duse la bucătărie, chipurile 
să-și pregătească bărbatul. Aici luă niște vergele mari de 
fier, în care se înfigeau berbecii întregi peniru fript, le 
încinse la foc puternic pină se înroșiră și cu ele începu 
să păurească lăzile de pe spinările cămilelor. Ţipetele și 
vaietele deznădăjduite ale dracilor se înălţau de pretutin- 
deni. La strigătele lor alergară oamenii din sat. Femeia 
le spuse dintr-o răsuflare toată povestea şi oamenii s-au 
năpustit asupra. dracilor, ca să-i ucidă. De frica morţii, 
necuraţii au ieșit din lăzi şi au luat-o la sănătoasa, urmă- 
riţi de oamenii care îi băteau cu pietre și îi ocărau. O dată 

cu ei fugi şi cel ce se dăduse drept tămădulitbr, pierindu-le 
la taţi cheful de a se mai intoarce vreodată în.locul acela. 

Şi astfel, omul stăpinit de patima de a aduna avuţii 
peste avuţii a scăpat cu viață datorită fratelui său şi ne- 
vestei sale istețe. Din ziua aceea însă el s-a vindecat pen- 
tru totdeauna de lăcomia-i fără seamăn care era să-l 
piardă, ` 


Sayd şi Salma 


A fost odată in Alep, un negustor pe care Alah îl 
binecuvintase cu avere mare. Pentru ca fericirea să-i fie 
deplină, nevasta îi dărui un fiu preaiubit, pe nume Sayd. 
Tatăl se îngriji ca. Sayd să primească o creștere aleasă, 
păzindu-l ca pe cea mai de preț avuție a sa. Cu anii, 
flăcăul deveni un viteaz căruia nu-i era teamă de moarte. 
Îi plăcea să colinde lumca în lung şi-n lat și o dată îl rugă 
pe tatăl său să-i dea voie să plece la Damasc. Negustorul 
se impotrivi, căci erau mari primejdiile ce-l puteau pîndi 
pe un astfel de drum. Într-una din zile, prietenii lui Sayd 
veniră să-i spună că pornesc spre Damasc, ţintă atit de 
rivnită de Sayd. Acesta ii rugă să încerce ei a-i îndupleca 
tatăl pentru a-şi da încuviințarea să-i însoţească. Pînă la 
urmă, tatăl, biruit de rugămințţile băieţilor, își dădu 
învoirea. 

În dimineaţa zilei următoare, caravana cu tineri se 
îndrepta spre Damasc. Merseră fără oprire pînă la asfinţit, 
cind așezară tabăra să se odihnească. Odată cu noaptea 
ce invălui deșertul, flăcăii căzură pradă somnului, în timp 
ce cite unul dintre ei stătea de veghe cu rîndul. Pe ne- 

așteptate, se auzi un zgomot grozav. Pină să sc scoale cu 
toții și să vadă ce se întîmplă, o ceată de balauri năvăli 
asupra caravanei, ucigind şi jefuind. În viață rămase doar 
Sayd, pe care cei patruzeci de dihănii îl luară cu ele. Îl 
duseră într-un palat plin de comori, unde începură să-l 
supună la cele mai grozave cazne, cu gindul să afle de la 
el locul în care tatăl său negustorul cel bogat își ţinea 
avuţia. Cum, în ciuda chinurilor îndurate, nu izbutiră să 
afle nimic de la Sayd, ei își ÎRapE PA pedeapsa. După ce 
îl sleiră de puteri îi spuseră ; 


— Acum vom lipsi cîteva ceasuri. Plecăm să ne vedem 
niște rude. Cind ne vom întoarce, îţi vom zdrobi oasele. 

Și numaidecit se ridicară în văzduh și zburară departe, 
rotindu-se prin întuneric. Rămas singur, Sayd se ridică 
cu greu și privi pe una dintre ferestre. Palatul, foarte 
înalt, era așezat pe muchea unei stînci înfricoşător de 
prăpăstioase. Putinţă de scăpare nu exista. 

Tot chibzuind ce era de făcut, începu să colinde prin 
palat. Intră, rînd pe rînd, în patruzeci de odăi. Văzu aici 
neasemuite comori, ce-ţi orbeau privirile. Pe cea de-a 
patruzecea încăpere o găsi ferecată. Apucă zdravăn ușa 
cu amîndouă mîinile, împingînd-o cu putere, o deschise. 
În loc de comori, în ea se afla o fată negrăit de frumoasă, 
cu miinile încătușate. Cind își reveni din uimire, o în- 
trebă cum o cheamă. 

— Eu sînt Salma, fiica regelui din Alep, îi răspunse 
ea. Ştiu că tu ești Sayd fiul vestitului negustor. 

— Mă minunează în egală măsură şi frumusețea și 
darul tău de a cunoaşte adevăruri care scapă muritorilor 
de rînd, îi spuse Sayd. Eu am să încerc cu orice preț să 
scap de aici. Vrei să vii cu mine? 

— Cum de nu, grăi fata. Ştiu că în acest palat se află 
un covor fermecat cu care poţi zbura prin tării. Dacă 
Fam găsi, am putea fugi fără să ne primejduim vieţile. 
Să-l căutăm împreună. 

După ce scotociră prin toate .ungherele palatului, dă- 
dură, în sfîrşit, de covorul fermecat. Sayd luă mai întîi 
cu sine un cuţit, un arc şi citeva săgeți, întinse pe jos 
covorul şi păjiră amîndoi pe el. Lovi apoi cu piciorul 
colţul drept al covorului şi, cit ai clipi, se ridicară în 
văzduh. Vintul îi însoțea în zborul lor, le răvășea părul 
bogat. Cind Salma își îndreplă privirile spre cer, văzu 
un balaur ce se rotea deasupra lor, purtind un şarpe 
uriaș. Într-o clipă balaurul fu lingă covor, lăsă şarpele 
pe el, o înșfăcă pe Salma şi zbură cu ea înapoi, spre pa- 
latul abia părăsit. Sayd îl urmări, izbuti să-l ajungă şi-l 
străpunse cu cuțitul. Singerind, balaurul începu să co- 
boare cu iuțeală spre pămînt. Se lăsă mai jos şi slobozind 
în el o săgeată, îl nimeri în gheara cu care o ținea: pe 
Salma. De durere, balaurul işi slăbi strinsoarea, Salma se 
prăbuși în gol, dar Sayd o prinse pe covorul fermecat. 
Apoi flăcăul mai trase o săgeală și nimeri monstrul drept 
în inimă, făcindu-l să se roslogolcască pînă hăt, departe, 
pe pămînt, unde se făcu zob. 

După citeva ceasuri, covorul se rotea pe cerul senin 
al Alepului. Sayd lovi cu putere in colțul stîng al covoru- 
lui, şi acesta se lăsă tot mai aproape de pămînt. Ajunşi 
cu bine în Alep, Sayd își luă rămas-bun de la frumoasa 
Salma și plecă în mare grabă acasă, unde părinţii săi, 
care auziseră că toţi cei din caravană fuseseră măcelăriți 
într-o noapte, plingeau soarta unicului lor fiu, bolnavi de 
durere. Cind îl văzură dinaintea lor, viu și ncvătămat, 
nu le veni să-şi creadă ochilor. Aruncară cît colo hainele 
de doliu şi îşi îmbrăţișară fiul reintors, cuprinși de o 
nesperată bucurie. 

La rugămintea lui Sayd, tatăl se duse chiar a doua 
zi la regele Alepului și o ceru pe fiica acestuia, Salma, 
ca soață pentru neînfricatul tinăr. lar regele îşi dădu cu 
bucurie încuviințarea, căci aflase cum Sayd îi salvase 
fiica de urgia balaurilor, întorcind-o la viaţă adevărată. 

Și făcu nuntă mare cu alaiuri. împărăteşti şi nemaipo- 
menit belşug de bunătăţi, iar Salma şi Sayd avură parte 
de o vială lungă şi fericită. 


Cele trei fire de aur 


Un împărat avea o fată nespus de frumoasă, pe care 
o iubea un tînăr pe nume Saladin, și el tot fiu de împărat. 
Cînd o ceru de la tatăl său, acesta nu se învoi să i-o dea 
de nevastă decit dacă va aduce trei fire de păr de aur 
din capul marelui căpcăun, altfel nu. Saladin hotărî să 
îndeplinească vrerea tatălui fetei, cu preţul oricăror pri- 
mejdii. Se îndreptă fără întirziere spre tărimul căpcău- 
nilor, mergind zile în șir, pină dădu de un uriaș. i 

— Bun găsit, uriașule ! îi zise el. o! 

— Bun venit, omule ! De nu mi-ai fi dat binețe, ți-ag 
fi zdrobit mădularele şi te-aș fi mincat. Ce vrei ? Spune 
ce te mină încoace, de ce te-ai virit de bunăvoie îm pri- 
mejdii atit “de mari ? 

— Vreau să ştiu unde sălășluiește marele căpcăun, 
răspunse Saladin. 

— Eu iţi voi arăta drumul, dar cu o condiţie : să afli 
de la el pentru ce s-a uscat mărul de aur din livada mea, 
îi spuse uriașul. 

— Am să-ți dau negreșit răspunsul, cînd mă voi în- 
toarce, îi făgădui Saladin, şi uriașul îi arătă drumul. : 

După o vreme, Saladin ajunse la un alt uriaș. [i spuse 
şi acestuia : 

— Bun găsit, unchcașule | 

— Bun venit, omule ! De nu-mi dădeai bineţe, ţi-aș 
fi zdrobit mădularele și te-aș fi mîncat. Spune ce te mină 

tărîmurile astea unde n-a pășit picior de pămiîntean ? 

Saladin îl întrebă și pe el de căpcăunul cel mare, iar 
uriașul îi răspunse : 

— Eu am un rîu în care nu curge apă. Îţi voi arăta 
drumul, dacă, în schimb, vei afla de la căpcăun pentru 
ce îmi e secat riul. 

— Bine, răspunse Saladin, îți voi aduce răspunsul 
la întoarcere. 

Uriașul îi arătă drumul şi flăcăul îşi urmă calea. Mai 
înainte de a ajunge Ta căpcăun, Saladin întilni un bărbat 
care şedea într-o barcă în mijlocul rîului. Cînd îl rugă 
să îi arate drumul mai departe, omul acela îi zise': 

— De arătat ţi-l arăt, dar numai cu o condiţie: să 
afli de la căpcăun cum să scap de aici, căci barca mea 
nu se clintește nicicum din mijlocul lacului. 

Saladin îi făgădui și lui că-i va aduce, la întoarcere, 
răspunsul dorit, iar omul îl îndrumă pe dată pe unde 
s-o ia ca să ajuhgă la căpcăun. Saladin își văzu de drum 
pînă dădu de o casă în pragul căreia ședea o bătrină. O 
întrebă și pe ea de căpcăun. 

— Pentru ce te viri singur în furca morţii? îi grăi 
bătrîna. 

Flăcăul își depănă cu de-amănuntul povestea. “li spuse 
că trebuie cu orice preţ să aibă trei fire de păr din capul 
căpcăunului cel mare și, totodată, să afle și răspunsul la 
cele trei întrebări atit de grele. 

— Nu-i deloc ușor ce vrei tu, "flăcăule, îi zise bătrîna. 
N-o să treacă mult și căpcăunul ce] mare se va întoarce 
aici. De te va vedea, te va mînca negreșit. Trebuie neapă- 
rat să te ascund, altminteri îți va curma viața. 

Suflă peste el odată, și pe loc Saladin se prefăcu în- 
tr-un ac cu gămălie, pe care ea şi-l înfipse în rochie. Chiar 
în clipa aceea se întoarse acasă şi căpcăunul. 

— Îmi miroase a carne de om ! mormăi el. 

=— Om între dinţii tăi, iar sabia îţi va releza capul! 

Căpcăunul se lungi pe jos și își puse capul în poala 
bătrînei, care începu să-l dozmierde. Cînd îi mîngiie părul 
de aur, smulse un fir iscodindu-l : 

— Am visat că un bărbat avea un pom cu mere de aur, 
pe care-l atinsese uscăciunea. Care să fi fost oare pricina ? 

— Sobolii i-au ros rădăcina, sună răspunsul căpcău- 
nului. 

Tot miîngiindu-l pe cap, bătrîina mai smulse și un al 
doilea fir de păr, iscodindu-l din nou : 

— Am visat că un bărbat avea un rîu în care nu 
curgea apă. Care 3ă fi fost, oare, pricina ? IRI 

„— La izvorul riului e o broască mare, mare, care 
soarbe toată apa, fu răspunsul căpcăunului. 

Tot alintindu-l, bătrina mai smulse și un al treilea 
fir, întrebindu-l din nou : 

— Am mai visat că un om stătea într-o barcă și nu 
putea să se urnească nicăiri cu ea. Care să fi fost, oare, 
pricina ? N 

— Dacă cineva îl va ajuta să-şi mişte barca, omul va 
pufea scăpa de acolo, răspunse căpcăunul. i 

= Mulțumită de izbinda sa, bătrina ascunse cele trei fire 
de aur pe care, cum plecă fiu-său, le dădu lui Saladin, 
după ce, mai întîi, suflă peste el, ca flăcăul să-și recapete 
înfăţişarea lui firească. Apoi îi spuse lui Saladin și răs- 
punsurile date de căpcăun la întrebările sale. Tinărul nu 
mal conteni cu mulțumirile. Făgădui să nu uite niciodată 
binele pe care i-l făcuse. Saladin o porni înapoi, spre 
palatul celei îndrăgite. În drum trecu pe la cei trei uriași, 
dădu fiecăruia mult așteptatul răspuns la întrebările lor. 
Drept mulţumire, uriașii îi dădură cite o pungă cu galbeni. 
Ajuns la palat, el ceru să fie dus de îndată la tatăl iubitei 
sale, căreia ii înmiînă cele trei fire de aur, Împăratul se 
minună de curajul şi puterea prințului şi mărturisi că 
nici nu putea exista un mai vrednic soț pentru prea fru- 

moasa lui fiică. După o nuntă ca-n povești, mirii au plecat 
în ţara prinţului Saladin, unde au trăit în unire şi dra- 
goste pînă la sfirșitul zilelor.. 


Cei trei fraţi 


Se spune că, în vremurile de demult, un om bogat, 
cu slujitori și suită numeroasă, avea trei feciori, pe care 
îi crescu în ascultare şi supunere. Ei se numeau Hasan, 
Muhammad şi Saladin. Se întimplă ca tustrei băieţii să 
se îndrăgostească de aceeaşi fată, dorind-o de soţie. 
Văzînd că nu e cu putință să se înţeleagă între ei, se 
duseră tustrei la tatăl lor, ca să le facă dreptate. Acesta 
le spuse : 

— Plecaţi în lume şi încercaţi fiecare în parte să 
găsiţi cel mai nemaipomenit și mai de preţ lucru. Acela 
dintre voi care se va înapoia cu cel mai minunat lucru o 
va lua de soţie pe fată. 

Cei trei fraţi se răspindiră pe drumurile lumii, după 
ce, mai înainte, hotăriseră să se iîntilnească cu toții în- 
tr-unul din orașe, după un anume timp. 

Fiecare dintre ei începu să caute cel mai neasemuit 
lucru de pe pămînt. Cînd veni ziua întilnirii, cci trei fraţi 
se adunară la locul hotărit. Fiecare din ei arătă celorlalţi 
ceea ce dobindise în călătorie. Hasan, cel mai mare, 
scoase o bilă fermecată în care puteai vedea orice punct 
de pe faţa pămîntului. Muhammad, cel mijlociu, dobindise 
un covor fermecat, iar Saladin, un măr care, mîncat pe 
patul de moarte reda.viaţa și sănătatea. 


Fratele cel mare spuse plin de sine ; 

"— E de la sine înţeles că bila mea va avea întiielate 
în faţa tatii, căci, cu ajutorul ei pot vedea orice lucru. 
Uite, hai chiar acum să vedem ce face fata pe care o 
îndrăgim. 

Cind priviră cu toţii în bilă, o văzură pe fată bolnavă 
la pat, iar la căpătiiul ei, un doctor ce clătina din cap a 
amărăciune și neputinţă. 

Mihniţi cum nu se mai poate, fraţii se urcară pe 
covorul fermecat grăbind spre orașul lor. Ajunşi aici, 
se duseră în casa fetei, pe care o păsiră, într-adevăr, 
zăcind în grea sulerinţă. Saladin îi dădu numaidecit mărul 
său cu puteri vrăjile. Nici nu mușcă bine din el, că fata, 
însufleţită dintr-odală, se ridică sprintenă din pat, ca 
și cum nu fusese vreodată bolnavă. Cei trei frați se 
bucurară că izbutiseră să-i dea viaţă iubitei lor. 

— Neindoielnic că mie mi se cuvine să mă însoțesc 
cu preaiubita noastră, spuse Hasan, căci, dacă n-ar fi 
fost bila mea fermecată, habar n-am fi avut de boala ei. 

— Ba, datorită covorului meu fermecat este ea astăzi 
printre cei vii, i-o reteză Muhammad, căci dacă n-ar fi 
fost covorul meu fermecat, n-am fi izbutit să ajungem 
înainte de-a fi prea tîrziu. | 

— Nu uitaţi însă că ca s-a vindecat datorită mărului 
vrăjit, spuse Saladin. Căci dacă n-ar fi fost mărul cu 
puteri miraculoase, la ce-ar mai îi folosit bila sau covorul ? 

Ca să pună capăt gilcevei, tatăl fetei le spuse : 

— Fiecare dintre voi să tragă cu arcul cite o săgeată. 
Cel care va ţinti cel mai departe se va însura cu fiica mea. 

Hasan trase o săgeată care se duse hăt, dincolo de 
oraş, de se înfipse în trunchiul unui copac bătrin. Trase 
şi Muhammad. Săgeata lui căzu și mai departe. La urmă 
îşi încordă arcul şi Saladin. Săgeata lui despică norii de 
pe cer pînă dispăru din faţa ochilor, fără să mai apară 
vreodată. Saladin îşi închipui că lui i se cuvine fata, dar 
tatăl] ei se împotrivi : 

— Nu te vei căsători cu fata mea pînă Ci iza. aduci 
săgeata pe care ai tras-o. i 

În mare încurcătură se afla Saladin. De mae avea 
să aducă săgeata cînd nu ştia defel unde căzuse? Se 
hotărî totuși s-o caute. Plecă încotro trăsese săgeata. Şi 
merse, și merse, merse pină osteni. Văzind pe marginea 
drumului Q piatră, se aşeză pe ea, ca să se odihnească 
un pic, dar cum se aşeză, piatra începu să se mişte sub el. 
Se ridică şi o dădu la o parte, să vadă ce e sub ea. De 
sub piatră răsări o scară care cobora în pămînt. Cobori 
treptele şi la capătul lor se află în fața unei chilii întune- 
cate. O străbătu din ce în ce mai curios şi se trezi într-o 
sală mare, acoperită cu covoare de rugăciune ;. pereţii 
erau de marmură, iar tavanul, din smarald. În mijlocul 
sălii, pe un tron maiestuos din aur, şedea un djin cu 
înfăţişarea “măreaţă. În jurul său, de o parie şi de alta, 
stăteau zeci de djini, dintre cei mai mari, care mai de 
care cu chipuri înfricoșător de slute. La vederea lor îl 
apucă teama. Pe neașteptate, djinul cu înfăţişarea măreaţă 
ii grăi cu vocea sa ca un tunet : 

— Nu te teme, Saladin! Eu te cunosc pe tine şi 
povestea ta şi te voi ajuta să dobîndeşti ceea ce doreşti. 

Apoi se întoarse spre unul din supușii săi : 

— Hei, Samuhur, du-te şi caută săgeata rătăcită şi 
ad-o grabnic aici ! 

Nu trecură decit cîteva clipe, că Samuhur se şi 
întoarse cu săgeata pe o tipsie de argint. Saladin o luă şi îi 
mulţumi cu recunoştinţă sultanului djinilor. 

— Să nu te sfiești să vii la noi ori de cite ori al 
nevoie, curajosule tînăr ! 

După ce îşi luă rămas-bun, Saladin se duse la tatăl 
fetei. Cînd îi aduse săgeata, acesta, în loc să-i dea fata 
după cum îi fusese făgăduiala, zise : 

— Hotărirea mea neclintită e asta : nu-mi vai mărita 
fata decît cu acela care îmi va aduce un omuleţ nu mai 

lung decit două degete, dar care poate, în echimb, să 
scoată din pămînt un pom cu rădăcină cu tot. 

Saladin care nu înțelegea să renunţe la cine-i era 
drag se duse la sultanul diinilor cerindu-i sprijinul. Rise 
sultanul și porunci să i se aducă numaidecit o fiinţă 
înzestrată după vrerea tatălui fetei. Pe dată veni un 
slujitor, aducînd pe palmă un omuleţ. Saladin îl luă cu 
grijă şi sc întoarse la casa feţei. 

— Iată omuleţul cerut. 

— Nu e chiar așa de uşor, se codi tatăl felei. Mai 
înainte de a lua o hotărire, să-mi arate omuleţul ce 
poate. 

Piticul se duse la cel mai frumos copac din mijlocul 
grădinii, “intinse spre el o singură mină, şi fără nici o 
sforţare il smulse din pămînt cu rădăcini cu tot. 

— A ta e fiica mea, Saladin, ţie ţi se cuvine pe drept, 
grăi, în sfirșit, tatăl fetei, uimit. 

Și astfel Saladin luă de soţie pe aleasa inimii sale. 


Copiii şi mătuşa cea haină 


A fost o dată un impărat care avea doi feciori şi 
o fiică. Fiecare dintre cei trei avea în frunte cîte o stea 
ce le sporea frumusețea şi strălucirea. Cum împărăteasa 
muri, împăratul, care își iubea nespus de mult copilaşii, 
îşi chemă la palat sora, cu gindul ca ea să le ţină loc 
acestora de mamă. Sora împăratului însă era plină de 
pizmă faţă de odraslele împărăteşti, căci voia ca numai 
ea să aibă trecere pe lingă fratele ei, împăratul. Îş: bătu 


. 55 


capul mătwșa, zi şi noapte, ce plan să urzească pentru a 
scăpa de nepoţii ei. , 

În vreme ce împăratul lipsea de la palat, îi îndemnă 
pe copii să meargă cu ca la plimbare prin pădure. Cind 
ajunseră în mijlocul unui desiș, mătuşa spuse copiilor: 

— Voi odihniţi-vă puţin aici, fără nici o frică, căci 
eu vă voi păzi, 

Pe copii îi toropi îndată somnul. Atunci femeia plecă 
tiptil de lingă ei şi sc întoarse la palat. Venit acasă, 
împăratul nu-şi mai găsi copiii. 

— Nu ştiu pe unde or fi dispărut, se prefăcu mirată 
sora lui. Nu i-am mai văzut de azi-dimineaţă. | 

Pradă neliniştii, împăratul începu să-i caute prelu- 
tindeni, dar în zadar.: Trimise chiar oșteni, putderie, în 
căutarea lor, dar copiii nu erau de găsit nicăieri. Palatul 
se învălui în doliu greu, iar impăratul își purta durerea 
nepotolită prin odăile pustiite acum de glasuri cristaline 
de copii. Ce se întimplase cu adevărat cu micuţii părăsiţi 
în inima pădurii ? Înainte de a se trezi, în preajma lor 
poposiseră trei zîne. Cind îi văzură dormind tihniţi, fără 
bănuiala primejdiilor care îi aşteptau, zinelor li se făcu 
milă de ei. Prima dintre ele spuse : 

— Eu le voi dărui o gazelă care noaptea să-i păzească, 
iar ziua să-i hrăncască. 

— Eu le voi dărui o pungă cu aur, care să nu se 
isprăvească nicicînd, glăsui cca de a doua zină. 

La rîndul ei, cca de a treia vorbi aşa : 

— Eu le voi dărui un inel care să alunge animalele 
de pradă. 

Trecură zilele, trecură anii şi copiii, ocrotiţi şi ajutaţi 
de darurile celor trei zine, se. făcură mari. Gazela era 
nedespărţită de lingă ei, inelul îi apăra de lighioanele 
pădurii, iar punga cu aur le înlesnea viaţa. 

Într-o bună zi, gazela le spuse : 

— Aţi crescut mari, dragii mei. De acum puteți să 
vă duceţi zilele singuri, fără sprijinul meu. Cumpăraţi-vă 
o casă la oraş, căci eu socot că mi-am sfîrşit menirea. 

După ce îşi luară bun-rămas, nu fără mare amărăciune, 
de la gazelă, cei trei fraţi plecară în oraş, cumpărară o 
casă mare, peste drum de palatul împărătesc, fără să aibă 
însă habar că urmau să locuiască chiar în fața palatului 
în care copilăriseră o vreme şi unde sc afla părintele lor. 
Cea mai mare parte a timpului şi-o petreceau pe terasa 
marc, care dădea chiar spre palatul împărătesc. 

O dată mătuşa lor, aflată pe unul din balcoanele 
palatului, își opri privirca asupra celor trei fraţi. Chipurile 
lor nu i se părură cu totul străine. Se uită la ei mai 
îndelung, cercetîndu-i cu atenţie. Cind întrezări steaua 
pe care fiecare dintre ei o avea în frunte, fu sigură că sînt 
nepoţii ei. Inima începu să-i bată cu repeziciune. Din nou 
se căzni să găsească un mijloc pentru a scăpa de ei pe 
vecie. Bănuind că şi fata locuieşte cu fraţii ei, aşteplă pină 
ce se încredinţă că aceștia plecaseră de acasă. Şi numai- 
decit se duse la casa cea de peste drum. 

— Am venit să-ţi mărturisese bucuria mea că o 
tînără atit de frumoasă ca tine locuieşte într-o casă atit 
de minunată, şi totodată să te poftesc la petrecerea care 
sc va ţine la palatul împărătesc, peste citeva zile. Te-aş 
povăţui însă să ceri fraţilor tăi să-ţi aducă apa vieţii, şi 
mai înainte de a veni la palat, să sorbi din ca, ca să devii 
cea mai frumoasă dintre cele aflate la petrecerea împără- 
tească. 

Şi numai după ce fata îi făgădui că va face întocmai, 
plecă. 

Cînd fraţii fetei se întoarseră acasă, ea le ceru să-i 
aducă apă vieţii, care s-o facă cea mai frumoasă fată de 
la balul împărătesc. Nespus de mult o iubeau fraţii pe 
surioara lor. Nu se puteau nicicum împotrivi dorințelor 
ei. Așa că purceseră îndată în căutarea apei. Pe drum, 


57 


întilnind un pustnic la gura unei peșterii, îl întrebară care 
cra drumul care duce spre apa vieții. 

— Cel de colo, le răspunse pustnicul, şi le arătă unul 
dintre drumuri. 

Mai merseră flăcăii drum lung şi greu, pină ce dădură 
de alt pustnic. Îl întrebară şi pe cl de drumul ce duce la 
apa vieţii. Pustnicul le arătă drumul ce duce la apa vieţii, 
apoi le zise : 

— Fiţi cu băgare de seamă, voinicilor. Păziţi-vă de 
balaurul cel negru, din grădina căruia aveţi să luați apa 
vieţii. La intrarea grădinii veţi vedea o ioarfecă. De-o veţi 
găsi deschisă, intraţi în grădină şi luaţi apa vieţii din 
iazul ce se află chiar în mijlocul ci. Dacă însă foarfeca e 
închisă, să nu care cumva să intraţi, că va fi vai de voi. 
Nu veţi mai scăpa teferi. 

Merscră şi merseră fraţii pină ce ajunseră, in sfîrşit, 
la grădina mult căutată. 

Găsind foarfeca deschisă, intrară fără grijă şi se 
apropiară de iazul din mijloc, își umplură ulcioarele cu 
apa vicţii, grăbindu-se să plece apoi la sora lor, căreia 
îi dădură, cu dragoste, două ulcioare pline cu apa ferme- 
cată. Cum bău din ele, tinăra se făcu neîntrecut de 
frumoasă, iar la petrecerea de la palat străluci, mai 
minunată decit toate fetelc la un .loc. În schimb, mătuşa 
cea pizmuşă, la gindul că planul urzit de ea nu izbulise, 
se umplu de venin. Neagră de supărare, purcese numai- 
decit -să uncliească altceva, pentru ca să se descotorosească 
de nepoţii atit de urgisiţi de ea. 

În ziua următoare se duse iar la fată, tot după ce 
plecaseră fraţii ei de acasă. 

— Iceri scară, la palatul împărătesc; ai fost cea mai 
frumoasă, fata mea. Ai văzut acum că.te sfătuiesc numai 
de bine, aşa-i ? Iată ce m-am mai gindit. Vrei să ai cel 
mai dulce glas din lume ? o ademeni ea. 

q- Cum nu, sigur că vreau, se grăbi fata să-i răspundă. 
Cum aș putea oare să dobîndese un asemenea glas ? 

— Nimic mai uşor. Cere fraţilor tăi să-ţi aducă mărul 
cintecului din grădina fermecată, mănîncă-l şi vei deveni 
neîntrecuta cintăreaţă a lumii. 

Cînd se întoarseră frații ei, fata le ceru să-i aducă 
mărul cintecului din grădina fermecată. Fratele mai mare, 
care o indrăgea cel mai mult, plecă de îndată în căutarea 
lucrului rivnit de surioara lui. În drumul său dădu peste 
un pustnic, pe care îl întrebă cum putea ajunge la grădina 
fermecată. Pustnicul îi spuse pe unde să apuce, adăugind 
apoi : 

— Ai grijă, fiule, cind intri în grădină, să nu scoţi 
o vorbă, orice ți s-ar întimpla. 

Flăcăul îi mulțumi din inimă şi îşi văzu mai deparie 
de drum. După ce merse cale lungă, ajunse la un al doilea 
pustnic. Îl întrebă şi pe el cît mai e de mers pînă la 
grădina fermecată, pe unde trebuia s-o ia, ca să ajungă mai 
repede. Pustnicul îi răspunse plin de bunăvoință, nu fără 
a adăuga : 

— „Ai grijă, fiule cind intri în grădină, să nu scoţi 
o vorbă, orice ţi s-ar întimpla. 

Îi mulțumi şi lui flăcăul, din toată inima, şi merse 
mai departe. Şi merse, şi merse, pină ce se trezi în faţa 
grădinii fermecate. Intră în ea cu sfială şi se îndreptă 
spre mărul care parcă îl îmbia. Culese cîteva mere, cind 
o pasăre se așeză pe unul din meri şi-i grăi : i 

— Împăratul o va omori acum pe sora ta. 

— Eşti o mineinoasă, se aprinse flăcăul. 

Nici nu rosti bine cuvintele acestea, că flăcăul se şi 
prefăcu în stană de piatră. A 

La casa lor, sora şi fratele mai mic îi aşteptau cu 
Înfrigurare întoarcerea. Trecură mai multe zile pline de 
îngrijorări şi bănuieli cumplite. Pină la urmă, cel de-al 
doilea frate nu mai avu răbdare să adaste cu mîinile în sîn. 
Şi, deşi îi venea greu să-şi lase sora singură, porni în 
căutarea grădinii fermecate, ca să-şi găsească fratele şi 
să aducă mărul cîntecului. Dădu și el de primul pustnic, 

carc îi arătă drumul, nu fără a-i da în grijă ca nu cumva 
să scoată vreo vorbă în grădina fermecată. 

Merse mai departe flăcăul şi ajunse la cel de-al 
doilea pustnic. Acesta îl îndrumă pe unde s-o ia şi îi 
spuse ca şi primul să nu grăiască o vorbă în grădina ferme- 
cată, orice s-o întîmpla. Flăcăul îi mulţumi, merse mai 
departe, merse şi merse, pînă ajunse, în sfirșit, la gră- 
dina mult căutată. Cum intră şi dădu de pomul care 
parcă-l îmbia, se duse să culeagă citeva mere, cind o 
pasăre de pe o creangă — aceeași care-i vorbisc și frate- 
Jui mai mare — prinse a-i grăi : 

— Pe sora ta o va ucide împăratul. 

— Minţi ! îi răspunse şi al doilea frate, dar nici nu 
rosti bine cuvintele acestea, că se şi prefăcu în stană 
de piatră. N ; 


Rămasă singură în casa cea mare, fata aşteptă în 
zadar, zile în şir, întoarcerea celor doi fraţi ai săi. Înspăi- 
mîntată pentru soarta lor, hotări să meargă ea însăși să-i 
caute, să încerce, la nevoie, să-i izbăvească de“relele 
abătute asupra lor. În calea sa dădu, ca şi fraţii ei, de cei 
doi pustinici. Amindoi o sfătuiră şi pe ea ca, odată aflată 
în grădină, să nu scoată un cuvint, orice s-ar întîmpla. 

Fata le mulţumi şi merse mai departe, pe drumul 
arătat de ei, pină ce ajunse la grădina fermecată. Păşi 
în ea şi incepu să-şi caute Cu înfrigurare fraţii în fiecare 
colţişor, fără însă să le poată da de urmă. Întristată peste 
măsură, nu ştia-ce să mai facă, încotro s-o mai apuce. 
Deodată, înaintea ei căzu o pană, colorată în toate culorile 
ce se pot întilni pe pămîntul ăsta. Fata o ridică îngindu- 
rată şi -mai rălăci prin grădină, grozav de neajutorată. 
Zări o stană de piatră, se sprijini de ea, cu gîndul să mai 
chibzuiască şi puse pana deasupra. Cit ai clipi, în locul 
stanei de piatră se ivi fratele cel mare. Fata îl îimbrăţişă 
cu nespusă dragoste. 


— Pune pana deasupra stanei de colo, o îndemnă el, 

Şi fata, făcînd întocmai, putu să-şi îmbrăţişeze şi pe 
cel de-al doilea frate, ivil la fel de neaşteptat, în locul 
pietrei. Mare le fu bucuria celor trei fraţi ! 

Cujeseră mere şi le miîncară. Apoi icşiră din grădină 
şi se întoarseră în ţinutul lor, cintind cu inima veselă, 
tot drumul. În apropierea casei lor, se întîmplă ca însuşi 
impăratul să treacă pe lingă ei. Auzindu-le vocile -alit de 
frumoase, îi opri, vrind să le vorbească. Așa desluşi pe 
fruntea lor stelele — însemnul propriilor săi copii, pe 
care-i credea pierduţi pentru totdeauna. Cobori de pe cal, 
îi sărută şi îi îmbrăţişă. 

— Voi sînteţi copii mei, slăvit fic cerul care v-a 
adus din nòu la mine ! 

Copiii erau și ei copleșiți de fericire. Nu se mai 
simțeau singuri pe lume, aveau şi ci să se încălzească la 
dragostea părintească. Întrebaţi cum de se pierduseră 
în acea zi urgisită, ei povesţiră împăratului tot răul pe 
care li-l făcuse mătuşa lor. La auzul nclegiuitei fapte, 
împăratul nu fnai cunoscu îndurare. Purcese degrabă la 
palat, unde porunci cîtorva oşteni ca femeia haină să fie 
dusă ea de astă dată şi părăsită în desişul întunecat al 
unei păduri încă neumblate de picior de om. Aşa se făcu 
dreptatea. Iar împăratul cu tustrei copiii lui trăiră lao- 
laltă, în fericire şi mulţumire. 


Cele trei trepte 


__De mult de tot, într-un ţinut îndepărtat, îşi duceau 
zilele în lipsuri şi nevoi un bărbat, o femeie şi fetiţa lor. 
Mama muri pe neaşteptate şi sărăcia se cuibări şi mai 

avan în căsuţa lor. Începu luna ramadanului, cînd, după 
obicei, nu mîncau carne, dar în fiecare casă se pregăteau 
mîncăruri mai alese pentru masa de seară. 

Fata veni la tatăl ei şi îi spuse : A 

— Uite, tătucă, vecinii noștri gătesc fiertură, pe 
cînd noi tot piine şi două feliute de brînză avem pe masă. 

— Lasă, fata mea, o linişti omul, şi noi vom avea o 
mincare caldă. 

A doua zi însă, cina lor fu tot aceeaşi: două feliute 
de brînză şi două de piine. În altă zi fata îi zise tatălui ei : 

— Uite, tătucă, vecinii noştri gătesc bucate calde, 
rumenite în cuptor, pe cînd noi... 

Aşa treccură zilele pină în apropierea Gairamului. 
Oamenii începură să se pregătească de sărbătoare. Fata 
din nou veni la tatăl ci şi-i spuse cu mihnire în plas : 

— Uite, tătucă, vecinii noştri aduc alune şi covrigi 
cu susan, unt şi zahăr, iar la noi, nici nu se simte că se 
incheic postul şi vine bairamul. 

— Nu te necăji, fata mea, îi răspunse tatăl, vom avea 
şi noi parte de bunătăţi. i 

— Aşa îmi spui mereu, îl dojeni de data asta fata, 
dar pină acum nu te-ai învrednicit să aduci altceva decit 
atita cit să ne ţinem zilele. 

Plin de amărăciune, .omul se ghemui într-un ungher, 
unde-şi plinse cu lacrimi de singe neputinţa de a-şi hrăni 
singurul copil, deşi trudea pe la uşi străine de dimineaţă 
pînă seara. După multă chibzuială, plecă mai departe de 
satul său, cu gindul că va găsi ceva mai acătării de lucru 
şi se va întoarce acasă cu merinde mai îmbelşugate. Ce s-o 
fi intimplat cu el pe drum, nu se ştie. Atita doar că 
fata îl aşteptă în zadar, căci tatăl ei nu se mai arătă 
niciodată. 

Îngrijorată şi tristă îl adăstă zi după zi pe cele trei 
trepte ale căsuţei, cu ochii aţintiţi asupra drumului. 
Într-un tirziu, doborită de plinset şi nelinişti, adormi. Cînd 
se trezi din somn era în plin bairam,. De pe drum se 

auzeau tobe şi surle, copiii de seama ei se veseleau şi se 
jucau bucurindu-se fericiţi de sărbătoare. Din nou se 
așternu pe plins fata rămasă singură pe lume; vărsă 
lacrimi multe, multe, pină adormi din nou. La fel se 
petrecură lucrurile şi a doua zi de bairam. Într-a treia zi 
de sărbătoare, o încolţi o foame grozavă. 

— Nu-mi rămîne nimic altceva decit să mor de foame, 
îşi zise ea. Văd că de la oameni n-am nici o milă, n-am 
altceva de făcut decit să mă întind pe treptele astea 
— singurele mele prietene — şi să-mi aştept moartea. 
Dac-aţi avea vreo putere, știu că vouă, trepte de lemn, 
v-ar fi milă de mine şi mi-aţi da să măninc, chit că sinleţi 
de lemn. 

Atunci, prin păienjenișul de lacrimi, desluşi înaintea 
ei o masă plină cu tot felul de mincăruri gustoase. Fata se 
îrecă la ochi, nevenindu-i să creadă că ceea ce vedea 
era aievea. Masa încărcată cu bunătăţi continua s-o imbie. 
Gustă dintr-o mîncare şi spuse mulţumită : 

— Oh! Tare mai e bună! Apoi gustă şi dintr-alta. 
Asta e şi mai bună! zise ea, bucuroasă. Şi tot gustind, 
vorbea cu treptele din fața căsuței, de parcă i-ar fi fost 
prietenii ei cei mai scumpi. Le cerea de mîncare ori de 
tite ori flämînzea, iar ele se grăbeau să-i îndeplinească 
dorința. Astfel trecură zilele lipsite de grija mîncării. 
Hainele de pe ea, şi înainte destul de ponosite, i se 
rupseseră de tot. Ce se gîndi fata, văzind cum curg 
zdrențele de pe ea ? Se duse la trepte și le grăi: 

— Vă mulțumesc, treptelor, suratelor, pentru tot ce 
mi-ați dat pină acum, dar aş mai avea nevoie şi de cîteva 
straie noi. 


Aşteptă puțin, şi-apoi, cînd se întoarse în camera ei, 
găsi un cufăr nou-nouţ. Îl desfăcu și ce să vezi ? Era plin 
doldora cu tot felul de veşminte frumoase, toate tocmai 
pe măsura ei. Căută o sfoară ca s-o întindă în odaie şi 
să-şi atîrhe pe ea hainele. „Ah, de-aș avea un dulap 
pentru haine, ar fi tare bine !“, gîndi ea. „Oare cele trei 

trepte ale mele n-ar putea să-mi dăruiască şi un dulap ?“ 
Cit ai clipi, un dulap, și el nou-nouţ, se ivi lingă ea. Aşa 
mai trecură zilele. Căsuţa părintească, fără o mînă de 
băvbat care s-o repare, se dărăpănă cu totul. Încercă fata 
s-o mai dreagă, pe ici pe colo, dar n-avea nici forţa, nici 
priceperea trebuitoare. Pe cînd se necăjea de neputinţa ci, 
pe ncaşteptate ii apăru înainte un bătriîn. 

— Du-te de-aici, mergi la palatul tău, fata mea, că 
e gata pregătit pentru a te primi. El întrece în splen- 
doare pe cel împărătesc. l 

Uluită, fala se ridică și, cum n-o lăsă inima să lase 
în părăsire cele trei trepte din scindură ale căsuţei, le 
desfăcu cu mina ei şi le cără pe rind acolo unde o conduse 
moșneagul, care apoi se făcu nevăzut. Palatul întrecea 
orice închipuire. Nimic nu lipsea din el. Slujitori în 
straie strălucitoare o așteptau cuviincios la fiecare uşă. 
Fata cercelă noul ci lăcaş în toate ungherele lui şi nu se 
mai sătura privindu-i frumuseţea. 

Chiar lingă palatul acesta prea minunat se afla casa 
cadiului. Într-o zi, la stăpina casei se adunaseră, flecă- 
rind, cele mai alese femei din ţinut. Printre preafrumoasele 
musafire se afla însăși împărăteasa, precum şi soţia 
vizirului. Femeile începură să vorbească despre noua 
vecină şi despre averea ei nemăsurată care parcă picase 
din senin. Se intrebau una pe alta care o fi adevărul 
adevărat despre fată şi minunatul ei palat, fără însă 
să-și poată da un răspuns mulțumitor. Atunci hotăriră 
ca una dintre ele să meargă la palatul vecin, să afle 
din gura stăpinei acestuia taina avuţiei ei. Sorţii căzură pe 
nevasta muftiului. Cum ajunse la ușa palatului, aceasta 
fu oprită de un rob negru care o întrebă ce dorea. Cum 
noua venilă îi răspunse că dorește să vorbească cu însăși 
stăpîna, robul chemă un slujitor, care s-o vestească pe 
stăpînă că i-au sosit oaspeți. 

Nu trecu mult şi slujitorul se întoarse, poftind musa- 
fira să-l urmeze. Pînă să străbată ei mulţimea de cămări 

ale palatului, în faţa fetei se ivi din nou moşneapul, cărui 
îi datora aşezarea ei în miîndrul palat. El îi grăi aşa : 

— Ai grijă, fata mea, va veni acum soţia muftiului 
să te întrebe care este taina bogăției tale. Tu să nu-i 
spui altceva decit că o ai prin îndurarea cerului. De te 
iscodește mai strașnic spune-i așa: „Nu-ţi voi dezvălui 
taina pină nu baţi în toba asta.“ 

Apoi bătrinul pieri. Cind, condusă de slujitor, intră 
în încăpere soția muftiului, fata o întîmpină cu căldură, 
urindu-i bun venit şi cinstind-o cu zaharicalele cele mai 
alese. 

— Eşti căsătorită, tinără stăpină a palatului? o 
întrebă musafira. 

— Nu. 

— Te-a cerut cineva de nevastă și ca să te înduplece 
ţi-a ridicat palatul în care stai ? 

— Nicidecum. 

— Ai dal cumva peste o comoară ? 

— Nu. 

— Dar atunci, îşi pierdu răbdarea soţia muftiului, 
de unde ţi-a picat o bogăţie atit de nemaipomenită ? 

— Din cer. 

— Dar orice lucru pămiîntesc are şi un temei pămin= 
tesc. Spune-mi care-i temeiul bogăției tale ? Nu se poate 
să nu-l ştii. 

— Îl ştiu, dar nu ţi-l voi împărtăşi decît dacă iei toba 
asta și baţi puțin în ea. 

Musafira rise stingherită. 

— Mi-e cam ruşine să bat toba, nu e o îndeletnicire 
vrednică pentru o femeie ca mine, şi apoi, nici nu mă 
prea pricep s-o fac cum trebuie. Dar de hatirul tău 
n-am să mă împotrivesc, voi cinta puţin. 

Cum luă toba și începu să bată în ea, şi porni spre 
ușă, părăsind palatul fără nici o vorbă, fără măcar să-şi 
ia rămas-bun. Intră în casa cadiului şi pătrunse în salonul 
de oaspeți, bátind intruna din tobă. Aici prietenele, care o 

așteptaseră cu nerăbdare, încercară să afle ce se întîm- 
plasc, dar ea părea că nu aude nimic din ceea ce i se 
spune continuînd să bată neobosit în tobă. 

Atunci femeile se gindiră să trimită pe soţia cadiului 
ca să afle adevărul. Nu trecu mult şi aceasta se întoarse 
în mînă cu un flaut la care cînta cu strașnicie. 

Încercară prietenele ci să alle ce se petrecuse, dar 
femeia cinta întruna, de parcă nici nu le auzea, ca şi 
nevasta muftiului care, şi ea, bătea fără oprire în tobă. 
Soţia vizirului îşi pierdu răbdarea : 

— Eu sînt soție de vizir şi este cu neputinţă ca fata 
să îndrăznească a face cu mine ce-a făcut cu soția muftiu- 
lui şi cu cea a cadiului. Dar, spre mirarea tuturor, şi soţia 
vizirului se întoarse după puţin timp ţinind în mină o 
tamburină pe care o mişca necontenit, cu toată forţa de 
care era în stare. 

Minioasă de atita îndrăzneală, împărăteasa însăşi luă 
hotărîrea să se ducă chiar ea, de astă dată sigură că fata 
nu va cuteza să se poarte cu ea cum se purtase cu cele- 
lalte. Dar curind se întoarse şi ea chiuind fără intre- 
rupere. Ca la un semn nevăzut, toate femcile prinseră să 
chiuie, să cînte la flaut şi să bată toba şi tamburina, 
fără o clipă de răgaz. Lumea se strinse buluc în juru-lc, 
dar lor nici că le păsa, cîntau vesele, cu inima uşoară. 
Aşa o ţinură pînă căzu noaptea. La ora cinci. împăratul 
află ce se petrece. Foc de minios, se arătă neînduplecat. 
gata să taie capul aceluia care a făcut una ca asta îimpăr: ă- 
tesei şi prietenelor ei. În palatul fetei, bătriînul răsări 
din nou lîngă ea şi o vesti : | 

— Împăratul va trimite după tine. Vrea să-ţi taie 
capul. Tu să n-ai frică, să spui împăratului povestea ta, 
de-a fir-a-păr, fără să uiţi nimic şi fără să adaugi nimic, 
căci el te va ierta. Eu, de-acum mă duc pentru totdeauna. 
Nu mai am la ce să te ajut. Dar înainte de a mă despărţi 
de tine pentru totdeauna, ține paharul ăsta cu apă. Dacă 
împăratul îţi va core să le redai celor patru femei starea lor 

firească, tu stropeşie-le pe rînd cu apa din acest pahar; 
dar, bagă bine de scamă, numai după ce împăratul îţi va 
făgădui deplina sa iertare. 

Abia slirşi de vorbit bătrînul şi la palat sosi trimisul 
împăratului. El îi ceru fetei să se înfăţişeze degrabă 
inaintea măriei sale. Ascultătoare, fata se îmbrăcă şi 
merse la împărat. Îl găsi amarnic de încruntat şi cu o 
căutălură întunecată, ce nu prevestea nimica bun. Fata 
se aşeză nctulburată şi aşteptă. Împăratul o întrebă 
pentru ce săviîrşise atita necuviinţă cu soţia lui, împără- 
teasa, şi cu bunele ei prietene. Atunci ea îşi depână 
povestea vieţii, de cînd tatăl îi plecase fără a se mai 
întoarce vrcodală şi pînă dobindise palatul. li vorbi cum 
apăruse bătrinul ei sprijinitor. cum o povățuise el să 
se poarte cu 'femeile venite s-o iscodească. li mai spuse 
despre paharul pe care i-l dădusc bătrînul şi despre sfatul 
acestuia de a-i povesti împăratului tot ceea ce trăise de 
cind venise pe lume, fără nici o înfloritură şi fără a 
trece cu vederea nici cel mai mic amănunt. 

— Eu ar fi trebuit să-ţi tai capul pentru purtarea ta 
fără seamăn de nechibzuită, dar acum te iert şi te las în 
viaţă. Redă -insă femeilor firea lor obişnuită, scapă-le 
de o asemena ruşine ! 

Se făcuse noapte tirziu. Întors acasă, cadiul nu putu 
să intre de atila lume adunată în jurul femeilor ce cîntau 
şi chiuiau de mama focului. Cu preu străbătu şi fata prin 
mulţime. pătrunse în casa cadiului, unde stropi femeile 
cu apă din paharul dăruit de moşneag. Pe dată, ca trezite 
din somn, cle aruncară pline de nedumerire toba, flautul 
şi tamburina. 

Împărăteasa încetă să mai chiuie şi să mai joace. 
Toate se întoarseră acasă și-și reluară viaţa lor obişnuită. 
Cind, după o vreme, se întimplă de muri soţia cadiului, 
acesta se căsători cu vecina sa, fata săracă de altădată. 
Ei trăiră în bogăţie. fericire şi pace. 

POVESTI AFRICANE 
repovestite de MIHAI CHELARIU 


Povestea lui Kombe 


Odată țara Maoschami rămăsese fără căpetenie. 

Atunci trăia acolo un om, care se numea Kombe. 
El avea multe fiice, dar nici un fiu. Mai avea vite multe, 
că era vrednic nevoie mare. De invidie, ceilalţi rideau 
de el şi-i ziceau : | 

— Cine o să te moștenească ? Şi adăugau: — Halal 
fericire, numai cu fiice ! 

Mai tirziu însă i se născu un fiu, care fu numit 
Muro. El îi făcu un briu împodobit ca briul fetelor, iar 
pizmuitorii săi crezură că e tot fată, așa că nu încetau 
să rîdă de el şi să-l batjocorească. 

Cind copilul fu înțărcat, tatăl său îl luă şi-l ascunse 
în tribul vecin. Acolo rămase el pînă crescu mare. 

Într-o zi, pe înnoptat, fiul veni să-şi vadă tatăl. 
Acesta îşi privi fiul şi văzu că devenise un tînăr puternic. 
De aceea, îi porunci să se întoarcă la tribul vecin, chiar 
în timpul nopții, să nu fie recunoscut de duşmanii săi. 
Apoi, tatăl culese banane multe, o grămadă să facă o 
băutură pentru cine ştia el. Cu bananele coapte omul 
nostru pregăti o tărie strașnică. 

După ce pregăti băutura, îl duse pe fiul său şi-l 
ascunse noaptea în casă. Mai apoi, cugetînd bine, incheie 
prietenie cu Kasenge, căpetenia unui trib puternic, iar 
acela, la rugămintea lui, îi dădu o lance. În vremurile 

de demult, oamenii nu aveau lănci, se luptau numaj 
cu ciomege. 

După ce aduse lancea o ascunse în casă. În următoarele 
zile, tăie o mulţime de vite şi pofti pe toţi pizmuitorii 
şi vrăjmașşii ținutului Ia el. 

Lă vremea prinzului, cînd soarele era la zenit, după ce 
împărţi mesenilor carne şi băutură şi toţi erau sătui şi 
beţi turtă, el se rugă de ei : 

— Veniţi să mă ajutaţi să scot viţele din staul ! 

Ei însă se codiră, riseră de el şi-i ziseră : 

— Spune-le fiicelor tale să meargă să-ţi strunească 
boii. Noi nu mai plecăm de aici pină nu-ţi mîncăm 
toate vitele. 

Toţi rideau de el şi nu se învoiră să-l ajute. El se 
rugă mai departe de alţi oameni şi aceştia îl ajutară să 
scoată vitele din staul. 

Pe urmă veni şi-i numără pe vrăjmaşii care-şi bătuseră 
joc de el şi cînd ajunse la cel din urmă, înfipse în locul 
acela un băț. 

Apoi se duse în casă, vorbi cu fiul lui şi-i spuse : 

— Cind ajungi la locul unde am înfipt băţul, începi să-i 
străpungi pe toţi cu lancea ; dar de restul oamenilor să nu 
te atingi ! 

Cind boii fură scoşi din staul, oamenii îi înconiurară 
şi jucară în jurul lor. 

În acest timp, fiul lui Kombe merse cu lancea în 
mînă, împresură pe cci din casă şi-i ucise pe toţi cei 
care-și bătuseră joc de tatăl lui. 

După ce-i omori pe toţi, oamenii ceilalţi întrebară 
în cor: 

— Alcui fiu ești tu ? 

— Sint fiul lui Kombe. 

Și lumea care era acolo se mira şi nu credea că e fiul 
lui Kombe, căci ei ştiau că nu are nici un fiu. 

După ce fiul lui Kombe isprăvi de omorit pe cei răi, 
el se făcu stăpinul întregului ţinut şi ajunse o mare 
căpetenie. 


69 


Femcia fără copii 


A fost o dată o femeie care n-avea copii. Înu'-o zi se 
hotări să se ducă la Imana şi-i zise : i 

— Te rog să mă asculţi. 

Imana o întrebă : 

— Ce vrei tu, femqie ? 

— Aş vrea să am şi eu un copil! 

Imana îi spuse atunci : 

— Mergi şi cînd vei întilni un anima] mic, apucă-l 
cu mîinile tale și ridică-l în sus, fără nici o frică. 

Femeia tocmai „plecă spre sora ei. Acolo copiii acesteia 
se jucau în ţărină, copii mici şi neștiutori. 

Unul din ei veni și se apropie de femeie, car e-l 
ameninţă cu cuvintele : 

— Pleacă de-aici, că mă umpli de noroi ! 

Mama lui însă luă copilul și-l curăţă. Femeia aşteptă 
zadarnic tot anul să aibă un copil, după cum dorca. 

Atunci se duse la Imana și-l întrebă iar : 

— De ce n-am căpătat nici pînă acuma şi eu copilul 
dorit ? 

Imana îi răspunse : 

— N-ai văzut micuțul animal despre care {ti-am 
vorbit ? 

— Nu, răspunse femeia. 

Dar Imana zise : 

— Ba l-ai văzut, dar n-ai pus mina pe el. 

Femeia se împotrivi : 

— N-am văzut nici unul! 

Imana îi aminti atunci : 

— Ascultă, tu te-ai dus la sora ta.. Tocmai în vremea 
cînd copiii ei se jucau în curte. Tu n-ai vrut să ştii de ei 
şi pc unul l-ai gonit. Mama lui l-a ridicat, aşa murdar 

cum cra. Ţine minte, numai femeile iubitoare de copii 
put să [ie mame. l i | 
Atunci femeia plecă ruşinală de purtarea ci. 


Sora cea pierdută 


A fost odală un frate şi o soră, care locuiau împreună 
într-o colibă. 

Fratele cra frumos şi mai ales avea un păr foarte lung 
și sora lui îl iubea mult. 

Cind pleca de-acasă să-și viziteze prietenii, fata răni- 
nea singură. Într-o zi îi spuse că n-ar trebui s-o lase 
atita vreme singură, că în timpul nopţii trecute veniseră 
trei bărbaţi cu trei lănci şi trei ghioage şi că se temea 
ca cei trei să nu se înţeleagă şi s-o fure. 

Dar el rise de toate acestea și iarăşi plecă. Și în timpul 
nopţii apărură din nou cei trei bărbaţi, înşfăcară fata 
şi o duseră cu ei. 

Cind [ratele se întoarse acasă, găsi coliba poală şi 
auzi numai din depărtare vocea surorii sale, care striga 
după ajutor. 

El răspunse la strigătele ei, tînguindu-se : 

— Cine o să-mi mai tundă părul la spate, dacă tu eşti 
departe ? Şi se repezi prin iarba înaltă să-şi urmeze sora, 
dar n-o putea ajunge. După ce alergă astfel o lună întreagă, 
i se făcu foame. 

Cum purta o pălărie mare, făcută dintr-o bucată de 
piele de crocodil, începu s-o mănînce. Astfel merse el 
luni întregi pe urmele surorii sale şi cînd pălăria i se 

termină, îşi miîncă și hainele, care erau tot din piele. 
Dar pe sora sa n-o găsi. 

Atunci ajunse la o fermă mare. Intră şi văzu o femeie 
pregătind de mîncare. El o rugă să-i dea să mănince. 
Ea-i dădu ceva într-un ciob vechi. 

Dimineaţa următoare se duse afară la cîmp cu fiul 
cel mare al femeii, ca să sperie păsările de pe cimpul cu 
grine, căci griul tocmai se copscese. 

Şi el luă pietre şi aruncă după păsări. De fiecare 
dată cind arunca o piatră zicea : 

— Zboară departe, zboară departe, pasărea mca, cum 
a zburat soră-mea şi nu s-a mai intors ! 

Un băieţel auzi aceasta şi cind ajunse acasă ii spuse 
în taină mamei sale ce auzise. 

Dar ea nu-l luă în seamă. 

În ziua următoare se întimplă la fel. 

A treia zi merse chiar mama cu ei şi auzi cele spuse. 

Femeia se uimi şi-l întrebă pe băiat pentru ce spunea 
cuvintele acelea. El îi răspunse : 

— Am avut o soră pe care o caut de ani şi ani, dar 
n-am mai văzut-o niciodată. 

Femeia îşi duse miinile la ochi şi plînse, căci ea era 
sora lui şi-i zise : 

— Eşti tu într-adevăr fratele meu? căci ea nu-l 
recunoscuse după anii de rătăciri. 

Apoi ea adăugă : 

— Părul tău e neînprijit şi hainele tale nu mai sînt 
cum erau, de accea nu te-am recunoscut ! Dar tu trebuie 
să fii îmbrăcat cum erai odală şi atunci voi vedea dacă 
ești fratele meu. 

Apoi merse la bărbatul ei, acela care o răpise, şi 
primi dè la el patru oi şi trei capre. Oile fură tăiate şi 
băiatul se hrăni cu carnea și se făcu din nou mare și 
voinic, iar sora lui luă grăsime şi-i unse părul, lăsîndu-l 
să-i cadă pe umeri. Tăie şi caprele, erau două negre şi 
una albă, şi din blana lor îi făcu o haină. 

Apoi luă o lance şi i-o dădu, lancea era aceea pe care 
o purta bărbatul ei cînd o răpise ! 

Ea-i mai dădu apoi podoabe pentru picioare si un 
calan pentru git şi-i zise : 

— Acum văd că într-adevăr ești fratele meu ! 

Iar soţul ei il iubi într-adevăr pe fratele soţiei sale 
şi-i dădu douăzeci de capre şi opt boi. Acestea cu mult 
mai mult decit ar fi fost preţul pentru sora lui, căci aşa cra 
obiceiul, ca fata să fie cumpărată de la familie. 

Dar el i le dădu din dragoste şi-i clădi şi o colibă 
alături de a lui şi-i mai dădu treizeci de capre, ca să-şi 
poată cumpăra şi cl soţie. 

Şi tinărul își luă o soţie, o duse în coliba sa, iar 
caprele se înmulţiră puzderie. » 

Aşa că el nu se mai întoarse în locul de baştină, 
ci rămase acolo cu cumnatul şi cu sora sa cea pierdută. 


O soție ințeleaptă 


Au fost odată un bărbat şi o femeie. Ei trăiră multă 
vreme în înţelegere și avură un fiu. Averea lor se compu- 
nea dintr-o sută de vite, nici măcar un vițel mai mult. 
Iar copilul creştea şi se făcea băiat mare. Dar muri tatăl 
său şi peste cîțiva ani muri şi mama sa. Aşa că tinărul 
îi moșteni pe amindoi părinţii, adică cele o sută de vite 
pe care le lășaseră. 

El purtă doliu tot timpul cuvenit şi, cind se termină, 
se gîndi să caute o fată cu care să se însoare. De aceea 
vorbi astfel către vecinii săi : 


— Tare aş dori să mă însor, căci părinţii mei au 
murit și eu am rămas singur de tot. Nu mai vreau să stau 
aşa şi doresc să găsesc o fată să mă însor. 

Vecinii lui îi răspunseră : 

— Desigur, însoară-te, căci acum eşti într-adevăr 
singur de tot şi noi o să căutăm pentru tine o soţie. 

Atunci unul din vecini plecă să-i caute o nevastă 
pe care o şi găsi. Apoi se întoarse şi grăi către tînăr : 

— Am găsit o fată cum vrei tu, dar ea nu este din 
ţinutul nostru. 

El întrebă : 

— Şi unde este ea ? 

— Cam departe, răspunse omul. Cred la vreo opt 
ceasuri de drum de aici de la noi. 

— A cui fiică este ? 

— E fiica lui Abdulah şi tatăl ei este foarte bogat. 
Această fată stăpinește șase mii de vite şi tatăl ei n-o 
are decit pe ea ! . | 

Cînd tînărul auzi aceasta, fu foarte dornic s-o ia de 
“soţie și zise către vecinul său : l l 

— Du-te miine acolo şi du-le răspunsul din partea 
mea, că sintem cu totul înțeleşi ! 

Atunci vecinul spuse : 

— Miine voi merge acolo. 

Cind mijea de ziuă, peţitorul se sculă și merse cale 
dungă, pînă ajunse la bătrinul Abdulah şi-i ceru fata. 
La sfirşit, bătrinul îi spuse : 

— Am auzit cuvintele tale, dar vreau ca acela care 
se va însura cu fiica mea să-mi dea de zestre o sută de 
vite. Dacă dă zestrea aceasta, i-o dau pe fiica mea de 
soţie. 

Peţitorul răspunşe : 

— Voi merge și voi duce răspunsul. 

— Bineînţeles, aşa să faci. 

Atunci peţitorul se scu'ă şi plecă înapoi să poves- 
tească tinărului despre toaiă tocmeala. Dar tinărul râs- 
punse : 

—- Dacă dau toate cele o sută de vile, din ce o să 
trăiască soția mea cînd va veni la minc? Căci eu ni 
mai am altă avere decit aceste o sută de vite, pe care 
le-am moştenii de la tatăl meu. 

În cele din urmă, vecinul îi zise : 

— Ei, dacă n-o vrei, spune-mi să mă duc să-i dau 
răspunsul, iar dacă o vrei, hotărăște-te odată ! 

Flăcăul îşi plecă în jos capul şi se gîndi, iar cînd: 
il ridică, spuse : p 

— Du-te și spune-i că mă învoiesc, îi voi da vitele. 

Peţitorul se duse la bătrîn şi-i spuse : 

— Tînărul se învoiește să dea cele o sută de vite. 

— Bine, răspunse bătrînul, atunci sînt şi eu mulţumit: 
că o ia pe fiica mea. 

Apoi trimiseră pe cineva să-l cheme pe băiat. Acesta, 
veni, fu primit cu bucurie şi vorbiră despre nuntă. 

Tinerii se logodiră, băiatul dădu cele œ sută de vite 
şi se făcu nunta. Apoi el își luă soția și porni spre casă. 
Stătură liniştiţi zece zile, dar cînd merindele aduse se 
sfîrşiră, tînărul nu mai avu ce să-i dea să măniînce soţiei 
sale. Atunci vorl; către ea : 


— lubită soţie, acum n-avem ce să mai mîncăm. 
Înainte aveam vitale mele pe care le mulgeam şi mă hră- 
neam, dar acum le-am dat pe toate pentru tine, . nu le: 
mai am. Mă duc la vecinii mei să mulge puţin de la 
vitele lor, cit s-o putea, ca să avem şi noi ceva "de 
mincare. 

— Bine zici, dragă bărbate, răspunse femeia. 

Atunci el se sculă şi plecă. De-aici încolo singura lui 
ocupaţie era să meargă să mulgă cițe puţin lapte de la 
vitele vecinilor lui, ca să aibă și el şi soţia lui ce să 
mănince. 

După trei luni, tatăl fetei se gîndi : „Ia să merg să-m. 
văd fata la bărbatul ei !“ 

Porni la drum şi 'merse pînă ajunse la ginerele său 
şi bătu la ușă. Fataese sculă şi răspunse : 

— Cine-i acolo ? 

— Eu sînt, tatăl tău. 

Atunci fiica sa zise : 

— Intră! 

El intră, îşi salută fijca şi ea îl duse în camera de 
oaspeţi şi-l pofti să se aşeze. 

El o întrebă cum îi merge. 

— Foarte bine, tată ! 

Apoi se sculă, se îndepărtă de tatăl ei, se duse în 
camera din fund, se gîndi şi plinse, căci în toată casa 
n-avea nimic ca să gătească pentru tatăl ei. 

Atunci ieși pe poarta din dos și se duse la o vecină 
care cu greu îi dădu ceva carne cu împrumut. 

Femeia, după ce intră în casă, luă carnea, o tăie şi o 
puse în oală. Dar de-abia o pusese, că sosi şi soţul 
şi-şi găsi socrul stind în odaia de oaspeţi. 

Cind îl văzu i se urcă sînpele la cap. Nu ştia nici 
ce să spună, nici ce să facă. Totuşi, se apropie de locul 
unde şedea bătrinul, îl salută după obiceiul locului şi-l 
întrebă cum îi merge. 

Apoi se duse la soţia lui și o găsi gătind carnea. 

Atunci o întrebă : 

— Dragă soţie, ce pregăteşti tu acolo ? 

— Pregătesc carne, răspunse ea. 

— Dar de unde ai căpătat carnea ? 

— Am căpătat-o de la o vecină. 

Cind soţul ei auzi aceste cuvinte tăcu şi fu foarte 
tulburat că n-aveau de niciunele. În sfirşit, zise către 
soția sa : 

— Scumpa mea, ce să facem noi acum cind avem 
şi un musafir ? 

Soţia lui răspunse : 


— Nu ştiu ce trebuie să facem ! 

Atunci bărbatul zise : 

— Am să mă duc la vecinii bogaţi, de unde mulge 
laptele și am să le spun : „Mi-a venit un oaspe şi vă rog 
să-mi daţi orice puteţi, să-i fac de mîncare.“ 

Apoi se sculă şi plecă pe la oamenii bogaţi pe unde 
lucra acum, să le povestească toată intimplarea. Şi oame- 
nii nu se supărară și-i dădură puţină carne şi puţin lapte, 
pe care el le luă şi plecă acasă. 

Acolo, soţia lui tocmai terminase de gătit carnea 
pe care i-o împrumuliase vecina. Acum veni şi soţul ei’ 
cu ceva carne. 

Bărbatul ei se spălă pe miini, apoi merse repede în 
odaia de oaspeţi. lar femeia scoase carnea din oală, o 
puse pe farfurie și o aduse la masă. 


Femeia, după ce puse carnea pe masă, zise : 

— Acum mincaţi, voi, cei doi nebuni ! 

Tatăl se sculă și zise supărat : 

— Care e nebunia mea ? 

Fiica sa îi răspunse : | 

— Te rog, tată; mai întii să măninci şi pe urmă a 
să-ți vorbesc despre nebunia ta. 

Dar- tatăl ei îi zise : 

— Nu, nu mănînc, întîi să-mi spui care-i nebunia 
mea și pe urmă voi minca. 

Atunci fiica lui ii spuse : 

— Tată, tu ai vindut ceva scump pe ceva mai ieftin. 

Tatăl ei ii răspunse : 

— Dar ce-am vindut prea ieftin ? 

Ea-i răspunse : 

— Pe mine, tată, m-ai vindut prea ieftin ! 

— Cum aşa ? 

— Tată, tu n-ai altă fiică și alt fiu decit pe mine 
singură şi tu m-ai vindut pe o sută de vite. Şi tu, tată, ai 
şase mii de vile. Cu toate acestea ai socotit vitele mai 

de preţ decit mine. De aceea ţi-am spus că ai vindut 
ceva scump pe ceva mai ieftin ! 

Tatăl atunci spuse : 

— E adevărat, copila mea, am fost un nebun, pe urmă 
sări şi bărbatul ei şi-i zise : 

— Te rog, spune-mi şi mie care-i nebunia mea ? 

— Tu eşti un nebun mult mai mare ! 

— Pentru ce ? 

— Tu ai moştenit o sută de vite de la părinţii tăi 
şi nici un vițel mai mult! Dar le-ai dat pe toate şi m-ai 
duat pe mine în schimbul tuturor vitelor tale; şi erau 
doar în satul tău destule fete pentru care ai fi putut da 
numai zece sau douăzeci de vite. Dar tu nu le-ai luat în 
seamă, ci ai venit să dai pe mine toate vitele tale. Acum 
nu mai ai nimic, nici măcar de mîncare pentru mine şi 
pentru tine. Ai ajuns slugă la oameni străini şi cînd le 
mulgi vacile, numai atunci capeţi ceva: de mâncare. 
Dacă ţi-ai fi oprit jumătâte din vite şi cu jumătatea cea- 
laltă ţi-ai fi luat soţie, atunci ai fi avut de mincare. Aşa 
că asta e nebunia ta, iubitul meu soț ! 

Tatăl, fetei rămase două zile la ei. A treia zi se hotări 
să plece şi porni acasă. Iar cînd sosi, dădu drumul vitelor 
primite de la ginerele său şi i le trimise înapoi şi-i mai 
trimise încă două sute pe deasupra. 

Astfel, fiica şi soţul ei putură să trăiască multe zile 
în bună pace şi fericire. . 


Băiatul rătăcit 


Un om avea trei fii. Cel mai mare se duse o dată cu 
mama lui să dezgroape nişte bulbi. În apropiere găsi un 

bulb şi zise : 

— Vai, aici e un bulb atit de frumos, ca fratele meu 
cel mic. 

— Cum poate un bulb să fie atit de frumos ca un pui 
de om ? il certă mama sa. | 

El ascunse bulbul, iar mama sa strînse la un loc 
tot ce adunase şi plecă acasă. 

Băiatul puse bulbul într-o scorbură de copac şi-i şopti 
ccva numai de el ştiut. Din bulb crescu un lujer, iar 
lujerul se preschimbă în copil. 

Cind mama pregătea mîncare, fiul cel mare o lua 
şi pleca nu se ştie unde. 

Aşa făcu o zi, două, nouă şi cu vremea începu să 
slăbească. 

Mama şi tatăl său vedeau cum se topeşte şi-l între- 
bară : 


— Fiule, ce faci tu de slăbești aşa tare ? Unde merge 
mincarea pe care ţi-o dăm noi ? 

Fraţii lui mai mici, într-o zi, se tari cum le pregă- 
teşte mama miîncarea. Cel mare primi partea lui, dar n-o 
mincă şi plecă iar cu ea. Fraţii îl urmăriră de departe 
şi în timp ce-l pindeau văzură cum o pune într-o scor- 
bură de copac. 

Atunci se întoarseră acasă şi-i spuseră mamei lor: 

— Noi am văzut cum a dus miîncarea în scorbura unui 
copac și a dat-o unui copil care se află acolo. 

Dar ea le răspunse : 

— Ce copil să fie acolo care obişnuieşte să locuiască 
într-o scorbură de copac ? 

— Ei bine — ziseră ei — o să te ducem acolo să te 
jncredinţezi singură. 

Şi ei o conduseră pe mama lor acolo şi-i arătară locul. 

— Ia te uită, un copil mic ! 

Şi femeia nu ştiu cum se repezi să-l ia şi ucise 
copilul din greşeală. 

Cind băiatul cel mare văzu pruncul fără viaţă se 
întoarse acasă şi se puse pe plins. Atunci ei îl întrebară : 

— Dece plingi ? 

El răspunse : 

— Din pricina fumului. 

Atunci cei din casă îi ziseră : 

— Aşază-te acolo, mai spre fundul colibci. 

Dar el se puse din nou pe pline. Ei iar îl întrebară : 

— De ce plingi întruna ? 

— De nimic, decît de fum ! 

— Atunci ia scaunul tatălui tău şi aşază-te pe el în 
curte. 

El luă scaunul tatălui, se aşeză pe el în curte, dar 
iar se puse pe plins, apoi zise : 

— Scaune, ridică-mă în înălţimi, ca fringhia cu care 
tatăl meu atirnă butoiaşul cu miere în pădure. 

Atunci scaunul se înălță și el rămase agăţat de un 
copac, 

Atunci fraţii lui mai mici ieşiră în curte şi văzură 
cum el se înalță în văzduh. Intrară şi spuseră mamei lor ; 

— Fratele nostru a plecat în cer ! 

Dar ea le răspunse : 

— Cum să plece fratele vostru mai mare în cer? 
Se află oare vreun drum care să urce acolo, sus ? 


Iar ei îi răspunseră : 

— Vino să vezi ! 

Atunci mama veni şi văzîndu-l urcînd în cer strigă: 
— Întoarce-te, copilul meu drag, întoarce-te ! 

— Nu mă mai întorc, îi răspunse băiatul cel mare. 
Atunci fraţii lui mai mici strigară : 

— Fratele nostru, vino acasă, vina |! 

Iar el le răspunse : 

— Eu nu mă mai întorc, fraţii mei ! 

Atunci tatăl lui veni şi strigă : 

— Băiete, aici este hrana ta ! 

Dar el îi răspunse ; 

— Nu o mai vreau, tată ! 

Veniră toţi din familie şi-i ziseră : 

— Vino, vino-acasă, te rugăm ! 

Unchiul! lui veni și el şi începu să-i cînte : 

— Vino, vino acas’ ! Unde noi am rămas! 

— Iar eu nu mă mai întorc, unchiul meu ! îi răspunse 
băiatul. 

Apoi dispăru și nimeni nu-l mai văzu. 

Acolo în înălțimea norilor întilni nişte oameni care 
adunau lemne şi-i salută : 

— Bună ziua, culegătorilor de vreascuri! Arătaţi-mi 
drumul către regele lunei ! 

Ei răspunseră : 

— Adună ceva lemne, apoi îţi vom arăta drumul. 

'El le cără lemne pentru foc şi ei îi.spuseră : 

— Du-te mai departe pină ce vei întilni pe cel ce 
coseşte iarba. 

El merse mai departe şi întilni acolo o lume care se 
hrănea cu mincare nefiartă. Îi întrebă pe oameni : 

— Dece nu gătiţi mincarea la foc ? 

Dar ei îi răspunseră : 

— Ce înseamnă asta foc ? 

El le spuse : 

— Cu el se fierbe mîncarea pe care voi o miîncaţi 
crudă. 

Dar ei îi ziseră : 

— Noi nu ştim nimic despre foc, omule ! 

El răspunse : 

— Dacă eu vă voi pregăti bucate gustoase la foc, 
voi ce-mi veţi da în schimb ? 

Regele lunii vorbi : 

— Îţi vom da ca plată vite și viței. 

Atunci băiatul le spuse : 

— Adunaţi-mi multe lemne şi eu vă voi aduce focul! 

Ei nadunară lemne și le duscră în dosul casei, să nu 
fie văzuţi de lume. Iar băiatul, cu o cremene şi o iască, 
aprinse focul acolo, în dosul casei. 

Lemnelc luară foc, iar cl puse banane verzi la copt, 
apoi spuse către regele lunii : 

— Încearcă să mănînci bananele astea pe care le-am 
copt la foc. 

Regele lunii mîncă bananele şi văzu ce gust bun au. 

Apoi băiatul puse la fript carnea și zise regelui : 

— Mănîncă şi carne friptă ! 

Şi regele văzu cit era de pustoasă. Atunci cl fripse 
din toate bucatele ce le aveau. 

Regele lunii porunci să se adune toată lumea şi helări 
să i se dea o răsplată și să cumpere foc de la cl. 

Lumea îl întrebă pe rege : 

— Şi ce trebuie să i se dea ? 

Regele răspunse: . 

— Unul să-i aducă un bou, altul o capră, altul lesan 
turi din bumbac. ' 

Ei aduseră toate aceste lucruri, iar băiatul lc impăr(i 
tuturor focul, iar ei plecară să-și pregătească mincarca. 

Atunci el spuse : 

— Cum aş putea să mai ajung acasă dacă nu trimit 
veşti ? 

Şi dădu poruncă tuturor păsărilor să vină la locul 
unde se găsea el. 

Atunci el îl întrebă pe sturz : 

— Dacă te-aş trimite ca vestitor în țara mea, ce-ai 
spune tu acolo ? 

— Am să spun că băiatul lor cel mare va veni 
poimiîine, adică ziua după mîine. Puneţi-i grăsime în 
lingură. 

— E bine, poţi pleca ! 

Sturzul plecă și ajunse la gospodăria tatălui lui, unde 
spuse : 

— Băiatul vostru cel mare vă trimite vorbă că va 
veni poimiine, adică ziua care vine după miine. Punce- 
ti-i grăsime în lingură ! 

Şi tatăl se ridică, merse în curte şi spuse : 

— Ce fel de ființă e asta care strigă aci în curte că 
fiul meu va veni poimiine. El este de mult pierdut! 
Și alungă pasărea care ajunse înapoi și-i spuse băiatului : 

— Am fost acolo ! 

— Nu, nu cred c-ai fost acolo ! Dacă ai fost spune-mi 
ce se întimplă acasă la mine! Du-te încă o dată și, cind 
te întorci, ia bastonul tatălui meu şi vino cu el înapoi, 
ca să recunosc că ai fost acolo. 

Sturzul se duse a doua oară, răpi bastonul şi veni 
cu el. 

Copiii din casă il văzură cum răpeşte bastonul, dar 
nu-l putură ajunge, aşa că el i-l aduse băiatului, care 
cunoscu că într-adevăr sturzul fusese acolo. 

Acum îi spuse: 

— Mă voi pregăti şi eu de drum. 

Fu lăsat să plece cu toate vitele lui. Pe drum se 
simţi obosit și vru să se odihnească. În turmă avea un taur 
care îi zise : 

— De vreme ce eşti atit de obosit, ce-mi dai dacă 
încaleci pe mine ? Dacă te iau pe spinarea mea cînd eşti 
atit de obosit, ai să mai mănînci din carnea mea ? 


El răspunse : 
"— Eu n-am să măninc din carnea ta ! 
Apoi se urcă în spinarea taurului şi merse cîntînd ; 


„Nu-mi lipseşte nici o avere, 
Vitele sînt ale mele, 

Boii sînt ai mei!“ S 

Astfel se întoarse el acasă, la mama şi tatăl lui. fi 

spuse mamei sale ce înţelegere avea cu taurul. Cînd 
taurul îmbătrini, tatăl său îl tăie, iar mama sa zise : 


— Trebuie oare ca taurul acesta, cu care fiul meu 
s-a trudit atita, să fie mincat fără ca şi el să-i guste 
carnea ? Și ascunse carnea în chiupul cu miere. 

Apoi frămintă făină, luă carnea, o puse la mijloc 
încetişor. După ce coapse o turtă o aduse fiului ei şi el o 
gustă. Pe cind minca, turta zise către el: 

— Înarăznești să măninci din mine care te-am puriat 
în spate ? Să fii şi tu mistuit, după cum tu mă mistui pe 
mine acum. 

Atunci băiatul cîntă : 


„Mama mea, nu te-am rugat adînc 
Să nu-mi dai carnea taurului s-o mănînc ?“ 


Şi cînd gustă a doua oară, parcă i se tăiară picioarele. 
Dar el tot cînta : 


„Mama mea, nu te-am rugat adînc 
Să nu-mi dai carnea taurului s-o mănînc ?“ 


În același timp el înghiţi toată turta. Și deadată se 
prăbuşi și se sfirşi cu totul. 


POVESTE CEHA 
repovostită de STELA VASILIU 


Feciorul călător 


Într-un sat era un ţăran sărac, care avea un singur fiu. 
Era atit de sărac, încît cu greu putea să-i asigure fiului 
hrana zilnică, așa că, atunci-cînd băiatul a crescut mare, 
tatăl, într-o zi, i-a spus: 

— Dragul meu băiat, ai crescut mare, numai eu știu 
cu cîtă greutate. Dar acum a sosit timpul să te duci să 
cunoști lumea. 

— Eu nu sînt pregătit pentru asta, răspunse fiul. 

Dar tatăl nu se dădu bătut și-atunci fiul, văzind că nu 

are de ales, îi spuse : 

— Bine, te ascult, dar te rog să-mi spui cum să fac un 
toiag care să cintărească cinci chintale. 

— La ce ţi-e bun un toiag așa de greu, mai bine să 
faci un baston, care să cintărească doar un sfert de 
chintal. ; 

Dar băiatul îi spuse că un baston așa de ușor nu va 
rezista într-o călătorie atit de lungă, încit tatăl, neavînd 
încotro, îi făcu pe voie și-i dădu un toiag de cinci chintale, 
cu care băiatul plecă la drum. 

Merse el cit merse, pînă ajunse într-o pădure, unde 
văzu un om care se chinuia ca o parte din brazi să-i 
tragă afară din pămînt, să-i lungească, iar pe alţii să-i 
vîre mai adinc în pămînt, să-i scurteze. După ce-i dădu 
bineţe, băiatul îl întrebă : 

— Dar bine, omule, ce vrei să faci aici cu atita chin ? 

— Vita co fac, încerc să fac pădurca la fel de înaltă, 
ata fel ca în virful muntelui pădurea să fic la fel de 
înaltă ca şi la poalele muhtelui. 

Băiatul îi răspunse: 

— După cum văd, dacă ai de gind să faci ascmenca 
treabă, înseamnă că ai mare putere. 

— Sint un puternic, dar nu așa cum este munteanul 
Janek. 

— Ştii ce m-am gîndit ? Mai bine să mergi cu mine 
să cunoaștem lumea, decit să munceşti singur aici, ii 
spuse băiatul. 


Şi așa au pornit amindoi la drum, băiatul și cu 
Smulgebrad şi nu după multă vreme au văzut un om 
care se sprijinea cu spatele de un munte, iar cu picioarele 
împingea alt munte. Băiatul, plin de uimire, strigă : 

— Ia te uită, încă un om puternic ! 

Dar tovarășul lui de drum îi răspunse : 

— Da, şi acesta este puternic, dar munteanul Janck 
este cu muli mai puternic. 


Băiatul îl invită pe acest om numit Dărîmămunte să 
meargă cu ei, să cunoască lumea, și acesta primi. După 
ce au mai mers ei cit au mai mers, au ajuns la marginea 
unui oraș, unde în faţa unei berării stătea berarul, ţinînd 
în mîna stingă, deasupra capului; un butoi cu bere din 
care, printr- o ţeavă, îi curgea berea direct în gură și de 
acolo în burtă. 


Cind băiatul îl văzu Îi spuse : 

— Bei, ce-i cu tine, se vede că eşti puternic și că poţi 
să înghiţi cu mare ușurință atita bere. 

Dar berarul îi răspunse : a 

— Este adevărat ce spui, dar este unul şi mai pu- 
ternic decit mine, se numește Janek-munteanul. 


— Hai și tu cu noi, mergem să cunoaştem lumea și-i 
bine să fim mat mulţi. 


+ 

Bcrarul plecă împreună cu ci şi, după ce au mers o 
bună bucată de drum, au ajuns la un castel părăsit, unde 
au hotărit să se oprească şi să locuiască mai multă vreme. 

Într-o zi le veni poftă să meargă la vinătoare. Acasă, 
la castel, a rămas doar Smulgebrad, să le facă de min- 
care. Cind mincarea a fost gata și a aşezat-o pe masă, s-a 
trezit că a venit un omuleț pe care Smulgebrad l-a în- 
trebat : 

— Cine mai eşti şi tu şi ce cauţi aici ? 

Omuleţul, în loc să-i vorbească cum se cuvine, îl in- 
gină şi-i răspunse cu aceleași cuvinte. Smulgebrad se in- 
furie straşnic şi fără să stea mult pe ginduri se repezi la 
el, dar omuleţul a fost mai puternic, i-a coşcovit pielea 
cu pumnii şi l-a băgat sub laviţă. Cînd tovarășii lui s-au 
întors de la vinătoare l-au găsit sub laviță şi au spus: 

— Noi l-am lăsat acasă să facă mîncare, dar el a băut 
şi s-a îmbătat aşa de tare, că a ajuns sub laviţă. 

Smulgebrad nu a încercat să se apere şi nu a spus 
nimic despre pățania lui cu omuleţul. A doua zi, rămase 
bucătar Dărimămunte şi cu el se întîmplă acelaşi lucru 
ca și cu celălalt. A treia zi, rămase berarul, spunînd cu 
îngimfare : | 

— Doar știți că eu sînt în stare să beau un butoi cu 
bere fără să mă ameţesc, așa că nici astăzi nu voi păţi 
nimic. T 

Dar numai lauda a fost de el că omulețul l-a bătut 
și l-a băgat sub laviță, ca și pe ceilalți. 

În ziua următoare, rămase ca bucătar feciorul călător, 
cu toiagul de cinci chintale. 

— Duceți-vă la vinătoare, eu rămîn acasă, am să fac 
mincare şi am să vă dovedesc că n-am să mă îmbăt așa 
cum v-aţi îmbătat voi, 

Nici unul din tovarășii feciorului călător nu știa că 
acesta era vestitul Janek-munteanul. 


După ce Janek-munteanul a rămas singur, s-a apucat 
de treabă prin bucătărie, cînd, deodată, a apărut omu- 

lețul și s-a repezit la el. Dar Janek-munteanul îl lovi cu 
toiagul de cinci chintale și-l izbi de perete. Omuleţul nu 
se dădu bătut, se ridică cu greu, îşi scoase barba şi o 
rupse la fugă. Cînd s-au întors tovarășii lui Janek, acesta 
le spuse: ` 

— Abia acum ştiu eu adevărul despre felul cum v-aţi 
îmbătat. Am avut şi eu o întilnire cu omulețul cel bătăuş, 
dar l-am învins și a fugit. În schimb, înainte de a fugi, 
şi-a scos barba pe care-a lăsat-o aici, aşa că acum ştiu 
unde trebuie să-l caut și am să mă duc după el. 

Și așa, împreună cu tovarășii lui, Janek-munteanul 
a plecat pe urmele omuleţului. Au mers ei cit au mers, 
pînă au ajuns la o ripă mare. Acolo Janek-munteanul 
le-a spus tovarășilor săi să-l coboare cu friînghia pînă în 
fundul riîpei. Cind a ajuns acolo, a dat peste un palat 
frumos, cu camere cum numai la palate poţi să vezi. În- 
tr-una din camere se afla o fată de-o frumuseţe rară. Pe 
cit era de frumoasă, pe atit era de- necăjită. Janek-mun- 
teanul o întrebă : 

— Spune-mi, fată frumoasă, cu cine stai aici ? 

— Locuiesc cu un omuleț care m-a răpit din lumea 
de deasupra şi m-a adus aici. Acum omulețul este bol- 
nav, îl doare barba. 

Cînd auzi Janek-munteanul, iute îl găsi pe omulețul 
care voia să fugă. Dar nu mai avu cind fugi, că Janek- 
runteanul îl trînti la pămînt cu toiagul și cu o lovitură 
il omori. Apoi îi spuse fetei că o va duce iar în lumea 
de sus. Tare s-a bucurat fata şi a mers după el. Janek- 
munteanul a pus-o într-un coș şi le-a făcut semn tova- 
rășilor săi de pe malul ripei, să-l tragă sus. Cind fata cea 
frumoasă a ajuns sus,.cu toţii s-au îndrăgostit de ea și 
nici prin gind nu le-a trecut să-l mai aducă sus și pe 
Janek-munteanul. Bietul Janek se gîndise dinainte că așa 
vor face bunii lui tovarăși de drum. Cînd aceștia au cobo- 
rit din nou coșul, Janek a pus în el toiagul său de cinci 
chintale și citeva pietre şi făcu semn să tragă. Cind au 


tras coşul pînă la jumătatea distanţei, au tăiat fringhia 
şi l-au lăsat să cadă, fiind convinși că astfel Janek-mun- 
teanul sc va lovi de pietre și va muri. Mare a fost supă- 
rarea lui Janek-munteanul cînd s-a văzut trădat și fără 
nici o putere să mai iasă în lumea de sus. Necăjit, a 
inceput să se plimbe pe sub pămint și mergind așa, fără 
nici o ţintă, incepu o ploaie mare. Se uită în jur să vadă 
unde-ar putea să se adăpostească, și dădu cu ochii peste 
un cuib de pasăre, în care puișorii nu se puteau feri de 
ploaie ; ii fu milă de puişori şi-i acoperi cu haina sa. 
După puţin timp veni tatăl puișorilor, care-i spuse : 

— Am văzut că ai avut milă de copiii mei, înseamnă 
că ești un om bun, așa că meriţi ca la rindul meu să te 
ajut să ieși de aici. Pentru asta, să iei cu tine două bucăţi 
de carne şi un butoi cu apă ; atunci cînd o să mă uit spre 
dreapta, trebuie să-mi dai o bucată de carne şi apă, iar 
cînd o să mă uit spre stinga, să-mi dai altă bucată de 
carne și apă. | 

Zis și făcut, pasărea l-a luat în spinare pe Janek- 
munteanul, împreună cu cele două bucăţi de carne, buto- 
iul cu apă și toiagul și a început să zboare spre lumea de 
sus. Cind pasărea se uită spre dreapta îi dădu să mănînce 
o bucată de carne şi să bea apă, iar cînd se uită spre 
stinga, din nou îi dădu cealaltă bucată de carne și apă. 
În scurtă vreme se termină și carnea și apa, iar drumul 
era lung și greu. Pasărea se mai uită cînd la dreapta cînd 
la stinga dar Janek-munteanul şi vedea cum pasărea 
slăbea și își pierdea puterea. Atunci Janek-munteanul s-a 
hotărit s-o salveze ; și-a tăiat din pulpa piciorului drept, 
apoi din pulpa piciorului stîng, şi a dat.păsării să mă- 
nînce. Pasărea se întări și l-a dus pe Janek în lumea de 
sus. După ce se odihniră pe pămînt, pasărea îl întrebă: 

— Spune-mi, ce fel de carne mi-ai dat după ce ai 
terminat bucăţile luate la plecare ? 

— Ei, ce să-ţi mai spun acum, te-am salvat și cu cum 
am putut, doar trebuia să ajungem pe pămînt, spuse 
Janek şi-i arălă pulpa din care tăiase. 

Cînd auzi pasărea de sacrificiul făcut de Janek-mun- 
icanul, pe loc scuipă din burtă bucăţile din carnea lui, 
le unsc cu o iarbă fermecată și le lipi la loc. După aceea, 
pasărea își luă zborul, se învirti de trei ori în jurul lui 
Janek-munteanul și plecă apoi spre cuibul cu puișorii săi. 

Janek-munteanul plecă spre castel, unde tovarășii lui 
care-l trădascră tocmai se pregăteau să se așeze la masă 
împreună cu fata. Cînd l-au văzut pe Janek-munteanul, 
au început să tremure de îrică, încercînd să fugă. Acesta 
le spuse: 

— Va să zică, așa ştiţi voi să vă purtaţi cu mine, așa 
ştiţi voi să fim tovarăşi! Aţi vrut cu toţii să mă omorîți, 
să scăpați de mine așa că, după faptă şi răsplată. 

Și spunînd aceasta, îi lovi pe rînd cu toiagul de cinci 
chintale și-i trimise pe lumea cealaltă. Pe fata cea fru- 
moasă o luă de soţie și trăiră fericiţi pînă la adinci bă- 
trîineți. 


POVEȘTI CHINEZE 


repoveostile de LI-YU-GIU 


Pisica, tigrul şi șoarecele 


Se spune că odată, tarc de mult, lumea animalelor nu 
avea un rege. Tigrul era mai blind decit căprioara, mai 
domol decit boul şi mai prost decit porcul. Astfel că cra 
mereu insultat, mușcat, zgiriat, mai ales de către mai- 
muţă și vulpe. De aceea, pe blana tigrului. care la inceput 
era doar de culoare galbenă, apărură numeroase pete şi 
dunguliţe. 

Într-o zi, nemaiputind îndura atita umilinţă, tigrul se 
duse la pisică să învețe o meserie. Pe vremea aceca pi- 
sica era dascălul tuturor animalelor. De la ea învățase 
maimuța să zgirie, lupul să sfişie, cîinele să miroasă, bi- 
volul să lingă... 

Degeaba o imploră tigrul, pisica nu mai voia să înveţe 
pe nimeni ; foştii ei elevi, nu numai că nu o mai salutau, 
dar nu mai recunoșteau că ea le fusese dascăl. De acceca, 
pisica refuză rugămintea tigrului. 

Foarte amărit, tigrul se întorcea acasă. Trecînd pe 
lingă vizuina şoarecelui, acesta îl întrebă de ce este atit 
de cătrănit. Tigrul îi povesti printre lacrimi toată du- 
rerea şi umilința lui. Şoarecelui i se făcu milă de bietul 
animal. Cum era isteț din fire, se gîndi un pic şi găsi o 
cale pentru a-l ajuta pe tigru. Săpă în perete o bortă şi 
il ascunse acolo pe tigru, pentru a vedea și învăţa lecţiile 
pe care pisica le dădea pisoilor săi. Din ascunzătoarea 
sa tigrul vedea totul fără a fi însă văzut. 

Deoarece pisoii erau încă foarte mici, pisica îi învăța 
în fiecare zi doar trei lucruri : năvălirea, lovirea cu pi- 
cioarele dinapoi şi forfecarea. 

În cîteva zile tigrul învălă aceste mișcări și plecă din 
ascunzătoare. Într-o zi, cl se întilni cu pisica și îi strigă: 

— Bună ziua, domnule dascăl ! Și pe loc îi arătă tot 
ce învățase. Pisica rămase peste măsură de uimită. 

— Dar dc unde ai învăţat tu aceste lucruri ? 

„Atunci tigrul îi povesti cum fusese ajutat dc şoarece. 
Văzind atîta silință la tigru, pisica îi spuse : 

— Pășat! știi prea puţin. Dacă tu ai învăţa totul, 
ai put&a deveni regele animalelor. 

Tigrul făcu o plecăciune adincă în fața pisicii și o 
rugă din nou să-l înveţe și pe el tot ce știe. În sfirșit, 
pisica se înduplecă. 

Ea îl învăţă pe tigru -cum să miroasă, să sfişie, să 
lingă. Dar el nu era un animal prea răbdător. Curind în- 
cepu să se plictisească, De lins și zgiriat învăță numai pe 
trei sferturi, iar de mirosit și sfișiat numai un sfert. In 
schimb, învăță foarte bine cum să-și zbirlească părul, 
cum să-și holbeze ochii, astfel încît orice -animal care-l 
vedea să înlemnească de frică. Tigrul văzu că aceasta este 
cea mai de preţ însușire pe care o învățase. Asifel deveni 
el discipolul pisicii. Oriunde mergea, o purta pe spatele 
său cu mare cinste. Într-o zi, îi văzu și șoarecele. Vorbăreţ 
fiind, nu se putu stăpini și spuse batjocoritor : 

— Dascălul tigru, discipolul pisicii! Cel mare este 
condus de cel mic. 

Deşi tigrul învățase toată măiestria sa de la pisică, 
auzind spusele şșoarecelui, sufletul său se întunecă de 
minie. | 

Intr-o zi, pe cînd mergea spre munte cu pisica în 
spinare, e! o trinti jos și năvăli asupra ei, încercînd s-o 
omoare. Deși rănită, pisica reuși să se caţere într-un co- 
pac. Astfel scăpă cu viață, deoarece acest lucru nu-l în- 

vățase pe elevul său. Tigrul, lipit de o stîncă, strigă 
furios : 

— Pisica moartă să fie aruncată în copac ! 

Miīinioasă foc, pisica strigă la rindul său : 

— Tigrul mort să fie lipit de perete ! 

. Şoarecele, aflind că între tigru şi pisică nu mai sînt 
relații de prietenie, fugi de la munte. De atunci, el iese 
după hrană numai noaptea, pentru a nu fi prins de pi- 
sică. Dar nici așa nu scapă: cind il prinde, pisica îl 
mănîncă. 

De atunci, tigrul a rămas rege în pădure peste cele- 
lalte animale. Şi tot de atunci a apărut dușmănia de 
moarte între șoarece, pisică şi tigru. 

Oamenii, la rîndul lor, respectă și ei neînţelegerea 
acestor animale : cînd găsesc o pisică moartă, ei o aruncă 
într-un capac, iar cind vinează cite un tigru, mai întîi îl 
lipesc de perete şi apoi îl jupoaie. 

Iar tigrul cel grăbit nu a învățat nici pină în ziua de 
azi să se caţere intr-un copac. 


Voinicul şi tigrii 


Doi tigri uriași se luptau într-o zi pe culmea unui 
munte, umplind imprejurimile cu răcnetele lor fioroase. 

Un luptător voinic și neînfricat, aflat prin apropiere, 
scoase sabia din teacă și se repezi cu gind să ajungă la ei 
şi să-i răpună pe amindoi. 

Un înţelept ieșit din întimplare în calea voinicului îl 
ris pe acesta MIGOS se grăbeşte, cu cine vrea, să se 
upte. 

— Nu vezi? răspunse voinicul. Vreau să folosesc 
ptilcjul să omor doi tigri dintr-o singură lovitură. Nu pot 
lisa să-mi scape ocazia de a-mi face cunoscută în toată 
lumea vitejia fără seamăn. 

— Bine, bine, răspunse înțeleptul, zimbind cu înţe- 
legcre. Numai nu știu dacă ai băgat de seamă că tu ești 
unul singur, iar pe munte sînt doi tigri. Sau poate ai de 
gind să le serveşti drept o masă ! Nici pe o măsea nu le-ai 
ajunge. Şi, ia spune, curn le vei nimeri capetele în învăl- 
mășeala luptei ? Dacă ai avca şi mintea ageră pe cit ţi-e 
braţul de tare, nu te-ai grăbi așa. Ai aștepta pină ce 
tigrul mai slab va fi sfișiat de cel mai puternic, care va 
rămîne şi el rănit rău. Atunci vei răpune cu puțină trudă 
fiara rămasă, fără să-ţi pui viaţa în joc. Cit despre mîn- 
drie, va fi la fel de mare, căci vei avea doi tigri morţi, 
iar tu vei fi cu totul nevătămat. m 


Voinicul nostru îl invită pe omul cel înţelept la cl 
acasă, îi mulţumi și-l dărui însutit. 


Răzbunarea iepurelui 


Odinioară iepurele şi leul trăiau laolaltă. Cu toate 
că erau vecini, leul era foarte îngiîmfat şi tot timpul se 
lăuda că el este puternic, disprețuia pe iepure, îl ocăra 
adesea și îl speria. Iepurele nu-l putea înghiţi și se 
gîndi să se-răcorească, zicîndu-i : 

— Am întîlnit undeva un animal la fel ca tine, care 
mi-a spus : „Dacă este vreun animal mai curajos ca mine, 
cheamă-l să vină să ne luăm la întrecere și dacă nu în- 
drăznește, atunci să mi se supună şi să mă slujească“. 

Aceste vorbe ar supăra pe oricine. Atunci leul l-a în- 
trebat pe iepure : 

— Nu i-ai vorbit despre mine ? 

Iepurele i-a răspuns : 

— Dacă nu-i pomeneam despre tine era mai bine. 
Mi-a vorbit de sus, a spus multe vorbe urite şi printre 
altele că nu te-ar lua nici ca slujitor. 

Leul s-a înfuriat şi-a întrebat în grabă : 

— Unde-l găsesc ? z 

Iepurele l-a dus pe leu dincolo de munte ; apoi i-a 
arătat ò fintînä adincă. 

— Acolo este. 

Leul a mers la fîntînă, s-a uitat minios înăuntru şi 
deodată a văzut că dușmanul seamănă leit cu el, arc 
ochii holbaţi de furie. Leul a urlat o dată și dușmanul a 
urlat de asemenea. Leului, de miînie, i s-a ridicat părul 
măciucă, şi dușmanului la fel. Leul rînjea colții amenin- 
ţind pe dușman, iar celălalt îl maimuţărea. l 

Nemaiputîndu-și stăpîni, mînia, leul săltă odată și a 
sărit cu toată puterea în fîntină. 

Și astfel îngîmfatul a căzut în adînc şi acolo a rămas. 


Maimuţele şi lăcustele 


La început toate animalele vorbeau. Lăcustele locuiau 
la cîmpie și maimuţele au venit să le ceară locul, zi- 
cîndu-le : 

„__— Voi sînteţi mici, trebuie să locuiţi în munți, noi 
sintem mari, trebuie să locuim la cîmpie. 

Lăcustele ziseră atunci : 

— Strămoșii noștri au locuit la cîmpie, de aceea și 
noi locuim la cimpie, nu ne mutăm în munţi. . 

— Bine ! ziscră maimuţele, nu ne daţi ascultare. Să 
ne batem şi cine este mai puternic va locui în cimpie. 

Neaviîind încotro, lăcustele încuviinţară. 

— Dacă vreţi să ne batem,-veniţi mîine după-amiază. 

A doua zi, cum se lumină de ziuă, maimuţele, fiecare 
cu cite o bită, coboriră din munţi. 

Cind ajunseră la cîmpie, strigară : 

— Lăcustelor, unde sînteţi ? Veniţi repede ! 

Lăcusiele răspunseră : 

— E prea multă rouă, nu ne batem, să așteptăm să 
iasă soarele. 

În curînd a ieşit soarele și de îndată ce roua de pe 
corpul lăcustelor s-a uscat, lăcustele au chemat mai- 
muţele. 

Maimuţele au umplut cimpia şi au strigat : 

— Hai să ne batem ! 

Lăcustele le-au răspuns : 

— Bine! 

Lăcustele le-au sărit maimuţelor pe virful nasului. 
O maimuţă a spus prietenei sale : 

— Dragă, pe virful nasului tău stă o lăcustă, te rog 
să nu te miști, aşteaptă s-o omor. 

Spunînd așa şi-a ridicat bita și a lovit nasul prietenei, 
iar lăcusta a sărit repede. 

Maimuţa care primise lovitura a murit pe loc. 

Lăcustele săreau de colo-colo, iar maimuţele, în urmă- 
rirea lor, loveau în toate părțile și se omorau unele pe 
altele. | 

Nici o lăcustă nu a fost rănită. Pină la urmă a rămas 
numai o maimuţă. 

— Unde vrei să locuiești, în munţi sau la cîmpie? 
La urma urmelor, cine este mai puternic ? 

Maimuţa a răspuns cu amărăciune : 

— Mi-e tcamă de voi, nu vreau să mai cobor din 
munți. 
Lăcustele au întrebat-o iar : 
— Vrei să locuieşti în munţi sau la cîmpie ? 
Atunci maimuța le zise răspicat : 
— Am pierdut, nu voi locui la cimpie. 


Povestea casei 


Toate acestea s-au intimplat demult, demult și nici 
chiar străbunii noștri n-ar mai şti de ele. Atunci pretu- 
tindeni erau numai munţi și dealuri după dealuri. Oa- 
menii locuiau în peșteri şi aveau ca prieteni păsările și 
animalele. 

Într-o bună zi, oamenii, păsările şi animalele au por- 
nit împreună după hrană și au mers, au tot mers, pină 
cind au dat de o cimpie. 

Deodată vremea s-a schimbat, s-a pornit furtuna și a 
inceput să cadă o grindină cit pumnul. Negăsind nici un 
adăpost, toţi s-au ales cu capul spart şi cu oasele rupte. 
Oamenii erau răniți, păsările cu penele jumulite, iar ani- 
malele cu blănurile crimpoţțite. Dintre toţi cei care au stat 
în cimpie în timpul furtunii, numai un flăcău, un dragon 
şi un tigru au scăpat teferi, pentru că s-au virit intr-o 
peşteră. Peştera s-a umplut repede cu apă şi n-au mai 
găsit nici un loc ca să se ferească. Flăcăul, dragonul şi 
tigrul s-au sfătuit ce s-au sfătuit şi s-au hotărit să-şi 
dureze singuri un adăpost — o casă — unde să se as- 
cundă cind vremuiește. Tigrul a adus fin, dragonul a adus 
bușteni, flăcăul a făcut un cuţit din piatră, o fringhie din 
cînepă, toţi într-un gind şi-o inimă au clădit o colibă 

trainică, bucurindu-se că vor locui în ea. N-a trecut mult 
bi dragonul s-a gîndit că ar fi bine să rămînă numai el în 
colibă. Tigrul avea acclcaşi gînduri, dar nici unul nu știa 
cum să-i dea afară pe ceilalți doi, de accea adesea se cer- 
tau pentru flcacuri şi fiecare se simțea prost. 

Într-o zi au luat o hotărire — cel care va fi în stare 
să-i scoată pe ceilalţi doi afară din casă, fără să facă uz 
de forţă, va rămine în casă. Tigrul a fugit primul afară, 
zicind : 

— Am să urlu, am să dau din coadă, am să stirnesc 
vintul și o să vedeţi dacă n-o să vă speriaţi ! 

Cum a terminat de vorbit, a strigat din toate puterile, 
iar ecoul a răsunat atit de tare in munţi și-n văi, încit te 
asurzea. În clipa în care a dat din coadă, pietrele şi nisi- 
purile s-au clintit, iar vîrfurile munţilor se clătinau atit 
de tare, de credeai că se, vor prăbuși. Omul și dragonul, 
de spaimă, s-au ghemuit “într-un colţ al casei, nu îndrăz- 
neau să facă nici o mișcare, darmite să mai iasă afară. 
Tigrul, văzind că nu-i poate scoate din cuib, s-a întors 
în casă. Al doilea carc a arătat ce poate a fost dragonul. 
A fugit afară şi a strigat cît a putut de tare: 

— Voi aduce fulgerul, ploaia cu găleata şi tunetele, 
şi am să văd dacă vă speriaţi sau nu ! 

Acestea fiind zise, a chemat norii plumburii şi într-o 
clipă s-a revărsat o ploaie cu găleata, cu fulgere şi trăs- 
nete peste munţi şi văi, care lua totul în cale. 

Omul și tigrul s-au ascuns în casă, răsuflarea li s-a 
tăiat de spaimă şi nici unul nu îndrăznea să iasă afară. 

Dragonul, văzind că nu-i poate clinti, s-a întors în 
casă. Tigrul şi dragonul nu mai pridideau lăudindu-și pu- 
terile şi priceperea. Ultimul la rind a fost flăcăul. A fu- 
git în spatele casei și a vorbit molcom : 

— N-am să strig, n-am să dau din coadă, n-am să 
stîrnesc vintul şi furtuna, nu voi aduce fulgerul şi trăs- 
netul, mă voi folosi doar de puţin jar. 

După ce vorbi astfel a şi luat puţin jar şi a aprins 
coliba. Dragonul și tigr ul au icşit în. mare grabă afară din 
casă. Tigrul a fugit în codri iar dragonul s-a ascuns în 
fundul mării. Flăcăul îndată a stins focul şi a reclădit 
coliba. | 

De atunci oamenii locuiesc în case. 


Phânixul cu două capete 


Odată, trăiau doi tineri. Cum erau de-o seamă şi buni 
prieteni, se hotăriseră să-și trăiască viaţa împreună,.să 
muncească laolaltă şi să împartă tot ce aveau pe din două. 
Dacă vreo împrejurare îi despărțea, își duceau dorul și 
abia aşteptau să se revadă. Dar după o vreme, unul din- 
tre ei s-a îmbolnăvit şi a murit. Celălalt a fost atit de 
îndurerat, încit a căzut la pat şi în scurtă vreme a murit 
și el. După moarte, cei doi prieteni s-au transformat în- 
tr-o pasăre phânix cu două capete, care avea patru pi- 
cioare, patru aripi, dar un singur. trup. Astfel prietenia 
lor nedespărţită a continuat şi oriunde se duceau erau 
împreună. Cit era ziulica de mare umblau prin pădure și 
ciuguleau seminţe şi fructe. | 


Un vinător, umblind el prin pădure, a zărit phânixul 
cu două capete, care tocmai ciugulea nişte fructe într-un 
pom și a observat cum unul din capete, după ce găsea 
fructe coapte, nu le minca de unul singur, ci lăsa și pen- 
tru celălalt. Văzind că țin așa de mult unul la altul nu 
s-a mai îndurat să împuște această pasăre ciudată. 


.Cînd s-a întors acasă, a povestit la toată lumea cele 
văzute și astfel povestea phânixului cu două capete s-a 

răspîndit pînă departe. Așa se face că pînă la urmă a aflat 
şi împăratul, care a trimis un maestru de vinătoare in 
pădure să prindă phânixul. 

După ce a umblat zile în șir prin pădure, în sfîrşit, 
într-o dimineaţă a descoperit phânixul cu două capete 
tocmai cînd ciugulea fructe. 

A ridicat puşca și a ochit, însă cind era gata să tragă, 
phonixul eu două capete a zburat pe alt pom. Demnitarul 
curţii a ochit din nou, dar pasărea a zburat iar. Povestea 
s-a repetat de citeva ori și maestrul de vinătoare nu mai 
ştia ce să facă. Cind s-a înnoptat, nemaiavînd încotro, re- 
semnat și abătut, a pornit-o spre casă, cu pușca pe umăr. 
Pe drum, tot frămiîntindu-se ce să facă, pînă la urmă i-a 
venit o idee. S-a apucat să împletească lațuri multe şi 
înainte de a se lumina de ziuă a pornit-o spre pădure și 
a pus laţurile pe crengile pomilor cu fructe. Abia s-a 
crăpat de ziuă şi într-adevăr phânixul cu două capete a 
venit după hrană. 

Dar vai! Piciorul i-a fost prins într-un laţ și n-a mai 
putut să zboare. 

Curteanul a luat phânixul şi l-a dus împăratului, care 
a dat ordin să fie pus într-o colivie aurită și să i se dea 
apă îndulciiă şi cele mai alese fructe şi seminţe. 

Si așa, chiar şi acum, cînd phânixul era ţinut în coli- 
vie, cele două capete se iubeau ca şi mai înainte. Cînd 
mîncau — miîncau împreună, cind beau, beau împreună. 

Împăratul, văzind cît se iubesc, a început să le pis- 
muiască tot mai mult şi s-a gindit să le despartă, să fie 
doi phânicşi. De aceea dădea numai unui cap de mincare, 
lăsindu-l pe celălalt nehrănit. Cel căruia i se dădea să 
mănince, văzind că celălalt nu mănîncă, nu minca nici el 
nimic, cu toate că era silit în fel și chip. 

Atunci împăratul s-a miniat că phânixul nu-l ascultă 
şi a pus să se bată gongul pentru adunarea curtenilor. 

Cind s-au strîns toţi curtenii la palat, împăratul grăi : 

— Care dintre voi va putea să despartă cele două 

capete ale acestui phânix, încît să sc transforme în doi 
phânicși, acela va primi jumătate din impăr ăție. 

Atunci un curtean.a păşit înainte și a spus: 

— Dacă Măria ta se va ţine de cuvint eu sînt gata să 
încerc, însă trebuie să-mi îngăduiţi să iau phânixul acasă 
și într-o lună,. fără îndoială, voi putea îndeplini dorinţa 
Luminăţiei tale. 

Împăratul i-a dat îngăduința şi a făgăduit că-l va 
răsplăti pe curtean aşa cum spusese, . 

Curteanul, cum a ajuns acasă, a pus colivia sub strea- 
şină şi a început să hrănească cu multă grijă phânixul. 
Toată ziua stătea lingă colivie și urmărea cum ciugulesc 
cele două capete, gîndindu-se mereu cum să facă să le 
despartă și să dobindească jumătate din împărăție. 

Observîndu-le cu atenţie zile de-a rîndul, a descoperit 
că. uneori cele două capete se întorceau în direcții opuse, 
și s-a gîndit să folosească acest prilej pentru ca să-i 
despartă. 

A doua zi, cum a văzut că cele două capele se întorc, 
depărtindu-se unul de altul, s-a dus imediat spre unul 
din capete şi i-a șoptit încetișor : „Șu, şu, şu“. Apoi 
repede a intrat în casă. Celălalt cap, cînd s-a întors. a 
întrebat : 

— Ce ţi-a spus curteanul ? 

Capul căruia îi șoptise curteanul a răspuns: „A spus 
ceva ce nici eu nu știu“. 

Şi a doua zi, şi a treia zi, curteanul de îndată ce vedea 
că cele două capete ale phânixului se întorc se apropia de 
capul cu care vorbise prima dată și-i șoptea la ureche: 

„Șu, şu, şu !“ Şi imediat intra în casă. 

Celălalt cap se întorcea mereu și înlreba: „Ce ţi-a 
spus curteanul ? Spune-mi să știu și eu“. 

Cel care auzise șoaptele curteanului nu știa ce să-i 
spună; căci nu înțelegea nici el nimic, și de aceea răs- 
pundea : 

„A spus ceva ce nici eu nu ştiu“, 

Pină la urmă prietenul său drag, plin de îndoială, i-a 
răspuns : 

„Sînt sigur că vrea să mă ucidă ! De ce nu cești sincer 
cu mine ?“ 

n zilele următoare curteanul s-a purtât la fel. Capul 
căruia curteanul nu-i vorbea întreba intruna : 

„Ce ţi-a spus curteanul ?“ 

Însă răspunsul pe care putea să-l dea prietenul său 
era acelaşi : : 

„A spus ceva ce nici eu nu ştiu !“ 

Au continuat așa multe zile la rind şi cel ce n-auzea 
soaptele curteanului își pierdea din ce în ce mai mult 
încrederea în prietenul său drag şi a început să se certe 
cu cl din ce în ce mai mult. 

În cele din urmă, s-au certat rău de tot, s-au smucit 
din toate puterile şi partea de mijloc care-i unea s-a 
desfăcut. Phânixul cu două capete s-a transformat în doi 
phânicşi. Curteanul, văzînd că a izbuit să-i despartă, 
nebun de bucurie, a alergat la palat, să-i spună. împăra- 
tului şi să-i ceară ca răsplată jumătate din împărăție. 

Dar impăratul, se vede, nu era dornic să se ţină de 
cuvint şi i-a spus doar atit : 

„Nu trebuia să te grăbești.“ 

A mai încercat de atunci curteanul să-i amintească 
impăratului de făgăduială, dar acesta schimba vorba şi 
pînă la urmă nu s-a ales cu nimic. 


POVEŞTI FRANCEZE 
repotestite de DANA OPNIŢĂ 


Frumoasa din pădurea adormită 
(După Ch. Perrault) 


Într-un ţinut îndepărtat, al cărui nume nu mi-l mai 
amintesc, au fost odată un împărat şi o împărăteasă. Şi 
erau foarte mîhniţi că nu aveau copii, deşi încercaseră 
toate leacurile ce se puteau încerca. Şi iată că, asemeni 
oricărei dorinţe ce se vrea arzător împlinită, într-un 
tirziu, împărăteasa născu o fetiţă. Bucuria fu mare şi 
neasemuilă, căci ce altceva aduce mai multă fericire în- 
tr-o casă, decit glasurile de copii? Aşa încit împlinirea 
unei astfel de dorinţi se sfirși printr-o petrecere fără 
seamăn, la care, respectind obiceiurile vremii, au fost 
chemate și u'sitoarele care se aflau atunci în acel ţinut. 
Erau şapte la număr, iar împăratul le pregăti talere și 
tacîmuri din aur incrustat cu diamante şi rubine. Dar, 
tocmai cînd petrecerea era în toi, apăru o bătrină ursitoare 
care nu fusese chemată, fiindcă, de mai bine de cincizeci 
de ani, nu se știa nimic de ea. Împăratul îi dădu și ei ta- 
cimuri la fel de preţioase, dar nu mai avea încă un taler. 
Crezind că astfel este dispreţuită, bătrîna murmură citeva 
ameninţări, care inspăimîntară pe celelalte ursitoare ce 
se aflau în preajma ei. Pentru a împiedica hărăzirea unui 
destin potrivnic tinerei prințese, una dintre ele se ascunse, 
ca să poată rămine ultima, încercînd astfel să repare răul 
pe care bătrina ar fi putut să-l facă. 


Între timp, ursitoarele î începură să o înzestreze pe mi- 
cuţa prinţesă cu cele mai alese daruri: să fie cea mai 
frumoasă din lume, înțeleaptă şi graţioasă în tot ce face, 

o dansatoare desăvîrşită, să ştie cînta din orice instrument 
și să aibă o voce de privighetoare. Venind şi rindul bă- 
trinei ursitoare, aceasta grăi : 

— Prinţesa va muri înțepată de un fus! 

Dar, pe cînd toată lumea rămăsese îngrozită de această 
cumplită prezicere, apăru ultima dintre ursitoare, care 
spuse : 

— Liniștiţi-vă, prinţesa nu va muri : înțepătura fusu- 
lui îi va provoca un somn ce va dura o sută de ani, la 
capătul cărora un prinţ va veni s-o trezească. E. 

Pentru a împiedica nenorocirea; împăratul dădu po- 
runcă : „Nimeni în împărăție să nu folosească și să nu 
aibă fuse !“ Şi cincisprezece ani, viața se desfășură fi- 
resc, fără ca nimic s-o oprească. Doar că ceea ce trebuia 
să se intimple se-ntimplă : într-o zi, pe cînd împăratul 
şi împărăteasa erau plecaţi, mica prințesă porni să desco- 
pere în palat locuri pe care nu le străbătuse încă. Ajunse 
astfel, deschizind ușă după ușă, într-o mică încăpere 
aflată într-un vechi turn. Aici locuia o bătrină, care torşea, 
fără să știe de opreliște. 

— Ce faci aici ? întrebă, mirată, prinţesa. 

— Torc, copila mea, îi răspunse bătrina, care nu o 
cunoştea. 

— Ah !... Lasă-mă, te rog, şi pe mine, vreau să în- 
cerc şi cu ! 

Și, fiindcă era puțin distrată sau poate fiindcă 
aşa ii hărăziseră ursitoarele şi nu se putea împotrivi, se 
înțepă la mînă și căzu pe podea fără cunoștință. Sărmana 
bătrină încercă în fel și chip să o trezească din leșin, dar 
nu fu cu putință ; încercară toți să o readucă în simţiri, 
în zadar. Într-um tîrziu, împăratul își aminti de ursitoarea 
cea rea, iar pentru că îşi dădea seama că nu mai 'e nimic 
de făcut, o așezară pe prințesă pe un pat cu broderii de 
aur şi argint și se îndepărtară încet, plingind. Prinţesa 
nu-şi pierduse nimic din frumuseţea și gingăşia ei; îşi 
începuse doar somnul cel de o sută de ani, în care avea să-l 

viseze pe prinţul ce trebuia să vină să o trezească, alesul 
inimii ei, care încă nu se născuse. 

Ursitoarea cea bună, care o salvase de la moarte, sosi 
și ea, nu peste multă vreme, fiind foarte grijulie asupra 
soartei micuţei prințese, pe care o îndrăgea tare mult. Se 
gindi că, atunci cînd se va trezi din îndelungatul ei somn, 
se va afla singură, fără nimeni în afară de visul ei, într-o 
lume necunoscută. Astfel, atinse cu bagheta ei ferme- 
cată tot ce era fiinţă în acel palat, în afară de împărat 
și împărăteasă, încit totul rămase nemișcat, cufundat 
într-un somn de o sută de ani, unde vremea nu mai vre- 
muia, căci, atunci cind ar fi fost să se trezească, viața ar 
fi urmat ca și cum nu ar fi trecut mai mult de o clipă. 

După ce-și sărutară pentru ultima oară copila, impă- 
ratul şi împărăteasa părăsiră palatul, făcind în așa fel 
ca să oprească din drum pe oricine ar fi voit să se apro- 
pie. Ursitoarea cea bună înconjură parcul în cîteva clipite 
cu o pădure atit de deasă, plină de tot felul de arbori 
şi tufe de ciulini, încit nici un om sau animal nu ar fi 
îndrăznit să se încumete a o străbate. 

Şi cei o sută de ani trecură. Fiul împăratului ce dom- 
nea în acea vreme, mergind într-o zi la vinătoare, întrebă 
plin de mirare ce erau acele turnuri care se înălţau deasu- 
pra pădurii dese. Află tot felul de poveşti, care mai de care 
mai ciudate şi mai înspăimiîntătoare, pină cind intilni un 
țăran bătrin, care îi spuse ce auzise și el de la tatăl său: 
că acolo se afla o prinţesă ce fusese ursită să doarmă o 
sută de ani și că somnul ei îl va spulbera un fiu de împă- 
rat, căruia îi era sortită. 

Împins de dragoste dar și de dorinţa aventurii, tînărul 
prinț pomi să străbată desișul pădurii. Nu mică-i fu mi- 
rarea dezvăluindu-i-se încet, încet, taina. Lumea care 
dormea, în locurile şi poziţiile în care fusese vrăjită, îl 
uimi peste măsură, iar, cînd ajunse la camera unde prin- 
tesa îşi săvirșea pedeapsa, rămase fără glas în faţa fru- 
museții ei neasemuite. Se așeză în genunchi lîngă ea și, 

fiindcă vraja era pe sfirşite, prinţesa deschise ochii şi 
spuse, plină de tandrcţe : 

— Cine eşti? Prinţul meu ? Te-ai lăsat cam mult aş- 
teptat. 

Urmară clipe de neasemuită gingăşie, în care își măr- 
turisiră dragostea, ce le fusese dăruită de atita amar de 
vreme. | 

Între timp, întreg palatul se trezi. Progătiră o masă la 
care se serviră bunălăţi de tot felul și se cintară melodii 
pline de frumusețe, chiar dacă de aproape o sută de ani 
nu se mai făcuseră auzite. Iar prinţesa, care era îmbrăcată 
într-o rochie ca de pe vremea bunicii, nu era cu nimic mai 
puțin fermecătoare. Se căsătoriră îndată, trăind clipe de 
neasemuită fericire. 

În dimineața următoare, prinţul plecă spre castelul 
unde părinții săi trebuie să fi fost tare îngrijoraţi din 
pricina lui. Le spuse că se rătăcise în pădure în timpul 
vinătorii și fusese nevoit să ceară adăpost unui cărbunar, 
în coliba căruia înnoptase. Tatăl său, împăratul, îl crezu, 
doar pe mama sa nu reuși s-o convingă, mai ales că, în 
zilele și lunile ce urmară, prințul mergea la vinătoare 
aproape în fiecare zi. Trecură astfel doi ani, timp în care 
prințesa născu o fetiță pe care o numiră Zori-de-zi şi un 
băiețel al cărui nume era Ziurel-de-ziuă, căci frumusețea 
lui părea și mai strălucitoare decît a surorii sale. 

De ce nu mărturisise părinților săi căsătoria cu Fru- 
moasa din pădurea adormită ? Mai ales din pricina mamei 
lui, de care spe temea, fiindcă se trăgea dintr-o familie de 
oameni cu apucături ciudate, sălbatice. De altfel, împăratul 
o luase în căsătorie doar pentru bogăţiile ei. 

După moartea tatălui său, cînd tinărul prinţ deveni 
el însuși împărat, își mărturisi căsătoria şi o aduse la 
castel pe tînăra sa soție, împreună cu cei doi copii ai lor. 

La cîtva timp după aceea, împăratul plecă la război 
împotriva vecinului său, regele Cantalabutte. Fiindcă 
urma să lipsească o vreme mai îndelungată, o lăsă stă- 

pină pe mama sa, cerîndu-i să aibă grijă de soţia lui și 
de cei doi copii. Însă, de îndată ce se văzu puternică, 
împărăteasa-mamă își trimise nora împreună cu cej doi 
copii într-o casă din pădure, şi rămase acum singură, 
devenind şi mai rca şi mai sălbatică. Pină cind într-una 
din seri îi comandă bucătarului : 

— Miine la cină vreau să o măninc pe micuța Zori- 
de-zi ! 

— Vai ! Măria ta ! spuse bucătarul. 

Dar împărăteasa îi repetă cu atita nestăpinită poftă 
şi cruzime, încît bietul om nu mai ştiu ce să-i răspundă. 

Sărmanul bucătar! Își luă cuțitul cel mare şi se 
duse în camcra fetiţei, pe care o găsi jucindu-se. Zori-de-zi, 
care abia dacă avea patru ani, veni zimbind să-i sară dc, 
git şi să-l imbrăţțişeze, crezind că i-a adus ceva bun. 
Plingînd, o luă pe fetiţă şi o duse la soţia lui, pentru ao 
ascunde de cumplita împărăteasă, cea cu apucături de 
căpcăună ! Și îi găti acesteia un miel, la care adăugă un 
sos atit de bun, încit împărăteasa îi spuse că nu mai min- 
care niciodată ceva atit de gustos. 

După vreo săptămînă, spre groaza bucătarului, povestea 
se repetă : 

— Vreau să-l mănînc pe micuțul Ziurel-de-ziuă ! 

Omul nu-i mai spuse nimic, giîndind că o va păcăli 
și de astă dată. Şi, într-adevăr, îl luă pe băieţel, care nu 
avea decit trei ani, și-l duse în sărăcăcioasa lui căsuță, 
unde era şi Zori-de-zi. lar împărăteasa se ospătă dintr-un 
ied, căruia bucătarul avusese grijă să-i adauge un sos la 
fel de gustos. 

Toate bune şi frumoase, doar că pofta. acelei căpcăune 
parcă se dezlănţuise dintr-o dată. Într-o zi îi spuse 
bucătarului : 

— Vreau s-o măninc pc tinăra împărăteasă, pe care 
să o gătcşti cu acelaşi sos ca și pe copiii ei ! 

Bietul om era în pragul deznădejdii, gindind că nu va 
mai putea face nimic de astă dată şi, nevrind să o ucidă 

mişeleşte, se duse şi-i spuse de porunca pe care o primise. 
Tinăra împărăteasă primi însă vestea cu bucurie, căci nu 
ştia adevărul în întregime, şi la ce-i mai era de folos să 
trăiască, atita timp cit nevinovaţii ei copii sfirşiseră în- 
tr-o imprejurare tot atit de crudă. 

— Nu, săr'mana mea stăpină, n-o să mori, spuse bietul 
om. înduioşat pină la lacrimi. Copiii trăiesc şi o să-i 
vevezi îndată, căci te voi duce să te ascund alături de ei. 

Zis şi făcut. lar împărăteasa-mamă se înfruptă dintr-o 
cclicioasă căprioară. Era foarte mulţumită de cruzimea 
ei : se gindea să-i spună fiului ei, cînd acesta se va întoarce, 
că nişte lupi Lurbaţi o mincaseră pe frumoasa lui soţie și 
pe cei doi copii. 

Şi timpul s-ar [i scurs liniştit în aşteptarea împăratului, 
dacă într-o seară, ducindu-se prin ogradă pentru a adul- 
meca ceva carne proaspătă, impărăteasa-mamă nu-l auzea 
pc micuțul Ziurel-de-ziuă plingind, căci mama lui tocmai 
voia să-l pedepsească, fiindcă fusese neascultător și mai 
auzi şi vocea micuţei Zori-de-zi care cerea iertare pentru 
fratele ei. Căpcăuna recunoscu vocile şi, furioasă fiindcă 
fusese păcălilă, ceru, pe un ton care îngheţă întreaga 
suflare ce o asculta, ca a doua zi de dimineaţă să fie 
adus în mijlocul curții un cazan care să fie umplut cu 
vipere, broaşte riioase și năpirci ; iar in el să fie aruncaţi 
impărăteasa cu cei doi copii ai ei, dimpreună cu bucătarul 
gi nevasta lui. 

Doar că soarta se întoarse împotriva ei şi, în loc de 
fârădelegea pe care o pusese la cale, îşi găsi ea însăși 
siirşitul în-ace] chip înspăimiîntător. 

Cum de s-a intimplat aşa? A fost să fie ca tînărul 
împărat, la a cărui sosire nu mai spera nimeni, să apară 
chiar în clipa în care călăii se pregăteau să-i arunce pe acei 
nevinovați în cazanul aducător de moarte. Cuprins de ne- 
dumerire şi spaimă, el opri acea îngrozitoare faptă ce 
urma să se săvirșească. Atunci, căpcăuna, turbată de mînie, 
văzind cum planurile «i dăduseră greș, se aruncă în 

cazanul cu vipere. Împăratul cel' tînăr se întristă aflind 
toate cite fuseseră puse la cale, dar revederea cu prea- 
frumoasa sa soţie şi cu dragii lui copii îl făcu să uite şi 
să trăiască fericiţi impreună. 


Prințul cel iubit 


(După Madame Leprince de Beaumont) 


A fost odată un împărat atit de înţelept, încit oamenii 
ii spuneau Împăratul cel Bun. Într-o zi, pe cînd era la 
vinătoare, zări alergind către el un iepure alb, care se 
adăposti în brațele lui, de teama gonacilor. Mirat. foarte 
de această întimplare, impăratul spuse : 

— Fiindcă mi-a cerut să-l apăr, nu vreau să i se facă 
nici un rău. 

Şi îl luă cu el la palat, unde îi oferi adăpost și ierbu- 
rile cele mai bune pentru mincare. Cind se așternu noap- 
tca, impăratul rămase tare mirat cind văzu apărind in 
camera lui o femeic foarte frumoasă, îmbrăcată într-o 
rochie simplă, de culoarea crinilor, neavînd altă podoabă 
decit o coroniţă din trandafiri albi. Mirarea îi crescu şi 
mai mult, cînd își dădu seama că ființa aceea fermecă- 
toare nu avea cum să fi pătruns în camera lui, decit să- 
vîrșindu-se o minune ; fiindcă el însuși închisese orice 
ușă și orice fereastră. Şi-n timp ce-mi simțea gindurile 
din ce în ce mai neliniștite, o auzi pe acea minune grăind : 

— Sint zina Candida. Tocmai treceam prin pădure în 
timpul vinătorii și, vrind să ştiu dacă eşti într-adevăr 
un om bun, așa cum ţi-a mers. vorba, m-am preschimbat 
într-un iepure alb, ce căuta salvarea de la moarte în braţele 
tale. Se ştie că oamenii cu suflet bun iubesc animalele ; 

tu. ai arătat cu prisosinţă acest lucru Şi, de aceea, vreau 
să te răsplătesc, Ceroa-mi orice și am să mă supuri dorin- 
telor tale. 

— Dacă ești într-adevăr o zină, trebuie să ştii ce-mi 
doresc : nu am decit un fiu, care îmi este foarte drag — 
tocmai de accca i se şi spune Prințul cel Iubit ; dacă vrci 
să-mi indeplinești, într-adevăr, o dorinţă, te rog să rămii 
mereu în preajma fiului meu şi să-i dai sfatul cel bun. 

— Aş putea totuşi să-i ofer putere, frumuseţe sau 
bogăţie, nu vrei să-i dăruieşti nimic din toate astea? 

— Nu. Aş îi însă foarte mulţumit să-l știu cel mai 
drept dintre prinți. La ce i-ar folosi puterea, frumuseţea 
şi bogăţia, dacă ar [i un om rău? Ar rămîne neîmplinit, 
ci dear virtutea l-ar putea face fericit. 

— Ai multă dreptate, spuse zina Candida, dar nu stă 
în puterca mea să-l preschimb pe Prinţul cel Iubit în- 
tr-un om cinstit, impotriva voinţei lui. Tot ce pot să-ţi 
promit este că am să veghez asupra hotăririlor pe care le 
ue de luat ; am să fiu mereu în preajma lui, dindu-i sfatu: 
vile cele bune, şi îl voi pedepsi dacă nu-şi va îndrepta 
greşelile. 

Împăratul era foarte mulțumit de această promisiune 
şi, liniştit asupra viitorului fiului său, muri nu peste 
multă vreme. Prințul îşi plinse îndelung tatăl, fiindcă, la 
rîndul lui, îl iubea foarte tare. La două zile după această 
tristă întîmplare, îi apăru în somn zina Candida, care 
ii spuse : 

— l-am promis tatălui tău să-ți fiu sfetnic de încre- 
dere, și, pentru a mă ține de promisiune, îţi voi face 
un dar. 

Puse în degetul Prințului un inel de aur, spunîndu-i : 

— Ai grijă de acest inel ! Este mai preţios decit orice 
bijuterie : de fiecare dată cînd vei face un lucru rău, îţi 
va înţepa degetul ; iar dacă, în ciuda înţepăturii lui, vei 
continua, vei pierde ajutorul meu și n-am să-ți mai fiu 
prieten. 

Spunînd acestea, zina dispăru la fel de neînțeles, uşa 
cum și apăruse. 

O vreme inelul nu-i pricinui nici o înţepătură Prin- 
tului cel Iubit, iar asta il făcea atit de mulţumit, încit, la 
numele său i se adăugă și cel de Fericitul. 

Într-o bună zi plecă la vînătoare, dar nu reuşi să 
prindă nimic, ceca ce îl făcu din cale-afară de morocănos. 
I se păru că simie o ușoară apăsare pe deget, dar nu îi dădu 
prea mare atenție. Şi, intrînd în camera lui, micuțul ciinc 
Bibi ii sări,.ca de obicei, în întimpinarc, aşteptînd mingi- 
ierile obişnuite. Doar că în locul lor, Prințul îl lovi cu 
piciorul, vrînd să-l îndepărteze din preajma lui. În acceaşi 
clipă simţi o înțepătură îngrozitoare în deget, ceea ce îl 
făcu să se retragă, rușinat, într-un colț al camerei, gin- 
dind : „Cred că zîna îşi ride de mine! Ce mare rău am 
făcut lovind cu piciorul un cîine ? La ce mai foloseşte să 
fiu împărat peste un imperiu atit de mare, dacă nu am 
libertatea să-mi bat propriul ciine ?* 

— Nu rid de tine, spuse vocea pe care Prinţul o auzi 
foarte clar. Greşelile pe care le faci însă se ţin lanţ. A fi 
stăpinul unui imperiu nu înseamnă a putea face răul pe 
care-l vrei, ci tot binele pe care-l poţi face, gindeşte-te 
îndelung la asta ! 

Prinţul cel Iubit își recunoscu greşeala și promise să 
se îndrepte, dar nu se ţinu de cuvint. Inelul îl înțepa acum 
din ce în ce mai des, ajungînd chiar să-i sîngereze dege- 
tul. Enervat de neplăcerile pricinuite de acel ciudat inel, 
eneg prin a-l arunca, nevrînd să mai știe vreodată de cl. 

ntr-una din zilele ce urmară, în timp ce Prinţul cel 
Iubit era la plimbare, văzu o fată cafe era atit de frumoasă, 
încît dori imediat să-i fie mireasă. Numele ei era Zélie 
Și pe cit era de blindă, pe atit era de fermecătoare. Prin- 
tul crezu că Zâlie se simţea în al nouălea cer la gindul 
că va deveni împărăteasă, doar că se înşela amarnic. 

— Măria ta, nu sint decit o păstoriță, fără nici un fel de 
avere ; dar, cu toate astea, n-am să mă căsătoresc cu tinc. 

La aceste vorbe neaşteptate, Prinţul-o întrebă cuprins 
de teamă : 

— 'Oare nu mă socoteşti frumos ? 

— Nu, Prințe. Îți admir frumuseţea, dar la ee ar fi 
ea bună, împreună cu toate bogăţiile pe care le ai, dacă 
faptele rele pe care voi vedea zi de zi că le săvirşești mă 
vor face să nu te iubesc ? 

La aceste îndrăzneţe cuvinte, Prinţul cel Iubit porunci 
ca Zelie să fie adusă cu forța în palat şi închisă. 

Printre favoriţii Prințului se număra şi fratele lui 
de lapte, un tinăr plin de ginduri urite, care însă cucerise 
increderea stăpinului său prin lingușiri în care era mare 
meşter. Și, în loc de sfaturi înțelepte, Prinţul cel Iubit pri- 
mea doar îndemnuri umilitoare. 

— Dacă nu o pedepsești pe această fată, fiindcă nu se 
supune voinţei tale, oamenii vor uita curind că sint pe 
lume doar ca să te slujească ! = 


Şi astfel, prins în capcana vorbelor piele: Prinţul 
porni către camera unde era închisă Zelie, pentru a o 
pedepsi, dar rămase tare surprins E io „eo acolo ; 
cheia o avea doar el, cel puţin așa credea. Îimpins de furie, 
porunci să fie găsit cel care îi eliberase prizoniera fără 
știrea lui. Și, cum exista la palat un om înţelept și bun, 
căruia pînă nu demult îi fusese încredinţată educaţia tină- 
rului Prinţ, om care nu era pe placul celor certaţi cu 
faptele bune, aceștia au pus la cale pierderea lui, dove- 
dindu-i Prințului, prin martori mincinosi, că Suliman 
— acesta îi era numele — era făptaşul ce trebuia pedcep- 
sit. Cuprins de o miînie fără margini, pe care greu și-o 
mai „putea controla, Prinţul trimise gărzile să i-l aducă pe 
Suliman înlănţuit, 

După ce dădu aceste porunci, Prinţul cel Iubit sc 
retrase în camera 'lui și se culcă nepăsător. Dar deodată 
pămîntul se cutremură, iar la lumina unui fulger iscat din 
senin, o văzu pe zina Candida. Aceasta îi aduse iar aminte 

de promisiunea pe care o făcuse tatălui său. Apoi ca îl 
pedepsi astfel : 

— Te condamn să semeni cu animalele de la care ai 
îimprunrutat năravurile : ai ajuns asemânător cu lcul prin 
furie, cu lupul prin lăcomie, cu şarpele, vrind să-l pedep- 
seşti pe cel care ţi-a fost un al'doilea tată, cu un taur prin 
cruzimea de carc ai dat dovadă ! : 

Abia sfirşite vorbele zinei, Prinţul cel Iubit se trezi 
inlr-o pădure, purtind înfăţişarea pe care Candida i-o 
hărăzise : avea cap de leu, coarne de taur, picioare de lup 
şi coadă de viperă. Privindu-se în fintina lingă care se afla, 
il cuprinse o furie deznădăjduită şi o porni in căutarea 
unui loc unde ar putea să scape măcar -de priveliştea pe 
care i-o oferea noul său chip. Nimeri însă intr-o capcană 
pusă pentru urşi ; vinătorii ieşiră la iveală, îl intlănţutră 
și îl purtară chiar spre oraşul de reședință al Prințului, 
unde îl închiseră laolaltă cu toate fiarcle sălbatice, într-o 
cușcă. 

Aflîndu-se într-o stare atit de disperată, Prinţul cel 
Iubit hotări să-și îndrepte greșelile. Și astfel, deşi între 
fiare, căuta să nu se poarte ca ele. Zina Candida îl pres- 
chimbă mai întîi într-un cîine mic, apoi într-un alb po- 
rumbel. Amintindu-și că aceasta era culoarea zinei, Prinţul 
speră că-i va putea reciștiga încrederea. Se inălţă în zbor 
şi porni în căutarea lui Zélie pe care o găsi, după multe 
zile de căutare, într-un deșert îndepărtat. Bucuros că a 
reușit s-o găsească, Prinţul cel Iubit, preschimbat în 
porumbelul cel alb, zbură pe umărul tinerei fete. Aceasta, 
fermecată, îl mingiie, premiţindu-i că-l va iubi mereu. 

— Ce-am făcut ? iși dădu seama Zėlie. Am legat un 
jurămînt de credinţă ! În acoeași clipă, porumbelul se 
transformă într-un tinăr frumos. 

— Da, încintătoare fată, îi spuse Prinţul cel Iubit, 
mi-am recăpătat adevărata înlățișare. Sfirșitul nemaroci- 
cilor mele era legat de iubirea pe care tu mi-o porţi. Îţi 

mulțumesc pentru această mâre bucurie. Nu-mi mai doresc 
decît ca zîina Candida să redcvină protectoarea mea. 

— Nu mai ai de cc te teme, spuse Candida, apărind 
ușoară ca un fulg. Zélie te-a iubit mereu, iar acum, fiindcă 
ai redevenit om înțelept, iubirca ei va fi cu atit mai marc. 
Veţi trăi fericiţi, căci dragostea voastră va [i întemeiată 
pe iubire. | | 

Prinţul cel Iubit şi Zélie mulţumiră zinei pentru bună- 
tatea ei nețărmurită. 

— Copiii mei, acum am să vă duc la palatul vostru, 
pentru a-i reda Prințului .cel Iubit coroana pe care răulă- 
tile lui l-au făcut nedemn de a o purta pînă acum. 

Şi astfel, Prinţul cel Iubit domni mult timp alături 
de Zélie şi, se spune că își dădea într-atit silința de a-și 
face datoria cum se cuvine, încît inelui, pe care-l- pusese 
din nou, nu-l mai înţepă niciodată prea tare. 


Pasărea albastră 
(După Madame d'Aulnoy) 


A fost odată ca niciodată un împărat foarte bogat. 
Avea multe păminturi, mulţi bani şi multe pietre scumpe, 
dar cea mai prețioasă dintre comorile sale era fiica lui, de 
o gingăşie și o frumuseţe atît de neasemuite, încît trecea 
drept a opta minune a lumii. Primise numele de Florina, 
fiindcă, prin calităţile sale, se asemăna cu o floare. Trista 
ei poveste a început o dată cu moartea mamei sale și cu 
recăsătorirea tatălui său, pe cînd ea avea doar cincispre- 
zece ani. De ce tristă ? Fiindcă împărăteasa cea nouă nu 
o iubea pe micuța Florina, tocmai datorită gingăşiei ei 

deosebite şi frumuseţii, ce păreau că slidează pe cei din 
jur, lucru, fireşte, ncadevărat. I se părca aşa doar împără- 
tesci, a cărei fată era urită pe măsura răutăţii de care 
cra în stare. I se spunea Păstrăvioara, din cauza pistruilor 
de pe faţă, nenumărați, asemeni petelor de pe păstrăvi. 

ntr-o zi veni la curte un prinţ ce domnea peste o 
țară bogată şi îndepărtată, pentru a alcge de mireasă pe 
una din cele două fete. Cum însă împărăteasa se temea 
că nu Păstrăvioara va [i aleasă — şi motivele ei erau 
întemeiate — goli camera Florinei de toate podoabele, 
nelăsîndu-i decit o rochie simplă şi veche, deloc pe măsura 
frumuseţii şi a bogățiilor pe care le avca. Împodobind-o 
însă pe Păstrăvioara cu tot felul de minuni, împărăteasa 
spera să atragă atenţia prințului doar asupra acestei mici 
creaturi de o uriţenie îngrozitoare. 

Am uitat să vă spuncă prinţul nu era doar foarte bogat. 
ci frumuseţea și bunătatea sufletului său ales erau demult 
recunoscute de toată' lumea. De altfel numele său ua 
Făt-Frumos. 

Şi ce trebuia să se întimple s-a întîmplat. Făt-Frumos 
o zări şi o îndrăgi pe Florina, chiar dacă aceasta purta O 
rochie modestă şi se ascunsese după o coloană, să nu fie 
văzută astfel îmbrăcată. Lucrurile a. fi fost simple, dacă 
împărăteasa nu ar fi vrut cu orice preţ să o'căsătorească 
pe Păstrăvioara cu prinţul cel frumos. O inchise pe Flo- 
rina în turnul palatului, sperind că, nemaivăzind-o, Făt- 
Frumos o s-o aleagă pe Păstrăvioara cea urilă şi rea. 
Sufletul prinţului fusese însă cuprins- de dragoste pentru 
Florina și nici un dar din partea împărătesei nu-i mai 
putea schimba hotărîrea de a se căsători cu aleasa inimii 
lui. Folosindu-se de tot felul de viclenii și iînșelăciuni, 
împărăteasa cea rea reuși să-l păcălească pe Făt-Frumos. 
Ea potrivi o intilnire între el și Florina, noaplea, la fce- 
reastra camerei acesteia. Doar că, în locul [rumoasei prin- 
țese închise în turn, împărăteasa o aduse pe Păstrăvioara, 
iar, cum noaptea era fără lună, Făt-Frumos nu avu cum 

să-şi dea seama de vicleşug și se logorii, dindu-i: acesteia 
inelul pe care-l purta. Şi astfel, în noaptea următoare 
hotăriră. să fugă, pentru a se putea căsători. Păstrăvioara, 
pe care prințul o credea Florina, îi ceru să o ducă la zina 
care o crescuse. Abia cind au ajuns acolo, Făt-Frumos 
își dădu seama de neingăduita greşeală pe care o făcuse şi 
se împotrivi să o ia în căsătorie. 

— Atunci, fiindcă nu te-ai ţinut de promisiunca pe 
care i-ai făcut-o, te voi transforma în Pasăre Albastră. 
Și așa vei fi, de-acum încolo, şapte ani ! zise zina cea rea. 

Astfel, prințul işi schimbă înfățișarea : braţele sale 
se acoperiră de pene care formară aripi ; picioarele deve- 
niră negre și subțiri şi îi crescură unghii ascuţite ca nişte 
gheare. Trupul întreg i se făcu mic și i se împodobi cu 
pene lungi și albastre, ochii îi erau acum foarte rotunzi 
și străluceau ca nişte sori; nasul se schimbă în cioc 
ivoriu şi îi crescu pe cap o egretă albă, care îi era ca o 
coroană. Cîntecul său era încintător, iar darul de a vorbi 
nu-i fusese luat. 

Pasărea, care de-abia se înfiripase, slobozi un strigăt 
dureros și își luă zborul spre pădure, cît mai departe de 
palatul zinei rele. — 

În timp ce Pasărea Albastră, adică Făt-Frumos și prin- 
tesa Florina sufereau fiecare departe unul de celălalt, 
împărăteasa şi Păstrăvioara îi pregăteau prizonierei lor 
doar „surprize“ menite să o întristeze şi mai mult în marea 
ei suferinţă. O impodobiră pe urita Păstrăvioară și, împru- 
mutind. un zîmbet batjocoritor, veniră să o vestească pe 
Florina că avusese loc nunta. surorii sale vitrege cu Făt- 
Frumos. Disperarea prinţesei celei frumoase deveni fără 
margini, mai ales cînd recunoacu inelul lui Făt-Frumos, 
inel ce se afla acum în degetul Păstrăvioarei. Astfel îneit 
zilele și nopţile ce urmară, Florina și le petrecu plîngînd şi 
gindind la nedreapţa ei soartă, căutînd vina. pentru: care 
trebuia să sufere atit de mult. 

Făt-Frumos sau, mai bine-spus, Pasărea Albastră, zbura 
în fiecare seară în jurul palatului. Se gindea la draga lui 
prinţesă, care era închisă acolo, în turn, şi se apropia 
de ferestre cit mai mult, sperind să o vadă. Dar se temea 
de Păstrăvioara cea rea și nu cuteza să vorbească decit 
noaptea, 

n fața ferestrei Florinei era un chiparos înalt, pe ale 
cărui ramuri Pasărea Albastră venea să se odihnească. 

— Ah ! spunea nefericita prințesă, cine mi-l va aduce 
inapoi pe Făt-Frumos ? 

— Frumoasă Florină, spunea Pasărea Albastră, Făt- 
Frumos o să vină îndată. Și zbură spre fereastră. 

— Cine eşti tu, pasăre încîntătoare ? spuse prinţesa, 
în timp ce o mingiia pe cap cu blindeţe. 

— Puțin mai devreme mi-ai spus chiar tu numele. Sint 
Făt-Frumos. 

— E oare cu putinţă ? 

— O zînă rea m-a preschimbat în pasăre, pentru a mă 
pedepsi, fiindcă nu o iubesc pe Păstrăvioara cea rea. 

— Pasăre Albastră, Făt-Frumos, cei răi ne pricinuiesc 
multă nefericire, însă vor fi, la rîndul lor, pedepsiți. Dar 
ferește-te de capcanele lor, căci vor face orice ca să ne 
despartă ! 

Pasărea Albastră şi prinţesa stăteau astfel de vorbă 
pînă spre ziuă. Timp de doi ani, ei se întilniră la fereas- 
tră noapte de noapte, iar suferința lor devenise mai ușor 
de suportat. 

Cum însă în tot acest răstimp împărăteasa nu reușise 
s-o mărite pe Păstrăvioara, iar renumele frumuseţii și al 
gingăşiei Florinei nu se ştirbise și nu dispăruse din gîn- 
dul celorlalţi, cele două invidioase au ajuns să creadă că 
prinţesa cea bună uneltește împotriva lor, chiar dacă este 
închisă într-un turn. Și, venind la ea într-o noapte tir- 
ziu, o surprinseră tocmai cînd vorbea la fereastră cu 
dragul ei prinţ, îmbrăcată şi împodobită cu tot felul de 


117 


minunăţii, darurile pe .care Făt-Frumos, preschimbat în 
Pasăre Albastră, i le adusese la fiecare nouă întîlnire. 
Cum pasărea, ajutată de Florina, a reuşit să scape de 
privivile răuvoitoare, rămînca doar de aflat misterul bo- 
găţiilor cu care prinţesa era împodobită. Pentru a-l afla, 
împărăteasa cca rea îi dădu acesteia o slujnică să o supra- 
vegheze zi şi noapte. Ce tristeţe cumplită ! t De acum Pa- 
sărea Albastră nu va mai putea veni şi din nou timpul 
va fi greu de îndurat ! 

Într-o noapte, pe cînd slujnica dormea, prințesa des- 
chise fereastra, fără să facă nici un zgomot, și spuse 
încetișor ; 

— Pasăre Albastră, culoare de vint, 

Vino la mine cît mai curînd. 


Pasărea Albastră, care nu cra prea departe, zbură de 
îndată spre fereastră. Cîtă fericire închisă în clipa reve- 
derii ! Au vorbit mult, mult, atît de mult, încit slujnica se 
trezi şi văzu în clarul de lună o pasăre minunată care îi 
vorbea prinţesei. 

Dimineața, fata cea rea alergă la împărăteasă şi îi 
povesti ce văzuse şi ce auzise. 

— Pasăre Albastră, spuse împărăteasa turioasă, Pa- 
săre Albastră, vei muri ! 

Agăţară de chiparosul de la fereastră cuțite și brice, 
săbii și pumnale, iar cînd pasărea se întoarse la copacul 
iubit, aceste arme ucigașe îi tăiară aripile și picioarele ; 
abia reuși să se salveze, plină de sînge, în cuibul său din 
scorbura unui stejar. 

— Pasăre Albastră, culoare de vint, 

Vino la mine cît mai curînd. 

Sărmana prinţesă îl chemă toată gasiti dar Pasărea 
Albastră nu mai veni.. 

Cită nefericire trebuii din nou să îndure trista Flo- 
rină, crezînd că dragul ci prinț a murit! Cită nefericire 

trebuia din nou să îndure trista Pasăre Albastră, care cre- 
dea că Florina hotărise moartea lui, în schimbul cliberă- 
rii ei din turn! Va pieri oare în scorbura acelui stejar 
picrzindu-și sîngele ? 

În vremea aceasta, prin pădure tocmai trecea cel mai 
bun prieten al prințului, un bătrîn vraci, care plecase 
în căutarea lui. Acesta îi opri imediat sîngele și, cu citeva 
ierburi culese din pădure, îi vindecă rănile pricinuite 
de armele ucigașc. Nu avea însă puterea să-i redea prima 
înfățișare, așa incit plecară spre palatul lui Făt-Frumos, 
urmînd ca vraciul să încerce să o înduplece pe zina cca 
rea. z | 

La celălalt palat se petrecuseră însă mari schimbări : 
împăratul murise, iar impărăteasa poruncea tuturor, plină 
de răutate, pînă în ziua cînd poporul o izgoni cu pietre din 
palat, împreună cu Păstrăvioara ci cea urită. Apoi se ur- 
cară în turn, deschiseră ușa și o eliberară pe Florina. 

— Tu ești împărăteasa noastră ! spuseră oamenii. 

Şi, după ce Florina veni Warăși la palat, îi puseră pe 
cap coroana de împărăteasă, dar tristeţea ei nu dispăruse, 
fiindcă nu știa ce se întimplase cu Pasărea Albastră. Porni 
în căutarea ci, îmbrăcată ca o femeie simplă. Și, după 
îndelungi căutări fără folos și întîmplări uimitoare, ajunse 
la palat tocmai la timp pentru a împiedica nunta lui 
Făt-Frumos cu urita Păstrăvioară. Fiindcă prinţul, care 
se credea trădat de Florina și lăsat să moară, primise în 
cele din urmă să facă nuntă cu Păstrăvioara, în schimbul 
redobindirii chipului său adevărat. Iar cînd Făt-Frumos o 
recunoscu pe draga lui Florina și cînd adevărul ieși la 
lumină, norocul avea în sfîrşit să fie de partea lor. Și, 
după atita suferință, cei doi se căsătoriră şi trăiră ani 
mulți, în cea mai deplină fericire, căci dragostea lor era 
adevărată. 

Cămaşa lui Sylvinet 
(După George Sand) 


A fost odată ca niciodată... 

Dar oare toate poveştile încep cu „a fost odată“ ? Po- 
veștile da, dar ceea ce veţi auzi acum nu este deloc o 
poveste, ci chiar un lucru adevărat, fiindcă micuțul Syl- 
vinet, căci despre el este vorba, a existat în realitate și era 
un băieţel tare drăgălaş şi cuminte. mai ales cuminte. 
Toată lumea îl îndiăgea — nu doar oamenii, ci şi plan- 
tele şi animalele — iar asta, desigur, nu pentru că era 
cel mai mic dintre cei șase frați și cele șase surori ale 
sale, ci fiindcă era de o bunătate rar întilnită. Avea în- 
totdeauna timp şi pentru cei din jurul lui, era mereu 
atent la respirația firelor de iarbă, la agitația, deloc de 
neînțeles pentru el, a .micilor vietăţi pe care le întilnea 
zi de zi şi cu care adesea întirzia în nesfîrşite istorisiri. 
Mai tot timpul era nevoit să facă fel de fel de drumuri, 
fiindcă, chiar dacă era încă destul de mic, asta nu în- 
semna că nu își ajuta mama, o femeie săracă. Şi, pentru 
că era mezinul, purta lucrurile fraților săi mai mari, iar 
cum aceștia erau destui, cămașa care ajungea la el, ca 
s-o poarte, era atit de uzată, încît oricit de mult ar fi 
încercat s-o cirpească, se rupea mereu, ca o îndărătmică 
ce se afla. Ea nu ştia că mama lui Sylvinet este atit de 
prinsă cu treaba, încit nici vorbă să aibă timp să-i coasă 
altă cămașă, pînă la iarnă. lar iarna nu trecuse de prea 
mult timp... 

Într-o zi, în timp ce Sylvinet căuta fragi prin pădure, 
cămaşa pe care o purta se rupse într-atit, încît se desprinse 
din toate cusăturile şi căzu în iarbă. Micuţul o ridică 
deznădăjduit şi aproape că-i venea să plingă, gindindu-se 
cit mai era pînă în iarnă, cînd mama sa va putea să-i facă 


120 


alta nouă. Şi o porni spre 'casă, mai trist va niniodată. În 
drum “se întilni însă cn mielul, prietenul său de joacă. 

— De ce nu o rosi rve mama ta să îţi facă orcămaşă ? 

— Acum nu are timp pentru asta. Abia la iarnă. Şi-n 
plus, fratele meu ma m.''e va aven cămașa cea nouă, cu 
o voi primi pe accea «¿e la surioara mea cea mai mică. 
lar pînă atunci nu vom putea purta decit 'cămășile care 
sînt pe noi. 

— Aş vrea să-ţi fac o bucurie, zise mielul. 

Și, după ce se gindi puţin, alese un pumn din cea mai 
albă lînă pe cave o avea. 

— Uite, din asta îţi poţi face o cămașă. Ți-o dăruiesc ! 

Micuţul Sylvinet mulţumi frumos mielului pentru 
darul lui și o porni mai departe spre casă, fără să ştie 
însă ce ar putea să facă el cu lina pe care o primise in dar. 

— Bună ziua. auzi. 

Băieţelul nostru ridică privirea și recunoscu îndată 
tufa de măceș pe care o admirase de atitea ori. 

— Bună ziua, îi răspunse el repede, uşor rușinat că 
trecuse fără să o vadă. 

— Ce ai în mină, Sylvinet ? 

— Am nişte lină. Mi-a dăruit-o mielul, ca să-mi fac 
din ea e cămașă. Numai că nu prea ştiu cum am să reu- 
şesc ? ! 

— Dă-mi-o, am s-o dărăcesc chiar eu. 

Copilul îi dădu lna, pe care măceșul, lungindu-și cren- 
gile încărcate ce spini, începu s-o întindă şi s-o scarmene, 
transformind-o în vălătuci albi şi ușori, ca zăpada dintii. 
Sylvinet îi multumi măceșului pentru osteneală, neputind 
să-și mai ia ochii de la albul de lapte al linii. 

O porni mai departe. Cînd, ce să vadă ? Chiar lingă 
drum, printre frunze, un păianjen tocmai lucra în mijlocul 
Binzei lui. 

— Ce duci în mină, Sylvinet ? 

— Nişte lină pe care mi-a dăruit-o mmielul și pe -care 


adtărănit-o rmăceșul, 
12 


— Dă-mi-o, am să o ţes eu pentru tine. 

Și, fără prea multă vorbă. după ce izbuti să obţină un 
fir lung, începu să-l ţeasă. Îşi aducea aminte de ziua în 
care, rătăcindu-se și ajungind în colbul de pe drum, era: 
gata-pata să fie strivit de vreun pas ncaleni, dacă nu l-ar 
fi văzut Sylvinet şi nu l-ar fi îndepărtat de primejdic. 
Avea acum posibilitatea să-i mulţumească, aşa cum pu- 
tea el, neinsemnatul. Fiindcă niciodată nu ştii de cine 
ai nevoie şi cine îţi poate ofcri ajutorul, atunci cind ai 
mai multă nevoie de el. Dc aceca trebuie să fii bun și 
atent cu toată lumea. l 

Și aşa, micuțul păianjen ţesea de zor pinza pentru 
Sylvinet, care il admira cum alerga cînd la stinga, cînd 
la dreapta, cum încrucișa firele urcînd și coborind. Curînd, 
lina se transformă într-o stolă fină. 

Văzîndu-se din ce în ce mai aproape de dorinţa lui, 
băieţelul mulţumi frumos păianjenului pentru ajutor şi o 
porni mai departe spre casă. Drumul cobora pe lingă albia 
unui pîriu cu apă limpede, în care Sylvinet sc scălda 
adesea. Deodată se auzi strigat. Se întoarsc, era racul. 


— Hei ! Sylvinet ! Ce duci în braţe ? 

— Este lina pe care mi-a dăruit-o mielul, pc care măce- 
şul a dărăcit-o şi pe care păianjenul mi-a țesul-o pentru 
o cămașă. 


— N-ai să poţi să-ţi faci cămaşa, dacă stofa nu c croită. 
Dă-mi-o, am să o tai chiar eu ! 

Şi, ca un adevărat croitor ce se afla, racul îi luă mă- 
sură micului băiat care nu se miră cituși de puţin. Curiînd, 
cei doi mari cleşii ai racului se puseră pe treabă, tăind mai 
repede decit orice foarfecă bine ascuţită. 

— lată! Treaba-i terminată. Mama ta nu mai are 
decît să coasă între ele bucăţile pe carc eu le-am croit şi 
o să ai o cămașă nouă și frumoasă, 

— Îţi mulţumesc mult! Nu știu ce mă făceam fără 
tine, spuse Sylvinet şi o porni mai departe spre casă, rî- 

zind şi venindu-i aproape s-o ia la fugă de bucurie. Dar 
se întristă nu peste multă vreme, amintindu-și că este 
abia vară și mama lui arc aşa de mult de lucru ! Iar pînă 
cînd va cădea întîia zăpadă, mai erau atitea zile, atitea 
zile, şi cămașa lui parcă nu va fi gata niciodată ! Tr isLeţea 
i se cuibărea din ce în ce mai mult în suflet, cind auzi trilu- 
rile minunate ale unei păsări ce se aşezase să se odihnească 
pe o ramură din apropierea drumului pe care tocmai 
trecea Sylvinct. 

— Nu mai fi trist ! Mielul ţi-a dat lîna, măceşul a dă- 
răcit-o, păianjenul a ţesut-o, racul a croit cămaşa, iar 
cu am să o cos. 

Micuţul ridică ochii ce-i erau scăldaţi în lacrimi şi 
privi către prea buna pasăre. Aceasta, ajulindu-se de cioc 
și de gheare, se apucă să coasă cămașa lui Sylvinet, cu 
atîta îndeminare, încît orice ceroitoreasă ar fi fost invidi- 
oasă pe ea 

— iți mulțumesc din suflet ! îi spuse ci mărinimoasci 
şi îndemiînaticei păsări. Şi zîmbetul ii revenise pe buze şi 
voia bună de asemenea. Îşi îmbrăcă noua cămaşă şi, aplecat 
în genunchi peste marginea malului, se privi in oglinda 
apei. Nu-i venea să creadă că în aşa scurt timp cămaşa 
lui fusese gata ! Și cra atit de, frumoasă, poate şi fiindcă 
era a lui şi doar a lui. Nu mai putu răbda să ştie doar cl 
asta, aşa incit o luă la fugă spre casă. Aici, numeroasa 
lui familie îl aştepta, îngrijorată, fiindcă Sylvinet zăbo- 
vise pe drum mai mult ca de obicei. Dar cînd îl văzură 
imbrăcal cu acea minunată'cămașă, uitară să-l mai certe 
și începură să-l întrebe toţi despre secretul acelei cămăși. 
Și Sylvinet le povesti cu de-amănuntul cum s-a întîmplat 
să-i dăruiască mielul lina cea albă, cum măceşul a dără- 
zit-o, cum, mai apoi, păianjenul a ţesut-o, transformînd-o 
intr-o pinză fină, pe care racul a croit-o, iar pasărea a 
ausut-o. Aşa a apărut minunata cămaşă a lui Sylvinet, iar 
lucrurile s-au intimplat întocmai. 

Şi fiindcă aceasta nu a fost o poveste, ai, așa cum am 
zis, taate s-au: întîmplat cu adevărat, nu voi încheia spu- 
nind că „am încălecat pe-o șa și v-am spus povestea așa“, 
nici că „m-am suit pe-un cui și alta nu-i !* 


Supa de pietricele 


Este povestea a doi oameni foarte săraci — Dede și 
Ferdinand. Dacă n-o știți, vă voi spune-o eu. Ascultaţi: 

Fiind sărmani, cei doi îşi petreceau timpul. căutînd 
pe cineva care, de milă, le-ar putea da ceva de mîncare. 
Niciodată nu se întîmpla însă să le treacă măcar prin 
cap că ar trebui să dea și ei vreo mină de ajutor drept 
mulțumire. Astfel încît Ernestina — o femeie cumsecade 
şi foarte harnică, ce ţinea o întreagă fermă prin munca 
ci — văzindu-i pe cei doi intrînd în ograda sa, își spuse 
in gînd că, de astă dată, n-o să mai aibă milă de niște 
leneși şi n-o să le dea decit o găleată cu apă și un colț în 
hambar, unde să poată dormi. Așa încît, înainte chiar 
de a auzi de la ci ceva, Ernestina îi întimpină cu aceste 
vorbe : 

— Aţi.picat rău de data asta ! N-am nici măcar un. colț 
de piine, va trebui ca pentru seara asta să imprumut. de la 
o vecină. 

Dede, care era mai viclean și care îşi dădu seama de 
gindurile Ernestinei, îi spuse : 

— Nu-ţi face griji pentru. noi; astăzi nu avem no 
voie decît de ceva fin ca să ne pregătim mîncarea. 

— Dacă numai fin vă trebuie, hambarul e plin, n-aveţi 
decit să vă instalați acolo și totul e ca şi făcut, spuse femeia 
cea bună. 

Ferdinand nu înţelegea nimic din ce se petrecea acolo, 
şi, cum murea de foame, încercă să deschidă gura și să 
ceară, totuși, ceva de mincare, dar Dede îl opri la timp. 
Acesta îi mulţumi femeii celei bune, după care se îndrep- 
tară fiecare spre treburile lui. Abia dacă făcuse trei pași 
spre hambar, că Dede se şi întoarse, spunînd : 

— Aş dori să-ţi cer un mic serviciu: ai putea să ne 
lași să ne pregătim mincarea la soba ta ? Vom găti supă de 
pietricele. 

— Supă de pietricele ? ! 

— Da, e specialitatea noastră. 

— Sint tare curioasă s-o văd și pe asta! Intraţi în 
casă. 

Şi Dede îi ceru femeii o oală, o umplu cu apă și se duse 
în curte să caute ceva pietricele pe care, înainte de a le 
pune la fiert, le spălă bine cu apă proaspătă. 

După cîtva timp spuse, puţin încurcat : 

— Acum urmează secretul. Dar nu ştiu dacă trebuie 
să ţi-l spun. 

Sărmana femeie,. care murea de curiozitate, se jură 
că nu va spune nimic nimănui. Și astfel, legămintul fiind 
făcut, Dédé îi spuse, cu aerul că divulgă un mare secret : 


— De fapt îi lipseşte o varză ! 

— Oh ! Dacă-i numai asta, spuse femeia, mă duc să 
aduc una. 

Zis şi făcut. Se duse după varză, o aduse şi i-o dădu 
„specialistului bucătar“, care, pe același ton, spuse : 

— Trebuie pusă uşor în oală, apoi așezate pietricelele, 
jur împrejur. 

Curînd, fiertura începu să miroasă chiar bine. 
„_—— Ca să fie o supă cu adevărat gustoasă, spuse Dede, 
ar mai fi trebuit adăugaţi patru morcovi, patru cartofi — 

nici mai mult, nici mai puţin, pentru ca pictricelele să-şi 
lase tot gustul. Păcat că n-avem |, spuse cl, căzind pe gin- 
duri. În fine, asta e ! 

Ernestina se repezi să spună că nu-i deloc prea tirziu 
şi se grăbi să aducă legumele cerute, apoi, după ce le 
curăţă, le puse în oală. . 

— Ei, acum n-a mai rămas decit să aşteptăm să fiarbă, 
spuse Dede. Dacă ai cumva altceva mai bun de făcut, 
poți să te duci liniştită, te vom chema cirid va fi gata. 

Cum la o fermă se găseşte întotdeauna „altceva mai 
bun de lăcut“, femeia plecă să mulgă vacile. Şi, în timp 
ce le mulgea, se tot gindea la ciudata poveste cu supa 
care tocmai fierbea, fără să-şi poată da seama ce nu-i în 
ordine în această întimplae. După ce-şi termină treaba, 
sc intoarse în casă, unde cei doi înfometați tocmai sfirşi- 
seră de înghiţi! supa şi, pe deasupra, şi. bucata de slă- 
nină pe care femeia şi-o pregătise pentru cină! Fusese, 
deci, păcălită ! 

„Ei, da ! îşi spuse ea în gind, netoţii ăștia m-au tras pe 
sfoară, dar le-a venit şi lor rindul“. 

— Nu mi-aţi văzut cumva din întimplare pisica ? îi 
întrebă ea. 

— Ah, nu, spuseră ei. 

— Atunci înseamnă că s-a dus să crape în gunoi! 

— Dece? o întrebă Ferdinand. 

— Închipuiţi-vă că animalul ăsta nenorocit a mîncat 
slănina otrăvită pe care o păstram pentru şobolani ! 

Abia își sfirşi fraza, că cei doi se și repeziră afară, 
ţinîndu-se de burtă şi văitindu-se îngrozitor. 

Aceasta a fost povestea pe care am promis că v-o 
spun. Se zice că de atunci nu doar Ernestina nu i-a mai 
văzut niciodată pe cei doi care preferau să cergească, 
decît să-și cîştige piinea muncind, dar nimeni din satul 
acela n-a mai auzit vreodată ceva de ei. 

„Clocitorul“ de pepeni 


Veţi auzi acum povestea, cam ciudată, a unui țăran 
prea încrezător în vorbele celorlalţi. Giîndindu-se cl că 
măgarul pe care-l avea era cam bătrin şi cam bolnav, 
hotări într-o zi să cumpere un altul. O porni la drum 
spre tirgul cel mai apropiat; dar, pentru a ajunge la 
piaţa de animale, trebuia să treci prin cea de legume. Acolo 
observă el, într-un ‘coş, niște pepeni galbeni, de toată 
frumuseţea. Şi, fiindcă nici nu văzuse, nici nu auzise vre- 
odată vorbindu-se de așa ceva, îl întrebă pe negustor : 

— Ce sînt astea ? 

— Cum nu ştii ce sint astea ? Şi totuși, toată lumca 
ştie : sint ouă de măgar ! 

Cum de sc făcuse atit de bine potriveala nu știu, cert 
este că ţăranul nostru rămase tare încîntat în toată mi- 
rarea lui. 

— Ouă de măgar... Chiar există așa ceva ? 
— Bineînţeles că există, de vreme ce lc poţi vedea 
chiar cu ochii tăi ! 

— Ei, da! Atunci te cred. Şi cit costă ? 

— Nu-i scump deloc ! Uite, cel mare, de colo, ţi-l dau 
cu cinci centime. 


„Cinci centime, gindi ţăranul. Un măgar m-ar fi costat 
pe puţin douăzeci de franci. Sigur, trebuie să-l și hrănesc. 
dar, cinci centime ! — e într-adevăr de pomană ! lar pînă 
va crește Îl voi folosi tot pe celălalt măgar.“ 

— Bine, am înţeles eu că este un ou de măgar, dar nu 
este un măgar ! Deocamdată. Ce trebuie să fac cu oul 
ăsta, cine îl va cloci ? 


— Păi, chiar tu, cine altcineva ! Cinci centime ! E ca si 
nimic. Uite ce trebuie să faci : te întorci acasă, te aşezi în 
coteţul de păsări şi te pui pe clocit, avînd însă grijă ca nu 
cumva să te deranjeze careva. Dacă totuşi vine cineva să te 

intrebe ce faci acolo, tu să îi faci semn să se îndepărteze 
şi să te lase în pace. Fiindcă, mai ales, nu trebuie să 
vorbeşti, ca să nu-l sperii pe micuţ. Dacă ai să faci întoc- 
mai, totul se va petrece repede şi bine. Şi, poate chiar 
miine, vei avea un măgăruş de toată frumuseţea ! 

— Deci aşa... spuse ţăranul, ce rămăsese cu gura căs- 
cată de uimire. 

Nici măcar nu se mai tocmi cu negustorul, ci o porni de 
îndată acasă cu preţiosul său ou. Și, de cum ajunse, se şi 
duse în coteţul găinilor, fără a-i spune ceva nevestei lui. 
Puse fin bine uscat intr-un coş, așeză cu grijă oul şi se 
inştală deasupra acestuia. 

Noaptea nu înlirzie să apară, iar nevasta lui, care nu 
ştia nimic din cite se petrecuscră era lare îngrijorată, cre- 
zind că i se intimplase ceva rău soțului ei. Se duse să-l 
intrebe pe vecinul lor dacă nu cumva ar fi atit de bun să 
o pornească împreună spre tirg înapoi, în căutarea bhărba- 
tului ei. Dar, traversind curtea, observă în cuibar o formă 
ciudată. Cind se apropie și văzu de aproape cine cra, nu 
știu ce să creadă. 

— Ce faci acolo ? 

Celălalt însă tăcea. Sărmana femeie, se repezi în stradă, 
țipînd cît o ţineau plăminii. Toată lumea se strînse să vadă 
minunea. Femeia încercă din nou să-i vorbească bărba- 
tului ei, dar acesta tot nu-i răspunse. Atunci, unul dintre 
vecini se apropie de „clocitor“ şi-l atinse ușor. Țăranul 
îşi întoarse capul și-i aruncă bietului om o privire plină 
de răutate. Nimeni nu știa ce trebuie făcut. 

— Poate are febră, spuse unul. Ar trebui luat de acolo 
si pus să doarmă în patul său. Pe doctor o să-l chemăn 
mai tirziu. 

Țăranul se încăpăţina însă pe mai departe și, fără să 
spună vreun cuvint, făcea de zor semne să fie lăsat în 
pace. A doua zi voa să aibă deja măgărușul de care era 
atita nevoie !. 

Și, cum doi oameni se îndreptară spre el să-l ridice de 
acolo, făcu un salt într-o parte, luă sub braț oul și ieşi în 
curte. De acolo dispăru pe străzi şi în cîmp. Toată lumea 
porni în căutarea lui şi, tocmai cînd erau gata-gata să-l 
prindă, țăranul vru să sară peste un gard, dar își pierdu 
echilibrul şi se întinse pe jos cit era de lung. Pepenele, 
bineînţeles, se sparse. 

În aceeaşi clipă, un iepure, care-şi avea culcușul lîngă 
acel gard, mort de spaimă, o zbughi cît putu de repede. 
În faţa acestui dezastru, sărmanul „clocitor“ se porni să 
se vaiete : 

— Nenorociţilor, din cauza voastră mi-am pierdut 
măgăruşul ! Priviţi-l cum fuge, cîtă forță avea, era deja 
puternic ca un măgar de opt săptămini ! 


Iar ceilalţi oameni îl priveau compătimitor, din ce în 
ce mai nedumeriţi. 


Nobilul și ţăranul său 


~ Pentru că unul dintre țărani făeuse un lucru care nu 


prea fusese pe placul nobilului ce stăpinea acele panuntun 
acesta îi spuse : 
~“ ` — Ca să te iert, trebuie să vii la mine, dar nu oricum, 


ci nici la umbră, nici la soare, nici pe jos, nici călare sau 
în căruță. 


Sărmanul țăran era tare necăjit. Ti povesti unui prieten 
-toate cite-i spusese nobilul. 


`. — Nici la umbră, nici la soare, nici pe jos, nici călare, 
cum trebuie să fac să ajung, totuși, la el așa cum mi-a 
"cerut, ca să mă ierte ? 

— Oh, stai liniștit ! Am să mă duc eu în locul tău şi-ai 
să vezi că o să se sfirşească cu bine. 


Și iată că o porni: își puse pe cap ceva ce semăna cu o 
sită, astfel că nu era nici la umbră, dar nici la soare ! Iar 
ca să nu fie nici pe jos, nici călare, se urcă pe un catir. 
În drum găsi un furnicar şi, ca să fie acolo — nu se ştie 
niciodată la ce i-ar putea folosi — viri într-un sac Întreg 
muşuroiul, cu furnici cu tot. 


Și astfel ajunse la stăpinul său. Şi era tocmai bine, 


căci nu era nici pe jos, nici călare — era pe catir; nici 
la umbră, nici la soare — era sub acea sită. Nobilul Îi 
spuse : l 


— Acum trebuie să-mi spui unde este centrul pămin- 
tului ! 


Țăranul răspunse : 

— Stăpine, vino în grădină și-ţi voi spune. 

Ajunşi în grădina nobilului, ţăranul, prefăcindu-se că 
este in căutarea locului cu pricina, călca fără milă în 
picioare tot ce-ntilnea în cale : salate, verze, în îine, toate 
legumele. Iar, pentru a fi sigur că-i face nobilului o pagubă 
cît mai mare, ţăranul se ajută și de un ciomag pe care-l 
ținea in mină şi cu care sfărima orice plantă găsită în 
cale. La un moment dat se opri în mijlocul unui strat de 
salate şi lovi cu ciomagul într-un punct, spunînd : 

— Iată, stăpine, aici este centrul pămintului. Dacă nu 
mă crezi, sapă şi măsoară-l ! 

Nobilul, care rămase fără răspuns în fața istețimii 
ţăranului, îi spuse, crezind că, de astă dată, nu va mai ști 
cum să iasă din încurcătură : 


— Ei bine, acum va trebui să-mi spui cîte stele sînt 
pe cer. 


— Dacă ai să vii cu mine în camera ta, am să-ți spun! 
Chiar dacă fu mirat de condiţia pusă, nobilul îl duse, 
totuşi, în camera lui. Țăranul, care luase cu el şi sacul 

plin cu furnici, îl goli pe tat în camera stăpinului său, 
spunîndu-i : 

— lată, pe cer sint tot atitea stele, cite furnici în ca- 
mera asta. Numără-le ! 

Şi astfel se răzbună pe acel nobil. 


POVEȘTI POLONE 
repovestite de STELA VASILIU 


Să nu spui nici e vorbă 


De mult, de mult, într-un sat trăia, împreună cu ne- 
vasta lui, un om tare sărac. Ce folos că avea o bucăţică de 
pămînt pe care ar fi putut cultiva castraveți, varză şi gulii, 
dacă nu avea vreme să-și îngrijească grădina. Ca și cei- 
lalţi oameni din 'sat, amîndoi lucrau din zori şi pînă-n 
noapte pe moșia boierului. Munca era istovitoare, iar 
despre cîştig, ce să mai vorbim, era aşa de mic, încît în 
casa lor „Sărăcia“ își găsise gazdă bună. Oricit de chib- 
zuiţi ar fi fost, mîncarea nu le ajungea niciodată, erau 
mereu flămiînzi şi sleiţi de putere. 

Dar, într-o vară, ca prin minune, pe pămintul lor s-au 
făcut o mulţime de roade, cum nu au mai avut niciodată. 
Plini de bucurie că au ce mînca, s-au gîndit ca o parte din 
recoltă s-o păstreze, să aibă mincare pe mai multă vreme, 
așa că au hotărît să sape o pivniţă în fundul grădinii lingă 
şopron. Zis și făcut ! Așa omul nostru s-a apucat de treabă 
în timpul nopţii — ziua era la muncă pe moșia boierului — 
cînd pe cer luceau stelele şi luna. Dar abia izbi de vreo 
două ori cu sapa în pămînt, cînd deodată se auzi un 
zgomot, iar sapa se izbi în ceva. 


— Nevastă, mi se pare că sub șopronul nostru se află 
o stîncă mare. 

— Poate te trudeşti degeaba — îi răspunse nevasta 
— n-ar fi rău să vindem la tirg varza, cartofii și guliile, 
iar cu banii luaţi să ne cumpărăm cîte ceva. 


132 


Dar omul nostru nu se dădu bătut, mai lovi o dată cu 
sapa și încă o dată, şi ce mare-i fu mirarea cind, după un 
timp, din pămînt, în loc de piatră, scoase o oală mare. 

— Nevastă, nevastă, deschide ușa șopronului, uite 
ce-am scos din pămînt, o oală, hai să vedem ce are 
inăuntru ! 

Cu mare casnă au scos oala afară, că era foarte grea, 
i-au ridicat capacul și, la lumina lunii, au început să 
lucească ducaţii de aur. 

Au rămas amîndoi ca trăsniţi şi cu răsuflarea tăiată. 
Cînd şi-au mai venit in fire, bărbatul, cu voce tremurată, 
a început să spună : 

— Ce minune, nici nu-mi vine a crede ! De atiîţia ani 
stă ascunsă în grădina noastră o comoară așa de mare și 
noi nu mai scăpăm de sărăcie ! z 

Cu amîndouă mîinile incepu să zornăie monezile de 
aur. Nu trecu mult timp, că dintr-o dată acoperi oala cu 
capacul şi apoi o ascunse, să nu se mai vadă şi, în şoaptă, 
îi spuse nevestii : 

— Nu uita să oamenii sînt răi și invidioşi, să nu spui 
la nimeni ce noroc a dat peste noi. Nimeni în afară de noi 
nu trebuie să ştie că am găsit în grădina noastră oala 
cu ducați. Să nu spui nicio vorbă! 

Nevasta a dat din cap, semn că a înţeles, și amindoi 
s-au culcat fericiţi. 

A doua zi, ca de obicei, dis-de-dimineaţă, s-au. dus la 
lucru pe moşia boierului. Nevasta, împreună cu alte femei, 
a fost trimisă la săpatul cartofilor. Nici nu apucase soarele 
să bea toată roua dimineţii, cînd ea se și adresă vecinei : 

— Mă întreb de ce mai muncesc, că hici nevoie nu 
am. Foarte ușor aș putea arunca sapa și să mă întorc acasă ! 

— Ce tot vorbeşti acolo ? se sperie vecina. Ştii că 
moșierul nu iartă și ţi-ar pune o amendă aşa de mare, că 
Nici n-ai fi în stare s-o plăteşti. 

— Ehei, ce știi, acum pot să plătesc şi zece amenzi. Îţi 
spun ceva, dar vezi, să nu mai spui la nimeni. Astă-noapte, 

impreună cu bărbatul meu, am găsit o comoară foarte 
mare. Să nu uiţi, să nu spui nici o vorbă! 

— Îţi făgăduiesc să nu scot nici o vorbă, spuse vecina. 

Dar, înainte ca vacile să se întoarcă acasă de la păşune 
și soarele să se ducă la culcare, vuia tot satul. Aflaseră 
despre comoară şi cei care locuiau mai departe. 

Bietul om fu cuprins de mare supărare şi grijă. Ştia 
prea bine că de nu va găsi cît mai degrabă o ieșire va 
auzi boierul şi-i va lua comoara. După ce se gîndi şi iar 
se gîndi, seara îi spuse nevestei : 

— Am auzit că la noapte turcii vor da năvală în satul 
nostru. Ascunde-te în șopron, acolo n-or să te găsească. 

Zis şi făcut. Nevasta intră în șopron, dar bărbatul în- 
ţepeni uşa pe dinafară, apoi se duse la brutar, cumpără o 
traistă mare de covrigi pe care-i împrăștie în jurul casei 
şi în grădină. Dimineaţa o scoase pe nevastă din șopron şi-i 
spuse : 

— Astă noapte s-a întimplat un lucru nemaiîntilnit. 
Din cer au căzut covrigi și mă gîndesc că ar fi bine să-i 
aduni, e păcat să-i pierdem ! - 

Nevasta a făcut ochii mari şi, fericită, a adunat toți 
covrigii. 

Cînd s-a lăsat seara, bărbatul din nou şi-a închis ne- 
vasta în şopron, spunindu-i înfricoșşat : 

— Vai, s-a întimplat o mare nenorocire! Moşierul 
nostru parcă a innebunit. Vrea să asmute cîinii asupra 
noastră, să ne alunge din sat. Nu ştiu ce să ne facem. Stai 
aici şi nu scoate nici o vorbă. 

Apoi bărbatul a întăritat un cîine, care alerga prin 
apropiere. Ciîinele începu să latre și după el au început 
să latre şi alţi cîini din sat, așa cum se întîmplă de obicei 
noaptea, așa că în scurt timp s-a stirnit o adevărată hăr- 
mălaie. 


Auzind, femeia a fost cuprinsă de frică, a început să 
plingă și să jelească, spunînd printre suspine : 

> = Vai, vai, vai, sărmana de mine, ce mă fac, ce mă 
fac ? Cu siguranţă că bărbatul meu a fost alungat din 
sal ! Vai, vai... E 

După citeva zile, aşa cum prevăzuse, omul nostru a 
fost chemat de boier, care, nici una, nici două, i-a poruncit 
să-i aducă imediat comoara. Dar acesta, cu o figură de 
neştiutor, i-a răspuns boierului că nu ştie despre ce-i 
vorbeşte, că este prima dată cind aude despre comoară. 

— Uită-te la mine, boierule, arăt eu ca un om care a 
găsit o comoară ? ! 

„Atunci boierul, văzînd că nu se descurcă eu acest săr- 
man, a dat poruncă să fie adusă și nevasta lui. 

— Este adevărat — întrebă boierul — voi doi ați 
găsit o comoară ? | 

— Da, boierule, aşa este, am găsit o comoară ! răspunse 
nevasta. l 

Mulțumit, boierul dori să afle şi alte amănunte, așa 
că o întrebă în continuare : 

— Cind s-a întimplat asta ? 

După ce cugetă puţin, femeia răspunse : 

— Ei, acum citeva zile, cînd au trecut turcii prin 
satul nostru. 

Boierul ascultă spusele femeii și i se păru că ceva, 
ceva nu-i în ordine. Nu mai auzise pe nimeni pînă atunci 
să spună că au trecut turcii. Şi, ca să-şi facă o părere, o 
mai întrebă pe femeie dacă nu-și mai amintește și alte 
lucruri. 

— Vai, cum să nu, asta n-am s-o uit niciodată. A doua 
zi după ce am găsit comoara, din cer au căzut mulţi co- 
vrigi, pe care eu i-am adunat cu mină mea, bucată cu 
bucată. 

Boierul scutură capul şi întrebă cu o voce plină de 
supărare : 

— Mai poţi să-ți amintești și altceva ? 

— Ei, boierule, cum să nu-mi amintesc, doar așa ceva 
nu se poate uita. Acum cîteva zile mare nenorocire a dat 


135 


peste noi cind mata ai înnebunit şi-ai vrut să-l alungi din 
sat pe bărbatul meu, asmuțind ciinii asupra lui 

Auzind, boierul n-a mai putut suporta și a început să 
strige : 

— Zici că eu am înnebunit?! Tu, femeie, eşti o ne- 
bună ! Pleacă de aici, să nu te mai văd niciodată înaintea 
ochilor |! 

Şi aşa omul cel sărac, dar cu multă înțelepciune, a 
putut să-și păstreze comoara găsită sub șopron şi să tră- 
iască mulți ani fericiți împreună cu nevasta'sa pină la 
adinci bătrineţi. 


Prinţesa care n-a ris niciodată 


A fost odată o prințesă pe care nimeni nu putea să o 
facă să ridă. Şi era mare păcat, mai ales că prințesa era 
neasemuit de frumoasă, iar despre bogății, ce să mai vor- 
bim, doar era fiică de rege. Din această cauză, părinţii ei 
erau foarte necăjiţi, nu-și mai găseau liniștea ! Doar se 
ştie că omul care niciodată nu ride este urîcios, nu face 
impresie bună și nu poate fi iubit. Și atunci regele și re- 
gina au dat de ştire că acela care va reuşi s-o facă pe 
prințesă să ridă, acela îi va fi soţ. 
„Pentru frumuseţea şi bogăţia ei, mulți erau ispitiți să 
încerce, dar neputind să o facă să râdă, din porunca rege- 
lui își pierdeau viața. Se ajunsese pină acolo încît, de 
spaimă, nimeni nu mai îndrăznea să mai facă o asemenea 
încercare primejdioasă. 


În vecinătate, domnea alt rege, care avea trei feciori, 
doi deștepţi și unul prostănac. Într-o zi feciorul cel mai 
mare îi spuse regelui : 

— Tată, dă-mi partea mea de avere, că am hotărît să 
mă duc la prinţesa aceea, care nu vrea să ridă, să-mi încerc 
norocul. 

Regele a încercat să-l oprească, știa ce-l așteaptă şi că 
putea să-şi piardă viaţa. Şi-apoi era și cel mai deștept 
fiu al său şi moștenitorul tronului, fiind primul născut. 

Dar fiul n-a vrut în ruptul capului să-l asculte pe rege 
și s-a pregătit de drum. A luat bani și mîncare să-i ajungă 
şi un miîngălău de rufe, crezînd că prin zgomotul făcut.de 
acesta o va face pe prințesă să ridă. Merge el cît merge 
şi dă peste un moș, care stătea pe malul unei ape. Fiind 
obosit, se așeză și el pe malul apei, își scoase merindele 
și începu să mănince cu poftă. Moşul se apropie smerit şi 
cu glasul aproape stins de foame îl rugă să-i dea şi lui 
o bucăţică de piine. 

— Cum îndrăznești să te apropii de mine, bătrîn neru- 
şinat ? ! Pleacă repede de aici, că de nu te rup în bătaie, 
strigă prinţul fălos şi după ce mincă pe săturate şi bău apă 
proaspătă, o porni din nou la drum. Şi după ce mai merse 
o. bună bucată de drum, ajunse în orașul în care se afla 
prințesa. În fața ei încercă în fel şi chip să facă zgomote 
cu mîngălăul de rufe, dar nu reuși s-o facă pe prinţesă 
să riîdă şi își pierdu capul ca şi cei dinaintea lui. 

Cînd află cel de-al doilea fiu al regelui că fratele său 
mai mare nu a reușit şi nu mai trăiește, s-a hotărît să-şi 
încerce și el norocul. 

— Am să iau în mînă un sul — spuse cel de-al doilea 
fiu — pe care am să-l țin ca pe un sceptru, şi cînd prin- 
tesa o să vadă, sigur va începe să rîdă. 

În zadar a încercat regele să-l oprească, nu s-a lăsat 
înduplecat. A luat bani şi mincare să-i ajungă, iar în 
mînă ținea un sul în loc de sceptru. Merse, merse pină 
ajunse la o fintînă, unde stătea un cerşetor bătrîn. S-a 
oprit şi el la fintînă și începu să mănînce cu poftă tot 
felul de bunătăţi. Cerșetorul s-a apropiat de el și cu voce 
smerită l-a rugat să-i dea și lui o bucată de piine, 

— Ia ştergea-o de aici, calic nenorocit, că de nu, rup 
băţul ăsta de spinarea ta — strigă supărat prințul, pentru 
că un zdrenţăros a îndrăznil să-i vorbească -şi, după ce 
mincă pe săturate şi bău apă proaspătă, plecă din nou la 
drum. Ajunse în orășelul unde locuia prinţesa. Se îmbrăcă 
foarte caraghios şi cu sulul pe care-l ţinea în mînă ca pe 
un sceptru se înfăţișă prinţesei. Dar aceasta nici vorbă să 
ridă, din contră, pe loc a dat poruncă să i se taie capul 
acestui caraghios. 

Aflind și despre această nenorocire, regele-tată se în- 
tristă nespus de mult, doar își pierduse pe cei mai buni fii 
ai săi. Dintr-o dată se trezi cu cel de-al treilea fiu, prostă- 
nacul, care-i spuse : 

— Tată, dă-mi şi mie voie să mă duc la oraşul acela, 
în care locuieşte prinţesa care nu ride niciodată. 

— Ia uite ce prostie-ţi dă prin cap, măscărici ce eşti — 
spuse regele furios peste măsură — să pleci din casa mea — 
si-l alungă din casă, fără mincare şi fără nici un ban în 
buzunar. 

Băiatul se gindea cum să plece la drum fără bani și 
fără mîncare şi atunci, o Slujnică, căreia i se făcu milă de 
el, îi dădu o bucată de pîine uscată. Și așa porni la drum 
şi merse şi' merse, pînă ajunse şi el la fintina aceea, unde 
era sărmanul moş. 

— Să fii sănătos, bătrîne necăjit, i se:adresă băiatul 
așezîndu-se lingă fintînă. Atunci moșul se apropie de el 
şi-i ceru ọ butăţică de pîine. 

— Eu ţi-aş da bucuros, moșule, dar am numai o bucată 
de piine uscată. Dacă mai ai dinţi, atunci mușcă din ea 
împreună cu mine. 

Și, așa, amindoi au mîncat bucata de piine uscată şi au 
băut apă proaspătă din fiîntină. Apoi prostănacul, fiind 
cuprins de somn, a adormit adînc. Cînd s-a trezit, a început 
să-şi frece ochii cu mîinile, nu-şi dădea seama dacă ceea ce 
vedea era realitate sau visa în continuare. Lîngă el se 

afla o caretă cu totul şi cu totul de aur. care era trasă de 
o rață şi un răţoi, amindoi tot din aur. 

— Hai, scoală-te, ii spuse moşul. Ce. nu mă mai cu- 
noşti ? Sînt cel cu care ai împărţit piinea. Urcă-te în 
caretă, du-te la prinţesă şi ai să vezi că prințesa iţi va fi 
soţie. 

După cum spuse moşul, prostănacul se sui în carcta 
trasă de rață și răţoi şi așa ajunse într-un oraş, unde, peste 
noapte rămase la un han. Toţi erau plini de mirare și de 
uimire cînd au văzut această neînchipuit de frumoasă 
caretă trasă de o rață şi un răţoi tot de aur. Cele două fete 
ale hangiului s-au dus în șură unde fiecare s-a dezbrăcat 
de cămașă, ca să scape de purici. Una din ele s-a gindit să 
fure o bucată de aur din caretă. A găsit o pilă și a început 
să pilească. Dar ce să vezi, tot pilind ea așa, nu a mai 
putut să plece de lîngă caretă, parcă se lipise de aceasta. 
Cealaltă fată, cînd văzu ce i s-a întîmplat surorii sale, se 
sperie așa de tare, că o rupse la fugă. 

A doua zi dimineaţă, prostănacul se trezi, se urcă în 
caretă și porni din nou la drum. lar sărmana fată dez- 
brăcată, lipită de caretă, alerga în urma caretei și pilea în 
continuare aurul. Mergind așa prin oraș ieșea toată lumea 
și se uita plină de mirare. A ieșit şi brutarul, care s-a 
mirat așa de tare de ce i-a fost dat să vadă, încit a uitat 
că are cuptorul plin de piine și toaţă piinea s-a ars. Cînd 
și-a dat seama ce-a păţit, de supărare, a luat lopata 
aprinsă și alergind după caretă, a început s-o lovească în 
spate pe fată. Á 

— Nenorocito, numai tu eşti vinovată că mi s-a ars 
pîinea în cuptor ! 

Dar lovind fata, nici brutarul nu s-a mai putut deslipi 
de caretă. Alergă și el mai departe, lovind mereu fata. 

Și aşa ajunseră la malul unei ape, unde o femeie spăla 
rufe. Cînd i s-a înfățișat o asemenea privelişte, a holbat 
ochii şi nu s-a mai uitat că apa i-a luat toate rufele. Cînd 
şi-a dat seama de pagubă, furioasă, alergă după caretă şi 

cu raiul de bătut rufe începu să dea în brutar şi în fată, 
spunînd : 

— Pungașilor, numai din cauza voastră mi-am pierdut 
rufele mele bune și frumoase ! 

Dar lovind, nu s-a mai putut desprinde de caretă. Mer- 
seră cu toții mai departe şi ajunseră în timpul nopţii în 
orășelul în care locuia prințesa, care în viaţa ei nu a riîs 
niciodată, 

Dimineaţa, prostănacul se duse la palat și rugă să i se 
îngăduie s-o facă pe prințesă să ridă. Toţi erau foarte 
curioși să vadă ce glumă va face, așa că ieșiră în balcon 
impreună cu prinţesa. 

Deodată apăru careta de aur trasă de o rață și un 
răţoi tot de aur, iar în spatele caretei o fată goală, care 
pilea o bucată de aur și un brutar și o spălătoreasă care 
zbierâu : 

— Ah, tu, nenorocito, din cauza ta mi s-a ars pîinea în 
cuptor, şi-o lovea mereu pe fată cu lopata în spate. 

— Pungaşilor, numai din cauza voastră mi-am pier- 
dut rufele mele bune și frumoase, și lovea cu maiul de 
bătut rufe cînd pe brutar, cînd pe fată. 

Toţi cei din balcon, văzînd o asemenea încurcătură, se 
trînteau de ris, iar prințesa, fără să se gîndească prea 
mult începu să rîdă în hohote, chiar să şi strige de bucurie. 

Și aşa prostănacul reuși s-o facă pe prinţesă să ridă și, 
potrivit invoielii, se căsători cu prințesa, moşteni o mare 
avere şi tronul, iar careta de aur trasă de o rață și un 
răţoi de aur dispăru, nu se mai văzu. 


Cum a reușit gospodarul să semene vînt 


Într-o primăvară, un gospodar din sat, după ce şi-a 
arat ogorul, a început să-l semene. Tot aruncînd sămiînța 

pe ogor, a obosit și s-a așezat pe un pietroi ce servea drept 
hotar, să-şi tragă sufletul. Nici nu se așeză bine, că în faţa 
lui apăru un om cu fața hidoasă, cu gura strimbă şi cu 
o pălărie în trei colțuri. După cum arăta nici nu putea fi 
altul decît duhul răului. 

— Hei, ce faci aici, măi omule ? se adresă el gospo- 
darului. 

— Pâi, ce să fac, domnule, samăn griu, ca să avem și 
noi o bucată de piine, mulțămesc de întrebare. 

— Ei, ia să văd ce săminţă ai, că eu pot să-ţi dau 
pentru sămînţă nişte boabe mult mai bune — şi scoase 
dintr-o traistă făcută din piele de bursuc un săculeț care 
era plin cu boabe — privește, acestea sînt boabe de vînt, 
fiecare o împinge pe cealaltă și dintr-o mină de boabe 
aruncate se poate isca o furtună. 

Spunînd acestea, aruncă o boabă și îndată vintul începu 
să șuiere, aruncă încă una și vîntul se înteţi, și mai tare, 
dar cînd aruncă o mînă întreagă, din senin se porni o fur- 
tună îngrozitoare, care-l sperie tare pe gospodar. Tuna și 
fulgera de mama focului, de credeai că cerul se despică 
în două şi cade ploaia cu găleata, o ploaie deasă, pe care 
de multe ori o așteptase gospodarul pentru ogorul său. 
Şi cu asta, omul cel cu gura strimbă și pălărie în trei 
colțuri nu se mai văzu. 

Gospodarul nostru, speriat și ud leoarcă, își luă săcu- 
lețul cu boabe de vint și se întoarse acasă. 

A doua zi a vrut să încerce boabele, să vadă de nu 
a fost păcălit. A aruncat o boabă în faţa casei și dintr-o 
dată se iscă un vint puternic. După ce s-a convins că în 
săculeț avea cu adevărat boabe de vînt, a legat săculeţul cu 
mare grijă, așteptind să vină seceta, ca atunci să-și stro- 
pească din belşug ogorul cu ploaie. 

Acasă gospodarul avea un fiu măricel, dar pe cît de 
mare pe atit de leneș era. Cit era ziua de lungă nu făcea 
nimic, doar minca, lenevea și din cînd în cînd întorcea 
casa cu susu-n jos, scotocind în toate ungherele. Așa, în 

scurtă vreme, găsi săculețul ascuns de taică-su, curios îl 
dezlegă și văzînd boabele cele frumoase, luă una și o în- 
ghiţi. Cit ai clipi din ochi o putere venită din senin îl 
trînti la pămînt, se iscă un vînt puternic care rupse o 
bucată din acoperișul casei, sparse geamurile, iar băiatului 
îi fluiera mereu în gură. 

După un timp, cînd şi-a mai revenit, băiatul cel leneș, 
supărat pentru ce a pățit, a luat săculețul, s-a dus în 
spatele casei și cu ciudă a aruncat toate boabele. Şi-atunci, 
ce să vezi, s-a stirnit o vijelie puternică, care a distrus tot 
ce a aflat în cale, a smuls pomii din rădăcini, a rupt 
acoperișurile, a omorît păsările şi animalele, ce să rnai 
vorbim, a distrus întreg satul. 


- POVESTE RUSA 
repovestită de I. I. LEU 


Așik-Kerib 
(după M. Lermontov) 


De mult, în orașul Tifliz, trăia un turc bogat. Avea el 
mult aur, dar mai scumpă ca aurul ii era unica lui fiică, 
Megheri. Ea era mai frumoasă ca toate fetele din Tifliz. 

Trăia de asemeni în Tifliz un tînăr sărac, Aşik-Kerib, 
care avea un suflet mare și talentul de a cinta. Ciîntînd 
la saaz, un instrument turcesc, și. proslăvind eroii vechi ai 
Turchesianului, mergea el pe la nunţi, să-i înveselească 
pe cei bogaţi şi fericiţi. 

La o nuntă o întilni pe Megheri şi se îndrăgostiră unul 
de altul. 

O dată, stind culcat în grădină, sub o viţă, a adormit. 

În acest timp, tocmai trecea pe lingă el Megheri cu prie- 
tenele sale. Una din ele, văzindu-l, a rămas în urmă şi s-a 
apropiat de el. 
- — De ce dormi? cîntă vocea ei. Scoală-te, om lără 
minte, gazela ta trece pe lingă tine! El se trezi, iar fata 
sări în lături, ca o pasăre. Megheri, auzind cîntecul ei, 
începu s-o certe. 

— Dacă ai şti, a răspuns aceea, cui am cîntat, mi-ai 
mulțumi. Era Așik-Kerib. 

` — Du-mă la el, a zis Megheri. 

Văzînd faţa tristă 'a lui Aşik-Kerib, ea încercă să-l 
liniștească. 

— Cum să nu fiu trist, i-a răspuns Aşik-Kerib, dacă eu 
te iubesc, iar tu n-ai să fii niciodată a mea ! 

— Cere mina mea tatălui meu, spuse ea, şi el va face 
nunta cu banii ce-i are şi mă va înzestra atita că ne va 
ajunge. 

— Bine, a răspuns el. Să zicem că Aiak-Aga nu va 
precupeţi nimic pentru fiica lui, dar cine ştie, poate mai 
tirziu mă vei învinui că n-am -avut nimic. Nu, scumpa 
mea Megheri, eu am luat hotărîrea să umblu şapte ani în 
lumea largă și să cîştig avere ori să pier in deșerturi 
îndepărtate. Dacă tu vei vrea, după trecerea acestui răs- 
timp, să-mi fii soție. 

Megheri se învoi, dar adăugă apoi că dacă în ziua fixată 
el nu se va întoarce, ea va deveni soţia lui Kurşud-bec, 
care de mult o cere în căsătorie. an 

Aşik-Kerib, ajuns acasă, ceru binecuvîntarea mamei 
pentru drum, o sărută pe mica lui soră, aruncă pe umăr o 
traistă cu cele de folos şi sprijinit într-un toiag, ieși din 
oraș, ' 
Iată că-l ajunge un călăreț şi acela era Kurșud-bec. 

— Drum bun, îi strigă el! Oriunde te vei duce, călă- 
torule, eu îți voi fi tovarăș. 

Aşik nu era bucuros de această tovărăşie, dar nu avea 
ce face. Mult au mers ei împreună și au ajuns la un rîu. 
Nu era nici un pod peste el şi nici cu piciorul nu se putea 
trece, ” 

— Treci rîul înot, a zis Kurşud-bec, iar eu te voi urma, 
Aşik s-a dezbrăcat și s-a aruncat în apă. După ce a trecut 
riul, s-a uitat în urmă. O, nenorocire! Kurșud-bec cu 
hainele lui plecă inapoi la Tifliz. Numai praful se ridica 
în urmă-i, ca un șarpe pe cîmpul neted. 

Ajungînd în oraș, Kurşud-bec duse îmbrăcămintea lui 
Aşik-Kerib bătrinei acestuia şi-i spuse : 

~— Fiul tău s-a înecat într-un rîu adînc, iată hai- 
nele lui ! 

Cu nemărginită durere căzu mama lui Aşik peste 
hainele fiului iubit și începu să le ude cu lacrimile sale 
fierbinţi. Apoi le luă şi le duse lui Megheri, spunînd : 

— Fiul meu s-a înecat. Kurșud-bec mi-a adus hainele 
lui. Tu eşti liberă! 

Megheri a zimbit şi a răspuns: 

— Nu crede, toate acestea sînt uneltirile lui Kurșud- 
bec. Înainte de trecerea celor şapte ani, nimeni nu va fi 
bărbatul meu. 

Ea luă saazul ei din perete şi începu să ciînte liniștită 
cîntecul iubit al bietului Așik-Kerib. ` 

Între timp, călătorul nostru ajunse desculț și gol într-un 
sat. Oameni buni l-au îmbrăcat și i-au dat să mănînce; 
pentru aceasta el le-a cintat cîntece minunate. Aşa a trecut 
el dintr-un sat în altul, dintr-un oraș în altul și faima lui 
s-a întins peste tot. În fine, a ajuns la Halaf. După obiş- 
nuințţă, a intrat într-o cafenea, a cerut saazul și a inceput 
să cînte. 

În acel timp trăia în oraş un pașă, mare amator de 
cîntăreți. Mulţi erau aduși la el, dar nici unul nu-i era pe 
plac. Trimişii lui, trecînd odată pe lingă cafenea, auziră 
glasul minunat al lui Așik-Kerib. Intrară în local și-i 
strigară : 

— Mergi cu noi la marele pașă! Altfel răspunzi cu 
capul | 

— Sînt un om liber, călător din orașul Tifliz, răspunse 
Așik-Kerib. Dacă vreau merg, dacă nu, nu merg. Cînt 
atunci cînd am poftă şi pașa al vostru nu mă comandă. 

A fost înhățat şi adus în faţa pașei. 

— Cintă ! a zis pașa şi el a început să cînte. Și în 
acest cîntec a proslăvit pe scumpa lui Megheri. Cîntecul 
i-a plăcut într-atiîta mîndrului pașă, că îl luă pe sărmanul 
Așik-Kerib la sine. A început să curgă argintul şi aurul, au 
strălucit pe el haine scumpe, a început să trăiască vesel şi 
fericit şi a devenit foarte bogat. 

A uitat-o pe a sa Megheri ori nu, nu știm, numai că 
vremea trecea. Ultimul an era pe sfirşite, iar el nu se 
pregătea deloc de drum. 


- 


146 


Frumoasa Megheri începu să se neliniștească. În acest 
timp, un negustor cu o caravană de patruzeci de cămile şi 
optzeci de sclavi se pregătea să plece la Tifliz. Ea îl chemă 
pe negustor și-i dădu o tavă de aur. 

— Ia această tavă și în orice oraș vei sosi, așează 
această tavă în prăvălia ta, şi anunță peste tot, că acela 
care va recunoaște că e stăpiînul ei şi dovedește asta, o va 
primi, iar în plus, şi greutatea ei în aur. A plecat negus- 
torul şi a îndeplinit peste tot însărcinarea dată de Megheri, 
dar nimeni nu s-a recunoscut ca stăpîn al tăvii. Vînduse 
el aproape toată marfa, cînd ajunse la Halaf. Anunţă și 
aici însărcinarea dată de Megheri. Auzind asta, Aşik-Kerib 
fugi la caravană și văzu tava de aur în „prăvălia negus- 
torului din Tifliz. 

— Este a mea, spuse el, dînd să o ia. 

— Da, e a ta, răspunse negustorul, te-am recunoscut 
Așik-Kerib. Du-te repede la Tifliz. Megheri a ta mi-a 
poruncit să-ți spun că termenul se apropie şi dacă nu vei 
fi acolo în ziua fixată, ea se va mărita cu altul ! 

Aşik-Kerib işi puse miinile în cap: mai avea numai 
trei zile. Luînd un sac cu monede de aur, se aruncă pe cal 
şi plecă în goană mare. Dar pe muntele Arzinian calul 
căzu istovit. Ce era să facă ? De la Arzinian şi pînă la 
Tifliz erau două luni de mers călare, iar lui îi rămîneau 
numai două zile. Deznădăjduit, se pregătea să se arunce 
de pe stîincă. Dintr-odată văzu jos un om călare pe un ca] 
alb și auzi o voce puternică : Ce vrei să faci, tinere om? 

— Vreau să mor ! a răspuns Aşik. 

— Coboară, dacă e așa ! Te omor eu. Aşik cobori greu 
de pe stincă. Urmează-mă a zis ameninţător călăreţul ! 

— Cum aș putea să te urmez, a răspuns Aşik, calul 
tău zboară ca vintul, iar eu sînt îngreuiat de traistă. 

— Ai dreptate, agaţă traista de şeaua mea și ur- 
mează-mă. 

Cît s-a străduit să fugă Aşik, tot a rămas în urmă. 

— De ce rămii în urmă ? a întrebat călărețul. 

— Cum aş putea să te urmez ? Calul tău fuge ca gîndul, 
iar eu sînt istovit. 

— E adevărat! Urcă pe cal, în- spate, și să-mi spui 
drept unde vrei să mergi. 

— Măcar să ajung azi la Arzerum, răspunse Aşik. 

— Închide ochii ! 

El i-a închis. 

* — Acum deschide-i. 

Se uită Aşik : În faţa lui se vedeau zidurile albe și 
străluceau minaretele Arzerumului... 

— Sint vinovat, Aga, a zis Aşik, am greșit, am vrut 
să spun că am nevoie să merg la Kars. 

— Asta e, a răspuns călărețul, te-am prevenit că tre- 
buie să-mi spui numai adevărul curat. Închide încă o 
dată ochii. Acum deschide-i. Așik nu-și credea ochilor că 
se afla la Kars. El căzu în genunchi și spuse : 

— Sint vinovat, Aga, de -trei ori vinovat, eu, servi- 
torul tău Aşik-Kerib. Dar tu știi singur că dacă un om s-a 
hotărît să mintă dimineața, el trebuie să mintă pînă la 
sfirșitul zilei : de fapt am nevoie la Tifliz. 

— Cît de nesigur ești ! a zis supărat călăreţul, dar n-am 
ce face, te iert. Închide ochii. Acum deschide-i, a adăugat 
el după o clipă. 

Aşik a scos un-strigăt de bucurie. Erau la porţile Tifli- 
zului. 

Aducîndu-i mulţumiri și luîndu- -şi traista de pe șa, 
a spus călărețului : 

— Aga, desigur că binefacerea ta este mare, dar fă și 
mai mult: dacă eu voi povesti acum că am venit din 
Arzinian la Tifliz într-o zi, nu mă va crede nimeni. Dă-mi 
o dovadă oarecare. 

— Apleacă-te, a zis acela zimbind, şi ia de sub copita 
calului un bulgăre de pămînt și pune-l în sîn. Atunci cînd 
nu vor crede în adevărul spuselor tale, porunceşște-le să-ţi 
aducă o oarbă, care de şapte ani se află în această situaţie, 
unge-i ochii și ea va vedea. 

Aşik a luat o bucată de pămint de sub copita calului 
alb, dar cum a ridicat capul, călăreţul şi calul nu mai 
erau. Atunci el s-a convins că protectorul său n-a fost 
altul decit Haderiliaz cel măreț. 

Numai seara tirziu, a găsit Aşik-Kerib casa lui. Cu o 
mînă tremurătoare bate el la ușă spunînd : 

— Mamă, mamă, deschide : sînt călător flămiînd şi în- 
gheţat : te rog lasă-mă să intru pentru numele fiului tău 
rătăcitor. 

Vocea slabă a bătrînei fi răspunse : 

— Pentru adăpostul călătorilor există casele Batieinilăe 
bogaţi şi puternici. Sint acuma în oraș nunţi, du-te şi vei 
putea să petreci o noapte plăcută. 

— Mamă, răspunse el, eu nu am nici o cunoștință pe 
aici, și de aceea repet rugămintea mea pentru fiul tău 
rătăcitor, lasă-mă să intru | 

Atunci sora lui spuse mamei : 

— Mamă, mă scol şi-i deschid ușa. 

— Netrebnico ! a răspuns bătrina supărată, tu eşti 
bucuroasă să primeşti tineri şi să-i ospătezi, iar eu, iată, 
sînt şapte ani de cind mi-am pierdut vederea din cauza 
lacrimilor. Dar fiica, neascuitind vorbele ei, s-a sculat, a 
deschis ușa şi l-a lăsat să intre pe Așik-Kerib. 

Spunind salutul obișnuit, el s-a așezat şi cu emoție a 
început să se uite împrejur : şi a văzut că pe perete era 
agăţat într-o husă prăfuită saazul său iubit. Şi a început 
el s-o întrebe pe mama'sa : 

— Ce atirnă acolo pe perete ? 

— Eşti un musafir curios, a răspuns ea, nu e de ajuns 
că-ţi vom da o bucată de piine și mîine te vom lăsa să 
pleci sănătos ? 

— 'Ţi-am spus, doar eşti mama mea, iar ea este sora 
mea, şi de aceea te rog, explică-mi ce este acolo pe 
perete ? 

— Acesta e saazul, saazul ! a răspuns bătrîna supă- 
rată, fără a-l crede, 

| — Dar ce înseamnă saaz ? 

— Saaz înseamnă ceva cu care se cîntă. 

Atunci Așik-Kerib o roagă să-i dea voie surorii să dea 
jos saazul și să i-l arate. 

— Nu se poate, a răspuns bătrina, acesta e saazul fiu- 
lui meu nenorocit. Iată, sînt șapte ani de cind atirnă pe 
perete și nici o mînă vie nu s-a atins de el! 

Dar sora lui s-a sculat, a luat saazul din perete şi i 
l-a dat. Atunci el s-a rugat: 

— Saazul meu cu șapte coarde, să fii la fel de acordat 
ca în ziua cind eu am cîntat ultima oară. 

Şi el a atins coardele de aramă, şi ele au început să 
cînte. Începu să cînte şi el : „Sînt un Kerib sărman și vor- 
bele mele sînt sărmane, dar marele Haderiliaz m-a ajutal să 
cobor de pe stinca abruptă, deși sînt sărac și vorbele mele 
sînt sărace. Recunoaște, mamă, pe al tău călător“. După 
aceasta, mama începu să plingă şi-l întrebă : 

— Cum te cheamă ? 

— Raşid (viteaz), răspunse el. 

— Raşid, a spus ea, cu vorbele tale mi-ai sfişiat inima. 
În noaptea asta, am văzut în vis că părul meu a albit și de 
șapte ani am orbit de lacrimi, spune-mi tu, care ai vocea 
lui, cînd se va întoarce el, fiul meu ? Şi de două ori lăcră- 
mind, a repetat rugămintea sa. 

În zadar s-a numit el fiul ei, ea nu l-a crezut și după 
un timpelorugă: 

— Mamă, dă-mi voie să iau saazul şi să merg: am 
auzit că aici aproape este o nuntă : soră-mea mă va con- 
duce, eu voi cînta acolo şi tot ce voi cîştiga voi aduce aici 
şi vi împărți cu voi. : | 

— Nu-ţi dau voie, a răspuns bătrîna. De atunci de cînd 
lipsește fiul meu, saazul lui n-a ieșit din casă. Dar ela 
început să se jure că.nu-i va strica nici o coardă, iar dacă 
măcar o coardă se va rupe, răspunde cu ochii din cap. 
Bătrîna a pipăit traista lui și şi-a dat seama că era plină 
cu monede, astfel l-a lăsat să plece. 

Conducîndu-l pină la o casă bogată, de unde se auzea 
zarva nunţii, soră-sa a rămas să asculte la uşă ce se 
întîmplă. 

În această casă trăia Megheri şi în acea noapte trebuia 
să devină soția lui Kurşud-bec. Acesta se înveselea cu 
rude și pricteni, iar Megheri, șezind după o perdea, ţinea 
într-o mînă o cupă cu otravă, iar în alta, un pumnal. Ea 
a jurat să moară înainte de a deveni soţia lui Kurșud-bcec. 
Şi auzind ea de după perdea că a venit un necunoscut care 
spune ; Selam-aleicum 1! Vă înveseliţi aici şi mîncaţi: 
dar îngăduiţi unui călător sărac să se așeze cu voi şi pentru 
aceasta vă va cinta un cîntec. 

— De ce nu ! a spus Kurşud-bec. Aici trebuie să intre 
cîntăreţii și dansatorii, pentru că aici e nuntă. Cintă-ne 
ceva Aşik (cîntăreţ) și te voi răsplăti cu aur. Kurşud-bec 
l-a mai întrebat : dar cum te cheamă, călătorule ? 

—  Şindi-Ghiorursez, adică veţi cunoaşte curînd. 

— Ce fel de nume e ăsta! a exclamat acela rizînd. 
Îl aud pentru prima oară ! 

— Cînd eram gata să apar pe lume, mulți vecini veneau 
la "uşă şi întrebau dacă e băiat ori fată. Li se răspundea : 
„șindi-ghiorursez“. Iată de ce, cînd m-am născut, mi s-a 
dat acest nume. După aceea el a luat saazul și a început 
să cînte : 

— În orașul Halaf am băut vinul de Missir, dar am 
prins aripi și am zburat aici în trei zile. 

Fratele lui Kurşud-bec, om slab la fire, a scos pum- 
nalul și a strigat : 

— Minţi ! cum se poate să ajungi în trei zile aici din 
Halat ? 

— Pentru ce vrei să mă omori? a spus Aşik. Eu cint 
şi nu iau nimic de la voi, mă credeți ori nu mă credeți. 


— Lasă-l să-i spună, a zis mirele, și Aşik-Kerib a înce- 
put să cînte din nou: 


1 Bună ziua, în limba arabă. 

— Dimineața am fost în valea Arzinian, la amiază, în 
orașul Arzrum, înainte de apusul soarelui, în orașul Kars, 
iar seara, în Tifliz. Am prins aripi şi am zburat aici, la 
nunta lui Megheri. 

Atunci Megheri, recunoscînd vocea lui, a aruncat otrava 
şi pumnalul. 

— Tu ţi-ai ţinut jurămiîntul, i-au spus prietenele ei. În 
noaptea aceasta ai să fii soţia lui Kurşud-bec. 

— Voi n-aţi recunoscut vocea dragă mie, dar eu am 
recunoscut-o, a răspuns Megheri și luînd un foarfece a 
tăiat perdeaua. Cind s-a uitat, n-a mai avut nici o în- 
doială. Atunci a scos un țipăt şi a sărit de gitul lui 
Așik-Kerib al ei. Și amindoi au căzut fără simţiri. 

Fratele lui Kurşud-bec a sărit la ei cu pumnalul, dar 
Kurşud-bec l-a oprit spunînd : „,Linișteşte-te şi află că 
ceca ce este scris omului în frunte, de aceea el nu scapă“. 

Rcvenindu-și în simţiri, Megheri s-a făcut roşie de 
rușine, și-a acoperit faţa cu mîinile și s-a ascuns după 
perdea. l 

— Acuma se vede că tu eşti Așik-Kerib, a zis mirele, 
dar mărturisește-ne cum ai putut într-un timp atît de 
scurt să străbaţi o distanţă atît de mare ? 

— Ca dovadă adevărată, a răspuns Aşik, sabia mea va 
tăia piatra, iar dacă mint, atunci gitul meu să fie mai 
subţire decit firul de păr. Dar mai bine să-mi aduceți o 
oarbă care n-a văzut șapte ani lumina zilei, iar eu îi voi 
reda vederea. 

Sora lui Aşik, care stătea la ușă, auzind astfel de vorbe, 
a fugit acasă, la maică-sa. 

— Mamă ! a strigat ea: acesta este într-adevăr fra- 
tele meu şi fiul tău Așik-Kerib. Şi luînd-o de mînă a adus-o 
la nuntă. Aşik a scos bulgărele de pămînt din sîn, l-a în- 
muiat în apă și a uns mamei ochii, spunind : 

— Să ştiţi toţi, cît de mare şi cît de puternic este Hai- 
deriliaz ! 

Și mama și-a recâpătat vederea. După aceasta, nimeni 
n-a îndrăznit să se îndoiască de adevărul vorbelor sale, și 
Kurșud-bec i-a cedat fără cuvinte pe frumoasa Megheri. 

Atunci, în toiul bucuriei, Așik-Kerib i-a spus : 

— Ascultă-mă, Kurșud-bec, vreau să te răsplătesc: 
sora mea nu e mai urită ca mireata mea, iar eu sînt bogat : 
ea nu va avea mai puțin argint și aur. la-o şi fiți la fel 
de fericiți ca mine, cu scumpa mea Megheri. 

Şi așa s-au împăcat ei şi au trăit fericiţi 


POVESTE DIN CARELIA 
repovestită de I.I. LEU 


Frumoasa Nasto 


Era odată într-un sat un tînăr. S-a însurat el departe 
cu o fată şi a adus-o acasă. Trăiau ei foarte bine, dar, de 
la un timp, tinăra soţie a devenit tristă. Într-o zi soțul 
îi spuse: 

— Care e pricina tristeței tale ? 

Ea îi răspunse : 

— Mă simt bine cu tine, dar nu pot să uit locul unde 
m-am născut, de aceea și sînt tristă. 

Bărbatul o crezu și n-o crezu, deoarece el niciodată nu 
cunoscuse tristețea. De atunci, soția a continuat să ofteze 
pe furiș. Într-o zi s-a hotărît el să încerce ce este dorul de 
casă, și-i spuse soției ; 

— Plec în țări străine și mă angajez acolo ca mun- 
citor. Voi trăi și voi vedea dacă există ori nu dorul de 
acasă. 

A plecat el departe și s-a tocmit la un negustor. Acesta 
i-a dat cizme noi şi i-a spus: | 

— Te iau ca muncitor, numai dacă vei lucra la mine 
pînă cînd se vor rupe cizmele. 

Oare trebuia mult timp pînă să se rupă o pereche de 
cizme ? 

Soțul cel tînăr s-a învoit și a început să lucreze. Lu- 
crează, lucrează, dar cizmele erau ca noi. 


A trecut mult timp şi a simţit şi el dorul de casă prin- 
tre străini. Odată șşi-aduce aminte de soție, de casa în care 

s-a născut. Se uită la cizme : oare nu s-au uzat ? Nimic) 
Ele rămineau la fel ca în prima zi. 

Se întorcea el odată de la cîmp, purtînd rarița pe umăr. 
Vede un om în fața lui. Se uită : era un cunoscut din sat ! 
S-a bucurat mult și a început să-l întrebe despre tot: 
soție, casă şi altele. Nici nu i-a dat prin cap să dea jos 
rarița de pe umăr, că nu-i era uşor. lată ce înscamnă să 
întilneşti pe cineva din locul natal ! 

S-a întors în casa negustorului și a căzut pe ginduri: 
„lată că am ajuns şi eu să cunosc ce este dorul de casă. 
A avut dreptate soţia“, r 

Rămase el la negustor mult timp, iar cizmele tot noi. 

Într-o zi trecea printr-o pădure. Se uită și în fața lui 
se afla o colibă. Bătu la ușă, deschise o bätrînă pe care o 
întrebă : | 

— Nu cunoşti matale, bunicuţo, ce fel de cizme sînt 
acestea ? Din ce fel de piele sînt făcute ? De optsprezece 
ani le port şi ele nu s-au rupt ! 

Bătrîna îi răspunse! 

— Cizmele tale nu sînt obişnuite, ele sînt vrăjite. Dar 
uite, îţi dau un sfat. Cum ajungi acasă, la stăpinul tău, să 
scoţi cizmele și, fără să te vadă, aruncă-le în foc. Ele nu 
vor arde, dar se vor prăpădi repede. Atuăci va veni sfir- 
şitul slujbei tale la negustor. 

Așa şi făcu el. Ajuns acasă, le-a pus în sobă, iar dimi- 
neaţa le-a scos și s-a încălțat cu ele. N-a trecut mult și ciz- 
mele s-au rupt. Atunci a venit el la negustor și i-a spus: 

— Uite, negustorule, cizmele mele s-au rupt. Acum 
s-a împlinit sorocul. Ce era să facă negustorul ? I-a făcut 
socoteala și l-a lăsat să plece. 

Merge el acasă și de bucurie nu simte oboseala. Ziua 
era foarte caldă și a început să-l chinuie setea. Deodată 
vede o apă. Se apleacă să bea, dar apare un vrăjitor din 
apă, şi-l înhaţă de barbă. Omul începe să-l roage: 

— Vrăjitorule ! Dă-mi drumul! Eu n-am fost acasă 
optsprezece ani. Dar vrăjitorul îl ţine de barbă și spune: 


154 


— Nu te las, pînă nu-mi promiți să-mi dai ceea ce nu 
şlii că ai acasă ! 

S-a bucurat bărbatul: ce mai e și asta? El ştia tot 
ce este acasă, şi i-a promis ceea ce nu ştie că are. Vrăji- 
torul i-a dat drumul şi omul a plecat mai departe spre 
casă. 

Ajunse acasă. Îl întimpină soţia cu fiica sa. El n-a ştiut, 
n-a bănuit că în timpul cit a stat el la negustor, soţia i-a 
născut o fiică, pe frumoasa Nasto. Cit a stat el printre 
străini, Nasto a crescut mare şi a devenit atit de frumoasă, 
că nu se putea descrie. Nu exista ceva asemănător nici pe 
tărimul celălalt, nici în lumea albă, nici sub apă. Ce s-au 
bucurat soţia și fata cind l-au văzut ! De fericire, nu ştiau 
unde să-l așeze, cu ce să-l ospăteze ! 

Iar el tot trist stătea : doar pe unica sa fiică a pro- 
mis-o vrăjitorului ! 

Cum au rămas soțul şi soția singuri, ea îl întrebă: 

— De ce ești trist? Ar trebui să te bucuri că te-ai 
întors acasă. Și el ii povesti totul. Iată de ce sînt trist: 
în drumul meu depărtat, cum m-am aplecat să beau apă, 
m-a apucat de barbă impăratul apelor. „Promite-mi să-mi 
dai de acasă, ceea ce nu știi că ai. De unde era să ştiu 
că tu ai născut-o pe fiica noastră ? Și eu am promis." 

Soţia a început să plingă și spuse : 

— Ce trebuie să se întimple se va întimpla. Numai că 
nu pot să văd cu ochii mei cum vrăjitorul apelor o ia și 
o duce pe fiica noastră iubită. Hai să plecăm de acasă 
mîine mai devreme, iar Nasto să rămînă aici şi nenorocirea 
să se întimple fără noi... 

Ei au plecat noaptea de acasă, iar frumoasa Nasto a 
rămas singură. S-a sculat dimineaţa, s-a uitat, nu era 
nimeni acasă. A ieşit afară, iar acolo a văzut o capră 
bătrînă. Fata a îmbrăţișat-o şi a început să plingă. Capra 
îi spuse : 

— Nu plînge, nu fii tristă. Mai bine înhamă-mă la 
sanie, pune paie acolo, iar tu să te ascunzi în ele. A 

înhămat Nasto capra și ea s-a acoperit cu paie şi au plecat 
unde o fi. 

Merg ele și dintr-odată văd în faţă o mulţime de arătări 
care o întreabă pe capră : 

— Frumoasa Nasto ne așteaptă ? 

— Așteaptă, așteaptă! răspunde capra. Mesele sînt 
pregătite, luminile ard. 
© Arătările au plecat mai departe, spre casa. unde trăia 
Nasto, iar capra cu Nasto au ajuns departe în acest timp. 
Au ajuns într-un sat și Nasto a ieșit din paie. S-a rugat 
de oameni să rămină noaptea într-o casă. Oamenii nu-și 
puteau lua ochii de la ea: n-a văzut nimeni o asemenea 
frumuseţe, nici n-au mai auzit. 

A trecut timp și s-a răspîndit zvonul despre frumuseţea 
ei. Auzi despre ea și fiul împăratului din acele ţinuturi şi 
a venit acolo călare. Cum a văzut-o, i-a plăcut fata, s-a 
îndrăgostit şi a hotărit să se însoare cu ea, dar Nasto a 
spus : K 

— Îmi placi, prinţule, și vreau să mă mărit cu tine, 
dar să-mi promiţi că nu mă vei despărţi niciodată de 
capra mea. Acolo unde voi fi eu, trebuie să fie și capra. 
Acolo unde voi mînca şi voi bea, acolo şi bătrîna capră 
să mănînce şi să bea. 

Prinţul a răspuns: 

— Să fie așa cum spui tu. Sint gata să fac tot ce vrei, 
pentru tine. 

Fiul împăratului a luat-o şi a dus-o la curtea sa. A 
luat și capra şi trăiau fericiţi. 

A trecut destul timp şi iată că frumoasa Nasto a născut 
un fiu de o frumuseţe neobișnuită. A auzit despre asta 
vrăjitoarea Suiatar, s-a prefăcut într-o femeie bătrină şi 
a venit la curtea împăratului, ta dădacă. Prinţul, neștiind 
cine este ea, a tocmit-o. 

Într-o zi a condus-o pe frumoasa Nasto cu copilul la 
baie, pe malul lacului. Vrăjitoarea a adus-o pe mal și a 
strigat : 


156 


— Hei, arălări ale apelor | lată, ea este cea promisă, 
luaţi-o ! Abia a strigat şi zeci de mîini se ridicară din 
apă, o apucară pe frumoasa Nasto şi o traseră sub apă. 
În locul ei, Suiatar aduse la palat pe fiica ei urită foc. 

Prințul s-a uitat la ea și s-a gîndit: „Soția mea era 
o frumuseţe, iar de cind a născut, se vede că a devenit 
urită !“ 

Iar copilul fără mama cea adevărată plingea zi şi 
noapte. Nu numai copilul, florile din grădină încetară să 
mai înflorească și s-au vestejit ; toate păsările încetară 
să mai cînte. 

Fiica vrăjitoarei o ura pe bătrina capră a frumoasei 
Nasto și într-o zi spuse prinţului : 

— Luaţi-o din fața ochilor mei, dar mai bine tăiaţi-o! 

S-a mirat prinţul : ce s-a întimplat cu soţia ? Ea, care 
nu mai putea de dragul caprei, o așeza şi la masă, iar 
acum îi spune s-o taie. 

Capra spuse slugilor împărătești : 

— Prieteni buni, nu mă tăiaţi! Mai întii, lăsaţi-mă 
în cîmp, să pasc iarba. Slugilor le-a fost milă de bătrîna 
capră și au lăsat-o în cîmp, să pască iarba verde. Iar 
capra a venit pe malul lacului și a strigat : 

— Vrăjitorule, las-o pe frumoasa Nasto ! Dă-mi voie 
numai să-i spun o vorbă de rămas-bun ! 

Vrăjitorul i-a legat de picior un lanţ de aur și a lăsat-o 
să iasă pe mal. A îmbrățișat Nasto pe credincioasa ei capră 
şi au început să plingă amîndouă. Apoi capra a spus: 

— Am venit să-mi iau rămas-bun. În curînd mă vor 
tăia ! Ar mai fi plins încă ele, dar în acest timp vrăjitorul 
a tras de lanţ și Nasto a dispărut sub apă. Capra a venit 
acasă plingînd, iar fiica vrăjitoarei a început din nou să 
spună : 

— Pentru ce să mai ținem capra asta rîioasă ? Tăiaţi-o ! 

Slugile iar au dus-o la tăierc, dar ea le spuse: 

— Slugilor ! nu vă grăbiţi să mă tăiați! Lăsaţi-o pe 
bătrîna capră să mai pască niţel înainte de moarte ! 

Le-a fost milă slugilor și au lăsat-o în cîmp, la pășune. 

Iar prinţul tot se minuna, nu putea înțelege: „Ieri, 
soția nu mai putea după capră, iar azi cere să fie tăiată“. 
A simţit el ceva necurat aici şi a plecat pe ascuns după 
slugi, iar cînd ei au lăsat capra liberă, s-a luat după ea, 
ca să vadă unde se duce, pentru ce ea se roagă de ei ca 
să-i dea drumul. S-a ascuns după nişte pietre și a început 
să aștepte. S-a apropiat capra de apă şi a strigat: 

— Vrăjitorule ! Las-o pe frumoasa Nasto pe mal, ca 
să-i spun numai trei vorbe! A ieşit frumoasa Nasto pe 
mal, sunind cu lanțul de aur. A imbrăţişat-o pe bătrina 
capră şi amindouă începură să plingă. Şi apoi capra a zis: 

— Adio, scumpa mea Nasto! Mă va täia azi fata 
vrăjitoarei. 

- După ce au fost rostite acestea, vrăjitorul a tras de 
lanț, şi frumoasa Nasto a dispărut sub apă, iar capra a 
rămas pe mal să plingă. Atunci prințul s-a apropiat de 
ea şi a spus: 

— Nu mai plinge capră credincioasă! Du-te acasă 
liniștită, iar eu vin pe urmele tale. 

Merge prințul după capră şi se gindește cum să o 
scape pe soţia sa și cum să scape de Suiatar şi de fiica ei. 

Se duce la un fierar şi-i poruncește să-i facă un ciocan 
mare, greu, potrivit pentru el. Dimineaţa el spuse caprei : 

— Du-te, capră, în cîmp, la păşune verde! Iar ela 
plecat în urma ei. 

A venit capra pe mal, s-a apropiat de apă şi a strigat: 

— Vrăjitorule ! Las-o pe frumoasa Nasto pentru ul- 
tima oară, să-mi iau rămas-bun înainte de moarte ! 

A ieşit frumoasa Nasto pe mal, suniînd din lanţul de 
ăur. Atunci prinţul a sărit şi a lovit lanţul de aur cu cio- 
canul aşa încît el s-a sfărimat în bucățele. Apoi a spus 
frumoasei Nasto : 

— Iubita mea soţie ! Sînt aici, eu, soțul tău ! Nasto a 
venit spre el plingînd ; 


158 


— Nu vom avea viaţă liniştită, nu vom vedea feri- 
cirea ! Tu m-ai eliberat, dar reaua Suiatar ne va distruge ! 

Prinţul i-a răspuns: 

` — Nu te întrista, ştiu eu ce să fac. 

Și au plecat ei împreună acasă. Prinţul le-a ascuns pe 
amîndouă într-o magazie, iar el s-a dus și a dat poruncă 
slugilor să pregătească baia, iar sub pragul ei să așeze 
un cazan cu smoală clocotită, iar cărarea de acasă şi pină 
la baie să o acopere cu postav roșu. 

Cind totul a fost gata, a intrat în palat şi i-a spus lui 
Suiatar : Astăzi e simbătă, e timpul să mergeţi la baic. 
Totul e gata, baia e încălzită, să poftiţi la baie pe covorul 
cel roșu ! 

A plecat Suiatar cu fiica ei la baie. Mergeau pe pos- 
tavul roșu, învirtind capul în toate părţile și rizind: Ha, 
ha ! ha, ha ! O asemenea cinste e numai pentru noi! Cum 
trecură pragul băii, căzură amindouă în cazanul cu smoală 
fierbinte şi acolo rămaseră. 

Iar prințul cu frumoasa Nasto trăiau fericiţi. 

Dar Nasto, după un timp, a devenit iar tristă. Atunci 
prinţul a dus-o departe, în ţara unde îi trăiau părinții. 
Cind s-au apropiat de casa lor, părinții îi așteptau în 
drum. Nasto îi întrebă : 

— Mă aşteptaţi ori nu ? 

Iar tatăl îi răspunse : 

— Cum să nu te așteptăm, scumpa noastră ? Doar 
ştiam că nu există forță mai mare decit dorul de casa 
părintească. 

-au îmbrățișat şi de bucurie au început să plingă. 

Iată aceasta a fost povestea toată. 


POVESTE RUSĂ 
repovestită de I. I. LEU 


Li 


Un iepure inimos 
(după M. E. Salticov-Scedrin) 


„Odată un iepure s-a făcut vinovat în faţa lupului. 
Fugea el aproape de vizuina lupului, cînd acesta îl văzu 
şi-l strigă : 

— lepuraşule drăguţ, opreşte-te ! 

Iar iepurele nu numai că nu s-a oprit, dar a fugit mai 
repede. - 

Atunci lupul din trei sărituri l-a prins și i-a spus: . 

— Pentru că nu te-ai oprit de la primul meu cuvînt, 
iată-mi holărirea : te condamn la moarte ! Dar, deoarece 
sînt sătul acuma și lupoaica mea e sătulă și mai am rezerve 
pentru cinci zile, să stai sub tufișul ăsta şi să-ţi aştepţi 
rîndul. Și poate... ha, ha... te voi ierta. | 

Stă iepurele pe labele dinapoi în tufiș și nu se mișcă. 
Se gindeşie la același lucru : peste citeva zile sau poate 
cîteva ore trebuie să-i vină moartea. Se uită el în partea 
unde se află vizuina lupului şi de acolo îl privește un 
ochi strălucitor. Dar altă dată a fost mai rău : iese lupul 
cu lupoaica și încep să se plimbe în poiană, pe lingă el. 
Se uită la el şi lupul spune ceva lupoaicei, pe limba lor, 
și amindoi : ha, ha, ha! Și după ei vin, jucîndu-se, puii 
care se alintă. 

Jar inima lui de iepure bate, bate ! 

Niciodată n-a iubit el viaţa ca acum. Era un iepure 
chibzuit, care tocmai găsise o iepuroaică și voia să se 
însoare. La ea, la logodnica lui fugea în momentul cînd 
lupul l-a apucat de ceafă ! Probabil că ea îl așteaptă şi 

acum și se gîndeşte : m-a păcălit iepurașul Dar poate l-a 
așteptat, l-a așteptat și apoi a plecat. Dar poate fi și 
altfel : s-a jucat, sărăcuțţa, prin tufișuri și a înhățat-o 
lupul! Se gîndeşte bietul iepure şi-l îneacă lacrimile, 

Și iată, şade el odată noaptea și dormitează. Visează 
că parcă cineva îl împinge în coaste. Se uită înapoi, iată: 
fratele logodnicei sale, care-i spune : 

— Mireasa ta moare. A auzit ce nenorocire a căzut 
pe capul tău și s-a ofilit într-o oră. Acuma are un singur 
gînd : „Oare așa voi muri, fără să-mi iau rămas-bun de 
la scumpul meu ?“ 

Ascultînd aceste vorbe, inima lui de iepure se rupea 
în bucăţi. Pentru ce a meritat soarta sa amară ? A trăit 
liniștit, n-a supărat pe nimeni. Așa ar fi zburat spre ea 
şi ar fi luat-o uşor de urechi, ar fi mîngiiat-o. 

— Să fugim ! îi spuse trimisul. - 

Auzind acest îndemn, iepurele aproape că se transformă 
pentru un minut, se strînse ghem și-și puse urechile pe 
spinare. Iată, iată, va sări... şi va scăpa ! Nu trebuia însă 
în acea clipă să privească vizuina lupului. 

— Nu pet, spuse, nu mi-a dat voie lupul! 

Iar lupul, în acest timp, toate le vedea şi le auzea. 

— Să fugim ! spuse din nou trimisul. 

— Nu pot ! repetă iepurașul. 

— Ce tot șoptiţi acolo, răufăcătorilor ? răcnește lupul 
dintr-o dată. Amiîndoi iepurii au înmărmurit. L-a prins 
pe trimis ! Ah, logodnica va fi și fără mine, și fără frate, 
pe amindoi îi vor mînca lupul și lupoaica ! 

Şi-au revenit în fire iepurii, în timp ce în fața lor 
amindoi lupii clănțăneau din dinți, iar ochii lor în întu- 
nericul nopţii luminau ca niște. felinare. 

— Nu, excelenţă, nimic, aşa între noi... consăteanul 
a venit să mă vadă! bolborosea condamnatul, murind de 
frică. 

— Nimic, nimic ! Vă cunosc eu! Spuneţi, despre ce 
e vorba ? 

— Așa și așa, excelență, a zis fratele miresei. Soră- 
mea, mireasa lui, moare, şi vă roagă, nu s-ar putea să-i 
daţi drumul să-și ia rămas-bun de la ea ? 

— Hm... e bine că mireasa își iubește mirele, spuse 
lupoaica. Asta înseamnă că vor avea mulţi iepuraşi, care 
sint pe plac lupilor. Şi noi ne iubim şi avem mulţi pui. 
Cîţiva umblă pe cimp, iar patru şi acuma trăiesc cu noi 
împreună. Lupule ! Îl lăsăm pe mire să-și ia rămas-bun 
de la mireasă ? 

— Dar el trebuia să fie mîncat poimiine... 

— Eu, excelența voastră, mă voi întoarce ! s-a grăbit 
condamnatul. 

Şi, ca lupul să n-aibă îndoiala că se va întoarce, s-a 
prefăcut atit de bine, că însuşi lupul l-a privit cu admi- 
raţie şi s-a gindit: „lată, dacă aș fi avut asemenea sol- 
dați !“ 

Iar lupoaica s-a întristat și a spus : 

— Iată, uită-te ! ce mult îşi iubește iepuroaica ! 

Neaviînd ce face, lupul a hotărît plecarea iepurelui în 
permisie, dar cu condiţia să se întoarcă la timp. Iar fra- 
tele miresei răminea ca ostatec. 

— Dacă nu te întorci peste două zile, la ora şase dimi- 
neaţa, a spus el, eu îl voi minca pe el în locul tău, iar 
dacă te întorci, vă măninc pe amindoi, dar poate... ha, ha, 
ha... vă iert! 

A pornit iepurele ca săgeata. Fugea de tremura pă- 
mîntul. Dacă se întîmpla în calea lui un munte, el îl trecea 
cu un „ura“, dacă era un rîu, el nu mai căuta vadul, ci 
îl trecea înot. Trebuia să ajungă departe, într-o altă îm- 
părăţie, să facă baie și să se însoare. 

— Mă voi însura neapărat, tot repeta el în fiecare 
minut, apoi voi veni îndărăt, ca să ajung la timp, hrană 
lupului la micul dejun. Chiar păsările se mirau de viteza 
urecheatului. 

În fine, a ajuns. Cită bucurie a fost nu se poate spune 
nici în poveste. 

Cum l-a văzut tinăra iepuroaică pe scumpul ei, a uitat 
de boală, s-a ridicat pe lăbuţele dinapoi, şi-a agăţat o tobă 
de git și dă-i cu lăbuţele în ea ! Au venit în fugă mătuşile 
din toate părțile, naşii şi surorile. Toţi voiau să-l vadă. 

Singur mirele stătea pierdut. N-a apucat bine să-și 
mnîngiie mireasa, că trebuia să se călătorească. 

— De ce ie grăbeşti atita ? glumește mama-iepuroaică. 

— Trebuie să mă întorc. Lupul m-a lăsat numai pentru 
o zi. Și a povestit el toate cele petrecute. Povesteşte şi 
singur varsă lacrimi amare. Să se întoarcă nu vrea, iar 
ca să nu se întoarcă, nu se poate. Și-a dat cuvîntul, iar 
el e un iepure stăpin pe cuvintul lui. Mătușile și surorile 
au judecat cazul şi au spus: 

— Niciodată in neamul nostru iepuresc nu s-a întim- 
plat ca un iepure să înșele pe careva ! 

Dimineaţa, iepurele era însurat, iar seara își lua rămas- 
bun de la tinăra-i soţie. 

— Lupul mă va minca fără doar şi EEE spuse el, 
iar tu să-mi păstrezi o amintire plăcută. Dar poate lupul... 
ha, ha... mă va ierta ! 

Și a dispărut ! 

În timp ce iepurele făcea nunta, în locul cu pricina 
s-au petrecut mari nenorociri. Au căzut ploi mari și rîu- 
rile s-au revărsat și au inundat zeci de kilometri. În alt 
loc s-au certat doi împărați și au pornit cu război unul 
contra altuia. În al treilea loc a apărut holera. Iepurele 
a trebuit să ocolească sute de kilometri. Afară de aceasta, 
lupii, vulpile, bufnițele îl pindeau, la fiecare pas. 

Era deştept iepurele, a socotit dinainte să-i rămină 
cam trei ceasuri, dar cînd începură opreliştile una după 
alta, inima îi ingheţă de frică. Avea picioarele rănite de 
pietre, şoldurile zdrelite, blana pe el bucăţi, din cauza 
ramurilor cu ghimpi, ochii îi avea turburi, iar lui îi rămă- 
sese încă mult de alergat. 


163 


Nu se uita la munți, văi, mlaștini, păduri. De cite ori 
inima nu era gata să-i plesnească, dar el a pus stăpinire 
şi pe ea și pe bătăile ei fără rost... 

lată că ziua se arată. Bufniţele, liliecii înccp si se 
iragă la dormit, în aer miroase a răcoare şi diniv-odată 
orice zgomot încetează, 

Iar iepurele tot fugea și avca același gind: „die: va 
reuși să-l scape pe prietenul său ?“ S-au înroşit zorii. Pe 
orizontul depărtat un foc a colorat horii mai tare şi mai 
tare, s-a aprins roua în iarbă, s-au trezit păsările de zi, 
au început să forfotească furnicile, să şoptească plantele 
din cimp, din ce în ce mai tare. 

În fine și muntele, mlaștina și vizuina lupului... „A 
întivziat iepurele, a intirziat !“ Încorâîndu-şi ultimele 
forţe, ajunge în virful muntelui... A reuşit! Dar cl nu 
mai poate fugi și cade istovit. Oare va reuşi ? Vizuina 
lupului este în faţa lui. Pe undeva, departe, bate ara şase, 
bate ca un ciocan în inima iepurelui istovit. 

La ultima bătaie, lupul s-a ridicat, s-a întins şi. de 
plăcere, a dat din coadă, lată, s-a apropiat de ostatec, l-a 
apucat cu ghearele, i le-a înfipt în burtă, ca să-l rupă 
în două jumătăţi, una pentru el și alta peniru lupoaică. 
Puii s-au așezat în jurul lor. 

— Aici sînt! Aici! a strigat iepurele ca o sută de 
mii de iepuri laolaltă și s-a rostogolit pe pantă spre 
mlaștină. 

Şi lupul l-a lăudat; 

— Văd, a spus el, că se poate avea încredere în iepuri. 
Şi iată hotărîrea mea : Staţi un timp amindoi sub acest 
tufiș, iar la urmă... ha, ha... vă scap de orice necaz. 


POVEŞTI POPULARE TURCE 
repovestite de ELENA LILIANA IONESCU 


Fiul ursului 


A fost odată ca niciodată, că de n-ar fi nu s-ar po- 
vesti... Pe vremea cînd plopul făcea pere și răchita mic- 
şunele, peste un ţinut întins stăpînea un împărat, care 
era foarte temut. Vestit foarte era padișahul pentru străş- 
nicia pedepselor pe care le dădea. Avea acest împărat o 
fată tare frumoasă. Roabele o duceau în fiecare zi în gră- 
dina de trandafiri a seraiului, unde o îmbăiau în lapte 
de măgăriţă, apoi îi pieptănau cosițele cu un pieptene 
de aur. Într-una din zile, roabele au uitat pieptănul la 
palat. În vreme ce una din roabe dădea fuga să-l aducă, 
fiica padişahului se plimba printre trandafirii cu miros 
îmbătător, cînd, cît ai zice peşte, apăru nu se ştie de unde 
un urs care o răpi pe fata preafrumoasă. Nimeni nu știa 
unde a dus-o. Padişahul dădu sfoară-n ţară, promise mari 
daruri aceluia care ar fi găsit-o pe singura sa copilă, îi 
vesti și pe ceilalți împărați, vecinii împărăției, dar nici 
urmă de fată. ` 

Ursul o închişese pe fata de împărat într-o peșteră. 
Trecu vremea şi “fiica împăratului avu un copil: era un 
băieţel tare isteţ și frumușel foc, numai că avea urechile 
de urs. Asta era singura asemănare cu tatăl său. Era om, 
om întreg, dar cu urechi de urs. Din această pricină, 
mama sa l-a numit Ureche-de-urs. Tare s-a mai ruşinat 
ea din această pricină, dar ce era să facă ?! Nici măcar 
nu putea ieşi din peşteră. 

Ursul venea în fiecare zi, le aducea celor doi de mîn- 
care şi apoi închidea gura peșterii cu un bolovan uriaș. 
Hrană aveau din belșug cei doi, pentru că peştera era 
plină cu poame uscate, cu mere, pere şi gutui. 

Trecu vremea și Ureche-de-urs ajunse la virsta de 
şase ani. Atunci fata padişahului îi povesti toate cite 
erau : 


— Puiul meu, să ştii că eu sînt fiică de împărat. Țara 
unde stăpinește tatăl meu este foarte întinsă. Împăratul, 
bunicul tău, are palate multe şi pline de bogății. Eu am 
crescut miîngiiată de mireasma trandafirilor şi mi-am spă- 
lat trupul în lapte. Am sorbit sucuri de fructe aromitoare 
din potire de aur, am mîncat alese mîncăruri din tipsii 
de aur, dar intr-o zi m-a răpit ursul, tatăl tău, și nu m-am 
mai putut întoarce vreodată în ţara unde m-am născut. 
Puiul meu mic, luntea de dincolo de peşteră e aşa de 
minunată, dar nu ştiu dacă vom ajunge pină la sfîrşitul 
zilelor s-o vedem. 


Ureche-de-urs ascultă, apoi răspunse : 

— Aşteaptă, măicuţă, să mai cresc eu puţin şi o să 
te scap de aici. 

Dar fiica de împărat nu avea nici o nădejde. De-acum 
credea că n-o să mai vadă lumina zilei j pe oamenii pe 
care atit îi indrăgea. 


Ureche-de-urs se străduia să-i aducă mingiiere mäi- 
cuţei sale, încercînd în fiecare zi să miște din loc bolova- 
nul ce le acoperea ieșirea din peşteră. Au trecut zile lungi 
pînă ce băiatul a putut să-l clinteascăa puţin. Pe zi ce 
trecea, locul se mărea. După o vreme, cînd ursul le aduse 
de-ale gurii, după obicei, băiatul aşteptă să plece, apoi 
rostopoli bolovanul şi ieși împreună cu draga lui măicuţă 
la lumină. 


Au fugit cît au putut de repede, au mers cale de multe, 
multe zile, și, cînd au ajuns într-un sat, i-a găzduit un 
ţăran, care i-a şi ospătat cum se cuvine, le-a potolit setea 

și le-a dat și ceva de îmbrăcat. S-au mai liniștit mama şi 
fiul ei, văzînd ce suflet bun are ţăranul. Îi spuse atunci 
fiica de impărat : 

— Om bun, eu sint fiica padișahului, care domnește 
în ţinuturile acestea. 

Şi-i povesti toate cite îndurase, rugindu-l pe săteanul 
cel omenos să-i dea de știre împăratului despre cele aflate. 

Țăranul auzise cu mulţi ani înainte povestea fetei 
răpite de urs, aşa că nu-i fu cu mirare. Gîndindu-se apoi 
la darurile bogate pe care le-ar fi primit de la padișah, 
plecă degrabă la dru um. Nici nu ajunse bine, că începu să 
strige : 

— Duceți-mă în tata Luminăţiei sale, am o veste bună: 
i-am găsit fata cea pierdută ! 

Împăratului nu-i venea a crede : 

— Spusele tale sint fără temei, omule: mi-am pier- 
dut fiica acum șapte-opt ani — ori a murit, ori e prin 
locuri în care nu a ajuns picior de om. 

Săteanul cel bun începu să-l roage : 

— Dar, Mărite, fiica Măriei tale se află la mine acasă. 


— Să știi că dacă nu ai grăit adevărul, unde-ţi stau 
picioarele îţi va sta şi capul ! ` 

— Aşa să fie, slăvite ! 

Trimişii împăratului o luară pe fiica sa și îi dădură 
bogate daruri ţăranului. Ajunsă în faţa tatălui său, tinăra 
mamă îi spuse: 

— Tată, eu mai am şi un fiu, Ureche-de-urs, îl pri- 
mești şi pe el, rogu-te ? 

— Cum ai putea crede așa ceva?! Eu, padișahul cel 
vestit, care nu am decit o unică fiică, pe tine, cum aș 
putea să îndur umilinţa de a fi numit bunicul lui Ureche- 
de-urs ? ! Mai bine l-ai fi ucis înainte de a îndrăzni să-mi 
spui acestea. Sau, și mai bine, aţi fi murit amîndoi, decît 
să-l mai aduci aici | 

Dar împăratul nu avea decît un copil, așa că, în cele 
din urmă, la rugăminţile fiicei sale se îmbună şi-l primi 
şi pe nepotul său la curte. 

Lui Ureche-de-urs i se dădu voie să iasă din palat, 
dar înainte de asta, mama sa îi împleti o căciuliță care 
să-i ascundă urechile. Ce era el chipeș, dar așa, cu ure- 
chile acoperite, era și mai arătos. Şi era şi foarte puternic. 
Ca un urs. Şi nu ştia deloc să mintă. Începu să-şi facă 
prieteni cu care se juca, dar lor le părea rău și îl pizmuiau 
pentru forța lui, așa că se duseră la împărat cu pîre min- 
cinoase. Padișahul o chemă pe fiica sa : 

— Așa nu se mai poate, toată lumea se plinge de el. 
Învaţă-l să se poarte cum se cuvine, că de nu, o să-l 
izgonesc de aici. 

Fata plînse cu lacrimi amare, dar padișahul își ţinu 
cuvintul, Și,-cum pe vremea aceea nu existau mașini sau 
avioane, drumurile se făceau cu cămilele, caii și asinii. 
Caravana se pregătea pentru o călătorie care putea să 
țină şi citeva luni. Padişahul îl chemă la el pe căpetenia 
caravanei : 

— Ei, cînd o pornești spre Egipt ? 

— Mărite stăpine, vineri e ziua hotărită. Toate măr- 
furile sînt pregătite şi așezate în samare. 

Ei luau mărfuri care nu se găseau pe aiurea, le vin- 
deau şi cumpărau de acolo rarități. Padişahul îi spuse în 
şoaptă : 

— la-l şi pe nepotul meu. Dar nu care cumva să te 
mai întorci cu el! Ai înţeles ? Destul m-a făcut de ris. 

— Am înţeles, voi face precum ţi-e voia, Măria ta! 

Aşa s-a întimplat că l-au luat şi pe Ureche-de-urs. Au 
străbătut deşertul, au mers cale tare lungă, au trecut prin 
furtuni de nisip. După citeva luni, apa se isprăvise, erau 
aproape morți de sete cu toţii Cu ultimele puteri au găsit 
o fintînă. Pereţii îi erau pietruiţi şi înăuntru se vedeau 

niște trepte, pe care puteai cobori, dar nu te mal puteai 
întoarce decit dacă aveai o fringhie cu care cei de afară 
să te tragă. ; 

Zise căpetenia caravane! : 

— Cine coboară ? 

Toţi însoțitorii animalelor refuzară să coboare. Dar 
Ureche-de-urs sări: 

— Cobor eu. 

În sinea lui căpetenia îşi spuse : „Asta-i cel mai bun 
prilej ! Odată coborit, am scăpat de el!“ Ştia de cît ajutor 
fusese pe drum Ureche-de-urs, dar se gindea că, dacă se 
întoarce cu el, padișahul îi va tăia capul, 

— Bine, Ureche-de-urs, coboară |! 

S-a coborit în puț. Cum ajunse, umplu cofa cu apă 
și le strigă să tragă de sfoară. Băură cu toţii, și animale, 
şi oameni, pe săturate, apoi umplură și burdufurile. 

— Acum așteptaţi-mă și pe mine. 

"Se uită el în jur și ce văzu ? O ușă. O deschise și intră, 
Acolo, mare minune : trei fete frumoase care lucrau pe 
gherghe! la mina 'unei lumînări. 

— Cine ești tu, flăcăule, spiriduş sau ce ? Cum de-ai 
pătruns pînă aici ? 

— Nu sînt spiriduș, sînt fiu de om. Am venit să iau 
apă. Caravana așteaptă sus. Tot căutind, am dat de voi. 
Dar ce faceţi aici ? 

Îi răspunse cea mai mare dintre fete : 

— Noi sîntem fiicele împăratului Egiptului. Un zmeu 
ne-a răpit și ne-a închis aici. Părinţii noștri nu au nici o 
ştire despre noi. 

Ochii i se umplură de lacrimi. 

— Dacă ieși din fîntină, pui de om, du-te şi dă-le Se 
veste. Spune-le că ne-ai văzut. Și mai spune-le că ne 
dor de ei, dar nu avem cum să ScApam, Poate vin ei si 
ne scot. 

— De ce să-i spun tatălui vostru să vă salveze ? Pot 
chiar eu s-o fac. 

— Dar asta nu e cu putinţă, n-ai cum să reușești. 
Dacă vine zmeul, ne face bucățele pe toţi. 

— Ba nu. Dacă veniți cu mine, am să vă scot la łu- 
mină. O să găsim pentru fiecare o cămilă și vom ajunge 
cu toţii în Egipt, căci noi tocmai într-acolo ne îndreptăm. 
Ducem mătăsuri fine şi stofe alese. 

Au ieșit din încăperea de sub pămînt. Ureche-de-urs 
legă fringhia de mijlocul celei mai mari dintre fete, apoi 
strigă : 

.— Heeeei ! Vă trimit un dar prețios, trageţi ! 

Au tras. Apăru o fată, dar ce fată.. La soare te puteai 
uita, da la dînsa ba, așa era de chipeșă. 

— Heeei, mai am un dar ! 

Au scos-o și pe a doua. Cea de a treia, care le întrecea 
pe surorile ei în -frumuseţe, îi zise lui Ureche-de-urs: 

— Dacă mă trimiţi sus pe mine, aici ai să putrezeşti, 
n-or să te mai scoată. 

— Nu, nici vorbă, doar căpetenia caravanei mă iîndră- 
geşte. | . 

— Nu te încrede! Ascultă-mă bine: ieși tu primul, 
după aceea mă tragi și pe mine. 

— Nu cred să-mi facă mie una ca asta. Ieşi tu prima, 
apoi ies eu. Zmeul poate veni din clipă în clipă. 

Ca Dacă-i așa, ţine inelul ăsta. Dacă ei te vor înșela, 
să-ți pui inelul pe degetul mare. O'să vină doi ţapi, unul 
alb, altul negru. Numai să ai grijă să nu-l încaleci pe cel 
negru, pentru că el o să te ducă în fundul pămîntului, 
de unde nu se mai întoarce nimeni. De-l încaleci pe cel 
alb, ajungi numaidecit la suprafaţă. 

- Ureche-de-urs ascultă „spusele fetei şi primi inelul. 

— Trageţi ! 

Au tras-o pe fată. Tare s-au mai minunat văzîndu-i 
frumuseţea chipului. Chiar atunci, căpetenia caravanci 
tăie fringhia. 

7 — Dar aţi uitat binele ce vi l-a făcut ? zise fata. 

Fetele, și ele, tustrele, îl rugară să nu-l lase acolo pe 
Ureche-de-urs, dar caravana se așternu la drum. 

„Avea dreptate fata cea mică“, zise Ureche-de-urs în 
sinea lui. Dar, amintindu-și de inel, și-l puse pe degetul 
mare. Nu mult după aceea, veniră cei doi ţapi. Dar nu 
știu cum făcu şi Ureche-de-urs se urcă pe spinarea celui 
negru. Merseră ce merseră şi ajunseră în străfundurile 
pămintului. Era o lume a întunericului. Erau cu toţii în- 
cruntați, nimeni nu vorbea nimic. Duceau o viaţă tare 
grea. Flăcăul nostru erà în căutarea unui adăpost. Cînd, 
iată că vede o colibă sărmană. Bate la uşă. O măicuţă 
bătriînă, cu faţa încreţită de vreme și cu părul nins, îi 
deschise : 

` — Bine te-am găsit, măicuţă ! 

— Bine ai venit, flăcăule ! 

— Mă primeşti și pe mine ? 

— Da, fiule, cu bucurie. Uşa colibei mele e deschisă. 

Si înăuntru, ca și pe dinafară, coliba era tare sărmană. 
Își găsi culcuş pe o velinţă roasă. 

— Sărut mîna, măicuţă. De ce oamenii de pe aici 
sint așa de posomoriîţi ? 

— De nimic, fiule. Dar tu cine ești? De unde’ vii, 
unde te duci? 


— Sînt un oaspete din lumea largă. 

— Ţi-e foame ? l 

— Da, sînt tare înfometat. 

Măicuța îi pregăti ceva de-ale gurii, ia, acolo, un prînz 
sărman. După masă, Ureche-de-urs se trinti pe velinţa 
cea veche şi, rupt de oboseală cum era, adormi numai- 
decit. Timpul trecu fără veste. Se trezi însetat: 

— Măicuţă, dacă nu ţi-e cu supărare, îmi dai puţină 
apă ? 

După o vreme, măicuţa bătrînă veni cu apă. Flăcăul 
simţi un miros tare greu. Se făcu că bea, dar nu bău. Se 
gîndi că e vreun tiîlc ascuns în povestea cu apa. 

— Măicuţă, de ce e apa așa ? Nu aveţi apă ? Nu aveți 
fîntîni ? ; 

— Nu pot să-ți spun, puiule. 

— Dar nu te teme, măicuță. N-am să dezvălui ni- 
mănui taina. Poate am să fiu de ajutor. 

— Vai, fiulg, vai! Nici n-ai să poți asculta cele ce-ţi 
spun. l 

— Spune, măicuță, poate vă izbăvesc de necaz. 

— Pînă şi padișahul nostru a fost învins, dar un flăcău 
ca tine, ce poate face?! Amar de vreme s-a scurs de 
cînd un zmeu ne mănîncă zilele. El păzeşte fintina şi nu 
ne lasă să luăm apă decît dacă-i dăm în dar o fecioară. 
O ia și pleacă cu ea. În timpul ăsta, ne umplem uicioarele. 
Apoi se întoarce și se așează iar la ghizdul fintînii. Apa-și 
schimbă gustul, nimeni nu mai poate bea. Aşa şi acum: 
a venit de două zile, iar noi n-avem strop de apă. Să ştii 
că nici padișahul nu are apă în acest fund de lume. 

Se auziră tobele. Ureche-de-urs întrebă din care pri- 
cină. 

— Tobele bat de cîte ori zmeului urmează să-i dăm 
birul : fecioara. Astăzi e rîndul fecioarei padișahului 

— Mă duci și pe mine acolo, măicuţă ? 

— Dar tu ești străin de meleagurile astea, flăcăule. 
Dacă ai să vezi toate răutăţile astea, la ce-o să-ţi folo- 
sească ? | | 

— Lasă-mă să merg. te rog, măicuţă, arată-mi îîntîna. 

— Ei, atunci hai. l 

— Îţi mulțumesc, măicuță. 

Înainte de a ieşi pe ușa colibei, își viri repede. sub 
suman satirul pe care il zărise într-un colț. Plecară şi 
ajunseră la locul unde toţi oamenii din ţinutul subpă- 
mintean se adunaseră. Erau tare necăjiţi. O aduseseră şi 
pe fata de împărat. Era o mîndreţe de fată, nu alta, dar 
ochii îi erau plini de lacrimi. Zmeul le tăiase firul apei. 
Era o matahală de zece stînjeni înălţime, cu o falcă în cer 
și una în pămînt, iar mîinile le avea ca pe nişte men- 
ghine. Ureche-de-urs vedea pentru prima oară în viață 
un zmeu. Ce-i drept, se temea puţin. Privea cînd la oa- 
menii de sub pămînt, împietriți de spaimă, cînd la zmeu. 
„E adevărat, zmeul e uriaș, dar dacă oamenii ar fi uniţi, 
ar deveni mai puternici şi l-ar doboriî. Oare ei nu s-au 
gîndit la asta ? Le-a pierit curajul ?“ își zicea Ureche-da- 
urs în sinea lui. Se încurajă în gind : „Hai, băiete, nu te 
teme ! Doboară-l !“ Se urcă pe ghizdul fintiînii, iar zmeul 
nu simţi nimic. Le făcu un semn celor din jur, care erau 
și mai înspăimiîntaţi și priveau la cele ce se întîmplă cu 
suflarea la gură. Cite unul, mai curajos, veni mai aproape 
de Ureche-de-urs, așa că flăcăul mai prinse ceva curaj. 
Scoase și satirul. Lovi cu sete, dar zmeul încercă să se 
tragă, apoi mai lovi o dată. Zmeul îl luă pe Ureche-de-urs 
în palmă și vru să-i zdrobească oasele. Atunci oamenii 
începură să arunce cu pietre în capul dihaniei. Acesta 
începu să-şi piardă puterea şi căzu. Îi tăiară capul, dar 
parcă tot cu teamă. Singele murdări apa. De bucurie, 
faţa padișahului din ţinutul subpămintean veni repede şi, 
pe nevăzute, îi făcu un semn flăcăului nostru, pe piept, 
ca o floare sîngerie. Apoi fugi din răsputeri la palatul 
tatălui său. Împăratul îi strigă de departe : 

— De ce ai venit ? Ce, nu ești ca celelalte fete ? Toate 
s-au jertfit, tu de ce n-ai făcut-o ? O'să se spună despre 
mine că sint un padișah nedrept. 

— Stai, tată, domoleşte-te! 

— Oare nu te ruşinezi de cele ce-ai făcut ? 

— Tată, zmeul a fost omorit. 

— Asta e cu neputinţă! Cine l-a doborit ? Nici cei 
mai viteji bărbaţi ai noștri n-au putut, pentru că pe toţi 
i-a înghiţit zmeul. 

— A fost omorit, cu adevărat. 

— Cine l-a omorit ? 

— Nu ştiu. 

— Să fie găsit numaidecit cel care l-a ucis pe zmeu. 


În vremea asta, Ureche-de-urs se uita la oamenii sub- 
pămînteni cum se bucurau, cum își umpleau găleţile cu 
apă şi băteau tobele. Apoi se întoarse la sărmana colibă 
a măicuței cele bătrîne. „Să trag un pui de somn“, își 
zise. Se trînti pe laviţă, dar somnul nu i se lipea de gene. 
li jucau în ochi sărăcia şi necazurile prin care treceau 
oamenii subpămînteni. Se ridică din aşternut şi plecă. 
Merse ce merse şi osteni. Se așeză la poalele unui copac 
și aţipi, cînd auzi un strigă deasupra lui. Deschise cu greu 
ochii şi văzu un şarpe uriaş care se îndrepta încet către 
frunzișul din virful copacului, unde se afla un cuib, iar 
în cuib, puii înfricoşaţi. Scoase de îndată satirul de la 
brîu și tăie şarpele în două. Apoi ațipi din nou. Nu știu 
cît a dormit, dar cind se trezi, simţi o umbră uriașă dea- 
supră-i. Punîndu-şi mina streașină la ochi, zări pasărea- 
liliac. Își întinsese aripile pentru ca Ureche-de-urs să se 
poată odihni cum se cuvine. 


— Ce eşti, om sau zmeu, spiriduş sau ce ? s 
— Sìnt pui de om. 
— Dar cum de-ai nimerit pe tărimul acesta ? 


Ureche-de-urs îi povesti cu de-amănuntul toată tără- 
şenia, 


— Dacă ai vreo dorinţă, spune-o și ţi-o voi îndeplini, 
zise pasărea. 


Li 

— Dorința mea cea mai mare este să ies deasupra 
pămintului. 

— Vai, zise pasărea. Ce păcat că e cam tirziu pentru 
mine ! Am îimbătrinit, iar şarpele ăsta m-a secătuit de 
puteri. În fiecare an scoteam pui, iar el mi-i mînca. Mul- 
țumită ţie, stirpea noastră nu va pieri. Așa că nu te pot 
lăsa fără ajutor : pregătește-te de drum. Fii gata, am să 
te iau între aripile mele. 

— Îţi mulţumesc, dragă pasăre-liliac. 

De bucurie, Ureche-de-urs nu mai știa ce să facă. Se 
întoarse la coliba bunei sale măicuțe. În vremea asta, 
împăratul. dădu sfoară în țară că cel care l-a omorit pe 
zmeu o va primi pe fată de soţie. Se înființară mulţi care 
ziseră că ei, l-au omorit. Dar fata, după ce-i privea bine, 
le spunea că sînt niște mincinoși. Apoi zise : 

— Tată, dă poruncă să treacă toţi tinerii ținutului pe 
sub balconul meu. 

Padișahul porunci întocmai și începură să se perinde 
cu toţii prin fața balconului împărătesc. 

— Nu e ăsta, nici ăsta nu e. Nici unul nu era. 

Au mai întrebat în stinga, în dreapta. Nimic. Atunci 
padişahul a dat sfoară-n țară că cine nu trece pe sub 
balcon va fi pedepsit. Îşi amintiră că măicuţa cea bătrină 
avea un oaspete. El nu trecuse pe sub balcon. 

— Să fie adus la palat! 

Doi oșteni îl luară pe sus pe Ureche-de-urs. Cum îl 
văzu, fiica padișahului exclamă : 


y — Ele,tată,ele! 
— De unde ştii ? 


— Eu cu mina mea i-am făcut semnul. Iată-1 ! Uită-te, 
tată, cît de bine se vede ! 


Se uitară cu toții — aşa era. Îl chemară pe Ureche-de- 
urs și padişahul îi zise : 
— Orice dorinţă vei avea, eu ţi-o voi îndeplini, fiule. 

— N-am altă dorinţă decit să vă las cu sănătate. Bani 
şi aur nu vreau pentru mire, daţi-le oamenilor sărmani. 
Eu plec din ținutul vostru subpămîntean. 

— Nu, flăcăule. Eu vreau să ţi-o dau pe fiica mea de 
nevastă şi să-ţi fac un palat de aur. Tu vei domni în 
ținutul acesta, cînd m-oi prăpădi. 

— Îţi doresc sănătate, mărite padișah ! Dar eu îmi 
iubesc foarte mult ţara, nu pot rămîne prin străini. Țineţi 
pentru voi palatele de aur, poporul vostru e sărac. Dar 
dacă-mi dai fata, pe ea o iau. Dacă şi ea va vrea.. 

Se uită padișahul la Ureche-de-urs şi văzu că băiatul 
era tare hotărit. 

— Da, să se pregătească alaiul ! 

Incepură să cînte clarinetele, să răsune tobele. Au 
construit şi o căsuţă tinerei perechi. 

„Vineri, pasărea-liliac veni la uşă și, deschizindu-şi 
aripile, zise : 

— Gata de drum, Ureche-de-urs ? 

Toţi locuitorii ținutului subpămiîntean veniră să-i pe- 
treacă pe tinerii însurăţei. 

Porniră : trecură prin gropi useate şi negre, apoi prin 
gropi pline cu apă. Merseră zile de-a rindul. Se mai odih- 
neau cind și cînd, pe cîte o stincă. Și apoi iar zburau, 
zburau. Într-o bună zi, ieşiră la suprafaţă. Lumina îi izbi 
în ochi, mai ales pe fata padișahului, care nu era obișnuită 
cu lumina soarelui. Zburară ce zburară, apoi Ureche-de- 
urs întrebă : 

— Mătuşă pasăre, încotro ? 

— Vă urc puţin în ţinutul stelelor, ca să puteți privi 
pămîntul de acolo, de sus. Să-mi spuneţi cind vedeți pă- 
mâîntul doar cît o farfurie. 

Se înălţară, se înălţară... 

— Tușică, să știi că acum pămîntul e ca o tipsie de 
aur. E tare frumos. 

Ajunşi în ţinutul stelelor, văzură păsări uriașe, vul- 
turi de culoarea chihlimbarului, care purtau oamenii de 
la o stea la alta. Cerul întreg era împinzit cu păsări gălbui. 
Toţi oamenii se salutau zimbitori și-și trimiteau nişte flori 
mici, așa cum sint zorelele. Oaspeţii lor, Ureche-de-urs și 
tînăra lui soţioară, le fură tare pe plac. ' 

— Ce bine ar fi dacă locuitorii din ţinutul subpămîn- 
tean ar putea trăi aici, unde e atita lumină, zise fata. 

— Da, e păcat că trăiesc sub pămînt, zise Ureche-de- 
urs. Dar să vezi cît de frumoasă e lumea noastră, a pămin- 
tenilor. 

- Pasărea-liliac le spuse : 

— Ţineţi-vă strîns, că acum coborîm. 

Au început să coboare. Pasărea-liliac îi purta lin, iar 
tinăra pereche privea plină de nesaţ în jur. Ce frumos 
era pămîntul, ce frumos ! Uite, acolo o mare albastră, iar 
dincolo o cîmpie verde. În alte părți se vedea un fir sub- 
ţire de lavă, care ţișnea din vulcani. 

— Acum spune-mi unde să cobor, Ureche-de-urs! 

— Drept în grădina împăratului Egiptului. 

Zburară şi numai ce aterizară în grădina padișahului, 
chiar lingă Nil. Localnicii tare s-au mai mirat văzindu-i 
cum coborau din cer : unii chiar s-au temut. 

— Veniţi, veniţi, ceva ciudat s-a pogorit din cer. 

“Cu mic cu mare s-au adunat în jurul seraiului. I-au 
dat de veste padișahului : 

— Luminăţia ta, nişte arătări au picat din ceruri. 
Oameni sînt, cu vești bune sint sau sînt aducători de 
neguroase vremi ? Noi nu putem ști. 

Tare s-a mai minunat la rîndul său și împăratul Egip- 
tului. Şi-a trimis pe dată ostași să vadă, să cerceteze. 

— Mărite, e ceva de neasemuită strălucire. 

De data asta, însuși padișahul porunci să fie dus îm- 
preună cu cele trei fiice ale sale în lectica de aur la locul 
cu pricina. Cind acolo, ce să vadă ? O minunată căsuţă 

de aur, la fereastra căreia se zăreau un fecior mindru și 
o preafrumoasă fată. i 

— Bine aţi venit pe pămînturile mele. 

Cei dinăuntru au deschis ferestruica. Ureche-de-urs 
zise : 

— Bine v-am găsit ! 

— De unde ați venit, drumeților ? Sînteți trimişi vre- 
unui padişah ? 

— Nu, Preamărite, nu ne-a trimis nimeni. Am făcut 
tot drumul ăsta ca să văd dacă fetele Luminăţiei tale au 
ajuns tefere la palat. 

— Dar cine eşti, flăcăule ? Şi cum de îndrăzneşti să 
vii aici, ca să mă întrebi de fetele mele? Eşti om sau 
arătare ? 

Fiica mezină, auzind acestea, numaideciît îi spuse ta- 
tălui său : 

— Tată, flăcăul din faţa ta ne-a scăpat din împărăţia 
zmeului. Conducătorul caravanei te-a mințit. Adevăratul 
nostru salvator este flăcăul acesta. Cine știe prin cîte a mai 
trecut pînă a ajuns aici... 


Și celelalte două fete îi spuseră padișahului cum a fost 
întimplarea de la fintină. Padișahul porunci să fie cinstit 
cum se cuvine un asemenea oaspete și soțioara lui. Apoi 
Ureche-de-urs i își luă rămas-bun : 


— Trebuie să ajung la măicuţa mea, care multe a mai 
pătimit de cind m-a adus pe lume. Vă mulţumim peniru 
daruri și vă rugăm să le trimiteţi în ținutul meu. Noi vă 
lăsăm cu bine. 

Curînd ajunseră în ţinutul unde padişah era bunicul 
lui Ureche-de-urs. Pe dată se duse vestea despre sosi- 
rea lor: 


— Mărite stăpiîne, vino numaidecit, în grădina pala- 
tului a coborît ceva : soare e, lună e, noi nu ştim... 


Vine padișahul şi ce îi e dat să vadă ? O căsuţă de aur 
și înăuntru pe nepotul lui, Ureche-de-urs. Trecuseră 

cîțiva ani buni de cînd nu se văzuseră, era tare chipeș 
flăcăul acum, dar pe cap avea tot căciulița ţesută de mîna 
mamei, asta ca să-i ascundă urechile de urs. Padișahul 
îmbătrînise în răstimpul acesta, și acum era mult mai 
bun şi mai îndurător. 

— Bunicule, eu sînt, Ureche-de-urs. 

— Bine ai venit, nepoate, că n-aveam cui lăsa tronul 
și împărăţia. 

Măicuţa cea plină de dor veni și ea .cu ochii plini de 
lacrimi. Ureche-de-urs îi sărută mina, așa făcu și nora 
cea tinără. Erau tare bucuroși cu toţii. 

Flăcăul nostru mulțumi din adîncul sufletului păsării- 
liliac, iar aceasta plecă în ţinutul unde o aşteptau puii ei. 
Ureche-de-urs rămase lingă măicuţa şi soţioara lui, să 
domnească fericit cite zile aveau de viețuit. 


Sirètenia lui Keloglan 


A fost odată ca niciodată. Peste o împărăție domnea 
un padişah care avea un fiu şi un nepot. Nepotul era 
tare înțelept şi la locul lui, iar fiul tare pus pe rele. 
Cind îmbătrîni, padișahul zise : 

— Cind va veni vremea, nepotul va fi cel care-mi va 
urma la tron. 


După puțin, se stinse. Fiul îl ucise numaidecit pe 
nepotul padişahului și urmă la tron. Tare mai era hain 
la suflet : nici n-a luat bine împărăția în stăpinire, că s-a 
pus cu răul peste bieții supuși. Închisorile erau pline- 
ochi, iar pedepsele curgeau cu sutele, poruncea călăilor 
săi cele mai neînchipuite cazne. Dar și vizirii erau deopo- 

trivă lui. Şi el tare îi mai îndrăgea. Dealtfel, nici nu avea 
alţi prieteni. 

Într-una din zile, marele vizir doar ce-l vede pus pe 
gînduri şi-i zice : 

— Măria-ta, oare ce te-a înnegurat așa ? 

— Of, of, of, aşa de tare mă plictisesc, că nu știu 
ce-i de făcut. 

— Dar, slăvite, doar despre asta-i vorba ? 

— De ce, știi cum mi-aş putea alunga plictiseala ? 

— Dă sfoară-n țară să se adune mincinoşii din împă- 
răţie. Vei făgădui o răsplată celui mai mare mincinos. 
Ai să vezi cum se vor înfiinţa degrabă mii de mincinoși 
care îţi vor alunga plictiseala. 

— Ai dreptate. Să trăiești pentru sfat. 

Numaidecit se dădu veste în împărăție : „Cine va 
ticlui cea mai năstrușnică minciună va primi un chiup 
plin cu galbeni“. 

Încă de a doua zi începură să se stringă la porțile 
seraiului mii de mincinoși de prin orașe, de prin sate, 
de prin așezări de tot felul. Incepură să curgă minciunile : 

— Am văzut șerpii zburind în cîrduri. 

— Şi ce-i cu asta? Ia daţi-i patruzeci de nuiele la 
talpă. 

Padișahul tare se mai veselea văzînd cum gealaţii îl 
bat pe mincinos. Rise cu poftă, apoi un altul se înfățișă 
privirii sale. 

— Măritei padişah, am văzut berze care şi-au făcut 
cuibul în nori, au clocit acolo ouăle şi apoi au ieșit din ele 
frumoasele cerului care s-au îndreptat spre alte ţinuturi. 

— Să iasă și să se ducă! Nu-i o minciună cu tilc. 
Scoateţi-i un ochi ! 

Un altul fu poftit, 

— Ei,ia spune! 

— Slăvite padişah, ce crezi, mă uit într-o zi şi nu 
mai văd muntele pe care l-am pomenit de cînd lumea 
în satul nostru. Tare m-am minunat și m-am gîndit să 
aflu ce s-a întîmplat. Cînd colo, ce să văd?! Armăsarul 
nostru nu-și mai încăpea în piele. Înghiţise muntele. 

— Să-l înghită, și ce-i cu asta ?! Ia tăiaţi-i urechile! 

Veni un altul care era tare sigur pe el. Începu să 
povestească : 

= Împărate slăvit al meu, pe vremuri, demult, de- 
mult, era un padişah. Nu-și iubea deloc supușii, îi asu- 
prea. De aceea, capiii care i se născuseră erau care şarpe, 
care şoarece, care broască. 

— Ia isprăvește cu brașoavele astea! Tăiaţi-i și lui 
picioarele, să se tirască tot restul zilelor ! 

Multe zile trecură de la intimplare. Dar de răsplata 
făgăduită auzise și Keloglan. Era un flăcăiandru chel, tare 
sărman și-și ducea zilele împreună cu măicuța lui la mar- 
ginea unui sat. Zise într-o zi : 

— Mâicuţă, lasă-mă și pe mine să merg la padişah. [i 
voi spune cea mai trăznită minciună, şi așa am să iau 
galbenii ! Vom scăpa de sărăcie. 

— Nu, puiul meu cel chel, cum am să te las? Să te 
sluţească cei de la palat așa ca pe ceilalți ? 

— Nu, dragă măicuţă, căci îi voi spune o minciună aşa 
de trăznită, că o să rămînă cu gura căscată. 

— Ce-ai de gînd să-i spui ? 

— Nu-ţi pot spune acum. Să mergem acolo și vei 
auzi. e 

Pînă la urmă, măicuța se lăsă înduplecată. Keloglan 
sărută mîna măicuţei sale și plecă la drum. Își luă o boc- 
celuță cu un codru de pîine uscată și un ulcior cu apă. 
Merse ce merse, trecu dealuri, trecu văi şi ajunse şi la 
porțile palatului. Doar ce-l văzură, şi gărzile îl opriră: 


— Ei, încotro, măi cheliuţă ? 

— Am venit la întrecerea mincinoșilor. 

Ia vezi-ţi de cale! Au venit ei oameni în toată firea 
și nu i-au fost pe plac Măriei sale, și ai să-i fii tu ? ! 

— Lăsaţi-mă să încerc măcar. 

— Nu, nu, nu se poate. Pleacă de îndată! Și păzeş- 
te-ţi capul tău cel chel... 

Keloglan se rugă ce se rugă-de străji, dar fără folos. 
Își zise atunci : „N-am ce face, trebuie să mă folosesc de 
vreun şiretlic, ceva“. Plecă din fața palatului. Se așeză pe 
un bolovan și începu să chibzuiască. Pe nesimţite se făcu 
noapte. „Măi, dar străjile nu-și vor lăsaflocul. Mai bine ia 
du-te în spatele zidurilor cetăţii, poate te strecori pe 
acolo cumva.“ Plimbindu-se, dădu peste o crăpătură în 
zid, pe unde ieșea un firicel de apă. Smulse un pai cu 
care privi în partea cealaltă, și începu să se tirască ; prin 
pai respira. Ud leoarcă, dar teafăr, se strecură dincolo. 
Dădu peste o grădină uriașă. Flori minunate îşi desfăceau 
petalele pentru a-ţi desfăta privirea : lalele, narcise, tran- 
dafiri. Privighetorile îți mîngiiau auzul cu trilurile lor. 
Dar deodată i se năzări că vede o arătare și i se făcu așa 
de frică, “încît începu să strige. Și strigă, şi strigă, de se 
treziră din somn vizirii și pînă și slăvitul padișah. Sosiră 
degrabă “străjile. Luminile se aprinseră în palat. Keloglan 
se temu acum și mai tare. „Dacă mă omoară, ce mă fac ?* 
Luă hotărirea să spună adevărul vizirului care veni să-l 
vadă : 

— Nu m-au lăsat să mă înfățişez padișahului. Și le 
spuse gum a pătruns în grădina palatului. 

„— Dar de ce vrei să-l vezi pe măritul nostru stăpîn ? 

— Pentru că eu am ticluit cea mai trăzniţă minciună. 


— Tu care ești abia un flăcăiandru, cum ai să poți? 
— Am să pot. 

— Spune-mi mai întîi mie. 

— Asta nu se poate. Doar împăratul + o poate auzi. 

Padișahul aștepta vești, care sosiră : 

— Mărite, a venit unul cam neterminat care mai e și 
chel. Zice că a ticluit cea mai trăznită minciună. 

— Bine, fie. Daţi-i un colț unde să pună capul și 
miine dimineaţă să mi-l aduceţi. 

Keloglan se ghemui între covoarele pufoase și adormi 
pe dată. Visă tare frumos. Toţi cei de la palat așteptau 
cu sufletul la gură minciuna chelului. Cum se făcu ziuă, 
veniră să-l ia. Flăcăul se trezi cu greu. Uitîndu-se în jur, 
văzu bogăţiile neasemuite dinăuntrul seraiului, își scăr- 
pină scăfivlia cea pleșuvă și rămase cu gura căscată a 
mirare : peste tot covoare groase și moi, atlazuri, flori, 
podoabe... 

— Inchide-ţi gura, flăcăule, şi înfăţișează-te numai- 
decit măriei sale, 

— Vin, vin, dar mai chibzuiesc. 

— La ce? | 

— Păi, socotesc ce o să fac cu galbenii pe care o să-i 
iau... 

— Ha, ha, ha, rîseră gărzile și-l luară de ceafă. 

Keloglan se așeză turcește și-și scoase bocceluţa. 

— Dar ce ai de gînd ? tună vocea padişahului. 

— Slăvite, dar ce grabă avem ? Mai întîi să îmbuc și 
eu cîte ceva, că m-au luat pe nepusă masă. 

Tare s-a mai minunat împăratul de îndrăzneala băia- 
tului chel. Cine mai cutezase aşa ceva ? ! 


— Bine, mănîncă ! 

Keloglan scoase codrul -dè piine tare ca piatra și în- 
cepu să ronţăie cu nădejde. Din cînd în cînd, trăgea cite o 
înghiţitură din ulciorul cu apă. ~% 


Privi ce privi împăratul cam nedumerit : 
— Dar ce mănînci ? 
— Piîine. 

_=— Asta e pîine? 

— Asta e piinea pe care o mănîncă supușii tăi. 

Padișahul răbdă, zicîndu-și în sinea lui: „Să vedem 
ce obrăznicie mai urmează“. Miîncă Keloglan ce mincă, 
de-i mincă și răbdarea împăratului : 

— Hai odată, isprăvește ! Spune ce ai de spus! 

— Dar, mărite, nu pot vorbi dacă nu m-am săturat. 

— Dar satură-te odată ! 

Mai ronţăi ce mai ronțăi Keloglan din piinea uscată, 
apoi se șterse binișor la gură și grăi : 

— Ei, acum ascultă-mă, împărate. 

— Spune ! ! 

— Bunicul bunicului străbunicului străbunicului bu- 
nicului bunicului... 

— Gata, gata! 

— Aşteaptă, așteaptă ! 

— Scurtează povestea ! 

— Da: bunicul bunicului străbunicului tău a... 

— Mai pe scurt! 

— Bunicul bunicului străbunicului tău a luat cu îm- 
prumut de la bunicul bunicului străbunicului meu un ul- 
cior plin cu galbeni. Acum am venit să iau înapoi da- 
toria cea veche. 

Padișahul își pierdu .de tot răbdarea și strigă: 

— Minciună ł 

— Ai văzut, te-am prins ! Trebuie să-mi dai galbenii 
promiși. 

Dar împăratul nu prea voia să-i dea răsplata și asta îi 
citi numaidecit băiatul nostru în ochi. De frică, îl zori: 

— Mărite, trebuie să plec. Măicuţa mă aşteaptă. Po- 
runceşte să-mi dea galbenii, 

— Ce-ai să faci cu ei ? 

— Eu?! 

— Da, tu! 

— Nu spun. 

— De ce? 

— O să fac un asemenea lucru că toţi se vor minuna. 
Ba chiar vor veni și alții de peste mări și ţări ca să vadă. 
Ni se va duce vestea. 

Padișahul porunci cu obidă : 

— Daţi-i chelului galbenii, să vedem ce face cu ei?! 

Umplură un cogeamite chiup cu galbeni, Keloglan îl 
luă şi, p-aci ţi-e drumul, spre măicuța lui, pe care a scă- 
pat-o de sărăcie pină la sfîrşitul zilelor. 


Visul lui Keloglan 


A fost odată ca niciodată, pe vremea cînd plopul făcea 
pere şi răchita micșunele, trăia și Keloglan, adică Feciorul 
ce] chel. Trăia împreună cu tatăl său într-un sat, în care-și 
duceau zilele sărmane ca văcari. Țăranii toţi îl cunoșteau 
pe Keloglan ca pe unul ce-și făcea cu sirg datoria şi tare 
mai ţineau la el. 

Într-una din zile, pe cînd mînau vitele satului spre 
pășune, vin doi săteni : 

— Ce ai de gînd bre, Keloglan, de nu mai vii deloc 
la geamie ? Azi e vineri, ia poftește. 

— Dar lăsați-mă acum, oameni buni, nu vedeţi că 
vacile au luat-o hăis şi vițel cea ? De geamie imi arde 
mie acum ?! 

— Care va să zică aşa, hai ? ! Înseamnă că te-ai nă- 
răvit rău. De n-ai să vii, o să te Măm cu forţa. 


Se uită şi tătîne-său și se gîndi: „Dacă s-or prăpădi 
vitele, n-or să ne mai dea ce ni se cuvine“, aşa că-i spuse 
băiatului : a 

— Băiete, merg eu la geamie, du-te tu cu vitele. 

Zis şi făcut. Dar feciorul doar ce avea vreo nouă-zece 
ani. Vitele se răspindiră care încotro. El se întinse la 
umbra unui bolovan și adormi. Visă un vis nemaipomenit 
de frumos. Se trezi aşa, cuprins de neliniște. Își trecu 
mîinile pe faţă de-și veni în fire, se uită încoace, se uită 
încolo, vitele erau tare împrăștiate. Le adună cu greu 
şi se întoarse în sat. După ce îşi termină treburile pe 
care le avea, ajunse acasă. Se așeză ginditor într-un colţ. 
Tătîne-său, văzindu-l, îl întrebă : 

— La ce te gindeşti, băiete ? 

— Tată, am avut un vis.., 

— Povestește-mi-l. 

— Nu ţi-l povestesc. 

— Spune, fiule. 

— Nu spun. 

— Spune. 

— Nu spun. 

S-a înfuriat tatăl lui Keloglan şi odată se ridică de la 

locul său și-l bătu zdravăn pe băiat, apoi îl alungă de 
acasă. , 
Merse ce merse feciorul cel chel și ajunse într-o pă- 
dure. Rămase să-şi petreacă noaptea acolo. Dar îi era 
teamă de lupi și urși. Adormi la poalele unui copac. Cînd 
se trezi din somn, în faţa lui stătea o capră. Soarele răsă- 
rise, iar florile surideau cu faţa curată, scăldată de rouă. 
„Pe aici trebuie să fie un cioban. Să-l găsesc, poate-mi 
dă puţin lapte“ îşi zise. O luă pe urmele caprei, merse, ce 
merse şi găsi ciobanul. Turma păştea, iar el zicea tare 
frumos din caval. Cum îf zări, ciobanul îi grăi: 

— Ce-i cu tine, flăcăule, de unde ai răsărit ? Eşti om 
sau spiriduș ? 

— Nu sînt spiriduş, eu sînt Keloglan. Tatăl meu m-a 
alungat de acasă. Sint tare înfometat. Ai vreun codru de 
piine ? 

Ciobanul scoase traista, îl îmbie cu lapte proaspăt şi 
cu azimă. După ce se ospătă cum se cuvine, Keloglan zise : 

— Nene ciobanule, eu am avut așa un vis... 

— Spune, băiete. 

— Nu spun. 

— Dar spune. 

— Nu spun. 

Ciobanul s-a înfuriat şi l-a alungat şi el pe băiat. 

„Nici ăsta n-a înţeles nimic“, își zise Keloglan, şi ṣe 
aşternu la drum. Merse ce merse și ajunse într-un sat. 
Dădu peste cel mai de frunte gospodar şi rămase 'să-i 
slujească. Aşa de destoinic muncea băiatul, așa de cinstit 
era, că stăpiînul său tare îl mai îndrăgea. Timpul se scurse 
şi Keloglan avea acum vreo 12—13 ani. Stăpînul avea o 
fată frumoasă coz. Şi ea îl îndrăgea pe băiat. Dar acesta 
începu să chibzuiască la toate acestea în felul următor: 
„Dacă stăpinul simte într-o zi ceva despre dragostea 
noastră, o să mă omoare. Cel mai bine ar fi să-i vorbesc 
şi lui despre vis — dacă va pricepe ceva, toate bune şi 
frumoase, dacă nu, p-aci ţi-e drumul“. Veni vremea mesei 
de seară. După ce mincară şi băură cu toţii, Keloglan 
zise : 

— Stăpiîne, stăpîne, am avut un vis... 

— Spune, fiule. l 

— Nu spun. 

— Spune, fiule. 

— Nu spun. 

- — Spune. 
=a Nu spun. 

— Ia pleacă numaidecit din casa mea. Nu te supui 
stăpinului tău ? ] 

Flăcăul o porni din nou la drum. Mergea şi se gîndea : 
„Ce mă fac, cui povestesc eu visul ăsta al meu pină la 
urmă ?“ Merse mult, peste văi, peste dealuri, deodată îi 
veni în minte padişahul acelor ținuturi : i se dusese vestea 
de bun şi de pașnic ce era, îi iubea pe toţi sărmanii, în- 
drăgea copiii. „Cred că cel mai bine ar fi să-i povestesc 
măriei-sale visul meu“, își zise. Tot mergînd, ajunse și la 
seraiul împărătesc. Dar -străjile, cum îl văzură, îl şi 
opriră : 

— Ia vezi-ţi de treabă, ce, crezi "că luminăţia sa nu 
are alte treburi decit să stea la taifas cu tine? 

Dar nici Keloglan nu se lăsă mai prejos și, chiar dacă 
fu izgonit, nu se mișcă din faţa porţilor. Așa că, în cele 
din urmă, străjile merseră la împărat de-i spuseră : 

— Luminate stăpîne, a venit un flăcău chel care 
tot spune şi spune că el nu pleacă pînă nu vorbeşte cu 
măria ta. L-am alungat cum ne-am priceput, dar n-a vrut 
cu nici un chip să plece. De zile și zile întregi stă și aș- 
teaptă. Ce e de făcut ? 

Padişahul locurilor acelora tare s-a mai. înfuriat : 

— Dar cum este cu putinţă ca cineva să vină să mă 
vadă și voi să nu-l lăsaţi să mi se înfățișeze?! 

Străjile îi spuseră atunci stăpiînului lor : 

— Îţi dorim viaţă îndelungată, luminăţia ta, dar nu 
este vorba de vreun trimis al unei alte ţări sau de vreun 
pașă sau alt rang mai acătării... 

— Să se înfăţișeze numaideciît privirii mele ! 

Îl aduseră pe Keloglan, care îl salută pe împărat : 

— Mărite stăpîn al nostru, am avut un vis. 

— Spune, fiule. 

— Nu spun. 

— Spune, fiule! 

— Nu spun. 

— Spune! 

— Nu spun! 

Bunul şi blindul padişah s-a înfuriat și a poruncit 
Ca flăcăul să fie aruncat pe dată în închisoare. L-au pus 
în lanţuri, l-au lăsat fără hrană şi fără o picătură de apă. 
Zile amarnice au trecut. Dar padişahul avea o prea fru- 
moasă fată căreia i se rupea inima de cele întimplate lui 
Keloglan. Începu să-i aducă pe ascuns de-ale gurii. Și 
așa, încet-incet, îl îndrăgi pe băiat, care era acum chipeș 
foarte, doar că era chel, chel ca în palmă. Trecură zile şi 
zile de-a rindul, cînd, prea bunul şi blindul iată al fetei 
și padișah al locurilor se trezi cu o chemare la război din 
partea unui padişah vecin. 

— Dar cum, de ce să ne luplăm, ce au supuşii mei cu 
ài tăi? 

Dar nu avea cu cine să se înţeleagă, căci celălalt pa- 
dișah era o fire aprigă, o fire războinică. Din orice, sărea 
la luptă. Iar cind oștenii îi mureau, punea stăpinire și pe 
avuţia lor. Răspunsul lui era nu şinu: 

— Să curgă singele, să văd leșurile zăcind pe cimpul 
de luptă! 

Dar padișahul cel iubitor de pace nu căuta nimănui 
pricină, aşa că nici nu voia să deschidă vreun război, 
vreo sfadă cu cineva. Celălalt, văzînd împotrivirea te- 
meinică a lui, găsi cu cale să se folosească de un șiretlic. 
- Spuse trimișilor padişahului celui’ pașnic următoarele : 

— Nu facem război cu o condiţie : eu vă dau pentru 
impăratul vostru un diamant, este o piatră foarte pre- 
țioasă, care are multe găurele. Împăratul vostru va nu- 
măra toate pgăurelele, apoi va lua un şnur pe care-l va 
trece prin toate aceste orificii și va scoate amindouă 
capetele șnurului printr-o singură gaură. Dacă izbin- 
deşte, e pace, dacă nu, e război ! 

Încă de cînd au luat diamantul, trimișii padișahului 
celui blind tare s-au mai minunat: avea atitea găurele 
piatra, că nu izbuteau să le numere. Şi dacă asta ar fi 
fost cu putinţă, cum să treci șnurul?! Şi dacă și acest 
lucru ar fi fost cu putință, cum s-ar mai fi putut oare 
să treci amindouă capetele printr-o gaură ?! Tot chib- 
zuind își ziceau că va fi război. Tare erau necăjiţi. Por- 
niră la drum, către ţinutul în care viețuiau. După multă, 
multă cale, ajunseră. Se înfăţişară grabnic împăratului 
şi-i povestiră ce şi cum. 

Împăratul își tot miîngiia barba gîndindu-se ce să 
facă, unde să găsească ieşirea din necaz. li chemă pe toți 
sfetnicii, vizirii, ghicitorii în stele, dar nici unul dintre 
acești vestiți gînditori nu putu să-i dea vreun răspuns. 
Veni lingă padişah fata lui preafrumoasă, pe care toţi 
supușii o cunoșteau şi ca tare înţeleaptă. După ce ascultă 
cu luare-aminte cele ce-i spuse tatăl său, zise: 

— Tată, îți aduci aminte de îlăcăul care venise parcă 
să-ți povestească visul său ? Părea un flăcău cu mintea 
ageră ; ce-ar fi să-i arătăm și lui diamantul, poate izbu- 
teşte el? 

Dar padișahul îi tăie vorba : 

— Cum, atiîţia înţelepţi nu au găsit mijlocul de a în- 
lâtura primejdia războiului şi crezi că-l va găsi el?! 

— Să facem o încercare, tată, te rog! _ $ 

Padișahul se învoi : 

— Ei bine, fie ! Chemaţi-l ! 

Îl aduseră pe Keloglan. Îi arătară diamantul găurit: 

— Ei, ce spui, băiete, poţi face ceva ? E 

Privi Keloglan diamantul pe toate părțile, apoi spuse, 
aproape pe nerăsuflate :; 

— Da, slăvite sătpîn. Doar că aș vrea să mă trimi- 
teți înapoi în celula mea. Acolo am să izbutesc ceea ce 
vă cere padişahul cel rău, 

Ce se gindea flăcăul nostru : că o să se vadă mai rar cu 
fata de împărat, pe care și el o'îndrăgea tare. Dar acum 
avea alte treburi... I se dădu și un șnur lung şi subţire. 
Ajuns înapoi în celula sa, Keloglan se gindea că nu ar fi 
putut spune nu padișahului, tocmai acum. Cum stătea cl 
așa pe ginduri, vede o furnică. 

— Furnică-furnicuţă, cu trupșorul tău drăguță mă 
poţi ajuta. Hărnicuță-furnicuță, nu mă lăsa taman acum, 
la greu ! 

Legă șnurul de trupul subţirel al furnicii şi o viri în 
prima găurea a diamantului... Furnica a lucrat zile de-a 
rîndul. În cele din urmă, au izbutit să scoată cele două 
capete ale șnurului printr-o singură gaură. Cum cra să-l 
uite furnica pe flăcăul nostru care o hrănea zi de zi cu 
firimituri din bucatele pe care i le aducea fiica împăra- 
tului ? De-acuma și ea știa cui i se datorează izbiînda, ca 
care în toate aceste zile de trudă le adusese îructe ze- 
moase, sucuri aromitoare, mîncăruri ademenitoare. Și în 
toată vremea ce trecuse de la încercarea la care îi pusese 
padișahul cel rău, ei mai tare se îndrăgiră. Chemară 
străjile, semn că erau gata cu treburile. Se infăţișă bă- 
iatul cel chel padișahului.: 

— Poftim, slăvite ! 

De bucurie, padișahul cel iubitor de pace il sărută pe 
Keloglan. Şi-i chemă degrabă pe trimişii care plecară de 
îndată către padişahul care îi pusese la acea grea încer- 
care. Ajunseră la împăratul cel războinic. Acesta, de cum 
văzu că șiretenia lui nu a folosit la nimic, se supără foarte 
şi puse o altă condiţie, pentru ca războiul să poată începe. 
În zadar se rugau trimișii din celălalt ținut... 

— Doresc ca împăratul vostru să-mi trimită pe unul 
care să-mi ghicească gîndurile, De nu va izbuti, va fi 
război ! Am zis ! 

Şi iar se așternură la drum îngînduraţi trimișii iubi- 
torului de pace împărat. „Cine poate citi gindurile ?* 
Trecură zile de-a rîndul ; ajunseră în împărăţia lor. Po- 
vestiră ce și cum padişahului lor. Şi iar rămase acesta pe 
ginduri, cu mîna mingîindu-şi barba. „Cine poate ști ce se 
ascunde în mintea iubitorului de gilceavă ?“ Chemă din 
nou pe toți înţelepții împărăției: sfetnici, viziri, mari 
dregători, cititori în stele. Întrebă în dreapta, întrebă în 
stinga, nimeni, nimeni nu știa răspunsul. Şi iar îi veni 
în minte Keloglan. Trimise pe dată străjile de-l chemară : 

— Flăcăule drag, iată-mă din nou la ananghie. Iar 
vrea război. vecinul meu, dar eu nu pot să fring viața 
atitor oșteni. Ce să fac ? Poate ne ajuţi și de astă-dată. 


— Mărite stăpin, trimite-mă pe mine acolo, la înfrun- 
tarea cu padișahul cel rău ! 

Răsufiară cu toţii ușuraţi. 

— Singura mea dorință este să-mi dai patruzeci de 
cămile, patruzeci de catiri, patruzeci de măgăruși. Pe 
lingă asta, îmi vei mai da şi o armată de bravi soldaţi. 

— Asta e tot ce dorești ? 

— Da! i 

— Să se pregătească îndată .tot ce dorește flăcăul! 

Îţi suflecară cu toţii miînecile şi se puseră pe treabă: 
dregători, căpetenii de oști, slujitori. Convoiul fu pregătit 
cît ai bate din palme. Căpetenia era Keloglan. Merseră 
zile, săptămîni în şir, trecură peste dealuri, peste văi, 
peste rîuri, peste pustiuri. Pieriră mulţi dintre soldați și 
multe animale. După patruzeci de zile, ajunseră în împă- 
răția aprigului padișah. Ca vintul și ca gindul se duseră 
să-i vestească sosirea convoiului. Împăratul cel aprig, în- 
furiat peste de întirzierea de patruzeci de zile, îi ceru 
socoteală lui Keloglan, care răspunse fără să se codească : 

— Slăvite padişah, să ne icrți de zăbavnica noastră 
sosire, dar am pornit-o spre împărăția mărici tale pe 
Calea Laptelui, cea carc se vede acolo, pe cer. Iar zăpă- 
citele astca de cămile s-au răspindit care încotro cînd au 
văzut pentru prima oară stelele. Am pierdut o mulţime 
de vreme pină ce le-am strîns la un loc. 

Maji tare s-a înfuriat padișahul : 

— Dar cu cine crezi că stai de vobră măi, chelule? 
Cine a mai pomenit călătoric pe Calea Laptelui ? Şi, mai 
mult, călătorie cu cămilele ? ! De cine crezi că-ţi baţi joc ? 

Keloglan îi răspunse ncinfricat : 

— Dar ce, parcă poţi număra stelele de pe car? De 
cine crezi că-ţi poţi baie joc, împărate ? Ştiu la ce te-ai 
gindit : să-mi poruncești să număr stelele. Dar noi am 
fost acolo sus, am vrut să le numărăm, dar n-am izbutit. 
Du-te măria ta și numără-le, să vedem... Dacă nu crezi 
că se poale face o călătorie prin cer, atunci cum ar fi cu 
putinţă să fie numărate stelele ? ! Ia spune ! 

— Dar cum de mi-ai citit gîndurile ? 

Şi pe dată fu cuprins de o frică neînţeleasă : „Ce mă 
fac, ăştia îmi citesc gindurile. Am să pierd și împărăţia 
din pricina lor“, își zise în sinea lui și îi spuse trimisului : 

— Du-te și spune padișahului tău că am făcut pace. 
Gata, s-a isprăvit cu războiul. 

Keloglan își strînse cămilele, catiîrii, măgărușii, oştenii 
şi se porni la drum. Dar trimise înaintea lui un călăreț 
care să vestească împăratului lor pacea, pacea atit de 
mult așteptată. După o cale lungă, prin văi şi dealuri, 
peste rîuri și prin pustiuri, ajunseră în ţinutul lor. Dar 
aici, ce să vezi ? 'Tobele băteau, clarinetele și cavalurile 
cîntau, lăutele le însoțeau în bucuria întreagă a supușilor. 

— Dar ce se întîmplă aici ? 

— Am pregătit nunta fiicei mele cu tine, Keloglan, 
răspunse padişahul cel iubitor de pace. 

=- Cu multă bucurie primesc, împărate. Dar să-mi dai 
voie să-ţi povestesc visul pe care l-am avut. 

— Să trăieşti, băiete, te ascult ! | 

— Am să-ţi povestesc: pe cînd minam vitele, am 
adormit. Am avut așa un vis — se făcea că într-a mină 
tineam luna, iar în cealaltă soarele. Și pe cind încercau 
să se unească în palmele mele, m-am trezit. 

Padişahul îi tălmăci visul : 

— Soarele din vis este Împărăția mea, iar luna pa- 
dișahul cel rău. Iar tu le-ai cuprins pe amîndouă în pal- 
mele tale, Ai izbutit, cu mintea ta cea apgeră, să înlături 
primejdia războiului dintre mine şi padișahul cel răz- 
boinic ; ne-ai ajutat să ne păstrăm neatinse vieţile, ne- 
pirjolite pămînturile. Dar atunci cind. ai venit întii în 
împărăţia mea, de ce nu ai vrut să-mi spui visul ? Pentru 
asta te-am trimis după gratii. 

— Astăzi, slăvite stăpiîn, mi-aţi spus: „Să trăieşti, 
băiete, te ascult !* Dar atunci, prima oară, mi-aţi po- 
runcit : „Spune !“ Din aceaslă pricină nu. v-am povestit 
visul. Şi pînă atunci, toţi cei cărora le spuneam de visul 
meu, tot așa ziceau: „Spune!“ Nici măcar tatălui meu. 
nu i l-am: putut povesti. Pe cind eu aș fi vrut să-l audă 
toată lumea, măcar de mi-ar fi zis cineva „,Să trăieşti, 
băiete, te ascult !* Eu nu pot face ceva din poruncă, ci 
cu toată inima. Totul pe lume se îndeplinește cînd există 
o inimă deschisă și bunăvoință. 

Trimiseră îndată olăcari pină la tatăl lui Keloglan, care 
nu-şi mai încăpea în piele de bucurie pentru. feciorul lui. 
Tot atunci sosiră vești din împărăția padişahului aprig 
şi iubitor de război. Supușii lui nu mai puteau îndura 
foametea, lipsurile şi nu-l mai voiau în fruntea. lor. Pa- 
dişahul îi trimitea vorbă lui Keloglan să-i vină în ajutor. 
Răspunse flăcăul nostru trimişilor : 

— De ce să vin, cînd eu nu sînt de partea padişahului ? 

Keloglan rămase să trăiască alături de soțioara lui 
dragă, de padişah şi de tatăl său pînă la sfîrşitul zilelor. 
Ce au mai făcul ei vom afla poate din altă poveste. Acum, 
însă, să mincăm cite un măr, căci, iată, au căzut cinci 
mere din cer: unul pentru Keloglan, unul pentru cel 
care v-a povestit şi a peuS jar trei pentru cei. care citesc 
povestea... 


POVEŞTI UCRAINIENE 


'repovestite de 1. I. LEU 


Leul carc s-a înecat în fintină 


Cu mulţi ani în urmă, într-o pădure mare, a apărut 
un leu. Era atit de mare şi de fioros, că dacă se întimpla să 
răcnească, toate animalele din pădure tremurau ca frun- 
zele plopului. 

Cind leul pleca la vinătoare, rupea în bucăţi orice 
ființă ce-i ieşea în cale și apoi o lăsa pe loc. Dacă se in- 
timpla să dea peste o turmă de mistreți, îi sfîşia pe toţi, 
rar care fugea, iar pentru hrana lui oprea numai unul 
singur. 

Din cauza groazei stirnite, animalele pădurii nu stiau 
ce să mai facă. Într-o zi, s-au strîns laolaltă și au inceput 
să se sfătuiască. Ursul spuse : P 

— În fiecare zi leul sfiîşie cel puțin zece din noi, iar 
citeodată şi douăzeci. De mîncat: mănîncă puțin, unul 
sau doi, cel mult, restul piere degeaba, căci el de fiecare 
dată caută carne proaspătă. 

— Hai să aranjăm așa fel. ca el să mănince în fie- 
care zi numai cîte unul din noi, ori cite doi, adică numai 
atit cât îi trebuie pentru hrană. Să nu ne mai distrugă şi 
din cruzime. 

— Du-te, încearcă să tratezi cu el! răspunse lupul. 
Va lua el în seamă spusele noastre ? Pe trimişii noştri ii 
va rupe în bucăţi, și cu asta treaba se va termina. 


— Să încercăm | răspunse ursul. 
— Dar pe cine să trimitem ? 

— Du-te tu, ursule, a zis lupul. Tu eşti mai mare din- 
tre toţi şi mai puternic, 

— La ce ar servi puterea mea ? Tot nu-l voi înfrînge. 
Dacă se aruncă asupra mea, forța mea nu contează. Mai 
bine tu, lupule, tu eşti parcă mai ager ca mine. 

— Şi ce dacă sînt mai ager, crezi că voi reuşi să scap, 
dacă va apuca să mă urmărească ? 

A ieșit cerbul şi a spus: 

— Ştiţi ce ? În cazul de faţă, trebuie să ştii cum să te 
apropii de lecu, cu ce să incepi a-i vorbi, ca så nu se 
înfurie. 

— Dacă ești atit de deștept, du-te tu, cerbule ! 

— Eu nu mă pricep la treaba asta, ci numai spun că nu 
poţi vorbi simplu cu împăratul, doar nu e fratele tău. 
Trebuie să te pricepi cum să te apropii de el. 

— Atunci pe cine am putea trimite după părerca ta ? 

— După mine, să trimitem vulpea. Ea este moeșteră în 
şiretlicuri şi poate că ea se va pricepe să-l lingușească, și-i 
va spune cum stau lucrurile. 

— Bine ai gîndit, au exclamat fiarele, ea s-ar pricepe 
cum să se apropie de leu. 

Au chemat-o. Ursul spuse! 

— Vulpeo, e rindul tău să mergi la împărat, să vor- 
beşti cu el, dacă nu e de acord ca noi să-i aducem min- 
carea, altfel, vezi singură, că el ne va distruge. 

— De ce eu? Să meargă altcineva. Dacă nimeni nu 
vrea, atunci, hai:să tragem la sorţi ! Cui îi va cade să 
meargă, acela trebuie să se ducă fără nici o împotrivire. 

— Nu, vulpișoară, așa nu merge treaba. Dacă iese 
unul care nu știe să scoată o vorbă, ce va fi de noi 
atunci ? Din cauza sperieturii, va spune altceva și, în 
loc de bunăvoință, leul se va înfuria mai tare pe noi. Am 
hotărit să te trimitem pe tine, vulpişoară, iar dacă nu 
vrei, atunci te silim îndată. A 

Vulpea a rămas pe gînduri, nu ştia ce să facă. Să nu 
meargă, rău de ea, să meargă, la fel. S-a gindit ce s-a 
gindit şi a zis: 

— Bine, mă duc să-mi încerc norocul : se pare că aşa e 
soarta mea. Numai că nu sînt de părere să merg cu mîna 
goală. Trebuie să duc ceva împăratului 

„— Iată, ia trei iepuri. 

A plecat vulpca cu iepurii după ea. Pe drum și-a în- 
sirat în gînd toate vicleniile, să vadă care din ele se vor 
potrivi mai bine. | 

Era tare speriată, dar de mers trebuia să meargă. 
Cind s-a apropiat de palatul leului, acesta a ieșit, și-a zbîr- 
lit coama, a rinjit și a dat din coadă. S-a mirat că animalele 
atit de: mărunte vin la el cu atita curaj: Nu a sărit la 
ele, așteptind să vadă ce va fi mai departe. 

Vulpea s-a apropiat cam la zece metri, s-a înclinat 
pînă la pămînt și a zis: . 

— Măria ta! Nu porunci să mi se ia capul, porun- 
cește să spun o vorbă. 

— Vorbește, te voi asculta. 

— Adunarea animalelor mi-a poruncit să ofer Măriei 
tale pîine şi sare. Iată, v-au trimis trei iepuri și vă roagă 
cu toţii, dacă binevoiţi, să nu vă supăraţ pe noi. Incepind 
de azi, vrem să vă aprovizionăm singuri cu hrană. Cit 
veţi binevoi să porunciţi, atita vom aduce. Adunarea 
fiarelor respectindu-vă a găsit mai folositor să stabi- 
lească această ordine, căci ne mustră conștiința cind ne 
gîndim că regele singur a fost nevoit să-și procure hrana. 
Din această cauză am hotărit să asigurăm liniște picio- 
ruşelor domniei-voastre. 

— Bine v-aţi gîndit, bravo! Așa va fi mai bine pen- 
tru mine şi pentru voi, altfel, ştiţi că natura mea e de aşa 
fel că, dacă plec la vinătoare, nu măninc atit cit omor. 

— Dar cîte animale porunciţi să vă aducem în fiecare 
zi, şi în ce timp al zilei binevoiţi a lua masa ? 

— Să-mi trimiteţi animalele o dată pe zi, la amiază. 
Nu-mi trebuie multă hrană. În ficcare zi mănînc cel mult 
doi iepuri, iar un lup sau un mistreţ mi-ajunge pentru 
două zile. Dacă voi politi să mănînc mai mult, vă voi 
spune. | 

Vulpea îi făcu leului o plecăciune adîncă și fugi la 
soborul animalelor, căci fiecare voia să alle mai repede, 
cu ce s-a terminat solia ei. Vulpea a spus: 

— Ei bine, treaba s-a făcut! Leul s-a învait ca noi 
să-i aducem singuri mincarca. 

Toţi se luminară, crezind că așa va fi mai ușor de 
trăit. 

Totuși, mihnirea lor ‘nu s-a risipit de tot, căci fiecare 
se gindea că, dacă nu azi, miine îi va veni rifdul să 
meargă în labele leului. 

Acum trebuia luată hotărirea cine să plece miine la 
rege. Ursul spuse : 

_— Hai, să ne măsurăm cu băţul. La cine cade virful, 
acela trebuie să plece la leu. 

Dar lupul se împotrivi: 

— Nu, așa nu mai merge. Poate ne cade nouă rîndul 
și va trebui să ne sacrificăm, iar niște animale neînsem- 
nate, care se sperie unul de altul, vor trăi. Așa nu e drept. 
Mai bine să stabilim să meargă la leu aceia care n-au 
coadă. Iar dacă leul îi va termina pe toți cei fără coadă, 
atunci, pe rînd, vor merge și cei cu coada lungă. 

— Ei, lupule, așa nu, îi răspunse ursul, eu am coada 
scurtă și cerbul la fel, deci noi vom fi contra. Mai bine să 
se ducă mai întii cei cu coada lungă și apoi cei cu coada 
scurtă. | | 

Vulpea a răspuns: 

— Uite ce: ca să nu fie supăraţi nici unii, nici alţii, 
hai să hotărim așa: să meargă la leu cei care nu sînt 
apți de lucru, bătrînii care au trăit destul pe lume, pentru 

care e timpul să crape: aceia care n-au coadă, nu de la 
natură, ci dintr-o cauză oarecare, orbi, chiori, fără pi- 
cioare, ori cei care au fost răniţi de vinători. 

— Așa are să fie bine! a răspuns ursul. Cei sănătoşi, 
tineri și teferi să trăiască, iar cei bătrîni şi invalizi, tot 
trebuie să moară, dacă nu azi, miine. | 

Aşa au și stabilit. În fiecare zi alegeau animale jal- 
nice și le trimiteau împăratului. 

A trecut o zi, a trecut alta, s-au terminat toţi betegii, 
au rămas numai cei sănătoși şi tineri. Ce era de făcut ? 
După dorinţa sa, nimeni nu voia să meargă la moarte 
sigură, fiecare voia să trăiască și fiecare tremura pentru 
pielea lui. S-au strîns iar toate animalele și au început 
să se sBătuiască. 

— Ce vom face acum ? Pe cei betegi i-am terminat, 
hai să tragem la sorți cui îi cade să meargă la împărat. 

Iar vulpea a spus: 

— Mai este vreme pînă va trebui să tragem la sorți, 
acum hai să-i terminăm pe ologi. 

— Care sînt ? întrebară alte fiare. 

— Oare nu vedeţi că la iepuri picioarele dinapoi sint 
de două ori mai lungi ca cele dinainte, de nu pot merge 
așa cum merg toate animalele, ei le trag şi le aruncă apoi 
zvicnit în spate. Oare, după voi, ei nu sînt ologi ? 

— Asta e adevărat, au răspuns ceilalţi. Ei trebuie să 
plece la împărat. 

lepurii s-au împotrivit, spunînd că picioarele lor sînt 
așa de la natură. Aș, de unde ? Fiarele nici nu voiau să 
audă. I-au ameninţat : 

— Dacă nu mergeţi, totuna, vă sfișiern. 

Jepurii, deși nu voiau să plece la moarte sigură, au 


plecat.:N-aveau unde să se ascundă, trebuiau să piară, ori 
aşa, ori altfel. . 

A trecut o lună, ori două, leul termină toţi icpurii. 
Nu mai era nimeni care să poată fi trimis împăratului 
pentru hrană. Din nou s-au adunat animalele și au început 
să se tocmească care din ele să meargă la împărat drept 
hrană. 

Pină la urmă au hotărit să meargă aceia care au ure- 
chile cele mai lungi. Au început să se uite cine are urechile 
cele mai lungi. Au hotărît să le măsoare cu beţișorul, cînd 
şi-au adus aminte de măgar. l 

— De ce să pierdem timpul? El are cele mai lungi 
urechi dintre toate animalele, e rîndul lui să plece la 
împărat. 

— Unde este? Să fie adus aici îndată ! 

L-au găsit și l-au adus la adunare. Ursul zise: 

— Măgarule, adunarea a hotărît să meargă la împărat 
aceia care au urechile cele mai lungi și pentru că nimeni 
nu are urechi mai lungi ca ale tale, vei pleca tu. 

Măgarul, de frică, începu să plingă, iar pe urmă spuse : 

— Cum de v-a dat prin gînd, oare e posibil așa ceva ? 
Mai bine hai să aruncăm sorții, și dacă îmi cade rîndul 
să merg, atunci voi merge, altfel nu merg. 

— Tu, măgarule, nu te opune. Cum am hotărît, aşa tre- 
buie să fie. 

— De ce nu judecaţi după dreptate ? Terminaţi întii 
pe toți betegii și pe urmă să vină rîndul meu. 

— Unde vezi tu betegi ? | 

— Oare nu vedeți că vulplea are coăda julită ? 

Toţi s-au aruncat asupra vulpii, să-i vadă coada. În 
virful cozii sale ea avea o chelie, ca de mărimea unui ou 
de găină. Ursul spuse: - 

— Ei bine, vulpișoară, acum du-te tu la leu. 

— Cum vine asta? Aţi hotărît să meargă măgarul 
şi acuma schimbaţi vorba și vreţi să mă mîncaţi pe mine ? 

— Păi nu te vezi ce schiloadă ești ? 

— Dar de ce sînt schiloadă ? 

— Ai coada zdrenţuită. 

— Asta e din naştere, c o aluniţă. 

- *— Ei, e totuna ce este, vorba e că ceva nu e în ordine. 
Ţi-a venit rîndul să mergi la leu. 

— Nu e păcat să mă trimiteţi pe mine ? Eu am stăruit 
în faţa leului ca să nu ne mai căsăpească şi voi, uite, mă 
împingeţi la pieire. 

— Ei, ce să facem acuma ? au răspuns fiarele, cîndva 
şi nouă ne vine rîndul să pierim. Du-te, vulpe, tot tre 
buie să mori o dată, dacă nu azi, miine. 

Nu voia vulpea să meargă la moarte sigură, dar nu 
avea încotro, altfel o sfișiau fiarele pentru nesupunere. 

A plecat vulpea cu capul în jos, gindindu-se : 

De ce, proasta de mine, am plecat atunci să vorbesc 
leului, spre paguba mea ? Aș fi putut să trăiesc aşa fel, 
ca leul să nu mă întilnească. Vulpea abia mergea, ca o 
rață, şi se tot gîndea cum să scape de moarte. A umblat 
ca mult în pădure, temindu-se să nu dea de leu, căci 
moartea o infricoșa. Tot mergînd, văzu o fintînă. Aici se 
gîndi ea: Ei 

„Mai bine mă înec, decît să mă predau vie. Mă înec 
dintr-odată și pier fără durere, altfei voi îndura chinul, 
pină mă va sfişia.“ 

S-a apropiat vulpea de fintiînă, a înconjurat-o, a mi- 
rosit-o, s-a uitat în ea, iar acolo apa era departe-departe. 
S-a uitat mai atent și din adînc tot o vulpe se uita la ea. 
La început n-a ghicit cine ar fi. A dat din cap, şi cealaltă 
a dat; a scos limba, și cealaltă a scos limba. 

— Fi, ia stai, asta sînt chiar eu ! Nu degeaba se spune 
că „dacă te uiţi în apă, îţi vezi chipul“, 

Ce-ar fi să-l prostesc pe leu ? El nu ştie asta, îl prind 
eu în cursă ! 

De la fintînă, vulpea s-a dus întins la leu. A îmveselit-o 
gîndul și a prins viteză. Era spre seară. Cind a început să 
se apropie de palatul regelui, leul a răcnit fioros : 

— Ce, rideţi de mine, vreţi să mă faceți să mor de 
foame ? Mi-a fost milă de voi, nu v-am mai sfișiat fără 
rost, iar voi v-aţi luat nasul la purtare ! i 

Vulpea s-a înclinat adînc şi a zis : 

— Măria ta, nu eu sînt vinovată și nici fiarele n-au 
nici o vină. Aveţi puțină răbdare şi vă voi spune de ce am 
întîrziat : 

Fiarele ne-au trimis pe toţi trei, doi iepuri și cu mine, 
încă de dimineață. Am mers la Măria ta repejor, dar ne-a 
tăiat calea o fiară care semăna cu Măria ta, și ne-a în- 
trebat : „Unde mergeţi ?“ Eu îi spun: „Mergem la regc, 
sîntem: trimişi să ne mănince.“ Iar fiara aceea a strigat la 
noi : „Ce fel de rege poate fi acolo ? Eu sînt impărat, toti 
trebuie să mi se supună mie. Nu vă las, sînteți ai mci”. 
Iar eu am început să-l rog: „Cum se poate? El ne aş- 
teaptă, azi e ziua lui onomastică, nu poate fi lăsat flă- 
mind. Se va înfuria și ne va omori pe toţi.“ 

El a răspuns: „Ce treabă am eu că e ziua lui ? Dacă 
vreau, îl mănînc“. L-am rugat să mă lase să plec și abia 
mi-a dat drumul, 

Leul se înfurie, uită că era flămînd și întrebă fioros : 

— Unde se află fiara aceea ? 

— Ea se află într-un palat de piatră. 

Leul a sărit și a scos un răcnet că și luna s-a speriat. 
S-a auzit cum în celălalt capăt al pădurii un alt leu a 
răcnit. Vulpea spuse : 

— Măria ta, auzi cum răcneşte ? Prin asta te provoacă 
la luptă! 

Leul se înfurie şi mai mult. 

— Cum îndrăznește ? Îl rup în bucăți! Este pădurea 
mea. Să mergem mai repede acolo, să-mi arăţi unde. 
locuieşte. 

Vulpea îl conduse pînă la acea fintină. Cînd se apropie 
de fintină, leul o întrebă : 

— Unde e? Arată-mi-l ! 

Vulpea spuse : 

— Iată, se află aici, în palatul ăsta de piatră. Mi-e 
frică să mă apropii, căci mă va mînca. Uită-te singur. 

Leul s-a apropiat, s-a uitat în fîntină, și acolo un alt 
leu sc uita la el. El a rinjit şi leul din fintînă a rînjit. 
Atunci leul a răcnit tare şi a sărit în fintînă. Acum nu 
-mai putea să iasă din ea, căci pereţii erau drepţi, departe 
unul de altul, și nu se putea agăța de nimic. Leul s-a 
bălăcit acolo pină s-a înecat. 

Vulpea a așteptat pînă cînd leul s-a înecat, apoi a 
fugit în lume. 


Corabia zburătoare 


A fost odată un moș şi o babă. Ei aveau trei fii: doi 
deştepţi şi unul prost. De cei deştepţi aveau mai multă 
grijă : în fiecare săptămină, baba le dădea cămăși albe, 
curate, iar de cel prost toţi rideau, îl certau, iar'el nu se 
mișca de lingă sobă, în cămaşa lui neagră, fără panta- 
loni pe cl. Dacă i se da de mincare, mînca, dacă nu, stătea 
flämind. i | 

Odată a sosit în sat un ordin împărătesc, ca să se adune 
bărbaţii tineri la masă, în palatul împărătesc, şi cine va 
construi o corabie zburătoare și va veni cu ea, acela o 

va lua de soție pe fala împăratului. Fraţii, deșicpţi, se 
sfătuiesc : 

— Să mergem, poate acolo vom avea noroc ! 

S-au îmbrăcat frumos și-au spus părinţilor : 

— Vom merge la împărat la masă. De picrdut n-avem 
ce pierde, dar poate vom avea noroc acolo ! 

Tatăl îi rugă să nu meargă, mama, la fel. 

Mergem și mergem ! Daţi-ne binecuviîntarea. Bătirînii, 
ce să facă ? Le-au dat binecuvintarea, baba le-a dat plă- 
cinte, fripturi, o ploscă cu rachiu și ei au plecat. 

Iar prostul şedea pe sobă și se ruga şi cl: 

— Merg și eu acolo unde au plecat fraţii mci ! 

— Unde să mergi tu, prostule, acolo te vor minca lupii, 

— Nu, nu mă vor mînca, voi merge ! 

Bătriînii la început rideau, iar pe urmă începută să-l 
certe. Dacă au văzut că nu pot face nimica cu prostul, i-au 
spus: 

— Du-te, dar să nu te mai întorci si să nu spui. cumva 
că ești fiul nostru. 

Baba i-a dat o traistă cu ceva pîine veche, o ploscă cu 
apă, şi l-au scos din casă. El a plecat. 

Merge ce merge și întilneşte pe drum un bătrîn cu 
barbă albă pînă la briu. 

— Bună ziua, bătrine! Unde mergi ? 

— Eu umblu prin lume, să scap oamenii de nenorociri. 
Dar tu ? 

— La masă, la împărat. 

— Oare tu poţi construi o corabie care să zboare sin- 
gură ? întrebă moșul. 

— Nu, nu pot. 

— Atunci de ce mergi ? 

— Cine ştie ? De pierdut, n-am ce pierde, dar poate că 
norocul meu e acolo !. 

— Aşează-te, să te odihneşti puţin. Să luăm ceva în 
gură. Scoate ce ai în traistă. 

— Ei, bunicule, nu e nimic acolo, numai piine uscată, 
tu nu vei putea muşca. 

— Nu-i nimic, scoate-o. 

Şi iată că prostul dezleagă traista, dar în loc de piine 
neagră vede niște plăcinte albe, ce n-a văzut niciodată. 

— Dar ce, spuse bătriînul, să mincăm fără să bem? 
Oare în traista ta nu e şi rachiu ? 

— De unde să fie? N-am decît plosca plină cu apă. 

— Scoate-o, spuse bătrînul. El a scos plosca, a gustat, 
dar acolo era un rachiu bun. 

Apoi au întins pe iarbă merindele şi au început să 
mănince. S-au săturat binişor şi moșul i-a mulțumit flă- 
căului pentru masă, apoi spuse : 

— Ascultă fiule: intră acum în pădure, apropie-te 
de un copac falnic, loveşte copacul cu securea de trei ori, 
apoi ai să cazi jos și ai să dormi pînă te va deștepta careva. 
Pină aturrci corabia ta va fi gata, iar tu urcă-te în ea și 
du-te unde ai nevoie ! Pe drum însă, ia-i cu tine pe toţi 
cei care Îți vor ieşi în cale. 

Prostul mulțumi moșului și se despărțiră: moșul a 
plecat pe drumul său, iar prostul în pădure. Intrind în pă- 
dure, s-a apropiat de un copac, l-a lovit de trei ori cu 
securea, a căzut jos şi a adormit. A dormit, a dormit, 
pînă a simţit că cineva îl trezește. 

— Scoală-te, norocul tău a sosit, scoală-te! Prostul 
s-a trezit şi, cînd s-a uitat, corabia stătea în faţa lui, 
toată de aur, cu pinze de mătase, numai să zbori! Fără 
să se gîndească prea mult, se urcă pe corabie, iar ea se 
ridică și porni în zbor pe sub cer, peste pămînt. Zbura; 
zbura ! Cînd se uită, văzu un om care se apleca şi punea 
urechea la pămînt, ascultind. El pile alte 

— Salutare, unchiule ! Ce faci ? 

— Ascult dacă s-au adunat oamenii la masă, la im- 
părat. 
* — Agează-te lingă mine, te duc acolo ; şi zburară mai 
departe. 


Se mai uită încă o dată în jos şi văzu un om pe drum, 
cu un picior agăţat de ureche, iar cu celălalt sărind. 


— Bună ziua, unchiule! De ce sari într-un picior ? 


. — Dacă-l dezleg pe celălalt, aş călca dintr-un pas tot 
pămîntul, și nu vreau. 


— Unde te duci ? 
— La împărat, la masă. 
— Așează-te alături de noi. 


Omul s-a așezat $i au zburat mai departe. Cind se 
uită, un vinător stătea pe drum și ochea cu arcul. Nică- 
ieri nu se vedea nici o pasăre, nimic. Prostul a strigat: 

— Bună, unchiule, ce ochești, că nu se vede nici O 
pasăre, doară ? 

— Asta vouă vi se pare că nu se vede. Eu văd că ea 
stă pe un pom uscat, la o sută de mile de aici. 

— Vinocu noi. 

El s-a urcat în corabie și au zburat mai departe. Cind 
se uită, vede un om care duce un sac plin cu piine. 

— Bună ziua, unchiule ! Unde mergi ? 

_— Merg să fac rost de piine pentru masă. 

— Păi şi așa ai un sac plin. 

— Nu-mi ajunge nici la o gustare piinea asta. 

— Vino cu noi. 

S-a urcat și el. Au zburat ce-au zburat, cînd se uită: 
mergea un om pe lingă un lac, căutind ceva. 

— Bună ziua, unchiule ! De ce umbli pe-aici ? 

— Mi-e sete, dar nu găsesc apă. 

— Dar în faţa ta ai un lac întreg, de ce nu bei ? 

— Ei, ce apă c asta?! Nu-mi ajunge nici pentru 3 
înghițitură ! 

— Atunci așează-te alături de noi. El s-a așezat şi ei au 
zburat mai departe. Cind s-a .uilat, mergea un om spre 
sat, ducind o legătură de paic. 

— Bună ziua, unchiule, unde duci paicle, oare nu au 
oamenii paic acolo ? 

— Au, dar cu astea, vara, cît ar fi de cald, dacă aş- 
terni puţin, dintr-odată aduci gerul şi zăpadă. 

— Aşcază-te alături de noi. 

Au zburat mai departe. Zboară, zboară, cînd se uită, 
mergca un om spre pădure, ducind o legătură de lemne 
pe umeri. 

— Bună ziua, unchiule, unde duci lemnele ? 

— În pădure. 

— Nu sint destule lemne în pădure ? 

— Sint, dar nu la fel ! Pe acestea, dacă le arunci, îndată 
apare în fața ta o armată. 

— Vino cu noi. 

Mult ori puţin au zburat ei şi au ajuns la masă, la 
împărat. Acolo, în mijlocul curţii, erau așezate o mul- 
time de mese încărcate cu mincare, şi butoaie cu vin şi 
rachiu şi multe altele. Erau adunaţi acolo bătrini şi tineri, 
nobili și bogătaşi, săraci și cerșetori. x 

Prostul a sosit cu tovarășii săi și a coborit cu corabia 
în faţa ferestrelor împărătești. Au ieșit din corabie şi s-au 
dus să mănince. 

Împăratul vede pe fereastră că a sosit ceva în zbor şi 
spune unui servitor : 

— Du-te și întreabă cine a sosit cu corabia de aur ł 

Servitorul s-a dus, s-a întors și a spus: 

— Nişte zdrenţăroși ! 

Împăratul nu l-a crezut. 

— Cum se poate ca niște ţărani să zboare cu corabia 
de aur?! Tu probabil că n-ai cercetat cum trebuie. Şi 
s-a dus chiar el. 

— Cine a sosit cu această corabie ? 

Prostul s-a înfățișat : 

.— Eu, spuse. 

Împăratul, cum a văzut că haina lui e plină de petece, 
iar pantalonii rupţi în genunchi, s-a luat de cap. 

* — Cur s-o dau pe fata mea acestui sărăntoc ? Şi l-a 
pus la tot felul de încercări. y 

— Du-te, a spus el servitorului şi spune-i că, deși a 
venit pe corabia de aur, dacă nu găseşte apa vie, pină 
vor termina oamenii masa, nu numai că nu-i dau pe prin- 
țesă, dar îi zbor capul de pe umeri ! Servitorul a plecat. 
Jar Aude-tot, care a auzit tot ce-a spus împăratul, i-a 
spus 'prostului. Acesta s-a întristat, nu mai mînca şi nu 
mai bea. Merge-lute a. observat şi l-a întrebat de ce nu 
mănincă şi nu bea ? 

— De ce să măninc, dacă nu pot să aduc apa vie? Şi 
i-a povestit totul: Mi-a poruncit împăratul, pînă cînd 
oamenii termină masa să-i aduc apa vie. Cum s-o găsesc ? 

— Nu fii trist, îţi fac eu rost. 

Merge-lute desleagă piciorul de la ureche și într-o 
clipă aduce apa vie. Dar, fiind obosit, s-a culcat la umbră, 
lîngă moară și a adormit. Oamenii terminau de mincat, iar 
el nicăieri. Prostul stătea nici viu, nici mort. Se gindea 
că nu mai are mult de trăitț. Aude-Tot pune urechea la 
pămînt și ascultă, apoi îi spune: 

—— Nu fii trist, doarme la moară. 

— Ce fac acuma, spune prostul, cum să-l trezesc ? 

Sare vinătorul și zice: 

„— Nu-ţi fie teamă, îl voi trezi eu. 


209 


Întinse arcul și trase. Săgeata izbi moara din care 
săriră surcele. Merge-lute se trezi și într-o clipă aduse apa 
vie, tocmai cînd oamenii terminau masa. 

Împăratul s-a îngălbenit. Ce să facă ? Şi-l puse la altă 
încercare. 

— Dacă va minca cu tovarășii lui dintr-odată șase 
perechi de boi fripți şi patruzeci de cuptoare de piine, 
atunci îi dau fiica de soție, iar dacă nu, îi va sta capul 
undc îi stau picioarele. 

Aude-Tot a auzit şi asta, şi i-a spus prostului. 

— Ce să mă fac acuma? Eu nu pot să mănînc nici o 
piine, şi începe să plingă, dar Înghite-Mult îi spune : 

— Nu plinge, eu Voi minca pentru toţi şi încă îmi va fi 
puţin ! 

Au fript doisprezece boi, au copt patruzeci de cup- 
toare de piine. eÎnghite-Mult a început să mănince şi a 
mincat tot. Împăratul, văzînd că a pierdut și încercarea 
aceasta, zice din nou : : 

— Să bea patruzeci de butoaie de vin, dacă nu, îi voi 
zbura capul ! 


Aude-Tot i-a spus iar prostului, care iar a început să 
plingă. 

— Nu plinge ! l-a potolit Setilă, eu voi bea tot și nici 
nu-mi va ajunge. 

I-au dat patruzeci de butoaie cu vin şi el bău tot. 

Împăratul văzînd că nu poate să-i facă nimic, s-a 
gîndit : „Trebuie să-l trimit pe lumea cealaltă, altfel îmi 
va lua fiica ! Şi trimise din nou sluga : 

— Du-te și spune-i ca înainte de nuntă să facă o baie. 

Apoi a poruncit să încingă baia așa fel, ca el să se coacă 
în ea. Băiașul încinse baia din răsputeri : numai dogoarea 
te-ar fi omorit, 

I-au spus prostului, care plecă la baie, iar cu el merse 
și Gerilă cu paiele sale. Gerilă a împrăștiat paiele şi s-a 

lăsat un frig, că prostul abia putu să se spele, apoi repede 
sări pe sobă și acolo adormi. 

Dimineaţa au deschis baia cu gindul că vor găsi 
numai cenușa, cind colo, el dormea pe sobă. I-au spus îm- 
păratului cum s-a întîmplat : că l-au găsit dormind pe 
sobă, iar acolo era atit de frig, parcă nu s-ar fi făcut focul 
toată iarna. Împăratul s-a zăpăcit. S-a gîndit, s-a gîndit 
şi a spus: 

— Să facă rost de un regiment de soldaţi pînă dimi- 
neața, atunci îi voi da fata. Dacă nu, îi tai capul ! 

Aude-Tot a auzit și asta şi i-a spus prostului, iar acesta 
stă' și plinge: „Ce să mă fac, de unde scot cu atita 
armată ?* 

Merge pe corabie la tovarăşii lui: 

— Oh, salvaţi-mă, fraţilor ! M-aţi scos de atîtea ori 
din nevoie şi acum ajutați-mă iar ! 

— Nu plinge! spune acela care ducea lemne, te 
scap eu. 

Noaptea, tovarăşul lui l-a dus în cîmp, a luat cu el o 
legătură cu lemne şi cind a început să arunce lemnele, 
apăreau oamenii ! Şi s-a adunat o armată. 


Dimineaţa, împăratul aude cîntece și întreabă : 

— Cine cîntă atit de dimineaţă ? 

— Acela care a venit cu corabia zburătoare : el cintă 
Şi instruiește armata. 

Împăratul se convinse că nu mai poate să facă nimic 
şi porunci să-l cheme la el. 

Iar prostul se schimbase aşa, că nu-l mai puteai recu- 
noaște ; hainele pe el străluceau, iar el era atît de fru- 
mos, că îţi lua răsuflarea. Mergea în fruntea regimentului, 
călare pe un cal negru. 

Ajungînd la palat, el strigă : „Stai !* şi armata se opri 
pe loc. Apoi intră în palat și impăratul îl îimbrățișă, îl 
sărută și-i spuse: 

— Aşează-te, ginerele meu iubit. 
Iese și prinţesa. Cum îl vede, începe să ridă de fericire. 


Şi au făcut o nuntă mare, cu veselie şi belşug, că aburul 
mîncărurilor a ajuns pină la cer. 


Împăratul pădurii 


: De mult, cînd nu erau pe lume nici părinții, nici bu- 
nicii noştri, trăia un om sărac cu soţia sa. Aveau un singur 
fiu, dar nici acela de ispravă : era atit de leneș, că nu se 
apuca de nimic, ci stătea numai pe sobă. Împlinise douăzeci 
de ani, dar el stătea tot pe sobă, fără pantaloni, nu se da 
jos niciodată. Dacă i se da de mincare, mînca, dacă nu, se 
lipsea. Tatăl şi mama lui erau tare supăraţi. 

— Ce să facem cu tine, fiule, că nu ești bun de nimica! 
Copiii vecinilor îi ajută pe părinți, iar tu numai „măninci 
piinea degeaba. 

Dar el n-avea nici un gind, decit să stea la căldură. 

Într-o zi maică-sa îi spune tatălui : l 

— Ce ginduri ai cu fiul tău, vezi bine că a ajuns mare 
şi nu e bun de nimica, nu ştie să facă nimic?! Dă-l la o 
meserie, poate oamenii străini l-or învăţa să facă ceva! 

Tatăl îl dă la un croitor. Stătu el la croitor cam zece 
zile și fugi acasă : se urcă din nou pe sobă. Tatăl îl bătu 
bine, îl certă și îl duse la un cizmar, să înveţe cizmăria. EI 
fugi şi de acolo. Tatăl îl bătu din nou și-l duse la un 
fierar, dar și acolo n-a stat mult și a fugit. Ce să facă cu 
el? L-a luat și l-a dus departe, departe. 

Merg ei ce merg, mult ori puțin, și au ajuns într-o 
pădure atit de mare şi întunecoasă, încît nu se vedca nici 
cerul. Au intrat în ea şi s-au simţit obosiţi. Aproape de 
ei se afla o buturugă. Tatăl spuse : 

— Am obosit, mă așez să mă odihnesc puţin. Se 
aşeză pe buturugă și mai oftă : 

— Of! Ce obosit sînt | 

Numai ce a zis și din buturugă a ieşit un omuleţ plin 
de zbircituri, cu barba pînă la genunchi. 

— Omule, ce-ţi trebuie de la mine ? 

Omul s-a minunat şi i-a tăspuns: 

— Lasă-mă în pace ! Nu te-am chemat ! 

„— Cum nu m-ai chemat ? spuse bătrinul. 

— Cine eşti tu, omule ? întrebă el. 

— Eu, spune moşul, sint împăratul pădurii. Of mă 
cheamă. De ce m-ai chemat ? 

— Nici nu m-am gîndit să te chem. 

— M-ai strigat, ai zis: Of! Unde mergi tu? îl în- 
trebă Of. 

— Îl duc pe băiatul ăsta să-l dau la lucru. Poate oa- 
menii străini îl vor putea învăţa ceva, căci la noi acasă, 
cum îl dau la lucru, fuge. 

— Lasă-l la mine — spuse Of — îl voi învăța eu, dar 
cu următoarea înțelegere : cum se termină anul, vii după 
el, dacă îl recunoști, îl iei, iar dacă nu-l recunoști, va 
trebui să mai servească încă un an! 

— Bine, a zis omul și a plecat acasă, iar Of l-a dus pe 
băiat acasă la el, în lumea de sub pămint, pînă la o casă 
verde, iar în acea casă toate erau verzi: și pereții și 
băncile. Şi soţia lui Of era verde, și copiii şi tot, tot. Iar 
ca servitori erau maimuțe, și ele verzi, verzi. 

— Așează-te, a zis Of, și mănîncă ceva. 

Maimuțele i-au adus mîncarea. ŞI ea tot verde, El a 
mâncat. | 

— Du-te, spuse Of, să tai lemne şi să le aduci. 

A tăiat ori n-a tăiat, s-a culcat pe lemne şi a adormit. 
Vine Of, iar el doarme. L-a luat, l-a așezat pe lemne şi 
a dat foc lemnelor. Sluga a ars! Atunci Of a luat cenușa 
lui și a împrăștiat-o în vînt. Un cărbune a căzut din 
cenușă. Atunci Of a luat și a stropit cărbunele cu apă vie. 
Sluga a înviat, dar a devenit mai vioi. Of i-a poruncit din 
nou să taie lemne: acela a adormit din nou. Of a dat 
foc lemnelor, cenușa a împăştiat-o în vint, tăciunele l-a 
stropit cu apă vie, sluga a înviat din nou și a devenit atit 
de frumos, că nu exista altul! Dar Of l-a ars şi a treia 
oară, și băiatul acela leneş a devenit atit de vioi şi îru- 
mos, ca în povești. 

Iată că a trecut un an. Vine tatăl băiatului să-l ia. A 
ajuns în pădure, s-a așezat pe buturugă și a zis: Of! 
Atunci Of ieşi din buturugă șia spus: 

— Să fii sănătos, omule! 

— Şi tu să fii sănătos, Of ! 

— Ai nevoie de ceva ? îl întrebă Of. 

— Am venit după băiat. 

- — Dacă-l recunoști, îl iei cu tine, dacă nu, mă va 
mai servi un an, 

Omul a plecat după Of şi a ajuns la coliba lui. Of a 
luat niște mei și l-a aruncat pe jos, unde s-au strîns o 
mulțime de cocoşi. . 

— Hai, uită-te, unde e băiatul tău? 

Omul s-a uitat, s-a uitat, toți cocoşii erau la fel, unul 
Şi unul, şi nu l-a cunoscut pe băiat. 

— Ei — a spus Of — dacă nu l-ai recunoscut, atunci 
du-te. Încă un an mă va servi fiul tău. 

Omul a plecat acasă. A trecut încă un an şi omul vine 
din nou la Of. Ajunge la buturugă şi spune Of! Of a ieşit, 

Îl duce la saivan : acolo numai berbeci unul şi unul. 
Omul s-a uitat, s-a uitat, n-a ghicit. 

— Du-te acasă, dacă c așa, fiul tău va rămine încă un 
an la mine. 

A plecat omul supărat. A trecut și al treilea an. El 
a venit din nou. Merge ce merge și vede un moșneag alb 
ca laptele și hainele lui erau albe. 

— Bună ziua, omule ! 

— Sănătate bună, bătrine ! 

— Încotro mergi ? | 

— Merg la Of, să-l scap pe băiat, și-i povesteşte bătri- 
nului alb cum l-a tocmit el pe fiul său la Of. 

— Ei, spuse bătrinul, proastă treaba, te duce el mult. 

— Văd și eu că e rău, dar nu ştiu ce să fac acum. Poate 
ştii dumneata cum aș putea să-l recunosc pe fiul meu. 

— Ştiu, răspunse bătrînul. Ascultă, cum ajungi la Of, 
el va da drumul porumbeilor, iar tu nu-l vei lua pe nici 
unul, decit pe acela care nu mănîncă, ci şade sub un pom 
şi-şi curăţă penele : acela e fiul tău ! 

I-a mulţumit moșului şi a plecat. 

Ajuns la buturugă, spuse Of! Şi acela a ieşit şi l-a 
dus în împărăţia sa. Apoi a aruncat-nişte grîu și a chemat 
porumbeii. Erau foarte mulţi și toţi la fel, 

lată că toţi porumbeii mănîncă, iar unul stă sub un 
pom şi-şi curăță penele. Omul spune ; 

— Iată-l pe fiul meu ! re 

— Ai ghicit ! Dacă e așa, poţi să-l iei. 

Şi atunci a ieşit din el un flăcău atit de frumos, cum 


nu există în lume. Tatăl s-a bucurat grozav, l-a îmbrăţişaţ 
şi l-a sărutat. 

— Să mergem, fiule, acasă | 

Au plecat. Merg pe drum și vorbesc : tatăl caută să afle 
cum i-a fost la Of, fiul povesteşte. Apoi tatăl povestește cît 
de greu trăiesc ci, iar fiul ascultă. Mai departe, tatăl 
spune : 

— Ce vom face, fiule, acum ? Eu sînt sărac și tu eşti 
la fel. Ai slugărit trei ani şi n-ai cîștigat nimic | 

— Nu te teme, tată, totul va fi bine. Ia te uită, parcă 
aici e vinătoarea de vulpi a boierilor. Mă transform eu în 
ogar şi voi prinde vulpea, boierii mă vor cumpăra de la 
tine, cere lirei sule de ruble, numai să mă vinzi fără 
zgardă, și vom avea bani ! 

Merg ei ce merg și, la marginea pădurii, cîinii urmă- 
resc vulpea și n-o pot ajunge. Fiul se preface dintr-odată 
în ogar, ajunge şi prinde vulpea. Boierii sar din pădure: 

— E cîinele tău ? întreabă ei. Vinde-ni-l nouă. Cît 
ceri pe el ? 

— Trei sute de ruble, fără zgardă. 

— Nu ne trebuie zgarda ta, îi vom face una aurită. 
Ia banii şi dă-ne ciinele. Au numărat banii, au luat cii- 
nele şi au început din nou vinătoarea. El a gonit vulpea 
în pădure, s-a transformat în om și a venit la tată-său. 

Merg ei ce merg și tatăl spune: 

— Ce vom face: cu acești bani, nu ne vor ajunge să 
ridicăm casa ? 

-— Nu te îngrijora, vom mai avea și alții. Aici, mi se 
pare că boierii au pornit la vinătoare de prepeliţe, și mă 

poţi vinde din nou. 

Merg ei pe cimp. Boierii au dat drumul şoimului. 
Șoimul se repede, prepelița fuge. șoimul n-o ajunge. Fiul 
se preface în șoim și o prinde repede. Boierii au văzut : 

— E al tău șoimul ? Vinde-ni-l nouă. Cît ceri pe el? 

= Cum daţi trei sute de ruble, îl luaţi: 

S-au tocmit şi au dat trei sute de ruble. Boierii i-au dat 
drumul, să urmărească prepeliţele, iar el a zburat, a zbu- 
rat, s-a prefăcut în om şi din nou a venit la tatăl său. 

— Ei, acum ne-am îmbogăţit niţel, spuse tatăl. 

— Aşteaptă, vom mai avea bani, cînd vom trece prin 
bilci. Acolo mă prefac în cal, iar tu să mă vinzi, dar fără 
căpăstru. 

Ajung ei la tîrg, acolo, bilci. Fiul se preface într-un 
cal cît un balaur, încît ţi-era frică să te apropii de el. 
Tatăl duce calul și îndată se găsiră amatori să-l cumpere. 
„_ — O mie, fără căpăstru. 

— Nu ne trebuie căpăstrul tău, îi vom face unul aurit ! 
Ia cinci sute ! 

— Nu-l dau. Dar iată că se apropie un chior. 
| — Cit ceri, omule, pe cal ? | 
' — O mie fără căpăstru. A început să se tocmească, 
dar omul nu scădea prețul. 

— Bine, ia toţi banii, dar cu căpăstru. Ai văzut să se 
vîndă calul fără căpăstru ? Uite îţi mai dau încă cinci 
ruble. Omul s-a gîndit: căpăstrul costă puţin, iar chiorul 
îmi dă cinci ruble. A luat banii și i-a dat calul. 

_Chiorul, care nu era altul decît Of, a încălecat calul, 
s-a ridicat în zbor și a coborit în pădure. La amiază, Of a 
calul și se duce la rîu. Cînd s-a apropiat de rîu și s- 
aplecat să bea apă, calul se preface în biban și pleacă 
Of, fără să se gîndească mult, se preface în știucă și începe 
să-l urmărească. Cînd să-l ajungă, bibanul se întoarce cu 
coada și ştiuca nu-l poate lua. 

— Bibane, bibane ! Întoarce-te la mine cu capul, să 
stăm de vorbă ! 

— Dacă tu, cumetre vrei să vorbeşti cu mine, eu aud 


şi aşa | BERN 

Mult timp l-a urmărit știuca, dar degeaba! Şi iese 
bibanul pe mal, iar acolo prințesa spăla rufele în apă. 
Bibanul s-a prefăcut în inel de aur cu granate. Prinţesa 
a observat şi a ridicat inelul din apă. Îl aduce acasă şi 
se laudă : „Ce inel frumos am găsit !“ Taia ei Îl admiră, 
iar prințesa nu știe la ce deget să-l pună, atit de fru- 
mos era! 

Peste vreun ceas apare un negustor. Era Of. Împăratul 
a ieşit: 

— Ce doreşti, bătiiînule ? 

— Am mers pe mare, spuse Of, pe o corabie şi duceam 
în țara mea, pentru împăratul meu, un inel de aur cu 
granate şi mi-a scăpat inelul în apă. Nu l-a sui nimeni 
de la dumneavoastră ? 

— Fiica mea l~a găsit. 


Au chemat-o de față. Of a început s-o roage să-i dea 
inelul. Spunea că nu va mai putea trăi pe lume, dacă nu va 
aduce inelul. 

Dar ea nu vrea să-l dea. Împăratul a stăruit : 


— Dă-l, fată, altfel, din cauza. noastră, va fi omul 
nenorocit. 

Iar Of o roagă: 

— Luaţi ce vreţi de la mine, numai să-mi daţi inelul. 

— Bine, dacă e așa, spuse prințesa, atunci nici ţie, 
nici mie ! 

Şi aruncă inelul jos. Acesta s-a risipit îndată în grăunţe 
de mei, care s-au imprăștiat în toată casa, Of, fără să se 
gindească mult, s-a prefăcut într-un cocoş şi a început să 
adune meiul. A dat cu ciocul, a dat şi a adunat tot, Dar 
un grăunte s-a rostogolit sub picioarele prinţesei și Of nu 
J-a mincat. Cînd a terminat, a zburat pe fereastră și s-a 
dus. Iar din acel grăunte a ieşit un flăcău atît de frumos, 
încit prinţesa, cum l-a văzut, s-a îndrăgostit şi a început 
să-l roage pe împărat ca s-o mărite cu el, 

Împăratul la început s-a strîmbat că trebuie să-și dea 
fiica după un om simplu, dar pînă la urmă i-a binecuvintat. 

Atunci au făcut o masă mare, la care au invitat toată 
lumea. 

Am fost şi eu acolo şi am petrecut cum m-am 
priceput. 

